
Introducere 


Despre adevăr ca normă a interpretării 


Volumul de față tematizează relația dintre adevăr şi 
locurile obscure. Textele care îl compun investighează 
tocmai conjunctia celor doi termeni, chiar dacă accentul 
este pus, într-un caz sau altul, fie pe ideea de adevăr, fie 
pe conceptul de loc obscur. Ce anume înţelegem, de fapt, 
prin termenii implicaţi în conjunctia amintită şi, mai ales, 
din ce motive este necesar să gândim raportul lor? De ce 
adevărul constrânge gândirea să ia în calcul „altul” ei şi, 
viceversa, din ce cauză obscuritatea trimite, oarecum 
inevitabil, către o ipostază sau alta a adevărului? Concept 
impus de Johann Martin Chladenius, Jocurile obscure 
reprezintă un fel de abateri de la situația ideală a 
înțelegerii. Însă orice abatere apare în raport cu o 
„normă”. Astfel, putem spune că locurile obscure sunt 
situaţii deviante în raport cu o normă de ordin 
hermeneutic, oricare ar fi ea. Aceasta poate fi definită, 
deocamdată în chip formal, prin conceptul de adevăr 
hermeneutic. 

În lucrarea sa Einleitung zur richtigen Auslegung 
vernünftiger Reden und Schriften (1742), Chladenius 
identifică mai întâi trei tipuri de obscuritati. În primul 
rând, unele apar din cauza pasajelor viciate, sarcina 
clarificării lor revenind criticului. Apoi, alte obscuritati 
derivă din insuficienta cunoaştere a limbii în care a fost 
redactat textul. Acestea intră, desigur, în sarcina 
filologului. În sfârşit, a treia categorie de obscuritati 
apare din cauza sensului echivoc al unor cuvinte. Acestea 

nu pot fi eliminate, ci trebuie doar identificate ca atare. 
Din acest motiv, nu există nici o artă (sau disciplină) care 
se ocupă cu această specie de ambiguitati textuale. Însă 
după soluționarea tuturor acestora, arată Chladenius, 
suficient de multe pasaje sunt în continuare obscure, 
provocându-i interpretului un fel de şoc (Anstof) de 
natură hermeneutică. În afara celor deja menţionate, 
există aşadar nişte obscuritati care ating profunzimea 
textului. Ele împiedică înţelegerea chiar şi atunci când 
textul a fost deja restituit, când limba este bine cunoscută 
ori când pasajele echivoce au fost regularizate. Sursa lor 
nu este nici de natură filologică, nici istorică şi nici 
gramaticală. Ele apar, susține Chladenius, din cauza 
neintelegerii „cunoştinţelor de fond” (Hintergrund- 
kenntnisse). Mai precis, presupozitiile autorului şi 
intențiile sale sunt diferite de cele ale receptorului, 
rămânându-i acestuia din urmă complet străine. Citind 
anumite pasaje, interpretul nu posedă conceptul asociat 
de către autor cuvintelor pe care le foloseşte. Această 
inadecvare conduce, fireşte, la neînțelegere. Tocmai de 
aceea se preocupă atât de mult Chladenius de înțelegerea 
corectă a ceea ce a vrut să spună autorul. Ştiind prea bine 
că înţelegerea deplină a conceptelor mentale ale celuilalt 
(a sufletului sau a verbului său interior) este un ideal, 
Chladenius continuă să creadă în posibilitatea unei 
înțelegeri obiective. Căci obiectivitatea se realizează doar 
în interiorul subiectivitatii: înțelegerea nu e posibilă decât 
prin cunoaşterea punctului de vedere (Sehe-Punkt) al 
celuilalt, adică a stărilor sale sufleteşti şi corporale. După 
cum s-a observat, în această idee se găsesc deja germenii 
unei hermeneutici universale!. O cu totul altă intuiție a 
universalitatii întâlnim însă în hermeneutica lui 


' Jean Grondin, L ’universalité de l’herméneutique, Paris, PUF, 
1993, p. 68. 

Schleiermacher. Acesta pune in discutie teoriile clasice 
ale interpretării, centrate pe ideea conform căreia 
înţelegerea se realizează de la sine, iar locurile obscure ce 
apar uneori trebuie clarificate grație unor reguli generale. 
Printre altele, este vizată aici chiar hermeneutica locurilor 
obscure, propusă de Chladenius. Împotriva acestei teorii 
tradiționale a interpretării, Schleiermacher pleacă de la 
teza conform căreia în mod spontan se realizează doar 
noncomprehensiunea, iar înţelegerea trebuie cucerită pas 
cu pas, în chip metodic. Într-un anumit sens, neintele- 
gerea este universală, iar înțelegerea este o simplă 
excepție, chiar dacă una demnă de a fi dorită. 

Cele două situaţii, descrise anterior cu referire la 
Chladenius şi Schleiermacher, deschid câteva registre în 
care poate fi gândită relaţia dintre adevăr şi obscuritate. 
Mai întâi, amândouă aduc în prim-plan ideea de metodă. 
Atunci când adevărul este considerat a fi de la sine 
înţeles, scopul hermeneuticii este acela de a pune la punct 
un sistem de reguli prin care să poată fi eliminată eroarea. 
Iar atunci când prim şi universal este ne-adevărul, metoda 
este cel puţin la fel de importantă, ea fiind menită să ducă 
la atingerea adevărului. După cum se vede, adevărul este 
înţeles aici ca validitate. În al doilea rând, cele două 
perspective amintite mai sus ne sugerează faptul că 
raportul dintre adevăr şi obscuritate trebuie gândit la 
nivelul subiectului. Înțelegerea este validă dacă avem 
acces la cunoştinţele de fond — la conceptele sau punctele 
de vedere — ale autorului (Chladenius), sau dacă reuşim 
să reconstruim gândirea autorului, inclusiv latura ei 
inconştientă (Schleiermacher). În ambele situaţii, idealul 
epistemologic al validității înțelegerii este pus permanent 
în relaţie cu ideea conform căreia înțelegerea, respectiv 
neintelegerea sunt moduri de a fi ale omului, fiind 
înscrise în natura sa. În plus, ambii autori acceptă faptul 
că neintelegerea nu poate fi complet eliminată. Astfel este 

exprimată, cu mijloacele hermeneuticii, ideea de 
finitudine a ființei umane. În fapt, am putea identifica aici 
începuturile unei tematizări ontologice a înţelegerii şi a 
adevărului. Dacă latura metodologică a hermeneuticilor 
moderne a fost preluată şi continuată de către Dilthey, 
pentru a fi redescoperită în secolul al XX-lea de autori 
precum Betti, Ricoeur şi multi alţii, dimensiunea 
ontologică va fi elaborată, uzând de metoda 
fenomenologică, de către Heidegger şi Gadamer. Prin 
urmare, problema adevărului hermeneutic, care ne 
interesează în contextul de față, trebuie urmărită în mod 
adecvat în fiecare din cele două ipostaze. Primul capitol 
al volumului de fata este dedicat în întregime acestor 
două proiecte („Problema adevărului în filosofia 
hermeneutică”). 

Revenind la hermeneutica lui Chladenius, putem 
observa că grija pentru autor constă în a-i acorda anumite 
circumstanţe atenuante atunci când el are în fata o situație 
de limită a cunoașterii. Autorii secolului al XVIII-lea au 
vorbit, în acest sens, despre un principiu al echităţii 
hermeneutice, care va fi numit mai târziu principiu al 
carității. În varianta propusă de G.F. Meier, acest 
principiu susține că interpretul este tentat să considere ca 
fiind „hermeneutic adevărate semnificaţiile care se 
acordă cel mai bine cu perfectiunile creatorului semnelor, 
până la proba contrarie”. Există lucruri care se refuză 
cunoaşterii noastre, atingând limitele acesteia. Constituie 
obiect al hermeneuticii doar acele „locuri obscure” care 
sunt constitutive pentru neintelegerea noastră. Un loc 
obscur este autentic şi interesează hermeneutica numai 
atunci când pune cunoaşterea noastră într-o situaţie de 
limită. Astfel de dificultăţi, care depăşesc sfera de 
cuprindere a metodei istorico-critice, sunt de pildă cele de 


' Ibidem, p. 71 [sublinierea noastră]. 

natura metafizica. Ne putem astepta ca un text de 
metafizică să conţină o serie de locuri obscure a căror 
înțelegere să fie afectată chiar de statutul obiectului 
despre care este vorba. Într-un astfel de caz, este puţin 
probabil că vom ajunge la o cunoaştere fără rest a 
problemei. Si nici nu este de dorit. Când încercăm sa 
clarificăm astfel de locuri în termeni categoriali, iau 
naştere altfel de obscurități. Ce presupune principiul 
caritatii în cazul textelor de natură metafizică, acelea care 
conţin locuri obscure insolubile, ce depăşesc puterea 
noastră de înţelegere? În astfel de situaţii, autorul nu 
poate clarifica un loc obscur metafizic fără să afecteze în 
mod grav intelegerea'. Ca urmare, în astfel de situaţii, 
când autorul dovedeşte că era conştient de limitele 
gândirii umane, interpretul nu are voie să deformeze 
mesajul prin omisiunea unor pasaje sau prin interpretarea 
voluntară a altora. Şansa lui este doar aceea de a 
recunoaşte că este în joc o altă experienţă a gândirii, cum 
ar fi cea speculativă, şi de a se ridica la înălțimea ei. 
Capitolul al doilea al acestui volum (,,Obscuritati 
metafizice şi gândire speculativă”) se opreşte la câteva 
situații de acest fel, exemplare în istoria filosofiei: Plotin, 
Descartes şi Hegel. Acestea ne arată în ce orizont trebuie 
înțelese obscuritatile metafizice, dar implicit ne vorbesc 
şi despre posibilitatea erorilor interpretative. Discutia 
continuă în capitolul al treilea („Cum sunt posibile 
ereziile hermeneutice”), unde sunt identificate, tot în baza 
unor locuri obscure „de profunzime”, câteva posibile 
cauze ale erorilor hermeneutice. Locurile avute în atenţie 


1 Această consecință poate fi derivată cu ușurință din 


următoarea afirmaţie a lui Meier: „Întrucât un autor finit se 
poate înşela şi poate fi înşelat, nu se poate conchide de la 
adevărul hermeneutic al sensului la adevărul său logic, 
metafizic sau moral”, cf. Ibidem. 

sunt: Cântarea Cântărilor şi interpretările rabbinilor, 
Psalmul 13, 1 şi interpretările patristice, Platon şi 
„platonismul”. În sfârşit, ultimul capitol al lucrării 
(„Adevăr şi instituire pragmatică a sensului”) reabilitează 
deviatiile interpretative în stil neopragmatist, arătând că 
ele sunt nu doar de neocolit, ci şi pline de sens. Sunt 


x”? 


aduse în discuţie „interpretarea proiectivă” propusă de 
Popper, „interpretarea constitutivă” a lui Danto şi 
interpretarea practică aflată la lucru în cazul etimologiilor 


populare. 
1. Problema adevărului în filosofia hermeneutică 


Conceptul de adevăr hermeneutic este în general 
atribuit lui Gadamer. Două sunt motivele acestei atribuiri: 
consecventa cu care filosoful german şi-a intitulat 
propriul proiect „filosofie hermeneutică” sau „ontologie 
hermeneutică”, dar şi titlul principalei sale lucrări, 
Adevăr şi metodă. După cum ştim, una din mizele 
filosofiei sale constă în întemeierea ontologică a 
înţelegerii şi, implicit, a cunoaşterii. Într-un text despre 
adevăr in ştiinţele spiritului, Gadamer se întreabă 
explicit: „oare ştiinţa este cu adevărat, aşa cum ea 
pretinde despre sine, instanţa ultimă şi unicul purtător al 
adevărului?”. Ştiinţa, arată el în continuare, consideră ca 
fiind lipsit de sens tot ceea ce nu se supune idealului ei 
metodologic şi procedurilor ei de verificare a adevărului. 
Împotriva acestei pretenţii excesive, Gadamer aduce în 
atenție nu doar alte experienţe ale adevărului, non- 
obiectivante, concurente celei ştiinţifice (cum ar fi 
experienţele din situaţiile limită, despre care vorbeşte şi 
Karl Jaspers), ci şi o experiență a adevărului aflată la 
temelia celei ştiinţifice. Este vorba despre adevărul 
ontologic (sau hermeneutic). Conform unei cunoscute 
analize heideggeriene, cel din urmă defineşte starea de 

neascundere sau, cu terminologia din Sein und Zeit, 
starea de deschidere a ființării. Ceea ce este adus la starea 
de neascundere e făcut vizibil prin intermediul vorbirii. În 
filosofia greacă, /ogos-ul desemna „faptul de a arăta 
fiintarea aşa cum este ea”. Doar în virtutea acestui fapt 
logos-ul numeşte, in chip derivat aşadar, enuntarea si 
comunicarea. Totodată, explică Gadamer, doar astfel e 
posibil ca adevărul să fie înţeles ca adaequatio rei et 
intellectus, drept certitudine sau, pe scurt, ca adevăr 
metodologic. Acesta din urmă, specific ştiinţei moderne, 
se întemeiază în adevărul ontologic (hermeneutic), adică 
în prealabila arătare de sine a lucrului care este cercetat. 
Cu aceste precizări, se poate mai bine înțelege chiar titlul 
cărții principale a lui Gadamer. Pe de o parte, daca 
înțelegem metoda în orizontul ştiinţei şi al teoriilor 
moderne ale cunoaşterii, atunci în expresia „adevăr şi 
metodă” avem de-a face cu o falsă conjunctie. În acest 
caz, „şi-ul” nu se referă la confluența adevărului cu 
metoda, ci mai curând la deosebirea lor. Privită dinspre 
ideea gnoseologica de metodă, alăturarea celor doi 
termeni vrea să indice necesitatea de a cobori până la 
rădăcinile experienţei adevărului gnoseologic, proprie 
modernității şi ştiinţei născute odată cu ea, pentru a 
readuce în atenţie faptul că acesta nu este nici ultim, nici 
autosuficient. Privind expresia de mai sus dinspre 
conceptul de adevăr, am avea de-a face mai degrabă cu 
„adevărul prealabil metodei” (Jean Grondin) sau cu 
„adevărul fără metodă” (Hans Ineichen). Pe de altă parte, 
dacă metoda este înţeleasă în sens riguros fenomenologic, 
atunci conjunctia din titlul lucrării gadameriene este cum 
nu se poate mai adecvată şi trebuie înţeleasă literal. Căci 
adevărul, conceput ca stare de deschidere, adică drept o 
trăsătură esenţială a omului, denumeşte chiar calea de 
acces la lucruri, adică metoda. 

Pentru a intelege mai bine relatia intima dintre adevar 
şi metoda fenomenologica, este necesar să ne întoarcem 
la originile ei, care se găsesc în principala lucrare a lui 
Heidegger. De această chestiune se ocupă textul „Adevăr 
hermeneutic şi metodă fenomenologica în Fiinţă şi timp” 
(George Bondor). Ideea susținută aici este aceea că 
lucrarea principală a lui Heidegger se clădeşte pe relaţia a 
patru termeni cu funcție metodologică: fenomen — logos — 
explicitare — adevăr. Această relație descrie codul 
metodolologic al întregii tematizări heideggeriene, altfel 
spus calea de acces la fenomenul de care fenomenologia se 
ocupă. Definiţia lui formală o întâlnim în paragraful 7, de 
unde aflăm că, fiind ceea ce se arată în sine însuşi, 
fenomenul „nu poate câtuşi de puţin să fie ceva «în 
spatele căruia» se mai află ceva «care nu apare»”. Or, 
unicul fenomen care satisface această condiţie este însăşi 
„ființa fiintarii”. În plus, fenomenologia este necesară 
deoarece fenomenele se află în primă instanţă într-o stare 
de ascundere. Pentru a deveni neascunse, ele trebuie 
scoase din starea lor inițială. Nu întâmplător, ființa este 
desemnată de la început ca unicul fenomen tocmai în baza 
experienţei primordiale a ascunderii ființei, a căderii ei în 
uitare. Fenomenologia, aşadar, este necesară din cauză că 
„fenomenele, în primă instanță şi cel mai adesea, nu sunt 
date”. Din acest motiv, „starea de acoperire este conceptul 
complementar (Gegenbegriff) al «fenomenului»”. În baza 
acestei distincții înțelegem legătura subtilă existentă între 
conceptul de fenomen şi cel de adevăr: aparenţa numeşte 
falsul, adică ceea ce se arată ca altceva decât este; din 
contră, fenomenul se înrudeşte cu adevărul, întrucât 
denumeşte arătarea de sine a fiintarii aşa cum este ea. Cât 
priveşte /ogos-ul, esenţa sa este descrisă prin structura lui 
„ca”, gândită însă nu ca simplă relație între subiectul şi 
predicatul logic, ci la nivelul arătării lucrurilor înseşi şi al 
vederii lor: „a face să se vadă ceva în aflarea sa laolaltă 

cu ceva, a face să se vadă ceva ca ceva”. Or, ceva poate 
să se vadă in două moduri, care definesc tocmai adevărul 
şi falsul: a vedea ceva ca un neascuns (alethes) sau, 
dimpotrivă, a acoperi lucrul şi „a-l prezenta ca ceva care 
el nu este”. Prin urmare, falsul se dovedeşte a fi o formă 
derivată (şi deviantă) a adevărului, aşa cum şi aparența 
este o formă derivată din structura fenomenului. 

Cum trebuie însă înţeleasă descrierea fenomenologică 
a adevărului ca stare de deschidere? Pe scurt, Dasein-ul 
deschide atât propria sa ființă, eliberând posibilul 
dinlăuntrul său (şi o poate face într-un mod autentic sau 
într-unul neautentic), cât şi fiinţa fiintarii simplu prezente 
şi a celei funcționale, lumea ca atare (de asemenea într-o 
modalitate autentică sau în una neautentică). Graţie 
structurii înțelegerii, Dasein-ul proiectează fiecare 
fiinţare intramundană către lumea ca atare, o deschide 
către ceea ce ea este, îi oferă un „sens”. Conceptul de 
sens, folosit încă din debutul lucrării heideggeriene, când 
a fost pusă problema sensului fiinţei, este descris şi 
confirmat astfel în cadrul analiticii existențiale. Cu el, 
înțelegem încă o dată că problema fiinţei este privită, în 
Sein und Zeit, ca problemă a înţelegerii fiinţei. Cu alte 
cuvinte, ea este pusă exclusiv în legătură cu fiintarea 
umană. La fel, adevărul, înţeles ca stare de deschidere, 
este modul de a fi al Dasein-ului, şi nu al fiintarii deschise 
de acesta, adică al lucrurilor din interiorul lumii. Deja 
implicat în elaborarea conceptului preliminar de 
fenomenologie şi a metodei fenomenologice, conceptul de 
adevăr este prezent şi în analizele celorlalte structuri 
existenţiale. El reprezintă orizontul în lumina căruia sunt 
prelucrate structurile existențiale înainte ca ele să fie 
interpretate în orizontul privilegiat al temporalitatii. Atunci 
când Dasein-ul se înţelege pe sine pornind de la putinţa sa 
de a fi cea mai proprie, el se deschide lui însuşi în chip 
autentic, adică este „în adevăr”. Dar în acelaşi timp 

Dasein-ul este şi „în neadevăr”. Tendinţa ascunderii, a 
acoperirii, cu diversele ei forme analizate minuţios de către 
Heidegger, face parte din „natura” Dasein-ului, din 
constituția sa ontologică. Pericolul căderii îl însoţeşte 
permenant. Ascunderea, disimularea, acoperirea pot apărea 
chiar şi atunci când este câştigată ne-ascunderea. Dasein-ul 
este supus căderii şi neautenticitatii chiar şi atunci când şi- 
a dobândit autenticitatea. 

Aşa cum am văzut, conceptul de adevăr este intim 
implicat în punerea problemei sensului ființei. Dacă în 
lucrarea principală a lui Heidegger aducerea la lumină a 
ființei înseşi (fenomenalizarea ei) rămâne un proiect 
neîmplinit, cauza acestui eşec ar putea să rezide în 
conceperea adevărului exclusiv în raport cu Dasein-ul. 
Modul de a gândi adevărul se află aici în legătură cu felul 
în care e definită fenomenalitatea. Uitarea, ascunderea, 
acoperirea sunt întemeiate în „neadevărul” Dasein-ului, 
adică în structura căderii. De aceea, uitarea ființei nu este 
aici altceva decât uitarea înţelegerii pe care Dasein-ul o are 
privitor la ființă. În această privință înregistrăm o 
schimbare de optică odată cu aşa-numita Kehre. 
Retragerea ființei devine acum o trăsătură a ființei înseşi. 
Ascunderea sau uitarea ei nu mai sunt întemeiate în 
constituția Dasein-ului, ci tin de esenţa adevărului fiinţei. 
Astfel, odată cu mutarea accentului de pe adevărul Dasein- 
ului pe adevărul fiinţei asistăm şi la modificarea statutului 
fenomenalitatii (cf. şi Jean-Francois Courtine). În Sein und 
Zeit, destructia fenomenologica a interpretarilor cotidiene 
şi realizarea proiectului autentic al Dasein-ului ar fi trebuit 
să conducă, în principiu cel puţin, la fenomenalizarea 
ființei Dasein-ului (în sensul „arătării de sine însuşi 
pornind de la sine”) şi, într-un al doilea moment, la 
fenomenalizarea ființei ca atare. Ambele etape vizau, pe 
diverse paliere, scoaterea din ascundere a ființei si 
ajungerea ei la o deplină stare de neascundere, una în 

spatele căreia nu rămâne nimic altceva care să fie încă 
ascuns. Dimpotrivă, gândirea pusă în mişcare prin celebra 
Kehre heideggeriana lucrează cu un nou concept de 
fenomenalitate. Afirmand că ascunderea (uitarea, 
retragerea,  „non-adevărul”) nu reprezintă opusul 
adevărului, ci latura esențială a adevărului, această gândire 
face posibil un nou capitol al fenomenologiei, deschizând 
astfel si un nou drum al filosofiei. 

Întemeierea ontologică a înțelegerii, realizată de 
Heidegger şi Gadamer, a reprezentat, desigur, un punct 
de cotitură în istoria hermeneuticii. Între cele două 
direcții ale gândirii hermeneutice — una ontologică şi alta 
metodologică — se iveşte o prăpastie ce pare de netrecut. 
Mizele lor sunt, si ele, total diferite. Cu toate acestea, în 
urma abordării ontologice se iveste următoarea întrebare: 
oferă aceasta o rezolvare problemei metodologice a 
hermeneuticii, sau doar o reformulează, conferindu-i o 
întemeiere filosofică? Textul ,,Rationalitate si adevăr in 
ştiinţele morale şi politice. Problema acțiunii” (Corneliu 
Bilba) răspunde la această întrebare. Teza susţinută este 
aceea că viziunea lui Gadamer asupra adevărului şi 
înțelegerii nu oferă o soluţie reală problemei lui Dilthey, 
din pricină că angajează un concept de limbaj ce nu 
admite comunicarea dintre text, acţiune şi istorie, în 
acelaşi timp cu constituirea unui câmp autonom de 
semnificaţii. Diferitele teorii hermeneutice care au 
abordat această chestiune (Dilthey, Gadamer, Ricoeur) au 
izolat o anumită ordine a relației dintre text, acţiune şi 
istorie şi au operat cu definiţii eterogene ale semnificației. 
În teoria lui Wilhelm Dilthey, problema înțelegerii 
acțiunii este precedată de o reflecţie asupra conştiinţei 
istorice. Acest lucru presupune mai întâi o analiză a 
condițiilor psihologice care permit cunoaşterea 
individualității, apoi o teorie a istoriei care lămureşte 
modul de raportare a conştiinţei la datele tradiţiei şi, în 

sfarsit, o anumita conceptie cu privire la statutul textelor 
şi la rolul creaţiilor de excepţie în înţelegerea tuturor 
faptelor umane. Astfel, în epistemologia istoristă a 
ştiinţelor umane, sociale şi politice, problemele care 
privesc cunoaşterea acțiunii sunt absorbite în conjunctia 
dintre teoria naivă a textului şi teoria globalizantă a 
istoriei. Cea dintâi vede în text expresia vieții psihice şi il 
înțelege prin reconstruirea trăirilor originale, în timp ce a 
doua consideră că formele de obiectivare a umanităţii 
sunt expresia unui spirit obiectiv egal şi transparent în 
toate datele unei epoci. Înțelegerea acţiunii şi, în general, 
a faptelor sociale are nevoie de mijlocirea creaţiilor de 
geniu păstrate în textele marilor autori; acestea constituie 
oglinda epocii şi, deci, norma interpretării. Chiar 
înțelegerea faptelor prezente ar avea nevoie de o corelare 
a factorilor psihologici cu factorii istorici, pentru a putea 
justifica rezultatele empatiei, prin analiză şi comparaţie. 
Respingerea gadameriană a vocației metodologice a 
hermeneuticii aduce modificări importante în problema 
înțelegerii acțiunii, în toate cele trei segmente. 
Dimensiunea psihologică a înţelegerii este abandonată şi 
înlocuită cu logica situațională a dialogului dintre „eu” şi 
„tu”. Categoriile conştiinţei istorice sunt transformate în 
presupozitii prin care autoritatea tradiției se anunță în 
mod numai secvențial, din pricină că istoricitatea 
(autentică) distanțează şi alienează (astfel, relația cu 
tradiția este ea însăşi un dialog cu altul). Textul nu mai 
conține nici un adevăr gata făcut; el este un produs 
intermediar, întotdeauna deja interpretat, ceea ce îl 
propulsează în postura de model pentru o „lume” (fiinta- 
întru-text). În aceste condiții, distincţia dintre text şi 
acțiune este lipsită de criterii ferme; faptul că textul este 
„model” nu înseamnă că se transferă acţiunii criteriile de 
inteligibilitate ale textului — nici nu există astfel de criterii 
— ci înseamnă, mai degrabă, că textul şi acţiunea ţin 

amândouă de aceeaşi atitudine fundamentală prin care 
ființa umană se manifestă in lume, ca ființă intelegatoare 
şi producătoare (de sens). Gadamer consfinteste aceasta 
viziune prin deplasarea hermeneuticii către filosofia 
practică, o dată cu abordarea problemei înțelegerii din 
perspectiva retoricii. El află în dialog ființa autentică a 
limbajului, adică modul originar de a semnifica (produce) 
lucruri prin rostire (logos). Hermeneutica regăseşte, 
astfel, locul originar din care poate fi pusă întrebarea (lui 
Austin, care este întrebarea cea mai veche cu privire la 
limbaj): „cum se fac lucruri cu vorbe?”. Dar, aici, grija 
pentru „cum” nu se arată în actul descrierii unui 
mecanism (aşa cum se va întâmpla în filosofia actelor de 
limbaj): Gadamer evită abordarea metodologică, de 
dragul unei concepţii ontologice despre adevăr. Pentru el, 
problema adevărului limbajului nu se rezumă la teoria 
actelor locutionare (ca la Austin şi Searle) şi nici măcar la 
teoria enuntului, ceea ce înseamnă că adevărul acoperă 
întregul domeniu a ceea ce are sens (până la urmă, ideea 
era deja anunţată în binecunoscuta formula gadameriana: 
„ființa înțeleasă este limbaj”). În acest cadru teoretic, 
înțelegerea acţiunii presupune, ca şi înţelegerea textului, 
traducerea lor în limbajul viu al dialogului ori 
considerarea lor deja ca forme de dialog. De pildă, 
Gadamer consideră că textul juridic, a cărui funcţie este 
de a fixa şi prescrie acţiunea, prin limitarea interpretării, 
are o dimensiune dialogică importantă şi că aşa 
funcţionează orice text care asumă modalitatea procesului 
verbal. „Fiinţa-întru-text” nu înseamnă că textul este o 
lume, ci că el este întru o lume, asemenea limbajului viu 
al conversatiei. Nici textul, nici acţiunea nu pot căpăta un 
grad de autonomie care să le promoveze în postura de 
obiecte ale cunoaşterii metodice. Consecința este un fapt 
paradoxal: fiinta-intru-text compromite orice concept 
pozitiv al istoriei, înțelegând aici istoria ca acțiune umană 

ce constituie referinta unei arhive. Hermeneutica lui 
Gadamer asumă istoria la început, prin conştiinţa 
distantarii alienante şi a istoriei efectelor, dar nu o mai 
regăseşte la sfârşit, ca pe o cunoaştere autentică. Reflectia 
critică la care îndeamnă hermeneutica nu este o 
cunoaştere în adevăratul sens al cuvântului, chiar dacă ea 
este în măsură să furnizeze un concept de adevăr. 
Gadamer utilizează un concept de limbaj prin care poate 
respinge reprezentarea, dar care nu mai lasă să fie 
reconstruită, la un alt nivel, referința. Ştiinţele istorice ar 
trebui atunci să adopte ca model limbajul poetic, 
considerat non-referential, când mai normal ar fi să 
găsească resurse într-un limbaj referential non-ostensiv. 
Un astfel de limbaj este cel al narațiunii, dacă este 
considerat din perspectiva teoriilor contemporane din 
lingvistică şi semiologie, care admit să vorbească despre 
lumea textului. Aceste teorii, mai sofisticate şi mai 
tehnice, permit să fie regăsită /umea textului, a acţiunii şi 
a istoriei. Acestă cale a fost urmată de Paul Ricoeur, care 
a găsit o rezolvare problemei lui Dilthey fără să cadă în 
obiectivismul naiv şi fără să compromită spiritul reflectiei 
gadameriene asupra înţelegerii. 


2. Obscuritati metafizice şi gândire speculativă 


O experiență specială a adevărului, anume cea 
speculativă, poate fi pusă în evidenţă prin reflectia asupra 
unor locuri obscure „de profunzime”, pe care le-am numit 
„metafizice”. Dintre acestea, Marilena Vlad („Dincolo de 
ființă — o «transcendenţă uluitoare» şi interpretarea ei 
neoplatonică”) investighează tipul de interpretare întâlnit 
în mediul neoplatonic, care se axează pe păstrarea liniei 
doctrinare a textelor interpretate. Tema prin intermediul 
căreia este ilustrată această practică interpretativă este 
chiar problema centrală a filosofiei neoplatonice, anume 

cea a existenţei unui prim principiu al realităţii. Autoarea 
identifică, înainte de toate, sursa acestei idei în filosofia 
greacă, pentru a analiza apoi felul în care ea a fost 
preluată şi reinterpretată de gânditorii neoplatonici. În 
fapt, aceştia din urmă consideră că teza a fost deja 
enunțată de filosofii greci, doar că a rămas cumva 
ascunsă. Cu alte cuvinte, pentru neoplatonici, adevărul 
filosofic este deja dat, doar că nu e întotdeauna exprimat 
în chip explicit. Uneori pare a cădea în uitare, aflându-se 
pentru o vreme în stare de ascundere, pentru a ieşi din 
nou la iveală în gândirea altor filosofi. Din acest motiv, 
arată Marilena Vlad, neoplatonicii cred că sarcina 
filosofiei nu este nici de a privi lumea în mod genuin, nici 
de a descoperi noi înţelesuri ale acesteia, ci de a reveni la 
ceea ce deja a fost gândit şi spus, aşadar la tradiţie, 
aducându-i acesteia un spor de claritate. Tema cu care 
neoplatonicii s-au identificat plenar este chiar cea 
platonică a ,,princpiului de dincolo de ființă”. În marginea 
ei, neoplatonicii s-au considerat a fi pur şi simplu 
platonicieni, ei dorind doar să pună în lumină ceea ce 
multi dintre urmaşii lui Platon au pierdut din vedere. Cu 
toate acestea, locul din opera lui Platon invocat în 
legătură cu tema amintită este cunoscutul pasaj din 
Republica (509 b 9) în care filosoful grec discută 
problema „binelui de dincolo de ființă”. Întrucât Platon 
lasă în mod intenţionat neclarificată această chestiune, 
neoplatonicii sunt nevoiţi să caute alte locuri prin 
intermediul cărora poate fi gândită tema „principiului de 
dincolo de ființă”. Cel mai potrivit li se pare a fi pasajul 
din dialogul platonic Parmenide (142 a 9-10) în care este 
invocată ipoteza conform căreia „unul nici măcar nu 
este”. Astfel, arată Marilena Vlad, locul obscur din 
Republica primeşte o lămurire printr-un alt loc obscur, 
cel din Parmenide. Din două locuri obscure se naşte o 
gândire sistematică şi clară privitoare la realitatea 

inteligibilă si la primul principiu care o guvernează. 
Aceasta înseamnă însă că în interpretarea neoplatonică 
poate fi descoperit un surplus de sens în raport cu textele 
lui Platon. Pretinsa fidelitate față de tradiţie, arată 
autoarea, ascunde mai curând dorința de a profita de 
autoritatea tradiţiei, deşi schema mentală în care se 
gândeşte acum este diferită de cea veche. Se poate totuşi 
vorbi despre un dublu profit. Textele platonice, supuse 
unei istorii exegetice impresionante, au beneficiat, la 
rândul lor, de sensurile puse în joc de către interpretarea 
neoplatonică. Marilena Vlad vorbeşte, astfel, despre 
fertilitatea pe care o poate avea un loc obscur. În cazul de 
față, o întreagă tradiție este impulsionată sau chiar 
susţinută de către un astfel de loc, deşi ea îl depăşeşte. 
Totodată, locul obscur este clarificat în acest fel, deşi 
într-un nou sistem de referință. Autoarea tematizează 
astfel adevărul hermeneutic ca dublă punere în lumină (ca 
dublă apropiere, am putea spune) şi deopotrivă ca dublă 
distantare hermeneutică. 

Asupra unei obscuritati de ordin metafizic se opreşte 
şi Stefan Afloroaei, în textul său „Excese şi locuri 
obscure în interpretarea unui clasic”. Autorul arată că 
voinţa de clarificare, cu orice pret, a unui asemenea loc 
obscur produce deformări ideologice sau „foviste” care, 
împreună, generează un tip nou de obscuritate, ce 
defineşte gândirea unui timp. Aşa stau lucrurile cu 
renumitul „dualism cartezian”, care constituie „un loc 
realmente obscur al gândirii moderne”. Dacă ținem cont 
că gândirea modernă stă să fie definită tocmai prin idealul 
cartezian al clarităţii şi al distinctiei, afirmaţia de mai sus 
ne apare drept una paradoxală; se impune, prin urmare, 
clarificarea ei. Dacă „dualismul cartezian” poate fi 
considerat un loc obscur al filosofiei moderne, este pentru 
că „istoria recentă a gândirii filosofice a asumat-o 

definitiv, ca pe o teză sigură”. Această teză severă îşi are 

originea in promovarea metafizicii carteziene de catre un 
discipol al lui Descartes, pe nume Henri Leroy (sau 
Regius), care a inteles de la filosof, in mod eronat, ca 
omul este ens per accidentum, adică unitatea dintre suflet 
şi trup este contingentă. Dar nimic nu vine să justifice, în 
scrierile lui Descartes, această interpretare. Dimpotrivă, 
acesta vorbeşte, chiar şi în textele de început, despre 
distincție şi nu despre separație, pentru ca mai târziu, 
receptiv la anumite întâmpinări critice, să insiste asupra 
relației intime dintre suflet şi trup. Altfel spus, Descartes 
s-a străduit să surprindă tocmai unitatea lor substanţială, 
una ce suportă însă, pe un anumit plan, distincţia 
acestora. Astfel, în Pasiunile sufletului (1645-1646), 
Descartes consideră pasiunile drept expresia cea mai 
evidentă a comunicării dintre suflet şi trup. Totuşi, în 
sens metafizic, modalitatea acestei relaţii nu poate fi 
clarificată conceptual. Dar acest lucru nu constituie o 
slăbiciune a gândirii lui Descartes, ci o limită a 
cunoaşterii metafizice. Ideile metafizice, acelea care îşi 
au corespondentul doar în dogma sau în taina religioasă, 
devin adesea locuri obscure. Într-una din scrisorile sale 
către Elisabeta de Boemia (28 iunie 1643), Descartes 
afirmă: „Mie nu mi se pare că spiritul uman este capabil 
să aibă o concepție foarte clară despre diferența dintre 
suflet şi trup şi despre uniunea lor”. Gândirea speculativă 
întâlneşte aici paradoxul dublei naturi, preluat de către 
Descartes din patristică, pentru că ar trebui să poată 
concepe că ele formează în acelaşi timp două lucruri 
distincte şi unul singur. Ca urmare, voinţa de a reduce o 
problemă metafizică insolubilă la o schemă de gândire 
care să faciliteze predarea filosofiei carteziene şi 
înțelegerea ei de către public a condus la o anomalie: 
ceea ce a fost făcut „clar” pentru public va fi fost preluat 
ca atare şi transformat într-un loc comun şi obscur al 
filosofiei moderne. Căci, de cele mai multe ori, ceea ce 

este clar pentru cunoaşterea comună, nu este deloc aşa şi 
pentru cunoaşterea filosofică. Încercând să respingă 
obiectiunile rezultate din  neînțelegerea amintită, 
Descartes ne învață că relația dintre spirit si trup trebuie 
privită din trei unghiuri diferite: „unul propriu experienţei 
cotidiene sau comune, un altul al intelectului pur, analitic 
si, în cele din urmă, unghiul de vedere cu adevărat 
metafizic” (Ştefan Afloroaei). Or, cel din urmă unghi de 
vedere este exact acela prin care accedem la o experiență 
metafizică a adevărului, una proprie gândirii speculative. 
În perimetrul acestei experiențe, gândirea nu se împiedică 
de aparenta contradicție a unor teze opuse, acestea 
aparandu-i ca fiind pur şi simplu circumscrise unei 
experiențe limitate si provizorii, indiferent dacă ea este 
cea exersată in viata cotidiană ori cea, doar aparent mai 
elaborată, a intelectului analitic. Când o anumită idee 
metafizică este separată de experiența care ii este proprie, 
anume cea a gândirii speculative, când nu mai este 
înțeleasă la scara care îi este adecvată, fiind aruncată in 
abstractul experienței cotidiene ori al celei conceptuale, 
ea devine pur si simplu un loc obscur, pe care fiecare il 
înțelege în funcție de scheme interpretative împrumutate 
de aiurea şi, astfel, neadecvate. Stă dovadă în acest sens 
deriva interpretărilor date filosofiei carteziene de-a lungul 
timpului şi, în special, în ultima jumătate a secolului al 
XX-lea. Până la urmă, acest lucru s-a întâmplat cu fiecare 
dintre autorii considerați clasici, formularea unor 
interpretări discutabile conducând la îmbogățirea 
patrimoniului de idei al culturii occidentale. Sunt 
cunoscute in acest sens ,,neintelegerile” de care s-au facut 
vinovati Malebranche, Spinoza sau Leibniz, care au 
transformat profund filosofia carteziană. Dar nu despre 
acest lucru este vorba. Interpretii clasici şi-au anunțat 
diferența punând un număr de întrebări textelor 
carteziene şi purtând un soi de dialog cu Descartes. Ne 

amintim in acest sens reformularea, de către Spinoza, a 
argumentului ontologic sau a definiției substanței, 
precum şi criticile aduse acestuia de către Leibniz. În 
schimb, nu aşa sau lucrurile cu interpretările mai recente. 
Analiza lui Ştefan Afloroaei ne aduce în atenție 
consecinţele nefaste, sub raport filosofic, la care se 
ajunge atunci când interpretarea este animată de o „voinţă 
de adevăr” simplificatoare şi monologică, moştenită prin 
tradiția modernă şi preluată fără reflecţie critică. În fond, 
autorul tematizează interpretarea literală ca maladie 
interpretativă. El scoate în evidenţă faptul că interpretarea 
literală reprezintă o formă de infidelitate fata de gândirea 
autorului, atunci când ea omite anumite pasaje şi se 
opreşte doar la altele. Excesele literalitatii dau naştere 
unor ideologeme sau, mai simplu spus, unor interpretări 
ideologice. În numele „voinţei de adevăr”, adică a 
adevărului-exactitate, supralicitat de către discipolul lui 
Descartes, care realizează o falsă interpretare literală, 
adevărul textului este de fapt trădat. ,,Dualismul 
cartezian” este o simplă „prejudecată cu forță istorică”. 
Propagată prin canalele pedagogice ale filosofiei 
moderne, ea a fost transformată în principiu de 
interpretare, în cadrul unei practici hermeneutice de 
şcoală. 

În filosofia modernă, experiența speculativă a gândirii 
este readusă în atenție de către Hegel. La el se opreşte 
Ioan Alexandru Tofan, care se interesează de modalitatea 
în care autorul Fenomenologiei spiritului a redeschis 
problematica raportului dintre esoteric şi exoteric. În 
textul său („Despre posibilitatea misterului. Filosofie şi 
ezoterism”), autorul pleacă de la asumptia — ea însăşi 
hegeliană — că filosofia (adică vederea finitului din 
perspectiva infinitului de către un spirit la început finit, 
dar transformat gradual de sesizarea infinitului) întreţine 
un raport esențial cu misterul. Categoria misterului este 

corelativa celei de revelație şi ambele au legătură cu 
adevărul spiritului. Spus în termeni (poate) prea clari, 
orice formă istorică de filosofie nu este decât o etapă a 
manifestării spiritului în devenirea lui, adică o revelare a 
adevărului spiritului, cum adevărul momentan nu este 
adevărul absolut, filosofia integrează în exerciţiul ei 
misterul, fiind în mod fundamental efort de clarificare şi, 
deci, de eliminare a misterului. Astfel, raportul esoteric- 
exoteric nu mai priveşte chestiunea publicului filosofiei 
(cum era cazul la Aristotel), ci se leagă de funcția 
sistematică a misterului în economia textului şi a lumii. 
Acest lucru are consecinţe importante asupra conceptului 
de interpretare, întrucât a interpreta nu mai (poate) 
însemna acum a (te) întreba, din locul publicului, ce 
anume a vrut să spună autorul; interpretarea înseamnă 
„transformare a obiectului, aducere a acestuia în situaţia 
de a fi inteligibil”, cum spune Tofan. În limbajul tehnic 
hegelian, aceasta înseamnă că (numai) filosofia are o 
misiune interpretativă, întrucât îşi traduce în limbaj 
propriu conceptual reprezentările de care uzează 
diferitele forme ale culturii: arta, ştiinţa, religia. Filosofia 
este interpretare în sensul că ea transformă reprezentarea 
în concept, procesiunea transformărilor (dialectice) de 
acest fel este fenomenologia, adică revelarea istorică a 
spiritului şi istoria revelărilor lui. Tofan semnalează în 
acest sens raportul profund dintre filozofie şi religie, la 
Hegel, arătând că acest raport cunoaşte el însuşi mai 
multe forme (istorice), corespunzătoare gradului de 
maturitate spirituală a gândirii filosofice. Evident, pentru 
istoria spiritului, forma cea mai interesantă a raportului 
dintre filozofie şi religie o constituie gândirea/religia 
creştină, dat fiind că ea pune la dispoziție un „concept” 
de revelaţie şi, deci, de adevăr; numai că acest concept nu 
este oferit ca atare, ci trebuie dezvoltat în mai multe 
momente ale istoriei occidentale: scolastica (stabileşte 

identitatea abstractă între conținutul religiei şi al 
filosofiei), iluminismul (introduce opoziţia între rațiune şi 
credință) şi idealismul german (face posibilă 
universalitatea concretă, prin identitatea dintre formă şi 
conţinut). În momentul propriu-zis hegelian, adevărul 
religiei se regăseşte, fiind conținut în conceptul filosofic, 
care constituie o formă de „mărturie a spiritului”. Tofan 
insistă asupra intelesului acestei sintagme în care vede, ca 
şi Hegel, un adevăr profund al filosofiei. Şi anume, în 
filosofia speculativă, opozitiile se închid precum rănile 
Mântuitorului şi lasă să se vadă în toată strălucirea 
Adevărul revelat: salvarea prin filozofie pare asigurată. O 
dată cu această opțiune, care nu poate fi conținută in 
sistem decât ca element indecidabil, Tofan sesizează o 
problemă de mare importanță pentru înţelegerea locurilor 
obscure în textele filosofice. Şi anume, în filosofia de 
sistem, nu mai este important ce anume a vrut să spună 
autorul; întreaga muncă interpretativă este supusă 
exigenţelor unei hermeneutici care nu mai este a nimănui, 
nici a autorului, nici a interpretului. Ea este clarificare 
numai în măsura în care reuşeşte să transforme 
reprezentarea în concept şi să reveleze conținutul prin 
întruparea formei. Filosofia nu este interpretată, ci se 
(reflexiv) interpretează, iar „locul obscur” este momentul 
negativ prin care se înfăptuieşte  „depozitivarea 
reprezentării”. 


3. Cum sunt posibile ereziile hermeneutice 


Textele ce compun capitolul anterior evidențiază, în 
mod indirect, câteva situaţii în care apar diverse deviații 
ori abateri hermeneutice, excentricitati sau erezii de acest 
fel, fie ele binevenite sau maladive, voite sau lipsite de 
intenţie: preluarea unei tradiţii în orizontul alteia, 
supralicitarea gândirii cotidiene ori a celei categoriale, 


27 


„trădarea” reprezentării prin trecerea ei în concept. O 
permanentă sursă a ereziilor interpretative o reprezintă 
interpretarea literală, ale cărei limite le investighează 
Valeriu Gherghel, în textul său „Flacăra lui Yah”. 
Situaţia tematizată este cea a prezenţei — sau, mai bine 
spus, a absenței — numelui divin în versurile din Cântarea 
cântărilor. Multă vreme s-a crezut că numele divin este 
omniprezent în textul sacru, iar Cântarea cântărilor este, 
de fapt, descrierea fidelă a unei „dorinţe metafizice” şi, 
totodată, o invocatie a divinului. Rabinii pur şi simplu nu 
au observat această absență, fapt pe care autorul îl 
priveşte ca o ciudată „orbire hermeneutică”. Din ce 
motive este absent acest nume? Una dintre ipotezele 
amintite, susținută de Abraham Ibn Ezra, este aceea că 
absența numelui divin se datorează autorilor Estherei, 
care ar fi evitat astfel posibila înlocuire, de către non- 
iudei, a acestui nume cu numele altor divinități. Autorul 
investighează apoi ipoteza conform căreia numele divin 
apare totuşi în Cântarea cântărilor, dar sub forme uşor 
diferite. Bunăoară cuvintele compuse „bi-tseva'ot”, ce 
poate fi tradus ca „Domnul ostirilor [celeste]”, şi 
„shalhebetyah”, adică „un foc imens” sau „focul lui Yah” 
— presupunându-se că „Yah” este o prescurtare a lui 
YHWH —, reprezintă posibile forme ale numelui divin. 
Există însă şi interpreţi care susțin că cele două nume 
sunt de origine seculară, fapt care dovedeşte, după ei, că 
numele divin este totuşi absent din Cântarea cântărilor. 
Autorul însuși înclină către această din urmă teză. 
Revine, astfel, întrebarea: din ce motive este absent 
numele divin? 

Caracterul erotic al Cântării cântărilor nu a rămas, 
desigur, neobservat. Luând act de acest bizar aspect, 
exegetii rabbini au propus diverse interpretări, în cele mai 
multe cazuri mai curând arbitrare. Ideea lor principală, 

arată Valeriu Gherghel, este că scrierea prezintă, in chip 
indirect, legătura dintre Dumnezeu-Adonai şi poporul lui 
Israel, o legătură, în fond, „aproape conjugală”. Această 
legătură primeşte, de-a lungul vremii, interpretări 
simbolice, alegorico-spirituale şi chiar mistice. S-a mers 
până acolo încât s-a afirmat că acest text nici nu are o 
semnificaţie literală, „unica lui semnificaţie fiind de ordin 
spiritual”. Dacă acceptăm această teză, mai are vreun rost 
să cercetăm dacă numele divin este prezent în textul 
amintit? O ipoteză ce trebuie luată în seamă spune că 
absența numelui divin se datorează unei „reţineri 
ritualice”, impusă prin cea de-a treia poruncă primită de 
Moise pe Sinai: „să nu iei numele Domnului în deşert”. 
Exprimarea indirectă şi aluzia metaforică au rațiuni 
profunde, teologice, dar sunt impuse şi de tema poemului, 
care constă într-o vastă metaforă erotică. Apoi, arată 
autorul, „orbirea hermeneutică” deja amintită — altfel 
spus, faptul că rabbinii nu observă absenţa numelui divin 
din poem — nu reprezintă, de fapt, o „abatere 
hermeneutică”. Dimpotrivă, aceasta tine de firescul 
lecturii pe care ei o fac, una ascetică, „dureroasă”, eroică, 
abstinentă în raport cu dorinţa erotică. Orbirea invocată, 
deci, nu e altceva decât autocenzura — de tip spiritual — pe 
care exegetii, aproape în unanimitate, o pun la lucru 
atunci când au de-a face cu stratul literal, evident erotic, 
al poemului. 

În filosofia apuseană, autorul care a cunoscut probabil 
cea mai mare densitate de interpretări deviante este, fără 
îndoială, Platon. Dacă judecăm scrierile sale împreună cu 
istoria receptării lor, observăm că un important loc al 
filosofiei platoniciene care a fost adesea răstălmăcit de 
către posteritate este chiar termenul philosophia. Exact 
acest loc obscur reprezintă tema textului lui Sorin 
Bocancea, „Platon. Filosofia ca politică”. A fost oare 
Platon un intelectualist, aşa cum l-a receptat o întreagă 

traditie incepand cu Aristotel? A socotit el oare filosofia 
ca fiind o activitate strict contemplativa, fără legătură cu 
viata practică? Ce înseamnă filosofia pentru Platon şi 
unde începe „platonismul”? La Platon, filosofia este 
drumul către adevăr, pe care individul se înscrie doar 
împreună cu semenul său, aşadar prin dialog. Este acel 
drum care, odată intuit, modifică din rădăcini situația 
existenţială a omului. În termenii lui Pierre Hadot, el este 
un exercițiu spiritual desfăşurat împreună cu celălalt. 
Tocmai din acest motiv, argumentează Sorin Bocancea, 
filosofia şi politica nu pot fi separate. Căci tocmai 
dimensiunea politică oferă filosofiei latura ei dialogică. 
Ea face ca filosofia să fie reflecţie împreună cu celălalt, şi 
nu meditație solipsistă. Filosofia şi politica formează deci 
un tot. Distinse de Platon numai în vederea analizei, ele 
sunt de fapt ştiinţe ale verosimilului. Poate părea 
neobişnuit să credem că filosofia, desăvârşită la Platon ca 
dialectică, se înscrie în sfera, aparent modestă, a 
verosimilului. Argumentatia autorului este însă perfect 
plauzibilă: adevărul este metoda, calea, orientarea către 
principii, „dibuirea” lor mai curând practică decât 
teoretică. De aceea, metoda nu ne oferă o cunoaştere 
determinată, ci posibilitatea oricărei cunoaşteri. Pentru 
aceasta, ea nu acționează numai la nivel teoretic, ci şi în 
planul formării omului ca ființă raţională. Filosoful, 
susține autorul, nu este cunoscător fără rest al Ideilor, ci 
doar iubitor de cunoaştere. Se află permanent pe drumul 
formării de sine. lar edificarea de sine, după cum am 
văzut, e imposibilă în absenţa politicii. Gândirea lui 
Platon operează într-o zonă prealabilă separării abstracte 
a filosofiei de politică, artă ori pricepere practică. Ea este, 
în esență, un proiect paideic. Cum inspirat scrie autorul, 
„filosofia nu este o pregătire pentru moarte, cum credea 
Socrate, ci o pregătire pentru viață”. O astfel de pregătire 
este chiar dialogul. lată din e motiv este necesară 


30 


dialectica. Asa cum am văzut, ea nu rămâne în sfera 
înaltă a contemplării pure, ci o uneşte pe aceasta cu sfera 
practică a vieţii. Acest sens al filosofiei este, de fapt, 
înțelesul ei curent încă înaintea lui Platon. lar acesta nu 
face decât să continue un proiect care plasa filosofia în 
interiorul cetăţii, adică în locul din care ea izvora şi pe 
care voia, mai apoi, să-l modeleze după chipul ei. 

Cum apar însă ereziile hermeneutice în discursul 
teologic, adică exact acolo unde ele sunt de-a dreptul 
interzise? Problema este analizată de Anton Adamut, al 
cărui text („De-a stânga şi de-a dreapta Psalmului 13, 1”) 
constituie un exerciţiu pe marginea conceptului de 
obscuritate hermeneutică. Autorul abordează problema 
originii acestui concept în exegeza biblică. Vorbind 
despre cauzele neintelegerii, Augustin (în lucrarea De 
dialectica) făcea distincția între ambiguitate şi 
obscuritate: un loc ambiguu este acela care poate fi luat 
în mai multe sensuri, pe când locul obscur nu poate fi 
înțeles în nici un fel sau poate fi înțeles numai în mică 
măsură. Adamut sugerează că distincția este ea însăşi 
ambiguă — în măsura in care dialectica tinde să sfideze 
logica, prin infidelitate: a explica (interpretând) 
obscuritatea, presupune a vedea mai întâi ambiguitatile si 
a le distinge. Totuşi, faptul că există mai multe tipuri de 
obscuritate, din care unele se aseamănă cu ambiguitatea, 
ar putea să aducă o clarificare de natură să atenueze 
indignarea simțului logic. Însă nu ne vom putea aştepta 
ca logica — cea a minții — să fie pe deplin satisfăcută 
atunci când e vorba să fie definite conceptele 
hermeneuticii teologice, aşa cum este cazul obscurității. 
Motivul este acela că, în cazul Scripturii, obscuritatea 
(sau clarificarea) revendică cealaltă logică, pe care Pascal 
a numit-o ,,a inimii”. Adamut nu vorbeşte în textul său 
despre Pascal, dar se subintelege, din cele spuse de el, ca 
aforismul pascalian (Pascal, Pensées) isi afla conditia de 

inteligibilitate in versetul 1 din Psalmul 13: „Nebunul 
zice in inima lui: nu este Dumnezeu” [sublinierea 
noastră]. Plecând de la acest loc obscur, Adamut 
analizează problema exegezei patristice medievale, 
intuind că pasajul cu pricina este de cea mai mare 
importanță pentru expunerea conceptului de obscuritate 
în exegeza biblică. În forma sa normală, exegeza 
modernă este animată de principiul clarificării pasajelor 
obscure prin pasajele clare, după cum recomandau 
Chladenius ori Schleiermacher. Dimpotrivă, ceea ce se 
spune în versetul 1 din Psalmul 13 implică o condiţie 
fundamentală a înţelegerii prin „logica inimii”: fara 
credință prealabilă, înțelegerea nu este posibilă. Acest 
fapt pare să modifice perspectiva carteziană asupra 
interpretării, întrucât claritatea şi distincţia invocate de 
spiritul metodic nu mai constituie o condiţie pertinentă. 
lată de ce, Adamut îşi canalizează efortul către 
clarificarea termenului insipiens (dixit insipiens in corde 
suo: Non est Deus), al cărui statut este, din start, 
ambiguu. Şi anume, termenul insipiens este „suficient de 
obscur”, el poate însemna „nebunul”, „ignorantul”, 
„smintitul”, „nesocotitul”, dar semantica biblică este mai 
largă, incluzând, de asemenea sensurile: „necredincios”, 
„batjocoritor”, „răzvrătit”, „neascultător”. 

Adămuţ sistematizează interpretările lui insipiens 
astfel: 

a) o interpretare istorică (a comentatorilor evrei) ce 
identifică prin acest termen pe „neamurile” pe care 
Dumnezeu nu le-a ales şi care asupresc pe Israel, într-un 
fel sau altul; 

b) interpretarea polemică antisemită (majoritatea 
comentatorilor medievali) avansează ideea că insipiens 
este evreul ce nu recunoaşte divinitatea lui Christos; 

c) o altă interpretare polemică identifică, într-un pasaj 
înrudit (Psalmul 52), pe insipiens cu „păgânii”; 

d) o variantă radicală a interpretării creştine antisemite 
confiscă Vechiul Testament, susţinând că evreul care 
neagă divinitatea lui Christos îl neagă şi pe Dumnezeu. 

Diversitatea interpretărilor date Psalmului 13:1 
constituie orizontul in care a fost posibilă formularea 
argumentului ontologic, de către Anselm. Si anume, 
geniul şi originalitatea lui Anselm constau în depăşirea 
exegezei care încearcă să distingă chipul celui nesocotit 
precum şi marca sa culturală. În Proslogion, termenul 
insipiens capătă un sens absolut, în sensul că întrebarea 
cine (este nesocotit)? este înlocuită de întrebarea cum 
(gândeşte cel nesocotit)? Mai precis, prin argumentul 
anselmian nu se demonstrează ceea ce nici nu poate fi 
demonstrat (adică existența lui Dumnezeu); mai degrabă, 
proba are un sens negativ, consideră Adamut pe linia 
unor interpretari relativ recente. „Îi este imposibil 
gândirii de a afirma că Dumnezeu nu există sub pretextul 
că ea îl gândeşte (pe Dumnezeu) ca neexistând”. 
Proslogion vorbeşte în realitate împotriva gândirii 
autonome care, prin auditus rei, neagă adevărul credinţei. 
Argumentul ontologic are sens numai pentru o gândire 
teonomica (în sensul lui Paul Tillich). Ca urmare, 
conchide Adamut, „raţionamentul lui Anselm nu e un 
argument în favoarea existenței lui Dumnezeu, ci o 
analiză a gândirii omeneşti”. 


4. Adevăr şi instituire pragmatică a sensului 


Ideea că dialogul şi critica reprezintă modalităţile 
esențiale ale exerciţiului hermeneutic a fost susținută şi 
de filosofi provenind din tradiţii intelectuale diferite, dacă 
nu chiar opuse celor discutate până acum. Scoala 
raționalismului critic, iniţiată de Karl Popper, a insistat 
destul de mult asupra importanţei dezbaterii polemice în 
stabilirea sensului unor texte transmise de tradiţie. De 

aceasta problema se ocupa, in volumul de fata, Gerard 
Stan, care s-a ocupat mai multa vreme de filosofia lui 
Popper. În textul său „Adevăr, reprezentare şi 
interpretare”, Stan semnalează că este posibil să vedem 
problema hermeneutică în contextul distinctiei dintre 
filosofiile constructiviste şi filosofiile polemice. Scrierile 
lui Karl Popper aparţin, în cea mai mare parte, filosofiei 
de tip polemic, aşa cum indică în special Societatea 
deschisă şi Mizeria istoricismului. Interpretările celebre 
date de Popper textelor clasice tin de o hermeneutică 
proiectivă, întrucât ele instituie un sens, în loc să 
descopere unul. În corelaţie cu teoria sa despre adevăr, 
Popper conturează o concepție asupra interpretării în care 
sensul, o dată cu adevărul, nu mai este considerat ca fiind 
manifest. Acest lucru îl conduce pe Gerard Stan la 
formularea tezei că, „în activitatea de interpretare, 
hermeneutul nu trebuie să fie în căutarea vreunui adevăr, 
ci în căutarea unor mijloace cât mai adecvate cu ajutorul 
cărora să exprime interesele proprii sau pe cele ale 
comunității”.  Exemplificarea modului în care 
funcţionează, la Popper, acest principiu hermeneutic, este 
făcută cu ajutorul unui „experiment imaginar”: plecând 
de la interpretările date de Popper lui Platon, Hegel, Marx 
etc., Stan se întreabă cum ar arăta o istorie a filosofiei 
scrisă de Popper. Dat fiind interesul lui Popper pentru 
destinul occidental al conceptelor de libertate şi 
cunoaştere, chestiunea revine la o discuţie referitoare la 
modalitatea de „selectare a informaţiei relevante” pentru 
interpretarea istorică şi la construirea unui model capabil 
să surprindă „logica evenimentului”. Un astfel de model a 
fost propus de hermeneutica modernă, dar autorii 
relevanti (Schleiermacher, Dilthey) nu au sesizat că 
„reconstrucția logicii unei situaţii reprezintă un proces 
selectiv”. Prin urmare, interpretarea istorică presupune 
înţelegerea unui fapt sau eveniment în acord cu principiul 

selectivitatii: aceasta înseamnă că hermeneutica 
proiectivă nu este o exegeză, căci ea nu reconstituie 
doctrine şi texte, ci reconstruieşte logic un profil filosofic 
din punctul de vedere al propriilor teze ale interpretului. 
Instituirea unui sens trebuie să răspundă exigenţelor de 
coerenţă şi fertilitate. Dar se poate obiecta aici că aşa au 
procedat chiar Hegel şi Marx, autori ideologici pe care 
Popper i-a etichetat drept istoricişti. Stan arată însă că 
acuza de istoricism nu poate fi admisă, în cazul lui 
Popper, deoarece Societatea deschisă nu este o utopie 
liberală, iar raționalismul critic nu impune o interpretare 
unică a lumii istorice. Dimpotrivă, principiul 
subiectivitatii permite exerciţiul punctelor de vedere: 
hermeneutica proiectivă este o filosofie polemică. În 
schimb, Stan admite că putem identifica la Popper o 
formă de interpretare ideologică. Folosind terminologia 
lui Eco, el arată că trebuie să înțelegem prin interpretare 
ideologică orice utilizare a textului care se situează pe 
axa receptorului (intentiones lectoris) fără să ţină prea 
mult cont de exigenţele impuse de axa formală (intentio 
operis) şi de origine (intentio auctoris). Din acest loc, 
hermeneutica proiectivă apare ca o deformare a textului, 
întrucât fertilitatea interpretării este o funcţie a criteriului 
de selecție. „Ideea regulativă a interpretării de tip 
ideologic nu este şi nu poate fi adevărul”, afirmă Stan, 
întrucât interpretul este „animat de dorinţa de a spune 
ceva despre sine şi despre comunitatea din care face 
parte”. De fapt, credem noi, ideea de adevăr poate fi în 
continuare acceptată, cu condiția de a o înţelege ca 
adevăr pragmatic, în tradiţia unui filosf precum Richard 
Rorty. Plecând de la exemplul lui Popper, autorul arată că 
interpretarea ideologică nu are neapărat o conotaţie 
negativă, dat fiind că ea poate să exprime onestitatea 
intelectuală şi principiul moral. Stă dovadă în acest sens 
faptul că autorii care au asumat în scrierile lor misiunea 

profetică de a spune Adevărul şi de a rezolva in mod 
definitiv problemele umanităţii au devenit, prin forța 
împrejurărilor, nişte mistificatori. Raționalismul critic 
propune, de aceea, ca problemele filosofiei să fie 
rezolvate prin discuție critică: important este nu să 
renuntam la ideile şi credinţele noastre, ci să admitem să 
le supunem discuţiei şi criticii din partea celorlalți. 
Credinţa că libertatea trebuie respectată este o credinţă ca 
toate celelalte; numai împărtăşirea acestei credinţe de 
către o comunitate — comunitatea oamenilor liberi — îi dă 
forţa de a respinge tirania. 

Un spaţiu privilegiat al teoriilor ,,institutionaliste” este 
cel al esteticii contemporane. În textul său „Obscuritatea 
aparentelor: adevăr si validitate în interpretarea operei de 
artă”, Cristian Nae pleacă de la o întrebare fundamentală 
a esteticii actuale: ce anume califică un obiect ca fiind 
operă de artă? Cu alte cuvinte, care este criteriul 
prezenței unei opere de artă? Cum se face că, în 
perimetrul artei contemporane cel putin, două imagini 
identice din punct de vedere perceptiv pot constitui două 
opere de artă diferite? Premisa de la care pornesc 
întrebările de mai sus este aceea că opera de artă necesită 
o interpretare chiar la nivelul cel mai elementar, acela 
care identifică un obiect ca fiind operă de artă. După 
Cristian Nae, acest fapt echivalează cu a susţine că opera 
de artă este un „loc obscur” deoarece ea este calificată 
ontologic doar prin mijlocirea unei interpretări. Desigur, 
întreaga discuţie porneşte de la celebrele exemple ale 
readymade-urilor lui Duchamp şi ale cutiilor Brillo 
expuse de Andy Warhol la galeria Stable din New York 
în 1964. Ce anume face ca un obiect obișnuit să devină 
operă de artă atunci când este expus într-o galerie de artă 
şi pus, astfel, sub un anumit concept? Cum distingem 
obiectele artistice de cele non-artistice? Autorul 
analizează pe larg răspunsul pe care îl dă Arthur C. 

Danto. Pentru filosoful american, un obiect este calificat 
drept operă de artă prin intermediul unei interpretări 
constitutive. Interpretarea, aşadar, costituie ontologic 
opera de artă: aceasta din urmă nu este un simplu obiect, 
ci un obiect semnificant, lingvistic, având funcţia de a 
reprezenta. Operei de artă îi sunt specifice, prin urmare, 
semnificarea şi expresia. Construcția operei de artă, 
realizată de către publicul receptor, poate porni chiar de 
la titlul ei, cu ajutorul căruia este operată o selecţie 
preliminară a datelor perceptive relevante. 

Analiza lui Cristian Nae este, în această privință, 
extrem de complexă. El susţine, cu perfectă indreptatire, 
că „interpretaționalismul” lui Danto este o ontologie 
hermeneutică, dar una care, spre deosebire de proiectele 
omonime ale lui Heidegger ori Gadamer, necesită o 
reflecţie epistemică asupra validității interpretării. Ea 
revendică, în fond, un concept „tare” al adevărului. 
Analiza lui Danto este plasată într-un context filosofic 
mai larg. Pentru Umberto Eco, bunăoară, criteriul 
validității interpretării este, la fel ca pentru Goodman, 
unul coerentist: „adevărul” interpretării se află in 
dependență de construcţia, de către lector, a lumii 
posibile prezente în text sau, în cazul nostru, în opera de 
artă. Interpretarea constitutivă, despre care vorbeşte 
Danto, descrie de fapt activitatea de creaţie a metaforelor. 
Însă metaforele nu pot fi corecte ori incorecte. Ele nu se 
supun criteriului sever al validității. În consecință, ele nu 
au nici valoare alethică. Doar reconstrucția metaforelor 
poate fi adevărată ori falsă. Danto pune accentul pe 
reconstrucţia intenţiei semantice a autorului. Din acest 
punct de vedere, el este un ,,intentionalist”. Însă pentru 
înțelegerea intenţiei autorului este necesară buna 
cunoaştere a lumii artei, prin care este câştigată o 
atitudine şi o competență specifice, care îi permit 
publicului să identifice un obiect ca operă de artă. Cele 

doua idei enuntate mai sus — accentul pus pe intentia 
autorului şi cerinta epistemică de familiarizare cu lumea 
artei — prezintă şi anumite dezavantaje. Prima dintre ele 
ar putea conduce la teza conform căreia există o unică 
interpretare corectă. Aplicat la opera de artă, acest 
principiu transformă, de fapt, receptarea în simplă 
exegeză. Acest neajuns este adâncit de cea de-a doua 
idee, care propune transformarea receptorului de artă în 
veritabil specialist. Acest pericol, arată Cristian Nae, 
poate fi numit „academism”. 

În ultima parte a textului său, Cristian Nae optează 
pentru o versiune neo-pragmatistă a interpretării operei 
de artă. În opinia sa, opera de artă se adresează nu doar 
specialistului, ci şi publicului larg. În plan hermeneutic, 
aceasta înseamnă că opera de artă se supune nu doar 
actului „elitist” al interpretării — adică al decodificării 
semantice şi al explicitării critice —, ci şi experienței 
estetice de primă instanţă a oricărui receptor, experiență 
care nu e alta decât cea a simplei înțelegeri. Distincția 
dintre înţelegere şi interpretare este relevantă pentru orice 
ontologie hermeneutică. Proiectul gadamerian, bunăoară, 
nu reprezintă o abordare a faptului interpretării metodice, 
ci o descriere fenomenologică a fenomenului înţelegerii — 
a modului în care el se articulează în ființa umană prin 
fiecare act al omului. Exigenta severă a validității, 
impusă de către Danto, este astfel „slăbită”. Cu cât ne 
îndepărtăm mai mult de pretenția validității (a adevărului 
epistemic), cu atât mai mult sporesc valenţele ontologice 
ale proiectului lui Danto. 

Reflectând asupra unui concept mai larg de 
interpretare, putem realiza că  obscuritatea este 
constitutivă procesului de înţelegere şi că, aşa cum arăta 
Schleiermacher, universală este numai neînţelegerea. 
Această constatare nu este punctul nodal al unei forme de 
scepticism hermeneutic, ci expresia însăşi a dependenței 

dintre înțelegere şi „lumea vieţii”. Găsim în textul lui 
Adrian Poruciuc câteva sugestii în acest sens. Textul său, 
intitulat „Etimologie populară şi etimologie asociativă”, 
ridică o chestiune esenţială, din punctul nostru de vedere, 
cu privire la condiţia interpretării în cunoaşterea 
lingvistică comună. Mai precis, analiza modului de 
formare a etimologiilor populare lasă să se întrevadă 
dimensiunea dialogică a cunoaşterii lingvistice, pe care a 
relevat-o Gadamer. Lingvistica diacronicé gi cea 
comparativă pun în lumină dependența competenţei 
lingvistice de anumite alegeri (performanțe) din trecut; 
iar, după cum ni se pare, acestea suportă fără rezerve o 
înțelegere prin filosofia gadameriană a limbii. Fireşte, din 
interiorul disciplinei proprii, A. Poruciuc nu recurge la 
hermeneutica lui Gadamer, ci la psiho- si 
sociolingvistică; dar noi vom traduce observaţiile sale în 
limbajul filosofiei hermeneutice. Mergând pe linia 
observaţiilor făcute de autor, trebuie remarcat faptul că 
termenul „etimologie populară” ridică o serie de 
probleme de natură epistemologică şi hermeneutică. 
Conform definiţiei unui dicționar american (AHD), citat 
de Poruciuc, etimologia populară ar fi „o modificare în 
formă a unui cuvânt sau fraze, rezultând dintr-o noţiune 
populară incorectă a originii sau semnificației 
termenului, sau din influența unor termeni familiari 
considerați greşit ca fiind analogi”. Autorul observă că 
cei doi termeni subliniati (engl. incorrect şi mstakenly) 
sugerează că „etimologia populară trebuie tratată ca un 
fenomen negativ”. În schimb, din perspectivă 
psiholingvistică, se poate arăta că erorile de interpretare 
ale vorbitorului comun se nasc din dorința de a produce 
un discurs transparent şi de a exercita o formă de control 
asupra limbii. Nu vom intra în detalii cu privire la 
exemplele oferite de lingvist, în schimb profităm de 

materialul oferit pentru a evidentia câteva puncte de 
legatura cu chestiunea hermeneutica. 

În primul rând, ar fi problema exactitatii şi a rigorii 
lingvistice. A considera etimologiile populare din 
perspectiva ignoranței vorbitorilor şi a erorilor de 
interpretare înseamnă a te raporta la limbă cu nişte criterii 
de obiectivitate care, fiind mult prea rigide (fata de 
istoricitatea limbii), sunt prea puţin riguroase (precum 
conceptul de rigoare în „ştiinţele spiritului”, după 
Heidegger). În ce priveşte această problemă, 
hermeneutica filosofică arată că decizia privitoare la 
actualizarea semnificației prin utilizarea unei expresii 
lingvistice este dependentă de structura înțelegerii, adică 
de prejudecăţi, iar acest lucru este valabil atât în cazul 
vorbitorului oarecare, cat şi în cazul lingvistului. 
Totodată, întrucât „alunecările popular etimologice s-au 
petrecut în număr mai mare în perioade şi zone în care au 
lipsit [...] factorii normativi [...] în epoci la care nici nu 
avem acces” (spune A. Poruciuc), este evident că 
fenomenul respectiv trebuie tratat în chip pozitiv, ca 
material empiric ce se oferă analizei lingvistice. 

În al doilea rând, fenomenul etimologiilor populare, 
pe care ni-l aduce în atenție Adrian Poruciuc, poate fi 
considerat ca o ilustrare a concepţiei gadameriene despre 
limbă. Pentru Gadamer, limba nu este numai un mijloc de 
comunicare, ci este un mediu universal în care este 
posibilă înţelegerea lumii şi întâlnirea cu altul, în forma 
dialogului. Discutând chestiunea înţelegerii, Gadamer 
arată că traducerea (dintr-o limbă în alta, dar şi în 
interiorul aceleiaşi limbi) constituie modelul veritabil al 
înțelegerii, întrucât prin traducere se operează o 
transpunere a sensului în sistemul prejudecatilor proprii, 
dar, în acelaşi timp, şi o negociere cu privire la sens, 
având ca fir călăuzitor „lucrul însuşi”. Etimologiile 
populare ar fi, deci, o oglindire a modului în care 

funcţionează limba la nivelul comun, după modelul 
dialogic, încă lipsit de dimensiunea reflectiei critice (a 
lingvisticii sau a filosofiei limbii); totuşi, ele trădează 
„grija pentru limbă” la un nivel prealabil, intuitiv. 
Problema este că lingvistul sau filosoful pot rata complet 
legătura cu geniul limbii, atâta vreme cât preţuiesc 
exactitatea tehnică. Căci, de pildă, numind prin cuvântul 
delavarita sau delavară un soi de struguri care se numesc 
la origine delaware (exemplul este preluat din Poruciuc), 
legiuitorul popular al numelor a schimbat, prin deplasare 
fonetică, sensul şi motivaţia sensului initial. Lingvistul 
poate strâmba din nas sau poate zâmbi condescendent, 
aşa cum se şi întâmplă de fapt (ne-o spune, de asemenea, 
Poruciuc). Pentru lingvist obiectul este limba, dar el nu 
ştie nici ce gust are delavara, nici când trebuie să fie 
culeasă: îi lipseşte o anumită înțelegere prealabilă. La 
acest nivel poate fi reperată dimensiunea hermeneutică 
autentică a problemei etimologiilor populare: înţelegerea 
limbii necesită un dialog permanent între mânuitorul de 
cuvinte şi mânuitorul de lucruri. Aşa cum rezultă din 
scrierile lui Heidegger sau din cele ale lui Gadamer, 
această mediere între reflecţie şi experienţă o realizează 
numai poetul. 


CORNELIU BÎLBĂ 
GEORGE BONDOR 

Capitolul 1 


Problema adevarului 
in filosofia hermeneutica 


GEORGE BONDOR 


Adevăr hermeneutic şi metodă fenomenologica 
i Nr a a 1 
in Fiinta si timp 


Hermeneutical Truth and Phenomenological 
Method in Being and Time 
(Abstract) 


The aim of the present paper is to analyse the way in 
which Heidegger’s work Being and Time is based on the 
relationship between four concepts with methodological 
function: phenomenon — logos — interpretation 
(Auslegung) — truth. This relationship describes the 
methodological code of the Heideggerian analysis: the 
definition of the phenomenality, the identification of the 
only possible phenomenon (being) that satisfy the 
phenomenological definition and the drafting of the way 
of access to being. Truth as  disclosedness 
(Erschlossenheit) belongs to the constitution of being of 
Dasein and it is not primordially a determination of the 
statements. Dasein is at the same time ,,in untruth” 
because the falling prey  (Verfallen) belongs 
equiprimordially to its constitution. In the last part of the 
paper we identify the main changes of the concept of 
truth and of the meaning of phenomenality after the well- 
known Heideggerian Kehre. 


' Textul de faţă prezintă câteva dintre rezultatele unei cercetări 
finanțate, în cadrul unui Riickkehrstipendium, de către 
Fundatiile Alexander von Humboldt si Hertie. 

Hermeneutica facticitatii si sursele ontologiei 


În lucrarea de Habilitation despre Duns Scotus (Die 
Kategorien- und Bedeutungslehre des Duns Scotus, 
1916), Heidegger isi propune sarcina — in fond extrem de 
ambitioasa — de a reunifica istoria $i temporalitatea, pe de 
o parte, cu imuabilitatea şi pretenția de validitate, 
caracteristici dintotdeauna ale „logicului”, pe de alta 
parte. Ideea centrală ce străbate deopotrivă lucrarea 
timpurie şi primele sale cursuri este aceea că este 
necesară o regîndire a categoriilor pornind de la temeiul 
lor factic, care nu e altul decît viata conştiinţei. Altfel 
spus, categoriile nu sînt entități derivate, în chip abstract, 
dintr-un intelect ce a pierdut contactul cu viața. 
Dimpotrivă, ele derivă din viaţa ca atare. Valoarea lor 
obiectivă trebuie probată pornind chiar de la viata 
conştiinţei, de la „spiritul viu”, prin definiţie istoric şi 
temporal!. Tînărul Heidegger anunță astfel un drum 
propriu în filosofie, aflat într-o explicită concurenţă cu 
orientările influente ale timpului, îndeosebi cu 
neokantianismul. Mai întâi, evidențiind cerința validității 
şi a obiectivitatii categoriilor, el evită discursul simplist 
de tip antropologic. Pe scurt, subiectul empiric nu poate 
funcţiona ca fundament al filosofiei. În al doilea rînd, 
discursul filosofic nu poate urma îndeaproape nici 
maniera transcendentală de a gîndi. Aşadar nici eul 


A Conceptul de „spirit viu” este preluat de la Dilthey, fiind 
folosit în primele prelegeri heideggeriene pentru a desemna 
ființarea umană. Cf. Gianni Vattimo, Introduction a 
Heidegger, traduit par Jacques Rolland, Les Editions du 
Cerf, Paris, 1985, pp. 13-15; Otto Pâggeler, Drumul gîndirii 
lui Heidegger, traducere de Cătălin Cioabă, Humanitas, 
Bucureşti, 1998, pp. 16-18. 

empiric, nici eul transcendental nu mai pot constitui un 
veritabil inceput al filosofiei. Unicul teren ferm din care 
trebuie să izvorască exerciţiul filosofic este istoricitatea 
„spiritului viu”, numită mai tîrziu „facticitate a 
existenţei”. Expresia era destinată să indice că solul în 
care se originează eul pur este însăşi existenţa factice, din 
care cresc şi se hrănesc toate raporturile noastre fata de 
lume, teoretice sau practice. Aceasta devine chestiunea 
fundamentală a cursului din semestrul de vară al anului 
1923, Ontologie (Hermeneutica facticitatii)'. „Viaţa”, 
„spiritul viu” desemnează deja aici ,,Dasein-ul propriu”, 
definitiv impregnat de situarea sa factice”. Întreaga 
cercetare e numită apoi, sintetic, hermeneutică. Aceasta 
din urmă este nu easte însă concepută în sensul unei 
banale teorii despre interpretare, ci ca „manieră unitară 
de a ataca, a aborda, a accede, a interoga şi a explicita 
facticitatea””. Prin intermediul ei Dasein-ul câştigă atât 
accesul la faptul propriei înstrăinări, al căderii sale, cit şi 
putinţa de a-şi descoperi propria libertate, iar astfel de a 
dobindi o autentică înțelegere de sine. Deoarece Dasein- 
ul este deja înzestrat cu această decisivă alternativă a 
posibilităților sale autentice ori inautentice, hermeneutica 
este chemată să joace rolul unei „treziri” din starea de 
alienare căreia i se abandonează în mod curent: 
„Hermeneutica are sarcina să facă Dasein-ul de fiecare 
dată propriu accesibil şi comunicabil, în caracterul său de 


' Martin Heidegger, Ontologie (Hermeneutik der Faktizităt), în 
Gesamtausgabe (în continuare GA), Band 63, Vittorio 
Klostermann, Frankfurt am Main, 1988. 

„Faktizităt ist die Bezeichnung fiir den Seinscharakter 
«unseres» «eigenen» Daseins.” (p. 7). 

7 GA 63, p. 9: „die einheitliche Weise des Einsatzes, Ansatzes, 

Zugehens, Befragens und Explizierens der Faktizităt”. 

fiinţă, tocmai acestui Dasein, să pornească în urmărirea 
înstrăinării de sine de care este atins Dasein-ul. Prin 
hermeneutică se configurează o posibilitate a Dasein-ului 
de a deveni şi de a fi, pentru sine însuşi, în modul 
înţelegerii.” Este motivul pentru care înţelegerea la care 
accede Dasein-ul reprezintă, în cele din urmă, o „stare de 
veghe” (Wachsein) cu privire la sine: „Tema cercetării 
hermeneutice este Dasein-ul de fiecare dată propriu, şi 
anume unul interogat în manieră hermeneutică cu privire 
la caracterul său de ființă, în intenţia de a iniţia o trezire 
radicală a lui însuşi.” Nu  întîmplător, această 
hermeneutică prezintă totodată caracterul unei 
Destruktion: trebuie supuse destructiei acele niveluri 
solidificate ale explicitării, acele Ausgelegtheiten ce 
conduc Dasein-ul în afara lui insusi, în registrul 
„căderii”. Înainte de toate, hermeneutica trebuie să 
demonteze acea forma împietrită a explicitării care a 
ajuns să fie dominantă, sa deconstruiască tendințele si 
căile ascunse de explicitare si, nu în ultimul rînd, să 
ajungă, printr-o întoarcere deconstructivă (im 
abbauenden Rückgang), la sursele originare ale 
explicitării înseşi. De aceea, „hermeneutica îşi 
îndeplineşte sarcina doar pe calea destructiei.”? 


! GA 63, p. 15. 

? GA 63, p. 16. 

> Martin Heidegger, Phänomenologische Interpretationen zu 
Aristoteles. Ausarbeitung für die Marburger und Göttinger 
Philosophische Fakultät [1922], hrsg. von Günther 
Neumann, Philipp Reclam jun., Stuttgart, p. 34. Pentru alte 
precizări referitoare la hermeneutica facticitatii, a se vedea 
şi: Jean Grondin, „Le passage de Vherméneutique de 
Heidegger à celle de Gadamer”, in: Le tournant 
herméneutique de la phénoménologie, PUF, 2003, pp. 60- 

Ce are însă de a face cu „ontologia” acest raport 
dintre „hermeneutică” si „facticitate”? Si cum anume 
stau ele împreună? Termenul de „ontologie” e menit să 
indice că în joc nu este un act de cunoaştere, prin care am 
accede la un „obiect” numit „facticitate a existenţei”. 
Dimpotrivă, Dasein-ul propriu, de fiecare dată acest 
Dasein (jeweilig dieses Dasein), iremediabil atins de 
situarea sa factice, asumă radical o aşa-numită grijă fata 
de sine, faţă de modul în care se împlineşte, de fiecare 
dată, facticitatea existenţei sale. Fiintarea umană trăieşte 
clipă de clipă în modalitatea explicitării, iar tematizarea 
facticitatii este una hermeneutică deoarece se întemeiază 
în obiectul ei, Dasein-ul, capabil, nevoit, ba chiar chemat 
să realizeze respectiva explicitare, tocmai în virtutea 
grijii faţă de sine ce-i este definitorie!. În alţi termeni, 
Dasein-ul este un ens hermeneuticum, iar accesul la 
facticitatea sa este, de asemenea, eminamente 
hermeneutic”. Metoda este însă cea fenomenologică, iar 
caracterul hermeneutic al demersului heideggerian derivă 
din metoda asumată. 


67; Theodore J. Kisiel, The genesis of Heideggers Being and 
Time, University of California Press, Berkeley, 1993). 

' „Din punctul de vedere al «obiectului» ei, hermeneutica, 
văzută ca pretinsă cale de acces la acesta [la obiectul ei, 
adică Dasein-ul: n.n.], indică faptul că el îşi are fiinţa prin 
aceea că e capabil de explicitare şi are nevoie de explicitare, 
precum şi că ființei sale îi aparţine faptul de a fi oarecum 
într-o stare de explicitare.” (GA 63, p. 15) 

> Cf. Jean Grondin, ,,Hermeneutik. Selbstauslegung und 
Seinsverstehen”, in: Dieter Théma (hrsg.), Heidegger- 
Handbuch. Leben — Werk — Wirkung, Verlag J.B. Metzler, 
Stuttgart u. Weimar, 2003, pp. 48-9. 

Fenomen, logos, adevar 


Ce este, de fapt, fenomenologia? Pentru a răspunde la 
această întrebare, Heidegger recurge la analiza celor doi 
termeni care compun acest cuvînt: fenomen şi logos, 
ambii ginditi pornind de la înţelesul lor grecesc. 

În paginile paragrafului 7 din Fiinţă şi timp, conceptul 
de fenomen primeşte o analiză riguroasă şi pertinentă!. 
Aceasta depăşeşte şi include înțelesurile precedente ale 
conceptului în discuţie. Înţelesurile prefenomenologice 
(kantian şi hegelian), dar şi cel al fenomenologiei 
husserliene sînt acum prinse într-o definiție completă. 
După cum vom vedea, ele sînt privite ca sensuri parţiale, 
derivate sau chiar deviante ale acestui concept. Intelesul 
său este expus pornind de la termenul grecesc din care el 
derivă: phainomenon. Heidegger constată că el provine 
de la verbul phainesthai, care în greaca veche are sensul 
de „a se arăta”. Astfel, phainomenon înseamnă „ceea ce 
se arată, ceea ce este manifest”. Or, pentru ca ceva să se 
arate, e necesar ca el să fie adus la lumina zilei. Nu 
întîmplător, constată Heidegger, termenul grecesc trimite 
la ideea de lumină, la acel ceva graţie căruia şi „în care 
ceva poate să devină manifest, vizibil în el însuşi”. 
Fenomenul este, aşadar, „ceea ce se arată in sine însuşi, 
ceea ce este manifest”. În alti termeni, fenomen este doar 
acel ceva care se arată pornind de la sine însuşi, fără ca în 
spatele său să rămînă ceva care nu se arată. Cu cea din 
urmă precizare, conceptul fenomenologic de fenomen 


' Paragraful metodologic al principalei lucrări heideggeriene ($ 7) 
are un corespondent în $ 9 din Prolegomena zur Geschichte 
des Zeitbegriffs. 

* Sein und Zeit (în continuare SZ), 12. Auflage, Max Niemeyer 
Verlag, Tübingen, 1972, p. 28 (Fiinţă si timp, traducere de 
Gabriel Liiceanu si Catalin Cioaba, Editura Humanitas, 
Bucuresti, 2003, p. 38). 

este deosebit de conceptul omonim kantian, definit de 
filosoful german ca aparitie. Or, aparitia presupune, in 
înțelegere kantiană, faptul că ceva care nu se arată el 
însuşi apare prin altceva care se arată pe sine, dar care 
totodată indică, în manieră impură, şi acel ceva care nu se 
arată. Astfel, observă Heidegger, „faptul de a apărea 
(Erscheinen) este o ne-arătare-de-sine”. Un bun exemplu 
pentru înțelegerea kantiană a fenomenului, ales în mod 
inspirat, este cel al simptomelor unei boli. Pe scurt, boala 
este acel ceva care nu se arată ea însăşi, ci se anunţă prin 
simptomele ei. Doar cele din urmă se arată, numai că fac 
acest lucru pornind de la altceva decît ele însele, anume 
de la boala pe care o anunţă. Este vorba deci de structura 
trimiterii, a indicării printr-un fel de mediere, a arătării 
prin substituție. Structura dezvăluită astfel este cea a 
reprezentării!. Desigur, apariţia ca atare este dependentă 
de fenomen, altfel spus de arătarea de sine. Tot pe seama 
structurii apariţiei poate fi înțeleasă şi structura 
emanatiei, nu de puţine ori invocată în istoria metafizicii. 
Totodată, conceptul de fenomen este delimitat riguros de 
noţiunea de aparenţă. Cea din urmă desemnează ceea ce 
se arată într-o manieră pervertită, trecînd „drept ceea ea 
nu este în ea însăşi”. In acest caz, fiintarea — căci ea este 
ceea ce numim generic fenomen — „arată ca şi...”. Însă 
ceva poate arăta ca altceva decît este doar în temeiul 
structurii generale a arătării de sine. Prin urmare, 
aparența există, şi ea, numai pe seama fenomenului. 
Aceste distincţii conceptuale ne permit să înțelegem 
mai uşor legătura, oarecum secretă, dintre fenomen şi 
adevăr. Căci aparenţa numeşte, într-un fel, falsul: ceea ce 


Jean-Francois Courtine, „Le  preconcept de la 
phénoménologie et de la problématique de la vérité dans 
Sein und Zeit”, in Franco Volpi ş.a., Heidegger et l'idée de 
la phénoménologie, Kluwer Academic Publishers, 
Dordrecht / Boston / London, 1988, p. 85. 

se arata ca altceva decit este. Dimpotriva, ceea ce are 
statutul de fenomen se înrudeşte cu adevărul, întrucît 
denumeşte arătarea de sine a fiintarii aşa cum este ea. Dar 
asupra acestei legături vom reveni. 

Această dublă posibilitate — arătarea de sine şi ne- 
arătarea de sine, altfel spus neascunderea şi ascunderea — 
justifică faptul că fenomenele fenomenologiei sînt înainte 
de toate ascunse, iar fenomenologia este necesară tocmai 
în vederea scoaterii lor din ascundere. Aici se înscrie, în 
fond, tema uitării întrebării privitoare la sensul ființei, 
plasată de Heidegger ca punct de plecare al lucrării sale 
principale. Totodată, astfel se explică din ce motiv este 
necesară o ,,destructie hermeneutică a ascunderii”!. 
Fenomenologia nu mai e pusă la lucru pentru a descrie 
ceva care ne este deja întru totul vizibil, ci tocmai ceea ce 
nu se arată, „lucrurile” care se găsesc disimulate prin 
chiar modul lor de a fi. 

Dar cum devin vizibile fenomenele? Cum ajunge la 
expresie ceea ce se arată în sine însuşi? Fenomenele 
ajung la expresie prin vorbire, a cărei formă privilegiată 
este enunţul. De ce enunţul? Pentru că el nu e altceva 
decît legătura dintre acel ceva despre care se spune ceva 
şi ceea ce se spune despre acesta. Asa cum ne-a învățat 
logica, aceasta nu e alta decît legătura dintre subiect şi 
predicat. Dar cum e posibilă cea din urmă? Ce anume 
justifică, la rigoare, sinteza unui subiect cu un predicat? 
Analiza lui Heidegger atinge aici punctul culminant. 
Sinteza enuntiativa defineşte faptul că subiectul se arată 
ca predicat. Această sinteză situată la nivelul discursului 
e posibilă întrucît în ea se află la lucru o altă sinteză, 
situată la nivelul elementar al arătării lucrurilor. Căci 
„ceea ce este spus trebuie să fie extras din acel ceva 
despre care se vorbeşte, în aşa fel încît comunicarea prin 
discurs, în ceea ce ea spune, face manifest acel ceva 


! Cf. Jean Grondin, art. cit., p. 49. 

despre care ea vorbeşte şi totodată îl face accesibil 
altuia”!. Tocmai structura lui „ca”, gîndită la nivelul 
arătării lucrurilor înseşi, descrie esenţa /ogos-ului: „a face 
să se vadă ceva în aflarea sa laolaltă cu ceva, a face să se 
vadă ceva ca ceva”. Însă ceva poate să se vadă în două 
moduri, care definesc tocmai adevărul şi falsul. Adevărul 
este atunci cînd ,,fiintarea despre care este vorba e scoasă 
în afară din ascunderea ei şi e făcută să se vadă ca un 
neascuns (alethes), este des-coperită”. Dimpotrivă, falsul 
presupune înşelăciunea în sensul de acoperire: „a pune 
ceva în faţa a ceva (făcîndu-l astfel să fie văzut) şi a-l 
prezenta, în consecință, ca ceva care el nu este”. 
Observăm din nou că falsul se dovedeşte a fi o forma 
derivată şi deviantă a adevărului, după acelaşi model al 
raportului dintre fenomen şi aparență. 

Analiza /ogos-ului ne revelează faptul că discursul nu 
îşi este suficient sieşi, el nefiind sediul adevărului. Locul 
primordial al adevărului şi al falsului nu este enunţul, ci 
survenirea lucrului însuşi. Adevărul logic (sau 
epistemologic) se întemeiază deci într-un adevăr 
ontologic. Acesta din urmă va fi analizat în $ 44 din 
Fiinţă şi timp, în vreme ce structura „ca”, al cărei rol în 
analiza logos-ului l-am surprins deja, va primi o 
confirmare existențială prin tematizarea explicitării şi a 
limbajului ($$ 32-33). Dar înainte de a ajunge la acestea 
să urmărim cum se articulează  pre-conceptul 
fenomenologiei pornind de la analizele dedicate 
conceptelor de fenomen si logos. 


' SZ, p. 32 (trad. rom. p. 43). 

? SZ, p. 33 (trad. rom. p. 44). Această strucutură a /ogos-ului, 
arată Heidegger în cursul său Platon: Sophistes, din 
semestrul de iarnă 1924-1925 (GA 19), se intilneste deja la 
Aristotel, în Etica nicomahică, VI, 2-6. 

> SZ, p. 33 (trad. rom. p. 44). 

Ontologie, fenomenologie si hermeneutica 


Fenomen este, asadar, ceea ce trebuie scos din 
ascundere şi adus la lumină: „In chip evident tocmai 
ceea ce, în primă instanţă şi cel mai adesea, nu se arată; 
ceea ce — prin raport cu ceea ce în primă instanţă şi cel 
mai adesea se arată — este ascuns, însă care în acelaşi 
timp este ceva care în chip esenţial tine de ceva care în 
primă instanţă şi cel mai adesea se arată, şi anume în 
aşa fel încit îi constituie sensul şi temeiul. ”! Fiind ceea 
ce se arată in sine însuşi, fenomenul ,,nu poate citusi de 
puțin să fie ceva «în spatele căruia» se mai află ceva 
«care nu apare» ”. Unicul fenomen care satisface aceasta 
condiție este însăşi „ființa fiinţării”. Prin urmare, 
fenomenologia e chemată să ofere accesul la acel ceva ce 
trebuie să devină tema ontologiei, ceea ce echivalează cu 
a spune că „ontologia nu e posibilă decit ca 
fenomenologie”. Fiinţa fiintarii este acel ceva care nu 
poate fi prezent, in-determinatul ce trebuie înţeles fără a-l 
aduce la o formă a determinării. Insă pentru a accede la 
fiinţa fiintarii este necesară o prealabilă prezentare chiar 
a fiintarii, după modul de acces care îi este propriu. 
Fiinţarea, anume ceea ce prin excelenţă este determinat, 
trebuie supusă în prealabil destructiei, pentru a face 
experiența in-determinatului”. 

Cum putem însă interoga fiintarea, atîta vreme cit ea 
este atît de divers prezentificată? Soluţia aleasă de 
Heidegger constă în  chestionarea unei  ființări 
privilegiate, una ce dispune de o prealabilă înțelegere a 
fiinţei. Aceasta este Dasein-ul, înzestrat cu o intiietate 
deopotrivă ontică şi ontologică. Înainte de orice analiză a 


' SZ, p. 35 (trad. rom. p. 46). 
? SZ, pp. 35-36 (trad. rom. p. 47). 
> Cf. Günter Figal, Martin Heidegger. Phänomenologie der 
Freiheit, 3. Auflage, Beltz Athaneum, Weinheim, 2000, p. 71. 

structurilor ființei în genere este necesară descrierea 
structurilor de ființă ale Dasein-ului. Întreaga analiză este 
o descriere fenomenologică, care are caracterul unei 
explicitări a sensului autentic al ființei şi a structurilor 
fundamentale ale fiinţei proprii, motiv pentru care ea este 
caracterizată drept  „hermeneutică”!.  Explicitarea 
(Auslegung) denumeşte aici exerciţiul fenomenologico- 
hermeneutic al întregii lucrări, însă confirmarea ei 
existențială va fi oferită prin analiza ei în calitate de 
structură existențială ($ 32). Explicitarea este, de aceea, 
pre-teoretică şi pre-tematică. In Sein und Zeit, 
„hermeneutica? este introdusă drept completare — şi 
corectură — a metodei fenomenologice. Dacă explicitarea 
structurilor „Dasein-ului propriu” continuă proiectul de 
hermeneutică a facticitatii din 1923, explicitarea sensului 
fiinţei este noutatea hermeneuticii din Sein und Zeit. 
Hermeneutica şi fenomenologia lucrează aici împreună, 
asigurînd accesul la ceea ce este ascuns (ființa) şi la cel 
care ascunde (Dasein-ul marcat de uitarea fiinţei). În 
cursul din 1923 încă nu era pusă nemijlocit problema 
fiinţei, ci doar cea privitoare la fiinţa Dasein-ului propriu. 
Precumpăneau acolo situația facticitatii Dasein-ului şi 
cea a căderii (Verfallen), motiv pentru care Dasein-ul era 


' Este primul înțeles al hermeneuticii dintre cele patru 


menţionate în $ 7 (SZ, p. 37; trad. rom. p. 49). A se vedea şi 
Friedrich- Wilhelm v. Herrmann, „Heideggers Grundlegung 
der Hermeneutik. Vorverstăndigung über Thema und 
Weg”, în Annemarie Gethmann-Siefert und Elisabeth 
Weisser-Lohmann (hrsg.), Kultur — Kunst — Offentlichkeit, 
Wilhelm Fink Verlag, Miinchen, 2001, pp. 143-155; Jean 
Grondin, ,,L’herméneutique dans Sein und Zeit’, în Jean- 
Francois Courtine (éd.), Heidegger 1919-1929. De 
l’herméneutique de la facticite a la métaphysique du 
Dasein, Librairie Philosophique J. Vrin, Paris, 1996, pp. 
179-192. 

mai degrabă in-aparent din punct de vedere feno- 
menologic. Hermeneutica viza acolo doar trezirea 
existentiela a „Dasein-ului propriu”, în vreme ce in Sein 
und Zeit ea asumă pina la capăt sarcina explicitării tuturor 
structurilor fundamentale — existenţiale — ale ,,Dasein- 
ului ca atare”, care are, acum, un caracter pur şi simplu 
„hermeneutic”!. 

Acest prim sens al hermeneuticii apare datorită 
echivalării descrierii fenomenologice cu explicitarea, care 
nu e nimic altceva decît o sesizare a obiectelor printr-o 
punere in lumină (Aufweisung) şi o legitimare 
(Ausweisung). Astfel: „Fenomenologia Dasein-ului este 
hermeneutică în semnificaţia originară a cuvîntului, 
potrivit căreia el desemnează activitatea explicitării.”” 


' El poate fi numit astfel deoarece are ca principală 


determinatie înțelegerea ființei. Cf. Jean Grondin, art. 
„Hermeneutik. Selbstauslegung und Seinsverstehen”, op. 
cit., p. 49. 

? SZ, p. 35 (trad. rom. p. 46). 

> SZ, p. 37 (trad. rom. p. 49). Descriptia ca Auslegung pre- 
teoretică se opune aici înțelegerii ei husserliene ca reflexie. 
Cf. Friedrich-Wilhelm von Hermann, Hermeneutische 
Phänomenologie des Daseins. Eine Erläuterung von «Sein 
und Zeit», Band 1: Einleitung: die Exposition der Frage 
nach dem Sinn von Sein, Klostermann, Frankfurt am Main, 
1987, pp. 368-372. De asemenea, Friedrich-Wilhelm von 
Hermann, Heideggers Grundlegung der Hermeneutik, in: 
Annemarie Gethmann-Siefert und Elisabeth Weisser- 
Lohmann (hrsg.), Kultur — Kunst — Öffentlichkeit. 
Philosophische Perspektiven auf praktische Probleme, 
Festschrift für Otto Pöggeler zum 70. Geburtstag, Wilhelm 
Fink Verlag, München, 2001, p. 145. În prelegerile timpurii, 
toate conceptele „hermeneutice” au menirea de a depăşi 
caracterul teoretic reflexiv al fenomenologiei husserliene 
(ibid., p. 143). 

Întrucît pune in lumină orizontul cercetării ontologice a 
fiintarii Dasein, in care se întemeiază toate cercetările 
ontologice ale fiintarilor care nu sint de ordinul Dasein- 
ului, hermeneutica este asumată, în al doilea rind, ca 
elaborare a condiţiilor de posibilitate ale oricărei 
ontologii'. Apoi, luată în sensul cel mai restrîns, ea 
trebuie văzută ca „analitică a existentialitatii existenţei”, 
iar în sens derivat, deoarece istoricitatea Dasein-ului este 
condiția ontică a cercetării istoriografice, hermeneutica 
elaborată existențial stă la baza conceptului clasic 
omonim, înţeles ca metodologie a ştiinţelor spiritului. 
Pornind de la primele trei sensuri, progresiv introduse, 
Heidegger elaborează o importantă definiţie a filosofiei, 
surprinzătoare prin concizia şi deopotrivă cuprinderea ei: 
„ontologie fenomenologică universală, avînd ca punct de 
plecare hermeneutica Dasein-ului, care, ca analitică a 
existenței, a fixat capătul firului călăuzitor al oricărei 
interogări filosofice acolo unde ea izvorăşte şi acolo unde 
ea se repercutează'”. Acel ceva din care izvorăşte 
interogarea filosofică (prin definiţie despre ființă) este 
însuşi Dasein-ul. În el şi în analitica sa se repercutează 
„lumina care provine din ideea de ființă în genere, 
lămurită în prealabil”. Ontologia hermeneutică este 


' Aşa cum arată Greisch, ontologia fundamentală prezintă şi ea 
o dimensiune hermeneutică. Cf. Jean Greisch, Ontologie et 
temporalite, ed. cit., p. 109, unde trimite la $ 63 din Sein 
und Zeit şi la Grundprobleme der Phänomenologie, partea 
finală: ontologia fundamentală ca „onto-hermeneutică”. 

? SZ, p. 38 (trad. rom. p. 50); reluat şi la p. 436 (trad. rom. p. 
575). 

* SZ, p. 436 (trad. rom. p. 575). Dimpotrivă, din § 7 înțelegem 
mai curînd că hermeneutica Dasein-ului, văzută ca o trezire 
a acestuia, se repercutează asupra lui. Datorăm observaţia 
lui Jean Grondin, L 'hermeneutique dans Sein und Zeit, in: 

universală deoarece ,,Dasein-ul hermeneutic”, cu 
structurile sale existentiale, este universal. Cum putem 
înțelege această universalitate? Înainte de toate, prin 
faptul că Dasein-ul însuşi este ,,hermeneutic”, avînd 
înscris în propriul mod de a fi o înţelegere a ființei în 
genere, iar fiecare fiintare umană este constituită astfel. 
Aşadar ontologia e înscrisă în Dasein-ul însuşi!. Apoi, 
prin aceea că, pornind de la Dasein şi de la analitica 
existențială, devine posibilă orice altă cercetare 
ontologică. 

Analiza conceptelor de fenomen, logos şi fenomeno- 
logie ne-a revelat legătura existentă între metoda 
fenomenologică, structura  explicitării şi problema 
adevărului. Ultimele două vor fi aprofundate in 
continuare. Dar pentru a ajunge la tema explicitării este 
necesară o trecere prin structura existenţială a înțelegerii, 
împreună cu care ea trebuie gîndită. Odată cu tematizarea 
acesteia devine evident în ce anume constă transformarea 
hermeneutică a fenomenologiei, operată de Heidegger 
inca din perioada prelegerilor sustinute la Freiburg, dar 
definitivata in lucrarea sa principala. 


Le tournant herméneutique de la phénoménologie, PUF, 
2003, p. 56 si passim. 

' În definiţia filosofiei din $ 7, hermeneutica apare ca mediind 
între ontologie şi fenomenologie. Doar plecind de la 
hermeneutica Dasein-ului filosofia poate fi deopotrivă 
ontologie (filosofie despre ființă) şi fenomenologie (întrucît 
are de-a face cu fenomenele). Definiţia de aici este o reluare 
parțială a unei fraze din prelegerea Phänomenologie des 
religiösen Lebens (1921), în care se afirmă că filosofarea 
izvorăşte din şi se repercutează în experiența factice a vieţii, 
fapt pe care filosofii din trecut au încercat să-l escamoteze 
(GA 60, p. 15). Chestiunea a fost observată de Jean Grondin, 
L 'hermeneutique dans Sein und Zeit, op. cit., p. 40. 

Universalitatea intelegerii 


Spre deosebire de Husserl, care considera ca sensul 
fenomenelor este constituit de către ego-ul pur, 
Heidegger priveşte raportul nostru primar cu fiintarile 
prin tematica decisivă a înţelegerii. Aceasta reprezintă un 
act întotdeauna deja realizat, în forma unei prealabile 
„înţelegeri a ființei” (Seinsverstândnis). Din punct de 
vedere ontic, Dasein-ul se află de fiecare dată într-o 
anumită înțelegere a fiintei', care însoţeşte fiecare 
raportare la fiintari. În ea se întemeiază toate celelalte 
moduri de a fi ale sale. Nu ştim de unde anume survine ea 
în noi, ci doar că ne este cumva dată. Existăm permanent 
într-un mod al acesteia, chiar şi atunci cînd de fapt nu 
înțelegem ceva. Omul, desemnat ca ființă-în-lume, este 


x”? 


însuşi originea „constituantă” a acestora (precum in 
scenariul fenomenologic husserlian). Este aşa-numita 
stare de aruncare (Geworfenheit), care exprimă faptul 
trecutului (Gewesenheit) pe care Dasein-ul îl poartă cu 
sine. Pe scurt, Dasein-ul se află într-o lume în care este 
ce altele îi sînt inaccesibile. Aceasta nu înseamnă însă că 
sîntem concediati în ipostaza de „Dasein”, ca şi cum am 
„cădea” dintr-un alt „domeniu”, ci starea de aruncare 
semnifică aşa-numita „facticitate a remiterii” (Faktizität 
der Uberantwortung): Dasein-ul trebuie să existe în 


' SZ, $ 4, p. 12 (trad. rom. p. 17). 

? SZ, p. 135 (trad. rom. p. 186). 

3? Cf. Jean Grondin, Hermeneutische Wahrheit? Zum 
Wahrheitsbegriff Hans-Georg Gadamers, 2. Auflage, Beltz 
Athenăum Verlag, Weinheim, 1994, p. 70. 

lumea sa, a apartenenței sale la o lume, numeşte la 
nivelul elementar al facticitatii chiar orientarea către 
fiintare (das Sich-richten auf Seiendes), ce nu trebuie 
văzută ca şi cum el ar ieşi dintr-un presupus „înăuntru” 
pentru a intilni lucrurile; căci, „potrivit felului său 
fundamental de a fi, el este întotdeauna deja «afară», în- 
preajma unei ființări pe care o intilneste în lumea de 
fiecare dată deja des-coperită”!. În starea lui de aruncare 
(Geworfenheit), ba chiar şi atunci cînd încearcă să o 
evite, sau mai ales atunci, Dasein-ul este deschis prin 
situarea lui afectivă (Befindlichkeit). Abia aceasta devine 
condiția de posibilitate a vizării lucrurilor: unde nu există 
situare afectivă nu există nici ființă-în-lume, nici ființă- 
cu-celălalt, nici existență. Astfel, situarea afectivă susține 
şi face posibilă raportarea fenomenologică la lumea ca 
atare. Mai mult, ea „constituie existențial deschiderea 
către lume a Dasein-ului”, ei îi datorăm des-coperirea 
primordială a lumii”. Din acest motiv, situarea afectivă se 
înrudeşte cu fenomenul adevărului. Totodată, ea prezintă 
şi o „semnificaţie metodologică fundamentală” pentru 
întreaga analitică existenţială, prin deschiderea pe care o 
realizează, întrucît „această analitică, asemeni oricărei 
interpretări ontologice în genere, nu poate [...] interoga în 
ființa sa decît fiintarea care s-a deschis în prealabil”. 
Abia plecînd de la deschiderea astfel realizată are loc, 
aşadar, „interpretarea  fenomenologică”, altfel spus 
explicitarea de sine a  Dasein-ului: „Interpretarea 
fenomenologică trebuie să-i dea Dasein-ului însuşi 
posibilitatea deschiderii originare şi să-l lase, aşa zicînd, 
să se expliciteze el însuşi pe sine. Ea se mulţumeşte să 
tind pasul cu această deschidere [...]”. 


' SZ, p. 62 (trad. rom. p. 84). 
? SZ, pp. 137-138 (trad. rom. p. 189). 
> SZ, p. 139 (trad. rom. p. 192). 
* SZ, p. 140 (trad. rom. p. 192). 

În baza situării afective are loc, deci, întîlnirea 
Dasein-ului cu lumea, întîlnire care este, fără îndoială, de 
tip intentional. Această „orientare către” fiintare defineşte 
însă, de la bun început, caracterul de proiect al înţelegerii: 
însuşi le proiectează, graţie structurii prealabile de care 
dispune, compusă din elementele Vorhabe, Vorsicht şi 
Vorgriff. Ca şi în cazul altor existentiali, înţelegerea se 
intilneste in primă instanță în registrul ontic: „a înţelege 
ceva” (etwas verstehen) înseamnă „a putea să stapinesti 
un lucru” (einer Sache vorstehen können), „a face fata 
unui lucru” (einer Sache gewachsen sein), „a fi în stare sa 
faci ceva” (etwas können). Prin astfel de precizări ontice, 
ea este retrasă de sub incidenţa conceptului epistemologic 
omonim, primind o calificare ontologica: determinatiile 
amintite figureaza, la nivelul ontic, anumite moduri de a 
fi (ontologice, adică existenţiale) ale Dasein-ului care 
înțelege. Acestea sînt „putinţa de a fi” (Seinkénnen) şi 
„fiinţa posibilă” (Méglichsein). Posibilitatea este, în fapt, 
existentialul fundamental al Dasein-ului. Ea apare 
oarecum pe temeiul fenomenal oferit de intelegere, ,,in 
calitatea ei de putință-de-a-fi care deschide”. Cu alte 
cuvinte, Dasein-ul se înțelege pe sine pornind de la 
posibilități în virtutea faptului că înţelegerea prezintă 
structura existenţială numită proiect. „Proiectul este 
constituția existenţială de ființă a spațiului de joc al 
putintei factice de a fi.” Prin aceasta Heidegger vrea să 
spună că starea de aruncare în care se găseşte Dasein-ul 


' SZ, p. 144 (trad. rom. pp. 197-198). 

? SZ, p. 145 (trad. rom. p. 199). 

> Jean Greisch, Ontologie et temporalité, ed. cit., p. 191. 

„este”-le Dasein-ului: „atîta vreme cit este, el este 

proiectind”. In plus, el este chiar aruncat in acest mod de 
3 1? f 

a fi care este proiectarea . Intelegerea, ca proiectare, este 


dacă o citim pornind de la cele cîteva fraze care o 
pregătesc. Heidegger afirmă, acolo, că nu trebuie să 
vedem proiectarea — şi deci înțelegerea — ca o surprindere 
tematică. Pentru a percepe latura polemică a acestui 
enunț, să il punem în relație cu analiza husserliană a 
intentionalitatii, expresie sintetică a orientării către un 
obiect prin care acesta devine ,,intentional”, adică simplu 
prezent. Spre deosebire de aceasta, proiectarea nu 
corelate imanente eului, ci le „aruncă” si le „lasă să fie”. 
În fond, Dasein-ul nu este o fiintare simplu prezentă 
tocmai datorită structurii înțelegerii, care, ca proiectare de 
decît el este: „este, existential vorbind, ceea ce, în putinta 
sa de a fi, el încă nu este”. Aceasta înseamnă că ființa sa 
îi este dată ca sarcină, adică el trebuie să fie (să devină) el 
însuşi. Acest mod de a fi al Dasein-ului este denumit de 
Heidegger, în limba germană, hat zu sein. Dată fiind 
starea de aruncare, Dasein-ul nu e stăpînul proiectelor 
sale, nu „domneşte? discreționar peste această 
prestructură a înțelegerii, care este înscrisă în ființa lui. 
Dimpotrivă, el există clipă de clipă într-o elementară 
complementaritate a proiectului şi a stării de aruncare, 
care il califică decisiv ca „proiect aruncat” (geworfener 


PTA PERA 


bunul său plac. Acelaşi fenomen al înțelegerii care, la 


' SZ, p. 145 (trad. rom. p. 199). 

? SZ, p. 145 (trad. rom. p. 200). 

> SZ, p. 284 (trad. rom. p. 377). 

nivelul starii de aruncare, numeste faptul de a intilni 
fiintarile intramundane laolaltă cu menirea lor funcțională 
deschide deopotrivă către starea de proiect a Dasein-ului, 
altfel spus către existentialitate, către posibil (înţelegerea 
este, în registrul existential, Seinkénnen)'. Deşi structura 
de bază a înţelegerii este proiectarea, în virtutea căreia ne 
raportăm la fiintarile intramundane, deschizîndu-le către 
menirea lor funcţională, la ceilalți semeni şi mai ales la 
noi înşine — caz în care ne înţelegem putinţa proprie de a 
înțelegerea uneşte, în ultimă instanță, starea de aruncare 
şi starea de proiect (existentialitatea). Privită din acest 
punct de vedere, ea are o funcţie eminamente 
mijlocitoare. 

Dar care este raportul între înțelesul fenomenologic al 
înțelegerii şi cel pe care acest concept l-a avut în istoria 
pre-heideggeriană a hermeneuticii? Reprezentînd modul 
fundamental de a fi al Dasein-ului în raportarea sa la 
fiintari, înţelegerea devine, desigur, un concept ontologic. 
El desemnează un fenomen originar al Dasein-ului din 
care iau naştere, în mod secund, metodele ştiinţelor 
spiritului, denumite anterior explicaţie şi 
comprehensiune’. Hermeneutica dobindeste un nou tip de 
universalitate prin înrădăcinarea în existenţa însăşi. De 
acum încolo, ea va fi o „repetiție? descriptivă a 
existentialitatii înţelegerii. 


Explicitarea şi „lucrurile însele” 


După cum am observat, înţelegerea priveşte însăşi 
starea de deschidere (Erschlossenheit) a Dasein-ului , 
altfel spus adevărul. In fapt, Dasein-ul deschide atît 


' SZ, p. 153 (trad. rom. p. 210). 
? SZ, p. 143 (trad. rom. p. 196); SZ, p. 336 (trad. rom. p. 444). 
> SZ, p. 143 (trad. rom. p. 197). 

propria sa fiinţă, eliberind posibilul dinlăuntrul sau, cit şi 
fiinţa fiintarii simplu prezente şi a celei funcţionale!. 
este numită de către Heidegger explicitare (Auslegung). 
Despre aceasta aflăm că „sarcina ei primă, constantă şi 
ultimă nu este niciodată de a permite ca detinerea- 
prealabilă, privirea-prealabilă, conceperea-prealabilă sa 
ne fie livrate prin intuitii de moment sau prin concepte 
populare, ci, elaborînd aceste structuri prealabile, ea e 
chemată să asigure tema ştiinţifică pornind de la lucrurile 
însele”?. Să punem în contextul potrivit enunţul de mai 
sus. Ideea conform căreia sarcina explicitării este să 
elaboreze structurile prealabile „pornind de la lucrurile 
însele” e una „de legătură” între explicitare şi înțelegere. 
Căci tocmai înțelegerea este cea care proiectează 
„lucrurile însele” ale Dasein-ului, fie doar neautentic, 
atunci cînd pleacă de la lume, cu înțelesurile ei curente. 
Ambele situaţii se întîlnesc însă atît în cazul înţelegerii pe 
care Dasein-ul o poate cîştiga privitor la sine însuşi, cît şi 
atunci cînd în joc este înţelegerea lumii. El deschide atît 
propria existență, şi o poate face într-un mod autentic sau 
într-unul neautentic, cit şi fiinţa ființării cu care se află 
într-un anumit raport, lumea ca atare, de asemenea într-o 


' Totalitatea menirilor funcţionale este un întreg categorial al 
complexului fiintarilor-la-indemina” (SZ, p. 144, trad. rom. 
p. 199). La fel se întîmplă în cazul fiintarii simplu prezente: 
este descoperită abia „pe temeiul stării de deschidere a unei 


însuşi. 
? SZ, p. 153 (trad. rom. p. 210). 

modalitate autentică sau în una neautentică!. Explicitarea 
vine să elaboreze exact aceste posibilități, şi nicidecum să 
producă altele noi. Ea dublează oarecum înţelegerea, 
aducînd-o la o formă de ,,constiinta”: „Prin explicitare 
înțelegerea nu devine altceva, ci devine ea însăși.” 
Astfel, dacă înţelegerea poate fi a Dasein-ului însuşi sau 
a lumii, în chip autentic ori neautentic, explicitarea o 
urmează pe fiecare din aceste paliere. Prin fenomenul 
explicitării este descoperită fiintarea de tipul lumii, dar 
totodată este scos la suprafaţă modul nostru de a 
descoperi lumea. Putem spune, tocmai de aceea, că în $ 
32 avem de a face cu o explicitare de sine a Dasein-ului 
în una dintre posibilele ei ipostaze, cea a orientării către 
fiintarile intramundane. Este prezentată aici chiar aceasta 
explicitare autentică a lumii, sub forma unui simplu punct 
de plecare în vederea conceperii oricărui mod al 
explicitării în genere. 

Ştim că Dasein-ul este deschizător al lumii tocmai 
întrucît el este în mod constant „în vederea” acesteia. În 
existența noastră de zi cu zi este permanent la lucru o 
înțelegere „cotidiană”, neexplicită. Ea constă în faptul că 
lucrurile cu care avem de a face sînt pre-intelese, pre- 
interpretate. Altfel spus, fiintarea intramundană către care 
se orientează Dasein-ul este intilnita laolaltă cu menirea 
ei funcţională (Bewandtnis), cu rostul sau utilitatea ei, 
deschisă ca atare prin înţelegere. Lucrurile nu ne apar într- 
o stare brută, în nuditatea lor, ca şi cum ne-ar fi date pentru 
întîia oară. Dimpotrivă, toate cele pe care le întîlnim sînt 
lucruri despre care avem deja o înţelegere, pentru că le 
ştim măcar intrebuintarea. In aceasta constă modul autentic 


' Pentru clarificarea acestei chestiuni, cf. Friedrich-Wilhelm 
von Hermann, Subjekt und Dasein. Interpretationen zu 
„Sein und Zeit”, 2. Auflage, Vittorio Klostermann, 
Frankfurt am Main, 1985, pp. 92 sq. 

? SZ, p. 148 (trad. rom. p. 204). 

al explicitării lumii, esenţial pentru definirea înţelegerii: 
„Orice vedere pură antepredicativa a fiintarii la indemina 
este în ea însăşi deja înțelegător-explicitativă”!. Este vorba 
despre aşa-numita structură „ceva ca ceva” (etwas als 
etwas), care descrie faptul că lucrurile se arată ca (als) 
lucruri care au o întrebuințare sau alta. Bunăoară o uşă îmi 
apare, de la bun început, ca un lucru destinat intrării ori 
ieşirii dintr-o încăpere, şi nicidecum ca un obiect 
indiferent, ca o simplă bucată de lemn căreia îi confer 
ulterior, după ce intră în raza privirii mele, un anumit rost. 
Acest ca existential-hermeneutic, prelingvistic, implicit şi 
netematizat, deci diferit şi originar în raport cu structura 
ca-ului apofantic (enuntiativ), este constitutiv înţelegerii; 
el „realizează o precomprehensiune elementară şi practică 
în ordinea preocupărilor cotidiene”, aşadar „impregnează 
orice relaţie a omului cu lumea sa”. Trăim într-o lume a 
lucrurilor înţelese, fiecare în parte, ca fiind ceva ori 
altceva, într-o lume a ,,semnificatiilor’ prealabile 
enuntului tematic. Prin structura înţelegerii, Dasein-ul 
proiectează fiecare fiinţare intramundană către lumea ca 
atare, o deschide către ceea ce ea este, îi oferă un „sens”. 
La rigoare, arată Heidegger, sensul nu este o proprietate a 
ființării, ci chiar acest ca pe care Dasein-ul, în starea de 
proiectare, îl donează respectivei ființări. Sensul pune în 
relaţie ca-ul explicitării cu structura de „prealabil” a 


' SZ, § 32, p. 149 (trad. rom. p. 205). 

? Prezentări in acelaşi registru ale chestiunii de față pot fi 
intilnite, de pildă, la Jean Grondin, L’universalité de 
I'hermeneutique, ed. cit., pp. 134-135; Jean Greisch, 
Hermeneutik und Metaphysik. Eine Problemgeschichte, ed. 
cit., pp. 198 sq. (capitolul ,,Hermeneutik und Metaphysik 
des Daseins”); Jean Greisch, Ontologie et temporalité, ed. 
cit, pp. 194 sq.; Otto Pdéggeler, Heidegger und die 
hermeneutische Philosophie, Alber, Freiburg i. Br. und 
Miinchen, 1983, pp. 266-271. 

înţelegerii, în baza fenomenului elementar al proiectării’. 
Devine astfel clar din ce motiv am spus anterior că faptul 
explicitării prezentat în § 32, deşi se referă la înţelegerea 
a Dasein-ului. Deschizind către starea de proiect, 
esenţială Dasein-ului situat într-o înțelegere autentică, 
explicitarea introduce în registrul autenticităţii inclusiv 
prin elaborarea caracterului „interpretativ” al fiintarilor- 
la-îndemînă, care îşi primesc „sensurile” — semnificaţiile 
sau, generic vorbind, „interpretările? — chiar de la 
„lucrurile însele” ale Dasein-ului?. 


' SZ, p. 151 (trad. rom. p. 207). Cf. şi Jean Greisch, Ontologie 
et temporalite, ed. cit., pp. 198-199. 

? Interpretarea noastră se opune celei a lui Jean Grondin, 
L’herméneutique dans Sein und Zeit, in: Le tournant 
herméneutique de la phenomenologie, PUF, 2003, pp. 46 
sq., care susține că „din momentul în care aceasta 
fenomenologie devine una a disimulării Dasein-ului şi a 
problemei fiinţei, ea dobîndeşte o turnură hermeneutică fără 
legătură cu orientarea în mod tangential perspectivista pe 
care o putem decela în teoria fenomenologică a 
intentionalitatii” (p. 48). Nu credem că avem de a face cu o 
alternativă interpretativă: sau vedem în tematizarea 
explicitării din $ 32 o hermeneutică „perspectivistă” care s- 
ar referi doar la captivitatea Dasein-ului în înțelesurile de 
primă instanţă a lucrurilor, sau găsim în ea un „exercițiu de 
exprimat prin termeni precum Durchsichtigkeit, Helle şi 
Erhellung, sau chiar Auflkldrung (pp. 53-4). Grondin susține 
aici a doua variantă, afirmînd că explicitarea, văzută ca 
este astfel sinonimă „hermeneuticii”, conform intelesului 
acesteia din § 7, şi împlineşte însăşi sarcina fenomenologiei 
deoarece respectiva aducere la lumină are loc plecînd de la 
lucrurile însele care sînt proprii Dasein-ului. Ceea ce uită 

Nu insistam acum asupra structurii efective a 
explicitării. Amintim doar că este dezvoltată triadic, prin 
momentele numite Vorhabe (deţinere prealabilă), Vorsicht 
(privire prealabilă) şi Vorgriff (concepere prealabilă): 
„Explicitarea a ceva ca ceva este fundată în chip esenţial în 
detinerea-prealabila, in  privirea-prealabilă si in 
conceperea-prealabilă. Explicitarea nu este niciodată o 
sesizare lipsita de presupozitii a ceva care ne este dat pur si 
simplu”!. Prin structura lui als, explicitarea se deosebeşte 
esenţial de conceptul clasic al interpretării. Nu e tematică, 
nici nu este o simplă artă ori tehnică de raportare metodică 
la texte, ci însoţeşte permanent înţelegerea noastră. Este o 
determinatie de ființă a omului, un existential şi, tocmai de 
aceea, o structură deopotrivă hermeneutică şi ontologică. 


Adevărul ca stare de deschidere 


Paragraful metodologic ($ 7) al lucrării Fiinţă şi timp, 
de la care am pornit în analiza de față, a definit demersul 
fenomenologic ca fiind o explicitare. In baza acestei 


aici Grondin, echivalînd în fapt sensul restrîns cu cel larg al 
explicitării, este faptul că Dasein-ul este în mod autentic şi 
atunci cînd se deschide pe sine prin înţelegere, dar şi cînd, 
prin caracterul său de proiect, deschide către lumea ca atare 
fiintarea de un alt ordin decît al său. În ambele situații 
Dasein-ul „se dobîndeşte pe sine în manieră hermeneutică” 
(conform unei exprimări din Beitrăge zur Philosophie, GA 
65, p. 321). Accentuînd caracterul interpretativ al lucrurilor 
(obligatoriu înțelese ca fenomene), nu  abandonăm 
nicidecum exercițiul fenomenologic, ci arătăm doar cum se 
realizează explicitarea în una din ipostazele autentice de 
înțelegere ale Dasein-ului. Grondin însuşi susține o 
interpretare asemănătoare a $ 32 în alte studii şi lucrări ale 
sale. 
' SZ, § 32, p. 150 (trad. rom. p. 207). 

definiții, întreaga descriptie fenomenologica desfăşurată pe 
parcursul lucrării va purta numele de hermeneutică. 
Explicitarea nu este însă o facultate cu funcție exclusiv 
metodologică. Ea nu e separată de celelalte structuri 
existențiale ale omului. Dimpotrivă, are şi statut 
existential, făcînd parte din armătura determinatiilor 
existențiale ale Dasein-ului. La fel se întîmplă, vom vedea, 
şi cu conceptul de adevăr. Astfel, lucrarea principală a lui 
Heidegger se clădeşte pe relaţia a patru termeni cu funcție 
metodologică: fenomen — logos — explicitare — adevăr. 
Această structură conceptuală defineşte, în fapt, codul 
metodolologic al tematizării heideggeriene, altfel spus 
calea de acces la fenomenul de care fenomenologia se 
ocupă. 

După cum am putut constata din acelaşi paragraf 
dedicat metodei, fenomenologia este necesară deoarece 
fenomenele se află în primă instanță într-o stare de 
ascundere. Ele devin neascunse doar în urma scoaterii, prin 
luptă, din starea lor iniţială. Pe de o parte, unicul fenomen 
veritabil al fenomenologiei este ființa, căci doar aceasta s- 
ar putea arăta pornind de la sine însăşi fără ca „în spatele 
ei” să se mai afle ceva „care nu apare”!. Pe de altă parte, 
ființa este desemnată de la început ca unicul fenomen 
tocmai în baza experienței primordiale a ascunderii (a 
uitării) fiinţei sau, aşa cum Heidegger aminteşte în cursul 
cu titlul Parmenide, din semestrul de iarnă 1942-1943, în 
virtutea „experienţei fundamentale a căderii în uitare a 
ființei”. Fenomenologia, aşadar, este necesară din cauză 
că există ascunderea, deci din cauză „că fenomenele, în 
primă instanţă şi cel mai adesea, nu sînt date”. Din acest 


' SZ, p. 36 (trad. rom. p. 47). 
? GA 54, p. 42 (trad. rom. p. 60). 
> SZ, p. 36 (trad. rom. p. 47). 

motiv, „starea de acoperire este conceptul complementar 
(Gegenbegriff) al «fenomenului»”. 

Din ce cauză starea de acoperire este, într-un fel, 
primă? De ce apare ea cu necesitate? Pentru a răspunde 
acestor întrebări, e necesar să admitem că, în concepţia 
tînărului Heidegger, fenomenul înseamnă arătare de sine 
pentru Dasein. El este, aşadar, o arătare de sine care 
depinde chiar de vederea proprie fiintarii numite om. În 
mod simetric, opusul său, adică starea de acoperire, 
înseamnă ne-arătare de sine pentru Dasein. Astfel, faptul 
că ceea ce poate deveni fenomen este în primă instanță 
ascuns se întemeiază într-o trăsătură esenţială a Dasein- 
ului, în modul său de a fi denumit cădere (Verfallen). 
Tendinţa ascunderii, a acoperirii, cu diversele ei forme 
analizate minuţios de către Heidegger, provine din chiar 
„natura” Dasein-ului, din constituţia sa ontologică. Cel 
puţin aşa este ea înțeleasă în Sein und Zeit, în cursurile care 
au anticipat lucrarea principală şi în cele imediat 
următoare. Pentru vechii greci, arată Heidegger în cursul 
Platon: Sofistul, starea de neascundere (aletheia, die 
Unverborgenheit) nu tine de însăşi fiinţa fiintarii, ci de 
raportul acesteia cu Dasein-ul, deci cu fiintarea capabila sa 
vadă şi sa deschidă celelalte fiintari. Aletheia, înţeleasă ca 
stare de deschidere, este modul de a fi al Dasein-ului, şi nu 
al ființării deschise de acesta, adică al lucrurilor din 
interiorul lumii”. Dasein-ul este acela care, conform fiinţei 
sale, deschide fiintarile. 

De fapt, conceptul de adevăr, înţeles ca modul de a fi al 
Dasein-ului numit stare de deschidere (Erschlossenheit), 
era deja prezent în configurarea  pre-conceptului 
fenomenologiei, doar că într-o manieră implicită. Abia în 
paragraful 69 aflăm că elaborarea „ideii” depline de 
fenomenologie se află în dependență de prealabila 


! Ibidem. 
? GA 19, p. 17. 

clarificare a raportului dintre ființă şi adevăr. Dar, daca 
adevărul este deja implicat în elaborarea metodei, el 
trebuie să fie implicat şi în definirea structurilor 
existențiale, în virtutea faptului că metoda nu e simplă 
sumă de reguli, ci se mulează perfect pe modurile de a fi 
ale Dasein-ului. Adevărul este prezent în analizele 
existentialilor prin însăşi definiția sa, conform căreia 
Dasein-ul este stare de deschidere. Totul începe cu faptul- 
de-a-sălăşlui-în (Jn-Sein), a cărui analiză dezvăluie faptul 
că „Dasein-ul este starea sa de deschidere”, altfel spus 
„ființa pe care o are ca miză această fiintare în ființa sa 
consistă în a fi propriul său «loc de deschidere». Iar 
faptul-de-a-sălăşlui-în integrează, de fapt, următoarele 
paliere: „A. Constituirea existențială a  locului-de- 
deschidere. B. Fiinţa cotidiană a locului-de-deschidere şi 
căderea Dasein-ului”. Ambele, arată Heidegger, pot fi 
regăsite în situarea afectivă şi în înțelegere, cărora li se 
alătură discursul, care le determină pe acestea la fel de 
originar. Să urmărim, pe scurt, modul în care fiecare dintre 
existentialii amintiţi se articulează în baza structurii numite 
stare-de-deschidere. Situarea afectivă (Befindlichkeit), mai 
întîi, este un mod existențial fundamental al stării de 
deschidere. Înainte de toate, „situarea afectivă deschide 
Dasein-ul în starea de aruncare”. Apoi, „dispoziţia a 
deschis de fiecare dată deja faptul-de-a-fi-în-lume ca întreg 
şi ea este cea care, înainte de toate, face cu putință 
orientarea-către””. Mai mult, situarea afectivă are funcţia 
de a deschide fiecare tip de fiintare către care se orientează 
Dasein-ul: „ea este un mod existențial fundamental al 
stării de deschidere co-originare a lumii, a Dasein-ului- 
laolaltă şi a existenţei, deoarece existenţa este ea însăşi în 


' SZ p. 133 (trad. rom. p. 183). 

? SZ p. 136 (trad. rom. p. 187). 

> SZ p. 137 (trad. rom. p. 188). 

chip esenţial fapt-de-a-fi-în-lume”!. Totodată, situarea 
afectivă şi faptul-de-a-sălăşlui-în (/n-Sein) constituie, 
împreună, şi deschiderea prealabilă a tuturor fiintarilor din 
interiorul lumii deja deschise. Funcția metodologică a 
situării afective devine acum şi mai evidentă, căci întreaga 
analitică a Dasein-ului este cu putință doar în măsura în 
care fiintarea pe care ea o interogheaza în fiinţa ei a fost 
deschisă în prealabil”. La fel precum situarea afectivă, 
înțelegerea (Verstehen) este în raport direct cu adevărul. 
Mai precis, ea se modulează ca stare de deschidere a lui 
„în-vederea”, în care „faptul-de-a-fi-în-lume de ordinul 
existenței este deschis ca atare”, dar şi ca stare de 
deschidere a semnificativitatii, în care lumea ca atare este 
deschisă. Acestea două trimit către faptul-de-a-fi-în-lume 
în întregul său, iar a spune că ele sînt deschise în Dasein 
echivalează cu a spune „că Dasein-ul este fiintarea care, ca 
fapt-de-a-fi-în-lume, se are ca miză pe ea însăși”. Analiza 
înțelegerii este astfel orientată către regimul autenticității. 
De asemenea, discursul (Rede) este şi el constitutiv pentru 
existența Dasein-ului, tocmai „în calitatea lui de constituție 
existențială a stării de deschidere a Dasein-ului”. Cu 
certitudine, întreaga problematică poate fi privită şi dinspre 
starea de deschidere. Trebuie să spunem, atunci, că aceasta 
din urmă denumeşte accesul Dasein-ului la celelalte 
ființări şi la sine însuşi, iar acest fapt are loc prin chiar 
articularea existentialilor de mai sus”. Din acest motiv, 


' SZ p. 137 (trad. rom. p. 188). 

? SZ p. 139 (trad. rom. p. 192). 

> SZ p. 143 (trad. rom. p. 197). 

* SZ p. 161 (trad. rom. p. 221). 

$ Există mai multe variante plauzibile: starea de deschidere este 
constituită prin situare afectivă şi înțelegere (SZ p. 160, trad. 
rom. p. 219); prin situare afectivă, înțelegere şi discurs (SZ pp. 
220, 295, trad. rom. pp. 294, 391); prin situare afectivă, 
înţelegere, cădere şi discurs (SZ pp. 270, 334-335, trad. rom. 

starea de deschidere funcționează, in acest punct al 
demersului heideggerian, ca o structură integratoare, una 
care strînge din nou laolaltă existentialii desfasurati prin 
analiza faptului-de-a-sălăşlui-în (/n-Sein). În fapt, nu este 
vorba despre o simplă reunire a lor, ci despre o structură 
integrală care străbate fiecare din momentele anterioare. 
Integralitatea Dasein-ului va fi dezvăluită drept grijă, iar 
situarea afectivă prin care Dasein-ul îşi este deschis sieşi 
într-un mod privilegiat, în aşa fel încît să aibă acces la 
ființa sa (grija), este angoasa. Desigur că, din acest motiv, 
angoasa este prezentată drept o stare de deschidere 
privilegiată a Dasein-ului!. 

Grija este, după cum ştim, existentialul fundamental al 
Dasein-ului care îi integrează pe toți ceilalți expuşi in 
prima secțiune a lucrării, pentru a fi apoi interpretat în 
orizontul  temporalităţii. Înainte de interpretarea 
desfăşurată în a doua secţiune, grija este deja pusă în 
legătură cu starea de deschidere şi, astfel, cu adevărul. 
Aflăm acum ($ 44) că structura grijii „adăposteşte în sine 
starea de deschidere a Dasein-ului. Odată cu şi prin ea este 
starea de des-coperire şi de aceea abia odată cu starea de 
deschidere a Dasein-ului este atins fenomenul adevărului 
în forma lui cea mai originară.” Aceasta înseamnă că 
întreaga analiză a faptului-de-a sălăşlui-în, directionata pe 
cele două paliere amintite anterior, a vizat tocmai 
„fenomenul adevărului în forma lui cea mai originară”. 
Întrucît este stare de deschidere, Dasein-ul este „în 
adevăr”. Acest enunț ontologic ne spune, mai întîi, că 
starea de deschidere „îmbrăţişează întregul acelei structuri 
de ființă care a devenit explicită odată cu fenomenul 


pp. 358, 443). A se vedea Cristian Ciocan, Moribundus 
sum: Heidegger si problema morții, Humanitas, 
Bucuresti, 2007, p. 89. 
' SZ p. 184 (trad. rom. p. 249). 
* SZ pp. 220-221 (trad. rom. p. 294). 

erijii”!. Apoi, enunţul de mai sus ne informează că din 
starea de deschidere face parte şi starea de aruncare, altfel 
spus Dasein-ul este de fiecare dată deja într-o anumită 
lume. Cu alte cuvinte, „starea de deschidere este în chip 
esențial factică”. De asemenea, proiectul face parte din 
constituţia de ființă a Dasein-ului. În virtutea lui, Dasein-ul 
se poate înţelege pe sine pornind de la putinţa sa de a fi cea 
mai proprie, adică se poate deschide lui însuşi în chip 
autentic. Or, „această stare de deschidere autentică arată 
fenomenul cel mai originar al adevărului în modul 
autenticității”, iar ea va fi determinată ca adevăr al 
existenţei”. În sfirşit, căderea este desemnată drept 
moment structural al grijii, fiind analizată pornind de la 
starea de deschidere şi, ca urmare, în orizontul adevărului. 
Fiind supus căderii prin chiar esenţa sa, Dasein-ul este „în 
neadevăr”. Acest enunţ, ce trebuie înțeles tot ca unul 
ontologic, ne arată că ,,facticitatii Dasein-ului îi aparțin 
închiderea şi starea de acoperire”, dar aceasta numai în 
virtutea faptului că Dasein-ul este stare de deschidere. În 
acelaşi timp, în registrul căderii fiintarile pe care el des- 
coperă trec în registrul disimulării (al acoperirii, al 
ascunderii sau aparentei) şi al închiderii, însă aceasta 
trecere are loc doar în virtutea faptului că Dasein-ul este 
stare de des-coperire’. În fond, „Dasein-ul este, deopotriva 
de originar, în adevăr şi in neadevăr”, fapt care nu e 
altceva decît o redescriere, de această dată în termeni de 
adevăr, a caracterizării sintetice a ființei Dasein-ului ca 
proiect aruncat”. Această indicare formală a structurii grijii 
şi, totodată, indicarea (deocamdată) formală a autenticității 
vor primi conţinut în a doua secțiune a lucrării lui 


' SZ p. 221 (trad. rom. p. 295). 

? SZ p. 221 (trad. rom. p. 295). 

> SZ p. 222 (trad. rom. p. 296). 

* SZ p. 223 (trad. rom. p. 297). 

Heidegger, odată cu intrarea in joc a stării de hotarire şi cu 
întreaga problematică a morții (a finitudinii). În pofida 
trecerii către interpretarea ființei Dasein-ului în orizontul 
temporalitatii, tema adevărului rămîne la fel de importantă. 
Starea de deschidere a Dasein-ului va primi (în $ 60) o 
ultimă determinare, în chiar registrul autenticităţii, care va 
fi denumită stare de hotarire (Entschlossenheit). Ea 
desemneaza activarea in interiorul Dasein-ului a putintei 
sale celei mai proprii de a fi, printr-o chemare a constiintei 
(Ruf des Gewissens) sau, in alti termeni, prin asa-numita 
vointa-de-a-avea-constiinta (Gewissen-haben-wollen). 
„Acum, odată cu starea de hotarire, am obținut, în privința 
Dasein-ului, acel adevăr care este cel mai originar tocmai 
pentru că este cel autentic.” Starea de hotărîre aduce 
Dasein-ul în faţa certitudinii cu privire la sine, aducîndu-l 
„în fata adevărului originar al existenței”. Pe scurt, 
posibilitatea cu privire la care Dasein-ul poate avea o 
certitudine este moartea. Iar faptul de a avea o certitudine 
presupune adevărul, numit aici considerare-a-ceva-ca- 
adevărat (Fiir-wahr-halten). 


Către un nou înţeles al fenomenului 


După cum putem observa, toate structurile evidenţiate 
de către analitica Dasein-ului au de-a face, într-un fel sau 
altul, cu starea de deschidere, deci cu adevărul. Acesta 
reprezintă orizontul în lumina căruia sînt prelucrate 
structurile existențiale înainte ca ele să fie interpretate în 
orizontul temporalităţii. Cu toate acestea, aşa cum am 
putut vedea, această prelucrare din perspectiva adevărului 
nu este un simplu preambul al elaborării existentialilor în 
orizontul temporalitatii, unul care ar trebui lăsat deoparte 


' SZ p. 297 (trad. rom. p. 393). 
? SZ p. 307 (trad. rom. p. 407). 

odată ce este cîştigată perspectiva temporală. Dimpotrivă, 
existentialii sînt elaborati în termeni de adevăr chiar si 
după intrarea în scenă a temporalitatii. Aceasta înseamnă 
că adevărul funcţionează ca un al doilea orizont al 
înțelegerii fiinţei Dasein-ului, care îl dublează cumva pe 
cel al temporalităţii. Mai mult, el intră într-un fel de 
concurență cu acesta din urmă, exercitînd o permanentă 
presiune asupra lui’. Deşi orizontul privilegiat este cel 
temporal, fenomenul adevărului nu poate fi nicidecum 
neglijat. Mai mult decît atît, dacă timpul oferă perspectiva 
aleasă pentru interpretarea fiinţei Dasein-ului, adevărul 
intervine atît în analiza formală a fiinţei Dasein-ului, din 
prima secţiune a lucrării, cît şi în interpretarea temporală 
din cea de-a doua secţiune. El face cumva trecerea de la 
cea dintii secţiune la cea de-a doua, de la analiză la 
interpretare. În ce fel trebuie înțeleasă această „trecere”? 
Aşa cum am arătat pe parcursul textului de față, adevărul 
îndeplineşte o funcție metodologică hotaritoare. Acest fapt 
trebuie înţeles în două sensuri. Pe de o parte, adevărul este 
implicat metodologic în analitica existențială, întrucît el 
descrie calea de acces la ființa Dasein-ului, fenomenali- 
zarea acestuia. Pe de altă parte, întreaga analitică 
existențială este un demers propedeutic. Ea este o metodă, 
o cale de acces la înţelegerea sensului fiinţei ca atare. 
Această misiune a analiticii este trasată încă de la începutul 
lucrării heideggeriene, odată cu desemnarea Dasein-ului 
drept fiintarea privilegiată care are o pre-intelegere a 
ființei, îşi pune întrebarea privitoare la sensul ființei şi 
poate ajunge la o înţelegere elaborată a ființei. Desigur, 
pre-intelegerea este cel mai adesea acaparata de 
explicitările cotidiene, motiv pentru care ea trebuie 
purificată de acestea, aici dovedindu-si eficiența destructia 


! Cf. Cătălin Cioabă, Jocul cu timpul. Ontologia temporală a 
lui Martin Heidegger, Humanitas, Bucureşti, 2005, pp. 325- 
330. 

fenomenologică. Totodată, întrebarea despre sensul ființei 
trebuie pusă din nou, împotriva căderii ei în uitare. Cu alte 
cuvinte, caracterul propedeutic şi metodologic al analiticii 
existenţiale rezidă în aspectul ei eroic şi violent. Ea este 
menită să lupte împotriva tendinței de ascundere a Dasein- 
ului, care derivă din registrul căderii (Verfallen), ce face 
parte din constituția acestuia. Astfel, arată Heidegger, 
„scoaterea la iveală a fiinţei originare a Dasein-ului trebuie 
obținută cu efort şi împotriva tendinței de explicitare ontic- 
ontologice pe care o presupune căderea”. Pericolul căderii 
însoţeşte permenant Dasein-ul. Ascunderea, disimularea, 
acoperirea pot apărea chiar şi atunci cînd este cîştigată ne- 
ascunderea. Dasein-ul este supus căderii şi neautenticitatii 
chiar şi atunci cînd şi-a dobindit autenticitatea. Tocmai de 
aceea, cîştigarea unei certitudini de sine, în starea de 
hotărîre autentică, trebuie însoțită de reiterarea de sine 
însuşi (Wiederholung), de redefinirea de sine a Dasein-ului 
odată cu fiecare hotărîre a sa”. În alti termeni, Dasein-ul 
este în acelaşi timp „în adevăr” şi „în neadevăr”. 
„Duplicitatea” de esență a Dasein-ului se transferă şi 
asupra problemei fiinţei ca atare, căci aceasta este pusă, în 
Sein und Zeit, exclusiv ca problemă privitoare la 
înțelegerea ființei. Altfel spus, ea este inevitabil legată de 
analitica existențială. Or, dacă tema înțelegerii ființei 
cuprinde în ea conceptul de adevăr, conceput ca stare de 
deschidere a Dasein-ului, atunci problema fiinţei va trebui 
gîndită tot în raport cu adevărul. Traseul viitor al gîndirii 
heideggeriene, care se va concentra asupra problemei 
adevărului ființei, îşi găseşte aici un punct de plecare cert. 
Dar care este noutatea adusă de mult discutata Kehre şi, in 
plus, din ce motiv era ea necesară? Dacă în lucrarea 
principală aducerea la lumina a ființei  înseşi 
(fenomenalizarea ei) rămîne un proiect neîmplinit, cauza 


! SZ p. 311 (trad. rom. p. 412). 
? SZ p. 308 (trad. rom. p. 408 şi nota). 

acestui eşec ar putea să rezide chiar in conceperea 
adevărului doar în raport cu Dasein-ul. Modul de a gîndi 
adevărul era în legătură cu felul în care era definită 
fenomenalitatea. Uitarea, ascunderea, acoperirea erau 
întemeiate în „neadevărul” Dasein-ului, adică în structura 
căderii. Mai precis, uitarea ființei nu era altceva decît 
uitarea înţelegerii pe care Dasein-ul o are privitor la ființă. 
Aici înregistrăm o schimbare de optică odată cu aşa- 
numita Kehre. Retragerea ființei devine acum o trăsătură a 
ființei înseşi. Ascunderea sau uitarea ei nu mai sînt 
întemeiate în constituţia Dasein-ului, ci tin de esența 
adevărului ființei. Astfel, odată cu mutarea accentului de 
pe adevărul Dasein-ului pe adevărul fiinţei asistăm şi la 
modificarea statutului fenomenalităţii!. În Sein und Zeit, 
destructia fenomenologică a interpretărilor cotidiene si 
realizarea proiectului autentic al Dasein-ului ar fi trebuit să 
conducă, în principiu cel putin, la fenomenalizarea fiinţei 
Dasein-ului (în sensul „arătării de sine însuşi pornind de la 
sine”) şi, într-un al doilea moment, la fenomenalizarea 
fiinţei ca atare. Ambele etape vizau, pe diverse paliere, 
scoaterea din ascundere a ființei şi ajungerea ei la o 
deplină stare de neascundere, una în spatele căreia nu 
rămîne nimic altceva care să fie încă ascuns. Dimpotrivă, 
gîndirea pusă în mişcare prin celebra Kehre heideggeriană 
lucrează, spuneam, cu un nou concept de fenomenalitate. 
Afirmînd că ascunderea (uitarea, retragerea, „non- 
adevărul”) nu reprezintă opusul adevărului, ci latura 
esenţială a adevărului, această gîndire face posibil un nou 
capitol al fenomenologiei, deschizînd astfel şi un nou drum 
al filosofiei. 


' Cf. şi Jean-François Courtine, „Le preconcept de la 


phénoménologie et de la problématique de la vérité dans 
Sein und Zeit’, op. cit., pp. 103-104. 
78 


CORNELIU BÎLBĂ 


Rationalitate şi adevăr în ştiinţele 
morale şi politice. Problema acțiunii 


Rationality and truth in the moral and political sciences: 
the problem of action 
(Abstract) 


Gadamer 's view on truth and understanding does not 
offer a real solution on Dilthey's problem, because it 
involves a concept of language that doesn’t admit the 
communication between text, action and history in the 
same time with the constitution of a field of autonomous 
significations. Gadamer denies Dilthey’s naif 
objectivism and the representation-language, but he can 
not rebuild, on an other level, the reference. Thus, the 
historical sciences should adopt the model of poetical 
language, considered as non-referential, but it would be 
better to find resources in a non-ostensive referential 
language. Such language is the narrative one, if it is 
considered from the point of view of contemporary 
theories of linguistic and semiotics, which admits the 
idea of text’s world. According to these theories the 
analogies with the text world make possible a 
reconstruction of action. This direction was followed by 
Paul Ricoeur, who found a solution on Dilthey’s 
problem avoiding the naif objectivism without 
compromising the spirit of gadamerian reflection on 
understanding. 

Prin sintagma „ştiinţe ale spiritului” sau „ştiinţe 
morale”, Wilhelm Dilthey avea în vedere o serie de 
discipline al căror obiect îl constituie „lumea vieţii” şi 
formele ei de obiectivare. Expresia „lumea vieții” 
(propusă de Husserl) înseamnă, când ne referim la 
Dilthey, ansamblul proceselor bio-psihice (percepții, 
trăiri, sentimente, facultăți intelectuale şi morale) luate cu 
tot cu conţinutul lor, prin care omul se desprinde de restul 
lumii fizice şi biologice şi formează o regiune ontologică 
distinctă. Pentru a desemna această lume, Dilthey 
foloseşte termenul „trăire” (Erlebnis), din care face 
categoria fundamentală a sistemului său filosofic. Când 
vorbeşte despre ,,viata”, Dilthey nu are în vedere decât 
ceea ce este uman; prin urmare, folosirea sintagmei 
„lumea vieții” este justificată, întrucât se referă la „lumea 
umană”. Erlebnis este un tip special de atitudine care 
constă din trăirea a tot ce este dat în experiența de viata a 
omului: nimic nu este dat în percepție fără a fi în acelaşi 
timp trăit de o conştiinţă. Explicat astfel, termenul 
Erlebnis îşi relevă funcţia de aperceptie empirico- 
transcendentală: vorbind în termeni kantieni, putem 
spune că trăirea însoţeşte orice prezentare, la nivelul 
conştiinţei, a unui fenomen extern sau intern. Dar aceasta 
nu înseamnă că este simpla reprezentare a lui ego cogito. 
Trăirea este ea însăşi o experienţă, deci are un conţinut 
divers; ea este o intuiție empirică ce îndeplineşte o 
funcţie transcendentală, nu pentru o constinta în genere, 
ci pentru o conştință empirică sau istorică, adică 
individuală. Ea nu este nici dată ca o percepţie, nici 
gândită ca o reprezentare discursivă, fiind mai degrabă o 
modalitate de sesizare a realității, şi anume, ea este 

sentimentul că ceea ce este perceput ne priveşte într-un 
fel anume!. Spre exemplu, corpul uman nu este văzut ca o 
simplă masă organică ce ocupă un loc în spaţiu şi se 
transformă în timp după schema generare-creştere-pieire, 
ci este o totalitate pentru o conştiinţă care are sentimentul 
continuității, coerentei şi identități lui”. Sau, moartea unei 
persoane dragi provoacă in noi o durere care este 
Erlebnis; durerea celorlati este, de asemenea, la nivelul 
conştiinţei lor, Erlebnis; fiecare dintre noi are capacitatea 
de a transfera celuilalt ceea ce resimte el însuşi, integand 
astfel că gesturile lui sunt manifestări ale unei dureri 
asemănătoare. Acelaşi mecanism funcționează şi în 
cadrul experiențelor mai puţin ordinare care constituie 
domeniul de studiu al ştiinţelor morale. Obiectul acestor 
ştiinţe nu îl constituie direct experienţa interioară, ci 
formele obiective prin care experiența internă a 
oamenilor devine semnificativă pentru oameni. Dilthey 
distinge mai întâi între experienţa internă şi experiența 
externă; ele sunt constituite de ansamblul proceselor prin 
care gândirea discursivă structurează percepțiile în două 
sisteme care permit cunoaşterea lărgită a lumii externe şi, 
corespunzător, a lumii interne. Conceptul de experiență 
externă se referă, deci, la o totalitate distinctă de mine, iar 
experienţa internă trimite la ceea ce constituie eul, adică 
procesele interne (sentimente, afecte, pasiuni, operații 


' « Sentimentul identităţii personale care leagă procesele mele 
interne nu este el însusi un proces, el nu est tranzitoriu, ci 
permanent ca viaţa însăşi şi însoţeşte toate procesele » 
(Wilhelm Dilthey, « Psychologie descrptive et analytique », 
in Dilthey, Wilhelm, Le monde de l'esprit, trad.fr. de Rémy, 
Paris, Aubier-Montagne, 1947, tom I, p. 206. 

* Dilthey, « Note si fragmente, » in op. cit., tom II, p. 313. 

intelectuale gi volitionale), viata practică (religioasă, 
morală) şi cunoaşterea de sine a eului (experienţa lirica şi 
reflexivă). În acest sens, experiența internă este legată de 
procesul de individuatie si de constituire a identității 
persoanei. Ea este un analogon al experienţei externe, 
căci nu poate să aibă loc decât prin delimitare fata de 
aceasta (ceilalți „eu” sunt de fapt nişte reprezentări 
externe opuse lui „cu”, la fel ca orice fenomen extern; în 
absența recunoaşterii unei sfere autonome a spiritului, eu 
însumi nu sunt decât un „eu” opus lui „non-eu”). Dar, în 
realitate, eul are capacitatea de a recunoaşte în ceilalți 
ceea ce este el însuşi, printr-un proces de reflecţie în 
urma căruia este constituită, prin lărgirea orizontului 
faptelor spirituale, o „lume obiectivă a spiritului”, 
analogă experienţei interne!. 

Prin transferul operaţiilor intelectuale, a sentimentelor 
şi a inlantuirilor logice orientate către acelaşi scop, 
procesele interioare sunt conexate într-un ansamblu 
ordonat şi coerent, constituind o lume socială şi istorică. 
Aceste procese sunt numite „morale” şi constituie 
domeniul obiectual al ştiinţelor morale. Operația de 
transfer a experienţei interne într-o realitate externă este 
prima caracteristică, esenţială, a faptelor morale. Prin ea 
se asigură baza empirică a ştiinţelor morale şi se justifică 
însăşi posibilitatea cunoaşterii. Coerenta şi obiectivitatea 
lumii morale sunt date o dată cu „posibilitatea de a regăsi 


' « Ştiinţele morale iau naştere pentru că suntem constrânşi să 
împrumutăm o viata psihică organismelor animale şi 
umane. Noi transpunem în ele, în virtutea manifestărilor lor 
vitale, ceva analog cu ceea ce percepţia internă revelează în 
noi » (« Contribuţii la studiul individualitatii », in Dilthey, 
op. cit., p. 255). 

in celalalt propriile noastre experiente interioare pana la 
ceea ce au ele mai intim”. De acest aspect se leagă 
întreaga problematică a metodei ştiinţelor morale si 
politice, precum şi diferenţa lor faţă de ştiinţele naturii. În 
primul rând, Dilthey respinge criteriul de demarcaţie 
propus de John Stuart Mill, potrivit căruia ştiinţele 
morale folosesc metoda inductivă, în timp ce ştiinţele 
naturii o folosesc pe cea deductivă. Diferenţa dintre 
inducţie şi deducție este una de grad, fiind privitoare la 
regimul cantității în aplicarea operaţiilor logice. 
Adevărata deosebire dintre cele două tipuri de ştiinţe este 
dată de însăşi natura obiectului lor şi de modalitatea 
constituirii acestuia: metoda ştiinţelor morale trebuie 
definită plecând de la situația transpunerii în celălalt a 
propriei experienţe interne, precum şi de la transformarea 
eului în cadrul procesului de reconstituire a trăirilor 
celuilalt. Prin urmare, metoda ştiinţelor morale este 
hermeneutică şi critică, având ca obiectiv 
comprehensiunea. Asta nu înseamnă că ştiinţele morale 
nu folosesc analiza, comparatia, descrierea si operaţiile 
logice, dar orientarea lor metodologică este către retrăirea 
experienţelor unei vieţi. 

Nici o ştiinţă morală nu este posibilă fără metoda 
comprehensivă, dat fiind că faptele morale nu sunt date 
ca atare decât prin intermediul vieții. Bogăția experienței 
noastre lăuntrice este sursa construirii, prin analogie şi 
transfer, a unei realități în afară de noi, iar înţelegerea ei 
nu poate avea loc decât ca experienţă internă a altului; 
oricât de abstracte ar fi judecatile privitoare la faptele 
morale, conţinutul lor se referă întotdeauna la o realitate 
trăită. Obiectivitatea cunoaşterii este asigurată de faptul 


' Ibidem, p. 256. 

ca procesele psihice constituie un ansamblu omogen a 
cărui dezvoltare presupune aditionarea uniformă a 
experiențelor interne şi înscrierea lor într-o totalitate 
istorică comună. Inteligența celuilalt constă (şi ea) din 
reproducerea (trăirea) ansamblului de experienţe interne 
asimilate în acelaşi mod, după aceleaşi legi, prin acelaşi 
„mecanism”. „Idealul ştiinţelor morale este de a înţelege 
toată individuatia umano-istorică cu ajutorul ansamblului 
comun fiecărei vieţi psihice”. În această frază, Dilthey 
indică cele două momente metodologice ale ştiinţelor 
morale şi politice, respectiv momentul psihologic şi 
momentul istoric. Primul este legat de condiţia (premisa) 
negativă a cunoaşterii şi, ca atare, asigură universalitatea: 
ansamblul vieţii psihice este perceput, descris şi analizat 
în virtutea organizării sale unice, deci există similitudini 
în ceea ce priveşte combinarea experiențelor în diferitele 
vieţi psihice. Cu alte cuvinte, existenţa ansamblurilor 
psihice particulare nu iese în afara unor cadre universale 
care asigură coerenţa, organizarea şi finalitatea vieţii 
psihice — toate acestea fiind obiectul de studiu al 
psihologiei descriptive şi analitice. Al doilea moment este 
legat de condiţia (premisa) minoră a cunoaşterii şi se 
referă la integrarea, în schema universală, a ceea ce este 
specific în dezvoltarea istorică a lumii morale, adică 
aspectul individual al organizării şi producerii 
evenimentelor. Iată de ce, pentru a duce la bun sfârşit 
analiza condițiilor de posibilitate a ştiinţelor sociale şi 
politice, filosoful trebuie să fie în acelaşi timp istoric. În 
afară de cunoaşterea vieții psihice în genere, a organizării 
şi a combinării experiențelor într-o viață oarecare, el 
trebuie să fie capabil de a retrăi în propria sa viață 


' Ibidem, p. 270. 

conexiunile şi semnificațiile originale ale marilor creaţii 
istorice. Dilthey insistă adesea asupra faptului că 
specificul ştiinţelor morale şi politice nu constă în 
cunoaşterea a ceea ce este comun în toți oamenii, făcând 
abstracție de diferente; dimpotrivă, ştiinţele amintite se 
transpun „în marile probleme ale individualităţii”” pentru 
a cerceta „plenitudinea vieţii individuale”. Această 
„plenitudine” nu se referă numai la trăirea şi retrăirea 
faptelor brute, dat fiind că faptele prezente în conştiinţă 
sunt asociate întotdeauna cu anumite valori. Cum spune 
Dilthey, înţelegerea unui ansamblu de experienţe este 
indisociabilă de o judecată de valoare; ca urmare, 
„faptelor vieţii li se adaugă normele acesteia [...] Ceea ce 
este esențial în manifestările unei vieți este expresia 
sistemului viu de valori care este în ele, iar acest esențial 
se exprimă prin idealuri şi norme care reglează din 
interior manifestările acestei vieţi”. 

Această solidaritate între fapte şi valori constituie a 
doua caracteristică esenţială a faptelor morale, la 
Dilthey. Ea implică imposibilitatea unei distincţii 
fundamentale între atitudinea teoretică şi atitudinea 
practică, între adevăr şi normă, între ceea ce este şi ceea 


' În acest sens, Karl-Otto Apel nota că „pentru ştiinţele 
hermeneutice, interpretarea ultimă şi globală a istoriei, 
fondată normativ, poate şi trebuie să furnizeze în acelaşi 
timp criteriile de evaluare pentru interpretarea critică a 
oricărei producţii culturale individuale, având ca sursă 
ființele umane” (Apel, Karl-Otto, La controverse expliquer- 
comprendre, trad. fr. de Sylvie Mesure, Paris, Editions du 
Cerf, 2000, p. 67. 

* Dilthey, op. cit., p. 271. 

> Ibidem, p. 272. 

ce trebuie să fie. Adevarurile de fapt nu sunt de sine 
stătătoare, iar judecatile de valoare sunt lipsite de un 
temei transcendental (în sensul lui Kant); în consecință, 
metoda ştiinţelor morale şi politice nu poate fi decât 
comparativă. Înțelegerea individului prin simpatie si 
transfer nu poate fi justificată discursiv decât prin 
comparatia cu alte fapte individuale, astfel încât să fie 
pusă în lumină o structură a lor. „Un fapt îl clarifică pe 
altul şi fiecare este clarificat de toate”!, în virtutea 
similitudinilor dintre ele şi a simpatiei care face posibilă 
comprehensiunea. Dacă Dilthey acordă un rol atât de 
important simpatiei, este pentru că ea joacă un rol 
esenţial în constituirea vieţii practice, la nivelul 
comunității. El afirmă explicit că lumea omului este 
societatea, şi nu natura; ceea ce înseamnă, sub aspect 
epistemologic, că asemănătorul cunoaşte asemănătorul. 
Înțelegerea adevarurilor naturii nu invocă această 
condiţie; ea poate avea loc chiar şi printr-un fel de 
constrângere a intelectului, sub incidența principiului 
evidenţei matematice a legilor universale. Dar, în ştiinţele 
umane, sociale şi politice nu este posibilă retrăirea a ceea 
ce nu este empatic, după cum ne arată situația 
paradigmatica (la Dilthey) a înţelegerii persoanelor. Este 
adevărat că ştiinţele sociale şi politice care nu au ca 
obiect de studiu manifestările unei persoane individuale 
par să depăşească această condiţie, dar asta e numai la 
suprafaţă. În realitate, chiar faptele morale care sunt de 
ordinul generalului abstract sunt, la origine, fenomene 
interne ce presupun experiența trăită, iar trăirea 
experienţei de către persoanele individuale este marcată 
de o amprentă istorică ce constituie individualitatea la 


' Ibidem, p. 273. 
86 


scară mai mare, socială. Viaţa practică a societăţii este o 
totalitate care include moravurile, dreptul, economia şi 
statul, iar la acestea se poate ajunge plecând (numai) de la 
individ. Dilthey afirmă că „există anumite modalități 
constante în care se desfăşoară în societate interacțiunile 
vointelor”’, sau ceea ce el numeşte în altă parte acțiunea 
(lor) reciprocă. Aceste modalități constante pot constitui 
legitati ale vieţii sociale practice; totuşi, noi nu suntem in 
măsură să cunoaştem decât o parte din aceste legi, şi 
numai de manieră imprecisă. Dilthey sesizează aici un 
paradox şi o enigmă: pe de o parte, toate fenomenele care 
au loc în afara noastră sunt aceleaşi cu cele pe care le 
reconstruim în experiența internă, deci toate procesele 
înscrise în societate sunt comprehensibile pe baza 
percepţiei propriilor noastre stări, pe de altă parte, 
înțelegerea lor are loc (numai) până la un punct, întrucât 
nu cunoaştem legile după care au loc interacțiunile între 
indivizi. Dilthey îşi explică acest paradox prin faptul că 
„unitățile ale căror modalităţi de interacţiune le 
distingem, vorbind despre moravuri, drept, economie şi 
stat sunt indivizi, totalitati psihofizice dintre care fiecare 
e diferit de oricare altul şi constituie o lume”’. Acest 
lucru implică nişte consecinţe importante cu privire la 
problema cauzalitatii în ştiinţele morale şi politice, atât la 
nivelul individului, cu privire la motive şi scopuri, cât şi 
la nivelul societăţii, cu privire la forțele globale care 


! Dilthey, Wilhelm, Critige de la raison historique. 
Introduction aux sciences de l'esprit et autres écrits, trad. 
fr. de Sylvie Mesure, Paris, Les Editions du Cerf, 1992, p. 
74 („Sur l’étude de Phistoire des sciences humaines, 
sociales et politiques”, 1875). 
* Ibidem, p. 75. 

produc interactiuni intre indivizi sau colectivitati de 
indivizi. Relaţiile de cauzalitate în ştiinţele morale şi 
politice sunt speciale; spre exemplu, Dilthey se miră de 
faptul că, dată fiind constituţia psihică similară a 
indivizilor umani, noi nu putem (totuşi) răspunde la 
întrebarea dacă, în cunoaşterea societăţii, trebuie să 
considerăm indivizii din epoci (sau culturi) diferite ca 
fiind egali în ceea ce priveşte forța motivelor. În ştiinţele 
morale şi politice, cunoaşterea motivelor şi scopurilor ar 
trebui să fie o prioritate, de vreme ce ele înlocuiesc 
schema cauzalității eficiente din ştiinţele naturii. Dar, 
dacă este adevărat că de ele depind conexiunile şi 
interacțiunile dintre indivizi, nu e mai puţin adevărat că 
valoarea lor nu e universală în sens matematic (sau 
cantitativ). Nu putem cuantifica forţa motivelor, nici 
ierarhia scopurilor, deci combinaţia lor în producerea 
interacțiunilor si a manifestărilor externe ale 
subiectivitatii nu poate fi pe deplin cunoscută. Ea este 
numai cognoscibilă, în virtutea faptului că nimic din ce e 
omenesc nu e străin omului. Dilthey acordă un loc 
important comparatiei în cunoaşterea umanului: el spune 
că simpla conştiinţă a propriilor mele stări interne nu este 
suficientă pentru a avea conștiința individualitatii mele.' 
Prin urmare, cunoaşterea propriului sine precum gi a 
sinelui celuilalt presupune raportarea la datele sensibile, 
adică la ceva ce este obiectiv, si anume: „gesturi, sunete 


! « Numai din comparatia mea cu alții am eu experiența a ceea 
ce este individual in mine, numai atunci capăt eu conștiința 
a ceea ce în mine diferă de altul» (W. Dilthey, « Les 
origines de lherméneutique », in Dilthey, op. cit., tom II, 
p. 320). 

şi acțiuni”. Noi reconstruim în experienţa internă aceste 
date şi, plecând de la propriile noastre stări, reconstituim 
interioritatea celui care s-a manifestat prin semne 
obiective. Acest proces „prin care noi cunoaştem un 
interior cu ajutorul semnelor percepute din exterior prin 
simțuri” este numit comprehensiune. Chiar şi atunci când 
ne înţelegem pe noi înşine, ne raportăm la datele noastre 
obiective ca la ale unui străin. Problema care îl preocupă 
pe Dilthey este însă: cum poate fi garantată înțelegerea 
universală a individului? Cum este posibil ca, plecând de 
la fenomene externe percepute aici şi acum să 
reconstituim trăsăturile constante ale unei personalități 
ori structura durabilă a unui mod de interacţiune între mai 
mulţi indivizi? Pentru aceasta, este nevoie ca 
manifestarea externă a personalității să fie durabilă, 
astfel încât raportarea la ea să fie repetată, făcând posibilă 
reluarea experienţei interne provocată de întâlnirea cu 
obiectul. Dilthey numeşte interpretare arta de a înţelege 
„manifestările vitale fixate în chip durabil’”; interpretarea 
(sau exegeza) este deci o raportare comprehensivă la 
semnele obiective, susceptibilă de a deveni obiectivă prin 
adoptarea unui set de reguli. În principiu, arta 
interpretării ar da seama de orice tip de obiectivare prin 
semne. Dilthey evocă o hermeneutică a tablourilor şi a 
sculpturilor, precum şi una a monumentelor arheologice. 
Dar numai în domeniul interpretării scrierilor putem 
vorbi despre o disciplină hermeneutică riguroasă, 
capabilă să furnizeze un sprijin metodologic solid pentru 
ştiinţele morale şi politice. Două sunt motivele pentru 
care Dilthey se bazează în special pe hermeneutica 


! Ibidem. 
* Ibidem, p. 321. 

literară; în primul rând, interpretarea „operelor mute” 
necesită transpunerea  semnificaţiilor in limbajul 
literaturii, ceea ce înseamnă că, în al doilea rând, numai 
în limbajul literaturii (limbajul scris) îşi găseşte 
umanitatea „expresia completă, exhaustivă şi obiectiv 
inteligibilă”. Ca urmare, problema comprehensiunii se 
orientează după arta filologilor, ceea ce înseamnă 
„interpretarea mărturiilor umane conservate în scrieri”. 
Această observaţie nu ar fi reluată aici, dacă de ea nu ar 
depinde clarificarea unei chestiuni importante referitoare 
la problema cauzalitatii în ştiinţele morale şi politice. 
Dilthey admite că, în cercetarea faptelor istorice, „ne 
putem înşela asupra mobilurilor de acţiune ale 
personajelor istorice”, aşa cum ne înşelăm asupra 
mobilurilor persoanelor care acţionează sub ochii noştri. 
El pare să creadă că acţiunea istorică nu posedă criterii 
autonome de inteligibilitate, întrucât cunoaşterea 
mobilurilor şi scopurilor nu este completă, exhaustivă si 
obiectivă. Aceasta ar trebui să însemne că semnificația 
acțiunii trebuie reconstruită prin raportarea ei la o 
totalitate, după schema propusă de Hegel; şi anume, 
pentru a sesiza valoarea acțiunii, ar fi necesar să fie 
cunoscut spiritul epocii si viata spirituală a societății. 
Acest demers necesită o „punere în intrigă” a 
principalelor elemente de care se leagă sensul acțiunii, în 
aşa fel încât mobilurile si scopurile să apară ca parti ale 
unui ansamblu coerent şi finalist. Pentru a înțelege 
semnificația acțiunii, adică valoarea ei expresivă, este 
nevoie de o artă a interpretării care să se orienteze după 
modelul virtuozitatii geniale a filologului. Interpretarea 


' Ibidem [sublinierea noastră]. 

acțiunii „în societatea umană plină de minciună”! este 
îndatorată față de interpretarea „integrală şi obiectivă” a 
marilor opere produse de spiritele geniale. Dilthey preia 
din tradiția romantismului german ideea că opera geniului 
„nu poate niciodată să fie altceva decât expresia autentică 
a vieţii sale interioare” şi, de aceea, ea orientează 
interpretarea acţiunilor istorice şi a producţiilor artistice 
din epoca. Explicația acestui fapt e simplă: 
comprehensiunea nu poate căpăta un aspect tehnic decât 
acolo unde există creaţii artistice de valoare durabilă; 
acestea dau limbii un fundament solid şi permit o mare 
diversitate de interpretări care se află în concurență unele 
cu altele. Regulile universale ale interpretării sunt, atunci, 
formulate cu scopul de a pune capăt conflictului 
interpretărilor, iar această întreprindere constituie ceea ce 
se numeşte hermeneutică.  Universalitatea metodei 
hermeneutice se defineşte în grilă hegeliană: universalul 
depăşeşte şi împacă contrariile, adunând laolaltă ceea ce 
la început nu părea să poată sta împreună. În ştiinţele 
morale, metoda hermeneutică asigură adevărul prin 
contagiune şi transfer: ea permite să se treacă de la un tip 
de obiectivare a vieţii (spiritului) la altul, tot aşa cum 
psihologia permite să se treacă de la experiența unei 
persoane la cea a altei persoane. Astfel, ideea că opera 
unui geniu este expresia autentică a vieții sale (în opoziție 
cu minciuna care domneşte în societate) sugerează că 
reconstruirea contextului istoric în ştiinţele morale 
împrumută profilul conturat de creația culturală de 
excepţie. 


' Ibidem, p. 322. 

Acest principiu metodologic a putut fi formulat sub 
forma unei critici severe la adresa lui Dilthey, atunci când 
a fost pusă întrebarea despre condiția de posibilitate a 
unei ontologii fundamentale care să conducă (fără să 
întemeieze) la cunoaşterea istorică a lumii vieții. 
Inspirându-se din reflectia heideggeriană asura unei 
hermeneutici ontologice, Hans-Georg Gadamer a arătat 
că Dilthey a neglijat istoricitatea proprie ştiinţelor 
spiritului şi a redus faptele istorice la idei. Adoptarea, în 
ştiinţele morale şi politice a unei metode hermeneutice 
întemeiate pe psihologia descriptivă si analitică ar fi, 
deci, sinonimă cu reducerea ştiinţelor istorice la istoria 
ideilor, aşa cum de fapt sugerase Hegel atunci când 
stabilise că istoria evenimenţială trebuie subsumata 
conceptual istoriei spiritului!. Acest reductionism mai 
constă şi în lectura evenimentelor istorice după modelul 
textual. Dilthey a preluat de la Scheleiermacher ideea că 
înțelegerea textului poate avea loc după acelaşi principiu 
psihologic după care poate avea loc înțelegerea dintre 
seu” şi tu”, în actul conversatiel. Transpus în 
istoriografie, acest principiu conduce la credinţa că 
obiectul comprehensiunii este textul şi că „opinia 
autorului poate fi identificată în mod nemijlocit din textul 
său”?. Potrivit lui Gadamer, în aceasta şi constă influența 
pe care o suferă ştiinţele spiritului din partea ştiinţelor 
naturii: percepând un spirit străin şi trecut drept unul 


' Cf. Gadamer, Hans-Georg, Adevăr si metodă, trad. rom. de 
Gabriel Cercel et al., Bucureşti, Editura Teora, 2001, p. 
185. 

? Ibidem. 

familiar şi prezent, ştiinţele rspective tratează faptul 
istoric drept lucru (fiinţa ca prezență). Textul, definit în 
sensul cel mai larg posibil, este lucrul pe care îl gândeşte 
orice ştiinţă istorică: atâta timp cât hermeneutica este 
mediul universal al conştiinţei istorice, „totul este text”. 
Extrapolarea modelului textual la scara realităţii istorice 
este legată de un concept de obiectivitate care ignoră 
istoricitatea proprie conştiinţei istorice, adică facticitatea 
fiinţei umane şi caracterul existenţial al înţelegerii. 
Dilthey a sesizat că experiența originară pe care se 
întemeiază ştiinţele morale şi politice este cunoaşterea de 
sine a eului prin mijlocirea tradiţiei („ceea ce cunoaştem 
în mod istoric suntem în ultimă instanţă noi înșine”), dar 
nu a realizat în acelaşi timp că, pentru a fi o cunoaştere 
autentică, interogarea tradiţiei trebuie să conducă dincolo 
de noi înşine. Acest mod de punere a problemei implică 
nişte consecinţe practice de mare importanţă. Si anume, 
strânsa interdependenta dintre teorie şi practică fusese 
tematizată de Dilthey numai pe linia trăirii, adică a acelui 
tip de experienţă care presupune solidaritatea dintre fapte 
şi norme, fără a lăsa deschisă posibilitatea detaşării critice 
a lor. Distantarea de paradigma moderna a hermeneuticii 
a devenit un topos comun mai ales după dezbaterea dintre 
Habermas şi Gadamer, cu privire la universalitatea 
hermeneuticii, dar formularea problemei poate fi atribuită 
şi lui Heidegger, dacă ţinem cont de observaţiile sale 
referitoare la modul inautentic de fiintare de care se leagă 
conştiinţa epistemologică modernă. De altfel, Gadamer 
însuşi nu a putut face fata criticilor decât refugiindu-se în 
mod explicit pe terenul ontologiei heideggeriene, de unde 


' Ibidem. 
* Ibidem, p. 397 (« Adevărul în ştiinţele spiritului », vol. II). 

a putut sugera că este posibil să vedem in critica 
ideologiilor un nou tip de ideologie, atâta timp cât ea 
„atribuie reflecției o falsă putere şi nesocoteşe în mod 
idealist adevăratele dependente”'. Habermas a pus in 
chestiune universalitatea hermeneuticii din perspectiva 
teoriei comunicării şi a ceea ce el numeşte, dupa 
Chomsky, competență  comunicativă. Potrivit lui, 
comunicarea ar putea fi deformată sistematic în cadrul 
unor procese de dominație precum cele ilustrate de critica 
ideologiilor şi de psihanaliză. Pe de altă parte, aceasta 
înseamnă că ştiinţele morale şi politice, care corespund 
interesului de comunicare, nu mai pot fi fondate pe ideea 
transparenţei textului într-o conştiinţă hermeneutică 
universală. Atâta vreme cât cunoaşterea de sine depinde 
de relaţia cu Altul prin formele de obiectivare, ea poate fi 
falsă o dată cu aceasta din urmă. Nu spunea Dilthey că, în 
societate, domneşte minciuna şi că numai expresia 
geniului este demnă de încredere? Posibilitatea ca o 
deformare sistematică să afecteze comunicarea pune sub 


Ibidem, p. 535 («Retorică, hermeneutică şi critica 
ideologiilor », vol. II). Gadamer vorbeşte aici despre 
« antiteza abstractă a iluminismului emancipator », în care 
îl include şi pe Habermas (cf. şi « Replică la Hermeneutica 
şi critica ideologiilor », p. 553, unde spune că « Habermas 
atribuie reflectiei o falsă putere »). Împotriva modului 
unilateral în care priveşte Habermas problema emancipării 
prin reflecţie, Gadamer spune: «am învăţat prin 
intermediul lui Husserl (prin teoria sa despre 
intentionalitatile anonime) şi prin intermediul lui Heidegger 
(prin evidenţierea diminuării ontologice care se ascunde în 
conceptul de subiect şi în cel de obiect al idealismului) să 
recunoaştem falsa obiectualizare care îi este atribuită 
conceptului de reflecţie » (p. 535). 

semnul îndoielii şi acest ultim reper epistemologic. Pe de 
alta parte, Habermas nu abandoneaza idealul metodologic 
al lui Dilthey; el crede in continuare ca hermeneutica, 
înțeleasă in chip transcendental, ca „logică a ştiinţelor 
sociale”, trebuie să joace un rol metodologic esenţial în 
ştiinţele comunicative. El înlocuieşte psihologia 
descriptivă şi analitică a lui Dilthey cu sociologia 
cunoaşterii, iar hermeneutica trăirii cu (inițial) critica 
ideologiilor şi (ulterior) cu pragmatica universală. 
Această situare în raport cu problema lui Dilthey conduce 
la o abordare de tip kantian (sau transcendental) — cu 
transformările de rigoare' - a raportului dintre teorie si 
practică, aşa cum ne arată elaborarea habermasiană a 
conceptului de „acțiune comunicativa” sau reelaborarea 
lingvistică a conceptului de „lume a vieții”. 

La Habermas, emanciparea de sub dominația forțelor 
ce distorsionează comunicarea presupune o formă 
specială de cunoaştere — „cunoaşterea reflexiva critica” — 
susceptibilă de universalitate si obiectivitate, prin care 
pot fi anihilate efectele tradiției care îşi fac simțită 
lucrarea în lumea vieții. După cum a remarcat Gadamer, 
critica ideologiilor si hermeneutica (sa) filosofică sunt 
[aici] animate de un tel comun: demascarea 
obiectivismului naiv din ştiinţele istorice care şi-au croit 
destinul epistemologic după modelul ştiinţelor naturii. Ca 
urmare, critica ideologiilor utilizează hermeneutica 
„interpretând printr-o critică socială dependenţa de 
prejudecăţi a oricărei înțelegeri”. Aceasta înseamnă că 


' Habermas preia ideile lui Karl Otto Apel despre 


transformările filosofiei transcendentale. 
? Gadamer, op. cit., p. 542 (« Replică la Hermeneutica şi critica 
ideologiilor »). 

hermeneutica nu se mai refera la suma de reguli necesare 
pentru a depăşi dificultăţile survenite în interpretarea 
textelor, ci la condițiile sub care poate avea loc 
autointelegerea. În acest sens, hermeneutica devine o 
afacere  „filosofică” (Gadamer) ori „transcendentală” 
(Habermas), adică o „reflecţie critică”. Dar, spre 
deosebire de critica ideologiilor, hermeneutica filosofică 
nu urmăreşte să submineze autoritatea tradiției (sau 
„istoria efectelor”) printr-un fel de exterioritate care ar 
scurtcircuita dependenţa de prejudecăţi. (Din acest motiv 
au crezut criticii lui Gadamer, inclusiv Habermas, că 
atitudinea blândă fata de tradiție este dovada unui gen de 
conservatism filosofic). Ea nu ia nici un fel de atitudine 
în sensul stabilirii unui criteriu al adevărului (în teorie) 
sau al binelui (în practică), deoarece este neutră. 
Neutralitatea hermeneuticii nu este, însă, neutralitatea 
gândirii tehnice. Aceasta din urmă constă în ruptura de 
orice formă de ascultare a tradiției: numai aşa poate ea 
să-şi asume vocația progresului continuu. Dimpotrivă, 
reflectia hermeneutică este neutră în sens autentic: ea 
constată că tehnica a transformat progresul în criteriu 
unic al adevărului şi al binelui şi că, prin urmare, aşa zisa 
ei neutralitate este o formă de agresiune asupra (lumii) 
vieții. A fi „neutru” din perspectivă hermeneutică 
înseamnă a lăsa [viaţa] să curgă fără a impune vreo 
constrângere prin anticipări idealiste!. Dar aceasta nu 
înseamnă a renunța la reflecția critică asupra 
prejudecatilor; Gadamer chiar insistă asupra faptului că, 
în această privinţă, el este animat de aceleaşi intenţii ca şi 


' « Reflectia hermeneutică se limitează la a evidenția şanse de 
cunoaştere care fără ea nu ar fi percepute. Ea însăşi nu 
mijloceşte un criteriu de adevăr” (Ibidem, p. 548, subl. n.). 


96 


Habermas. Singura problemă ar fi că istoria efectelor este 
efectivă chiar şi atunci când criticul ideologiilor îşi ascute 
uneltele. Recursul la noţiunea unui „apriori lingvistic al 
tuturor afirmațiilor ştiinţelor sociale” nu este decât 
expresia unui „obiectivism dogmatic care deformează 
chiar şi conceptul de reflecţie”. Constiinta istoriei 
efectelor constă în asumarea faptului că reflectia poate 
prelua în conştiinţă o serie de „raporturi substanțiale” pe 
care (Habermas) ar dori să le distrugă. Conceptul 
habermasian de reflecţie este îmbibat de accente 
tehniciste şi metodologiste, întrucât se bazează pe 
separarea cunoaşterii reflexive de practică. Pentru 
Habermas, reflectia critică trebuie să „zdruncine 
dogmatica practicii vieţii”? şi să asigure, fără altă rațiune 
decât logica progresului — unic garant al emancipării — 
bunul mers al unei conştiinţe revoluţionare. Neutralitatea 
cunoaşterii reflexive presupune, deci, nişte criterii 
universale a căror validitate este obținută printr-o dublă 
anticipare: a unui a priori lingvistic (care separa reflectia 
critică de cunoaşterea empirico-deductivă) şi a vieţii juste 
(care separa reflectia de practică). Neutralitatea 
hermeneuticii este paradoxală, în sensul că reflectia 


' Ibidem, p. 532. 

> Cf. Ibidem, p. 534. De partea sa, in ,,Pretentia la universalitate 
a hermeneuticii”, Habermas atrage atenția ca „structura 
prejudicativă proprie oricărei înțelegeri, nu numai ca 
împiedică să fie pus în chestiune consensul efectiv stabilit şi 
care este de fiecare dată la baza neînțelegerilor noastre, dar, 
în plus, face să apară o astfel de punere în chestiune drept o 
absurditate” (Habermas, Jürgen, Logique des sciences 
sociales, trad. fr. de Rainer Rochlitz, Paris, PUF, 1987, p. 
207). 

trebuie să asume posibilitatea de a nu fi neutră (in sens 
tehnic. Am putea să o numim neutralitate conservatoare, 
deoarece gândirea este prudentă (în sens aristotelic): ea 
alege mai degrabă să ducă cu sine povara unei moşteniri 
pe care o cunoaşte, decât să încerce a se debarasa de 
aceasta printr-o revoluție cu efecte incontrolabile şi 
alienante. Ea menţine legăturile teoriei cu practica 
(trecută) şi nu orientează practica (viitoare) după o teorie 
(pretins) autonomă. Din acest motiv, Gadamer asumă că 
problema hermeneutică este cea a lui Dilthey, adică 
problema raportului a) dintre teorie şi practică în ştiinţele 
spiritului şi b) dintre atitudinea epistemologică şi 
atitudinea estetică. 

Disputa cu privire la universalitatea hermeneuticii este 
cea mai bună dovadă că „problema lui Dilthey” — a 
rationalitatii şi adevărului în ştiinţele spiritului — a fost 
reconstruită critic din unghiuri diferite. Schimbul de 
argumente s-a bazat pe un acord prealabil: Habermas şi 
Gadamer împărtăşesc credința că obiectivismul naiv din 
ştiinţele spiritului trebuie depăşit printr-o reflecţie critica. 
De asemenea, cei doi autori cred că terenul pe care 
trebuie să se desfăşoare operațiunile „terapeutice” 
împotriva obiectivismului este pregătit de o anumită 
filosofie a limbajului. Mai departe, cu privire la 
modalităţile si posibilitățile acelei depăşiri, ei se 
suspectează reciproc de  „autoînţelegere ontologică 
falsă”!. Habermas păstrează, din epistemologia 
diltheyană, spiritul metodologic şi sensul kantian al 
universalitatii, purificându-le de încărcătura romantica, 
experientialista şi istoristă, prin care se ajungea la 
confuzia dintre fapte si norme, dintre teorie si practică. În 


! Gadamer, op. cit., p. 550. 

schimb, Gadamer demonizează neutralitatea tehnică a 
spiritului metodologic (iluminismul abstract) şi păstrează 
tocmai sugestia diltheyană referitoare la ancorarea 
reflectiei în lumea vieţii. El spune răspicat că ,,reflectia 
hermeneutică nu poate fi desprinsă de practica 
hermeneutică”. 

Această idee gadameriană este deosebit de importantă 
pentru economia prezentului studiu. Numai pentru a-i 
păstra contextul teoretic original am prezentat aici cadrul 
general al discuţiei dintre Gadamer şi Habermas, 
raportând această discuţie la problema lui Dilthey. În 
continuare, voi analiza semnificaţia ei în raport cu 
problema textului, aşa cum am schițat deja mai sus, unde 
am prezentat concepţia lui Dilthey despre metoda 
hermeneutică. Am văzut că, în Originile hermeneuticii, 
Dilthey vorbea despre faptul că regulile hermeneuticii 
sunt stabilite prin dialogul interpretărilor concurente ale 
marilor opere transmise de tradiţie. În acest sens, regulile 
metodei şi teoria privind interpretarea sunt în raport 
direct cu practica hermeneutică. Sistematizarea teoriei şi 
practicii hermeneutice constituie un canon pe care 
ştiinţele morale şi politice se pot bizui, pentru analiza 
experienţelor ce formează obiectul lor. Dar caracterul 
intersubiectiv al metodei hermeneutice nu asigură 
universalitatea autentică, crede Gadamer, şi aceasta 
pentru că dialogul specialiştilor în căutarea metodei 
ratează din start deschiderea (adică adevărul) experienţei 
hermeneutice. Despre ce este vorba? Ideea de dialog, aşa 
cum este ea dezvoltată în chip paradigmatic în scrierile 
lui Platon, presupune înțelegerea cu privire la lucrul 
însuşi; simpla punere de acord nu valorează nimic pe 


' Ibidem, p. 547. 

linia adevărului, dacă nu dezvăluie esența a ceea ce 
trebuie înțeles. De aceea, este necesară o reflecţie 
suplimentară, dar primă în ordinea importanţei, cu privire 
la natura lucrului de înţeles, şi anume tradiţia. Despre 
tradiție, Hegel spunea că nu este precum o gospodină 
care preia faptele ca atare şi le transmite mai departe în 
nuditatea lor: noi primim prin tradiție o realitate deja 
interpretată, o transmitem mai departe reinterpretată şi 
trebuie să asumăm că ea va fi, cu siguranță, 
răsinterpretată. ,,Fixarea tradiției? este o operație 
intelectuală prin care ceva este recunoscut ca tradiție, dar 
fixarea este ea însăşi istorică, întrucât comportă un joc 
neîntrerupt al identitatilor şi al diferențelor. În măsura in 
care tradiția este vie, ea nu poate fi interpretată prin reguli 
ale unei metode universale stabilite prin acordul fix al 
tehnicienilor, fie ei şi exegetii geniali. Gadamer notează: 
„Slăbiciunea de până acum a teoriei experienței, care îl 
vizează şi pe Dilthey, este aceea că este orientată în 
întregime către ştiinţă şi ignoră, de aceea, istoricitatea 
lăuntrică a experienţei. Telul ştiinţei este cel de a 
obiectiva experienţa, astfel încât aceasta să nu mai 
păstreze nici o componentă istorică”. Dialogul 
specialiştilor este, de aceea, o formă de monolog colectiv 
calificat, pentru că ratează esenţa fenomenului: ei vorbesc 
despre tradiţie ca despre un „el” (persoana a III-a); or, 
tradiția vie nu este un obiect, ci un partener de 
comunicare ce trebuie abordat din perspectiva relației 
dialogale eu — tu. Fiiind un limbaj care vorbeşte, tradiția 
vorbeşte întotdeauna la timpul prezent, „aici” şi „acum”; 
ea se anunţă printr-o axă deictică şi, de aceea, trebuie 
considerată ca un altul. Pentru că ne solicită şi ne 


' Ibidem, p. 263. 

interpretează, adică ne incită să punem întrebări, limbajul 
tradiției îndeplineşte nu numai o funcție referentiala (prin 
cunoaşterea metodică a marilor exegeti), ci şi o funcţie 
conativă: potrivit lui Gadamer, această funcție constituie 
chiar esența tradiției şi a experienței hermeneutice. 
Constiinta istorică trebuie înțeleasă plecând de la acest 
model al experienţei lui „tu” hermeneutic, deoarece ea nu 
caută legitati pentru înţelegerea trecutului, ci încearcă să 
surprindă caracterul inefabil şi unic al unui „lucru” care 
se anunţă ca persoană morală. Gadamer numeşte modul 
de fiintare al tradiţiei cu expresia „ființa întru text”; el 
înțelege prin asta că interpretarea tradiţiei este o ipostază 
a înţelegerii de sine şi, prin urmare, a înţelegerii ființei. 
Mai precis, noțiunea de text nu mai este considerată drept 
obiectivarea experienței trăite, din perspectiva 
transparenţei reprezentării şi a transferului propriei 
experienţe în altul, ci ea este categoria prin care se aplică 
tradiției postulatul fundamental al hermeneuticii: „ființa 
care poate fi înţeleasă este limbaj”. Fiinţa care este text 
se cere interpretată, dar interpretarea nu este descoperire 
a sensului patent, ci „conferire” de sens. Altfel spus, 
textul nu este dat în prealabil, ci este dat numai o dată cu 
interpretarea (sau numai prin ea), fiind, cum spune 
Gadamer, „un simplu produs intermediar, o fază în 
procesul comunicării”. La origine, rostul textului nu este 
numai de a fixa ceea ce este spus sau gândit, aşa cum 
considera hermeneutica romantică, din perspectiva 
unilaterală a funcţiei expresive a limbajului. Textul 
vizează şi deschide comunicarea de la bun început, căci 
intenția scrisului este în mod esenţial adresarea. Nu 


' Ibidem, pp. 353, 599. 
* Ibidem, p. 604. 

putem vorbi despre text fara a admite deja interpretarea, 
deoarece textul există ca text prin orizontul de 
interpretare pe care îl deschide. Acest lucru devine mai 
clar dacă ne gândim la faptul că, în cazul textelor juridice 
sau religioase, interpretarea este legată permanent de 
aplicarea practică, ceea ce face ca „orice stabilire a unui 
text [să fie] dinainte raportată la interpretare”. În mod 
surprinzător, Gadamer discută prea puţin în scrierile sale 
despre hermeneutica religioasă, din motive care ar merita 
o atenţie aparte; în schimb, el acordă textului juridic o 
„funcţie exemplară”. Această exemplaritate [a textului 
juridic] se cere clarificată în raport cu „problema lui 
Dilthey”, dintr-o dublă perspectivă. În primul rând, de 
analiza funcționării lui depinde în cea mai mare măsură 
definirea rolului pe care îl are textul în fixarea experienței 
din cadrul proceselor studiate în ştiinţele morale şi 
politice. Textul juridic (legea, regulamentul, contractul 
etc.) funcționează în modalitatea procesului verbal care 
„este gândit de la bun început ca document, iar aceasta 
înseamnă că trebuie să se revină la ceea ce este fixat în 
el”!. Înțelegerea acestui tip de text pare deci să justifice 
concepția dilhteyană privitoare la descifrarea, prin 
utilizarea regulilor metodei, a sensului originar, adică a 
intenției care a generat textul. Cu toate acesta, nici textul 
juridic nu spune acum şi aici ceea ce a spus cu alt prilej 
(atunci şi acolo), decât în măsura în care el vorbeşte ca şi 
cum receptorul actual ar fi fost destinatarul original. 
Procesul verbal este întocmit în aşa fel încât îşi prevede 
cititorul şi posibilele lui interpretări (eronate sau 
nedorite), aceasta înseamnă că modalitatea semnificării 
univoce pe care şi-o asumă fixarea juridică nu exclude 


' Ibidem, p. 606. 

caracterul dialogic al textului şi nu poate evita 
transformarea lui in „produs intermediar”. Caracterul 
exemplar al textului juridic constă în faptul că el 
dezvăluie în chip eminent caracterul dialogic al 
limbajului şi structura circulară a înţelegerii, cu toate că 
de la el se aştepta confirmarea ipotezei hermeneutice 
monologiste. În conformitate cu observaţiile lui Gadamer 
despre esenţa experienței hermeneutice, rezultă ca 
abordarea de tip metodologic, fiind centrată pe 
interpretarea monologică a experienţei trecute, nu poate 
da seama de deschiderea dialogică a textelor moştenite. 
În al doilea rând, „funcţia exemplară” a textului 
juridic trebuie deosebită, în vederea înțelegerii, de funcția 
exemplară a textelor literare. Esenţa literaturii şi, în 
special, a textului poetic nu constă în fixarea unui discurs, 
iar interpretarea nu urmăreşte reconstituirea afirmației 
originare. „Un text de acest fel nu reprezintă simpla 
fixare a discursului, ci posedă propria sa autenticitate”. 
Autenticitatea despre care vorbeşte aici Gadamer nu se 
referă la expresie în sensul psihologiei trăirii, ca la 
Dilthey; autenticitatea expresiei nu este originară, ci este 
derivată din trăirea subiectivititii substanţiale”. Spre 


' Ibidem, p. 611. 

? Este vorba aici despre conceptul de expresie al sec. al XIX- 
lea, impregnat de categoriile subiectivării şi ale 
psihologizării, care reprezintă o denaturare în raport cu 
tradiţia retorică. În scrierile sale, Gadamer şi-a propus să 
redescopere valenţele retorico-hermeneutice originale ale 
conceptului de expresie care « trebuie să fie purificat de 
tonalitatea sa subiectivă modernă şi recorelat cu sensul său 
gramatical-retoric originar », Ibidem, p. 634, (« Despre 
conceptul de expresie »). 

deosebire de procesul verbal, textul poetic nu doar 
utilizează substanţa limbii pentru a reda un fapt discursiv 
şi a prescrie o interpretare univocă; el are legătură chiar 
cu destinul limbii, iar valoarea sa normativă priveşte 
„toate acțiunile lingvistice”. Lectura textului poetic este 
ascultare, căci ea se lasă condusă de sonoritatea 
cuvântului pe care o transpune în rostirea interioară. De 
fapt, Gadamer reia aici concepția lingvistică a lui 
Humboldt, după care reprezentarea lingvistică presupune, 
pe lângă raportul (clasic) dintre lucru şi idee, şi amprenta 
mentală a sunetului cuvântului care lucrează asupra 
spiritului, printr-un efect de întoarcere. Potrivit lui 
Humboldt şi lui Gadamer, cuvântul nu doar prezintă 
lucrul despre care este vorba, ci se prezintă în acelaşi 
timp pe el însuşi. Gadamer compară funcționarea 
cuvântului şi a succesiunii de cuvinte din textul poetic cu 
modul în care se arată stilul unei opere. Stilul înseamnă 
ceva fără să treacă în prim-planul relaţiei de semnificare: 
el însoţeşte această relație şi îi adaugă o semnificaţie 
inefabilă prin simpla lucrare asupra raporturilor 
sintagmatice, astfel încât textul nu este niciodată epuizat 
din punct de vedere semantic. Discutia despre stil este 
deosebit de importantă in contextul de față. Gadamer se 
întreabă dacă putem transforma conceptul de stil, care 
aparţine istoriei artei, in categorie istorică!. Acest lucru ar 
presupune, crede el, ca evenimentele istorice să nu mai 
fie considerate din perspectiva semnificației lor proprii, 
ci din aceea a apartenenței lor la o totalitate de forme 
expresive ce caracterizează spiritul epocii. Împotriva lui 
Hegel şi a lui Dilthey (pe care însă nu-i numeşte aici), 
Gadamer atrage atenţia că nu putem spune că am înţeles 


' Ibidem, p. 630 (« Excursuri », I-VI). 

un eveniment prin simplul fapt că i-am acordat o valoare 
cognitivă ca fenomen expresiv. Avem de a face aici cu o 
limită a istoriei ideilor care operează cu conceptul de 
transfer al sinelui în altul, pentru a justifica ideea de spirit 
obiectiv. Extinderea conceptului de stil la scara istoriei 
generale se bazează pe supoziţia metafizică potrivit căreia 
toate evenimentele istorice sunt ordonate de un logos 
interior. Prin urmare, chiar dacă suntem indreptatiti să 
folosim conceptul de stil cu privire la acțiune, aceasta nu 
înseamnă că putem transfera ideea autenticităţii unei 
forme de expresie asupra celorlalte. Experienţa trăirii 
excepționale din opera genială este opacă în raport cu 
istoria înşelătoare pe care Dilthey voia s-o lumineze prin 
transferul categoriilor. Aceste consideraţii cu privire la 
conceptul de stil sunt relevante pentru problematica 
textului şi a adevărului hermeneutic. Dacă am putea vorbi 
de transferul semnificației, atunci textul ar fi epuizat şi 
închis, căci deschiderea lui nu ar putea fi transferată: 
textul literar ar fi atunci un simplu document. Aşa îl şi 
consideră Dilthey. Din perspectiva concepției lingvistice 
a lui Gadamer, textul literar nu este document, ci 
monument: „relația de reprezentare cu realul este 
suspendată. Textul rămâne, cu relația sa semantică, 
unicul fapt prezent”!. Ca urmare, modalitatea dialogică 
este singura cale de raportare la textul literar, care nu 
ştirbeşte demnitatea lui de a fi un „altul” în procesul de 
comunicare, adică un „tu” care nu poate fi redus la un 
„el” obiectual şi reprezentabil. 

Lipsa de transparenţă a textului în raport cu acţiunea 
şi, implicit, în raport cu condiţiile producerii lui (condiţii 
de adevăr, în hermeneutica modernă) portă numele de 


' Ibidem, p. 616 (« Text şi interpretare »). 

„distanţare alienantă”. Distanţa alienează în sensul că 
textul nu reprezintă clar şi distinct spiritul unei epoci; 
marile opere nu vorbesc în numele faptelor mărunte şi 
nici nu sunt expresia desăvârşită a faptelor mari. Ele nu 
sunt documente, ci monumente care vorbesc numai în 
măsura în care sunt întrebate cu privire la semnificația 
lor. Prin monumentele ei, tradiția nu dictează şi nu 
impune (în modalitatea unei evidențe) nici un adevăr; ea 
se anunță ca un altul prin caracterul ei nedesăvârşit şi 
incomplet. De aceea, înţelegerea tradiţiei (si, în general, 
înțelegerea) presupune dialogul, care este marca 
finitudinii umane. Dacă nu este dialog al surzilor, acesta 
presupune ca pe o condiţie ascultarea; evident, ascultarea 
tradiției ca supunere oarbă fata de aceasta nu solicită 
înțelegerea în sens hermeneutic. Problema ascultării este 
aici de cea mai mare importanță: aşa cum a arătat 
Gadamer cu privire la lectura textului poetic, ascultarea 
unui limbaj este întotdeauna mai mult decât simpla 
interiorizare a sensului. Ea este întotdeauna plasare într- 
un anumit orizont de acţiune, adică o practică. Raportul 
cu tradiția nu este niciodată o lectură pe dinafară a 
textelor, pentru că textele au sens abia în orizontul unei 
practici. Dialogul, ca practică a întâlnirii cu celălalt prin 
limbaj este [în acelaşi timp] un mod de interacțiune (sau, 
cum spunea Dilthey, o „acțiune reciprocă”). 
Hermeneutica dobândeşte astfel dimensiunea de filosofie 
practică. Faptul devine posibil prin resuscitarea, de către 


' Tradiţia poate fi uşor preluată (ca şi modernitatea) în cadrul 
unui discurs totalitar care nu mai păstrează nimic din spiritul 
originar al tradiţiei. Tirania în numele tradiţiei nu are nimic 
de a face cu tradiţia autentică, fiind de fapt o interpretare a 
tradiției. 

Gadamer, a retoricii aristotelice. Retorica este prin 
excelență arta de a face lucruri prin cuvinte, Gadamer 
foloseşte el însuşi celebra sintagmă a lui Austin’, 
sugerând că hermeneutica este arta de a face textele să 
vorbească şi să producă (din nou) efecte. Legătura dintre 
texte şi lucruri nu este de ordinul reprezentării celor din 
urmă de către cele dintâi. Mai degrabă putem spune că 
textele lucrează, întrucât lectura şi interpretarea sunt 
legate strâns de un moment al aplicării. Aplicarea 
înseamnă nu doar a deriva consecinţele practice ale unei 
teorii şi a le verifica, ci şi, în sens mai larg, a stabili 
anumite legături mai intime între lumea textelor şi 
„lumea vieții”. Există aici o circularitate (hermeneutică) 
evidentă: aplicarea presupune ca pe o condiție 
interpretarea, dar orice interpretare este deja aplicare, în 
măsura în care sensul e făcut posibil de existenţa unor 
date prealabile a căror natură nu este pur teoretică. 


x 


Dar această concepție asupra textului şi interpretării 
nu este nici ea lipsită de o serie de ambiguitati. Mai întâi, 
ea transformă conceptul pozitiv şi diltheyan de text 


! Gadamer, op. cit, p. 582 (,,Hermeneutica în calitate de 
sarcină teoretică şi practică”). 

? Analizând conceptul de aplicație la Gadamer, Jean Grondin 
notează că „aplicația nu are a se produce de manieră 
conştientă. Ea este de asemenea sedimentată de travaliul 
silențios al istoriei. Înțelegerea, ori ceea ce de acum 
înseamnă acelaşi lucru, aplicația este mai puțin o acțiune a 
subiectivitatii autonome, cât mai degrabă faptul unei inserții 
[în traditie]”, Grondin, Jean,  L'universalite de 
l’herméneutique, Paris, PUF, 1993, p. 177. 

(„expresia vieții fixată prin scriere”) într-o noţiune — 
fiinta-intru-text — cât se poate de vagă, pentru că e lipsită 
de „bază empirică”. Critica heideggeriană a subiectului şi 
a „vieţii” poate însemna, cel mult, că textul nu e chiar 
„expresia vieţii”, în sens de viaţă a unui subiect pus ca 
fundament. De aici nu rezultă însă că textul nu este o 
noţiune pozitivă. Dacă structuralismul a avut vreo 
contribuţie reală la înțelegerea problemelor ştiinţelor 
umane, aceasta trebuie văzută chiar pe linia dezvoltării 
unui concept pozitiv de text care nu mai e susținut din 
umbră de ipoteza unui subiect intentional. Apoi, în alta 
ordine de idei, hermeneuticii gadameriene îi lipseşte o 
reflecţie solidă asupra problemei raportului dintre text şi 
acțiune. Gadamer recurge la concepția aristotelică pentru 
a defini raportul dintre teorie şi practică, acordând 
retoricii un rol fundamental în consolidare hermeneuticii, 
prin modelul dialogic al intelegerii'. Acest model permite 
să se considere comportamentul lingvistic drept parte 
(condiție sau condiţionat) a unei atitudini practice şi, prin 
urmare, să se gândească posibilitatea trecerii uniforme de 
la limbaj (text, dialog etc.) la acțiune, fără a fi admis 


! Trei elemente sunt comune cunoaşterii hermeneutice si 
acelei cunoaşteri pe care Aristotel o distinge în acelaşi timp 
de ştiinţă şi de tehnică. În primul rând, cunoaşterea practică 
are o formă reflexivă: este în acelaşi timp o cunoaştere de 
sine. [...] al doilea aspect: cunoaşterea practică este 
interiorizată... este imposibil să dobândeşti o cunoaştere 
practică aşa cum dobândeşti o cunoaştere teoretică 
independent de orice presupozitii [...] al treilea aspect: 
cunoaşterea practică este globalizantă... scopurile care 
ghidează acţiunea, precum şi mijloacele care permit 
realizarea lor, sunt elemente ale aceleiaşi forme de viata 
(bios)”, Habermas, op. cit. p. 207. 

vreodată separarea lor. Dar asta nu înseamnă ca au fost 
definite modalităţile în care diversele forme de limbaj 
produc efecte sau cele în care diferitele acțiuni dobândesc 
semnificaţie. Pentru Gadamer, dialogul şi ,,fiinta-intru- 
text” sunt strategii de conturnare a abordării tehnice: 
pentru el, textul şi acţiunea sunt |forme de] dialog, adică 
retorică. Distanţa alienantă este, la Gadamer, un concept 
legat strâns de „conştiinţa istoriei efectelor”: căci 
opacitatea textului se măsoară în raport cu acţiunea 
istorică pe care, în principiu, ar trebui să o poată 
(reprezenta unei conştiinţe ingrijorate de istoria 
efectelor, dar pe care, de fapt, nu o poate (re)prezenta 
tocmai din pricina acestor efecte. Însă problema distanţei 
nu priveşte numai chestiunea istoriei de lungă durată. 
Textele nu sunt opace numai pentru că cititorul nu are 
experiența directă a lumii la care trimit ele. Distanţa 
temporală este numai un caz al figurii, căci distanța 
operează şi în modalitate sincronică, ca atunci când 
limbajul este legat de viziunea unei alte lumi. La drept 
vorbind, distanța este între două lumi şi, dacă vorbim 
despre „distanţă alienantă”, este numai pentru că distantă 
devine propria noastră istorie şi, prin urmare, ne raportăm 
la ea ca la o altă lume. Este exact acesta motivul pentru 
care Gadamer adoptă (nu doar) modelul dialogului, dar şi 
pe cel al traducerii, în abordarea problemei înţelegerii. În 
afară de asta, distanţă — poate chiar alienantă — este şi 
aceea care separă şi individualizează diferitele noastre 
moduri de obiectivare. O „traducere” este necesară nu 
numai între lumile care poartă cu ele diferitele culturi şi 
epoci, ci şi între diferitele „jocuri de limbaj” prin care 
ființa umană participa la acceaşi „lume”. Astfel, 
indiferent dacă acceptăm sau nu conştiinţa intentionala ca 
fundament al actelor lingvistice şi non-lingvistice, tot 

trebuie lămurită problema de principiu dacă si cum 
diferitele manifestări semnificative şi/sau productive 
(text, limbaj gestual, conversație, acţiune) sunt 
convergente şi formează o viziune mai mult sau mai puţin 
unitară, o unitate mai mult sau mai puţin convenţională. 
Fără îndoială, acest lucru presupune o atitudine mai 
binevoitoare cu privire la metodă. Presupunând că textul 
şi acţiunea sunt elemente ale unei retorici, Gadamer pare 
să considere inutilă o discuţie suplimentară cu privire la 
figurile şi locurile comune ale acestei retorici. Din punct 
de vedere filosofic, important este că prejudecățile 
constituie un orizont pentru diferitele moduri ale 
comunicării şi că dialogul face să fuzioneze diferitele 
orizonturi ale înțelegerii. Abordarea problemei înţelegerii 
din perspectiva retoricii consfinteste deplasarea 
hermeneuticii către filosofia practică. Pe acest teren, 
distincția dintre text şi acțiune este lipsită de criterii 
ferme; faptul că textul este „model” nu înseamnă că se 
transferă acțiunii criteriile de inteligibilitate ale textului — 
nici nu există astfel de criterii — ci înseamnă, mai 
degrabă, că textul si acțiunea tin amândouă de aceeaşi 
atitudine fundamentală prin care ființa umană se 
manifestă în lume ca ființă înțelegătoare şi producătoare 
(de sens). Gadamer află în dialog ființa autentică a 
limbajului, adică modul originar de a semnifica (produce) 
lucruri prin rostire (logos). Hermeneutica regăseşte, 
astfel, locul originar din care poate fi pusă întrebarea (lui 
Austin, care este întrebarea cea mai veche cu privire la 
limbaj): „cum se fac lucruri cu vorbe?”. Dar, aici, grija 
pentru ,,cum” nu se arată în descrierea unui mecanism 
(aşa cum se va întâmpla în filosofia actelor de limbaj): 
Gadamer evită abordarea metodologică, de dragul unei 
concepţii ontologice despre adevăr. Pentru el, problema 

adevărului limbajului nu se rezumă la teoria actelor 
locutionare (ca la Austin şi Searle) şi nici măcar la teoria 
enuntului, ceea ce înseamnă că adevărul acoperă întregul 
domeniu a ceea ce are sens (până la urmă, ideea era deja 
anunțată în formula gadameriană: „ființa înţeleasă este 
limbaj”). În acest cadru teoretic, înţelegerea acţiunii 
presupune, ca şi înțelegerea textului, traducerea lor în 
limbajul viu al dialogului ori considerarea lor, deja, ca 
forme de dialog. ,,Fiinta-intru-text” nu înseamnă că textul 
este o lume, ci că el este întru o lume, asemenea 
limbajului viu al conversatiei. Nici textul, nici acţiunea 
nu pot căpăta un grad de autonomie care să le promoveze 
în postura de obiecte ale cunoaşterii metodice. 
Consecința este un fapt paradoxal: ființa-întru-text 
compromite orice concept pozitiv al istoriei, înțelegând 
aici istoria ca acțiune umană ce constituie referința unei 
arhive. Hermeneutica lui Gadamer asumă istoria la 
început, prin conştiinţa distantarii alienante şi a istoriei 
efectelor, dar nu o mai regăseşte la sfârşit, ca pe o 
cunoaştere autentică. Reflectia critică la care îndeamnă 
hermeneutica nu este o cunoaştere în adevăratul sens al 
cuvântului, chiar dacă ea este în măsură să furnizeze un 
concept de adevăr. Gadamer utilizează un concept de 
limbaj prin care poate respinge reprezentarea, dar care nu 
mai lasă să fie reconstruită, la un alt nivel, referința. 
Ştiinţele istorice ar trebui atunci să adopte ca model 
limbajul poetic, considerat non-referential, când mai 
normal ar fi să găsească resurse într-un limbaj referential 
non-ostensiv. Un astfel de limbaj este cel al naraţiunii, 
dacă este considerat din perspectiva teoriilor 
contemporane din lingvistică şi semiologie, care admit să 
vorbească despre lumea textului. 

Această direcție a fost anunţată de Paul Ricoeur, care 
a reintrodus categoria de text în câmpul reflectiei asupra 
înțelegerii şi interpretării şi a propus o teorie a acțiunii 
plecând de la o serie de analogii cu teoria textului. 
Modelul dialogului, model propriu-zis filosofic şi 
platonician, nu este susceptibil de a conduce la înţelegere 
şi, deci, la o formă de cunoaştere, deât atâta vreme cât se 
presupune existenţa a ceva reminiscent în limbaj. 
Dezvoltarile din teoriile lingvistice de după al doilea 
război mondial au arătat că ştiinţele umane pot găsi 
resurse noi într-o concepție tehnică a limbajului, fără a 
invalida neapărat semnificaţia filosofică şi metafizică a 
limbajului. Meritul lui Ricoeur este acela de a fi 
reintrodus în hermeneutică problematica lui Dilthey, ca 
urmare a unei aduceri la zi a teoriei limbajului. Ceea ce 
este important în teoria lui Ricoeur este tentativa de a da 
un răspuns la întrebarea: „Cum poate fi pusă chestiunea 
lui Dilthey (cu privire la interpretare) în posteritatea unor 
filosofi precum Wittgnestein, Lévi-Strauss, Barthes, 
Austin, Searle?”. 

În centrul teoriei hermeneutice a lui Ricoeur găsim, 
aşadar, noţiunea de text. Prin text trebuie să înţelegem 
orice discurs fixat prin scriere. Acceptând distincția 
saussuriană dintre limbă şi vorbire, Ricoeur arată că, pe 


' „Ipoteza mea este că genul de obiectificare implicat în statutul 
discursului ca text oferă un răspuns mai bun problemei puse 
de Dilthey. Acest răspuns se bazează pe caracterul dialectic 
al relaţiei dintre explicație şi înţelegere, aşa cum este ea 
realizată în lectură. [mai sus] Dilthey a dat acestei relaţii 
valoarea unei dihotomii]” (Paul Ricoeur, De la text la 
acțiune. Eseuri de hermeneutică, Il, trad. rom. de Ion Pop, 
Cluj, Editura Echinox, p. 185). 

de o parte, vorbirea şi scrierea au acelaşi raport cu limba, 
în calitate de discurs ce este exteriorizare a intenţiei de a 
spune şi că, pe de altă parte, cuplurile vorbire-ascultare şi 
vorbire-scriere nu sunt echivalente: raportul dintre scriere 
şi lectură nu este un dialog. Ca urmare, când Gadamer 
spune că trebuie să înțelegem raportul cu textul ca pe un 
dialog, el pierde din vedere că arhiva are un caracter mai 
obiectiv decât vorbirea, pentru că este un obiect, iar 
acesta nu răspunde la întrebările noastre prin explicitări. 
De aceea, Ricoeur reintroduce în câmpul hermeneuticii 
întreaga problematică a raportului dintre explicaţie şi 
înțelegere. (Ceea ce se poate numi, la Ricoeur) 
„redescoperirea chestiunii lui Dilthey” se referă la faptul 
că, acum, „în dialog, cele două metode [explicaţia şi 
comprehensiunea] se suprapun”. Paradigma 
structuralistă a arătat, mai înainte, că este posibil să se 
construiască discursul ştiinţelor umane plecând de la 
modelul explicatiei ştiinţifice, ca în analiza miturilor, dar 
lăsând în acelaşi timp deschisă calea interpretării. 
Plecând de la problemele teoretice pe care le ridică acest 
raport, Ricoeur dezvoltă o reflecţie asupra unităţii 
metodologice a înţelegerii textului, acţiunii şi istoriei. 
„Paralelismul dintre teoria textului, teoria acţiunii, şi 
teoria istoriei este imediat sugerată de genul narativ al 
discursului”. Ceea ce permite această apropiere, după 
Ricoeur, este faptul că „discursul [vorbire, sau scriere] 


' Putem vedea că funcţia teoretică a dialogului la Gadamer era 
tocmai depăşirea dihotomiei „explicație versus 
comprehensiune”. A reintroduce modelul textului înseamnă 
a reintroduce întreaga problematică a explicatiei şi 
comprehensiunii, cu noi argumente. 

? Ricoeur, op. cit., p. 153. 

este evenimentul limbajului”; prin urmare, are sens să se 
spună că înţelegerea celor trei ascultă de acelaşi 
principiu. „Teoria acțiunii prilejuieşte aceeaşi dialectică a 
înţelegerii şi a explicării ca şi teoria textului”!. După 
Ricoeur, trăsăturile esenţiale ce sunt comune textului şi 
acțiunii ne permit să dezvoltăm o reflecţie asupra 
„acțiunii rezonabile considerate ca text”: 

1. Fixarea semnificației. „Acţiunea care are sens 
(sensée) devine obiect al ştiinţei numai cu condiţia unui 
soi de obiectivare echivalentă cu fixarea discursului prin 
scriere. [...] O acțiune oferă structura unui act locutionar. 
Ea are un conţinut propoziţiona” ce permite o dialectică 
a evenimentului şi a semnificației, asemenea unui act de 
limbaj. În acelaşi timp, acţiunea are şi trăsături 
ilocutionare, cu totul asemănătoare acelora ale unui act 
complet de limbaj’. 

2. Autonomizarea actiunii. Prin aceasta idee, Ricoeur 
are in vedere detaşarea acțiunii de intenţia mentală a 


' Ibidem, p. 163. 

? Structura propozițională a acţiunii a fost pusă în evidenţă de 
Anthony Kenny, Action, Emotion and Will, Londra, 
Routledge and Kegan Paul, 1963 (cf. Ricoeur, op. cit., p. 
179. 

* În pasajul în chestiune, Ricoeur ne oferă dovada că face o 
lectură fenomenologică teoriei actelor de limbaj. El 
vorbeşte despre „structură noematică a acţiunii care poate 
să fie fixată şi detaşată de procesul interacțiunii şi să devină 
un obiect interpretat”. Această structură cuprinde conţinutul 
propozitional gi forța ilocutionara, care constituie 
„conţinutul de sens” al acţiunii. „Să ne întoarcem la 
paradigma actului de limbaj (...) ceea ce e fixat prin scris 
este noema rostirii, rostirea ca rostit” (Ricoeur, op. cit., pp. 
180-181). 

agentului. „Aşa cum un text se desprinde de autorul său, 
o acţiune se desprinde de agentul ei şi îşi dezvoltă 
propriile consecinte”’. Ricoeur vorbeşte aici despre 
distincția  fenomenologică dintre noemă şi noeza: 
semnificaţia acțiunii nu este intenţia psihologică a 
autorului. Acţiunea devine arhivă sau document, ea lasă 
urme, poate să se înscrie într-un context nou, devine 
instituție. 

3. Dezvoltarea de referinţe non-ostensive. Se are aici 
în vedere faptul că importanța unei acțiuni depăşeşte 
pertinenta în raport cu situaţia inițială, la fel cum 
discursul rupe legăturile cu referința  ostensivă. 
„Discursul poate dezvolta nişte referinţe non-ostensive pe 
care le-am numit „lume”, nu în înţelesul cosmologic al 
cuvântului, ci ca dimensiune ontologică a rostirii şi 
acțiunii umane”?. Este vorba, deci, despre posibilitatea ca 
acțiunile să primească o semnificație pertinentă în raport 
cu o altă situație decât cea iniţială. 

4. Deschiderea interpretări şi universalizarea. 
„Semnificația acțiunii umane se adresează şi ea unei serii 
infinite de „cititori” posibili. La fel ca un text, acţiunea 
umană este o operă deschisă a cărei semnificaţie este în 
suspans”. 

Plecând de la aceste carcateristici ale acțiunii (şi ale 
textului), Ricoeur dezvoltă o metodologie textualistă [a 
ştiinţelor umane] capabilă — după părerea lui — să dea o 
nouă deschidere problemei relației dintre erklären şi 
verstehen. El propune şi o teorie a istoriei care este 
rezultatul jonctiunii dintre teoria textului şi teoria 


' Ibidem, p. 181. 
* Ibidem, p. 183. 
> Ibidem, p. 184. 

acțiunii, şi crede ca poate găsi o justificare a demersului 
său în teoria actelor de limbaj a lui Searle, din care 
extrage un număr de consecințe. Una dintre aceste 
consecinţe este transformarea, în sens fenomenologic, a 
celebrei definiţii a lui Searle „a vorbi o limbă înseamnă a 
adopta o formă de comportament guvernată de reguli”. 
Pentru Ricoeur, „a vorbi o limbă înseamnă a adopta o 
formă de comportament guvernată de legile conştiinţei 
intenționale”. Chiar dacă interpretarea textelor şi a 
acțiunii nu se limitează la cercetarea intentiilor autorului, 
deoarece textul şi acțiunea dobândesc semnificaţii 
autonome, geneza textului şi cea a acţiunii sunt 
susceptibile de a fi guvernate de aceleaşi legi psihologice: 
subiectul intentional se manifestă in istorie prin 
intermediul discursului $i actiunii. La origine, discursul si 
actiunea au o functie expresiva, ele sunt opera unui 
autor. 

Ideea directoare a acestei teorii, în varianta lui Austin, 
pe care Ricoeur a luat-o drept fir conducător, este că noi 
putem distinge, în folosirea limbajului, o dimensiune 
locutionara (care constă în a face asertiuni), o alta 
ilocutionara (vizând asocierea frazei cu o atitudine 
precum promisiunea, ordinul, amenințarea etc.) şi o 
dimensiune perlocutionara (ce produce anumite efecte 
asupra auditorului). Esenţa acestei teorii lingvistice 
constă în a considera limbajul drept o formă de 
comportament şi, deci, drept o acţiune. În opoziţie cu 
acest punct de vedere, Ricoeur procedează exact invers, 
arătând — cu instrumentele teoriei actelor de limbaj! — că 
acțiunea trebuie să fie înțeleasă ca un text. El vorbeşte 


' Searle, John, Les actes de langage, trad. fr. Hermann, Editeur 
des Sciences et des Arts, Paris, 1972, p. 48. 

deci despre o dimensiune propozițională (locutionara) a 
acțiunii, de o dimensiune ilocutionara şi chiar de o forță 
perlocutionara a acţiunii. lată raționamentul lui Ricoeur: 
a) dacă discursul având o forță perlocutionara este un tip 
de acțiune (teza lui Austin şi Searle), b) şi dacă orice 
acțiune este un stimul care cheamă la acţiune (teză 
behavioristă), c) atunci orice acțiune are un conţinut, un 
mesaj a cărui structură este propozițională. Ricoeur 
introduce astfel dialectica în teoria actelor de limbaj. „De 
la text la acțiune” şi de la explicație la comprehensiune, 
dar totodată de la acţiune către text sau de la 
comprehensiune către explicaţie, ceea ce face posibilă 
mişcarea de înaintare, de răsturnare sau de întoarcere este 
cuplul conceptelor hermeneutice de autor şi de operă. 
Istoria este atunci al treilea termen, cel care este pus prin 
autonomizarea semnificaţiilor discursului şi acțiunii. 
Urmând această direcție, Paul Ricoeur găseşte o soluţia la 
problema lui Dilthey, fără să cadă în obiectivismul naiv şi 
fără să compromită spiritul reflectiei gadameriene asupra 
înțelegerii. 

Capitolul 2 


Obscuritati metafizice 
si gindire speculativa 


MARILENA VLAD 


Dincolo de fiinţă — o ,,transcendenta uluitoare” 
şi interpretarea ei neoplatonică 


Beyond Being — a „daimonic transcendence” 
and its Neoplatonic Interpretation 
(Abstract) 


In this paper, I discuss the manner in which an 
„obscure passage” can give rise to an original and 
insightful tradition of philosophical thinking. Two of the 
most difficult, though highly important, Platonic topics 
— namely that of the ,,good beyond being” (Republic, 
509 b 9) and that of the „one without being” 
(Parmenides, 141 e 9-10) — are reinterpreted by the 
Neoplatonic philosophers as describing the first 
principle of being, which transcends all being. In my 
analysis, I focus on Plotinus' understanding of the 
Platonic doctrinal source, revealing the inherent 
problems of this interpretation, which reads the 
Platonic texts in a more radical light. Furthermore, I 
discuss the way in which Plotinus identifies ,,the good” 
and ,,the one”, and I argue that the two are not to be 
seen as distinct aspects of the first principle, but as two 
indications of the principle, as the two necessary ways 
in which our thinking relates itself to this principle. 


In aceste pagini ne vom opri asupra unei traditii 
filozofice care se auto-proclama a fi interpretativă şi care 
îşi face un adevărat crez din a păstra linia doctrinară a 

textelor de la care ea se reclama. Este vorba despre 
tradiția neoplatonica, iar problema pe care o vom discuta 
este aceea a existenței unui principiu prim al întregii 
realități — problemă centrală şi, am putea spune, 
instauratoare pentru neoplatonism. Mai precis, vom 
discuta sursa textuală a acestei probleme, felul în care a 
fost ea preluată şi reinterpretata de  gânditorii 
neoplatonici, precum şi modul in care înțeleg aceştia 
propria lor sarcină interpretativă. 

Neoplatonicii consideră că existenţa principiului unic 
al întregii realități este un adevăr exprimat deja de 
filozofi anteriori — precum Heraclit, Parmenide, 
Anaxagora, Empedocle, Platon — chiar dacă nu într-un 
mod foarte explicit'. Astfel, adevărul filozofic este pentru 
ei deja dat, numai ca el nu este intotdeauna exprimat in 
chip manifest. Din contra, adevarul pare uneori sa se 
ascundă, pentru a ieşi apoi din nou la iveală, într-o alta 
gândire şi în alte scrieri”. În aceste condiţii, sarcina care 
se impune pentru un filozof neoplatonic nu este aceea de 
a privi în mod genuin lumea şi de a descoperi sensuri noi 
ale acesteia, ci este aceea de a scoate la lumină şi de a 
limpezi ceea ce deja s-a spus, fără a aduce nimic nou fata 


! Vezi de pildă Enneade, V, 1, 8-9, unde Plotin discută pe scurt 
poziția acestor gânditori, arătând că fiecare dintre ei s-a 
apropiat, mai mult sau mai putin, de ideea unui principiu 
prim, unitar, al întregii realități. 

? Despre această ascundere a adevărului si despre felul în care 
iese el la iveală în anumite momente privilegiate ale 
istoriei, vezi Proclus, Teologia platonică, I, 1, p. 5, 6-6,15 
(ediție şi traducere franceză de H.D. Saffrey şi L.G. 
Westerink, Paris, Les Belles Lettres, vol. I, 1968). 

de tradiție’. Momentul prin excelenţă privilegiat al acestei 
tradiții, punctul cel mai înalt pe care l-a atins 
manifestarea adevărului filozofic este reprezentat — 
pentru neoplatonici — de opera lui Platon, iar punctul cel 
mai înalt al gândirii platonice l-ar constitui problema 
„principiului anterior ființei”. 

Totuşi, aici începe dificultatea — şi aici intrăm propriu- 
zis în subiectul analizei noastre. Această problemă a unui 
„principiu de dincolo de ființă” este atinsă de Platon o 
singură dată, în mod destul de pasager: anume acolo unde 
el discută problema „binelui de dincolo de ființă”, 
chestiune pe care nu face decât să o enunte, dar nu o 
clarifică niciodată, ba chiar pare că evită să vorbească 
despre ea. Dar atunci, preluând această problemă, 
gânditorii neoplatonici sunt nevoiți să descrie ei înşişi 
acest „principiu de dincolo de ființă” şi să elaboreze 
această temă pe care Platon o trece în mod intenționat sub 


! Orice element de noutate este interpretat de gândirea 


neoplatonică drept o abatere de la linia adevărului filozofic. 
În acest sens, trebuie menționat că neoplatonicii nu se 
numeau pe ei înşişi „neoplatonici”, ci, simplu, „platonici”, 
deoarece considerau că ei continuă o tradiție deja milenară, 
iar nu instituie una nouă. Apelativul însuşi de 
„neoplatonici” (care apare abia în secolul al XIX-lea) ar fi 
fost cu totul inadecvat şi inacceptabil pentru aceşti filozofi 
care nu considerau că spun ceva „nou”. 

2 Motivul pentru care neoplatonicii se consideră „platonici” 
adevărați — lăsând astfel „în umbră” pe gânditorii medio- 
platonici, de pildă — era tocmai capacitatea de a scoate la 
lumină învățătura platonică despre principiile prime (cf. 
Proclus, Teologia platonică, I, 1, p. 7, 7-8 şi nota la locul 
citat, aparținând editorilor francezi). 

? Platon, Republica, 509 b 9. 

tacere. Astfel, ei ajung sa spuna lucruri pe care textul 
platonic nu le mai poate susține, sau care şi-ar găsi cu 
greu un loc in gandirea lui Platon. 

În plus, apare o a doua dificultate, poate şi mai mare, 
legată de maniera specifică de interpretare practicată de 
gânditorii neoplatonici: ei „descoperă? în corpusul 
platonic şi alte indicaţii despre principiul prim, pe care 
încearcă să le omologheze şi să le omogenizeze, obținând 
din ele o perspectivă unitară, compactă, asupra 
principiului. Cea mai importantă dintre aceste indicații 
este prima dintre cele nouă ipoteze asupra „unului” din 
partea a doua a dialogului Parmenide (137 c 4-142 a 8). 
Este vorba despre acel „unu”! pe care Platon îl prezintă 
ca non-plural, ajungând în cele din urmă să spună că 
„unul nici măcar nu este” (ov5auâş &pa čot tò Ev)’. 
Neoplatonicii considera că „binele de dincolo de ființă” 
din Republica este identic cu „unul care nu este” din 
Parmenide. Dar, în felul acesta, ei suprapun problema 
„binelui de dincolo de ființă” peste un loc nu mai puţin 
„obscur” şi nu mai putin greu de înţeles şi de integrat in 
corpusul gândirii platonice: acela al unului care nu este. 
Efectul acestei identificări neoplatonice este unul 
surprinzător: din două „locuri obscure” se naşte poate cea 
mai sistematică şi mai amănunțită descriere a realității 
inteligibile şi a principiului prim care o guvernează. 
Astfel, se ridică întrebarea dacă nu cumva meditaţia 
neoplatonică depăşeşte cu mult gândirea platonică de la 
care porneşte. 


' Această ipoteză hermeneutică aparţine de fapt lui Parmenide 
însuşi, cel istoric. În dialog, personajul Parmenide îşi pune 
propria ipoteză la încercare. 

* Platon, Parmenide, 142 a 9-10. 

Pentru a putea raspunde la aceasta intrebare, vom 
analiza în amănunt cele două referințe platonice 
(Republica, 509 b 9 şi Parmenide, 137 c 4-142 a 8), 
precum şi modul în care gândirea neoplatonică le-a 
preluat şi le-a identificat!. Scopul acestei analize este 
acela de a pune în evidenţă fertilitatea „locului obscur”, 
puterea lui de a stimula, sau chiar de a susține o întreagă 
tradiție de gândire filozofică. Pe de altă parte, întrebarea 
care se va naşte din analiza noastră va fi aceea privind 
„locul” adevărului hermeneutic, în cadrul acestui „joc? 
al interpretării: poate fi atribuit acesta textului interpretat, 
sau reinterpretării înseşi? Mai precis, ne întrebăm dacă nu 
cumva, între „locul obscur” şi reinterpretare se produce 
atât un fenomen de dublă punere în lumină, de dublă 
întemeiere, cât şi un fenomen de dublă separare, de dublă 
distantare hermeneutică: mai precis, „locul obscur” dă 
naştere tradiţiei interpretative, însă cu condiţia depăşirii 
lui; de asemenea, tradiţia interpretativă aduce o lumină 
nouă asupra locului obscur, spunând în acelaşi timp 


' Din motive uşor de înţeles (bogăţia corpusului neoplatonic si 
limitele inerente ale unui articol), ne vom referi în aceste 
pagini doar la Enneadele lui Plotin. 

? Avem aici în vedere un sens mai concret al cuvântului „Joc”, 
anume acela referitor la faptul că două elemente asamblate 
între ele, şi care au o mişcare comună, se depărtează unul 
față de altul, în timpul mişcării, ieşind astfel din reciproca 
lor îmbinare. În cazul problemei noastre, acest „joc” se 
referă tocmai la felul în care, voind să cuprindă sensul 
textului platonic şi să se plieze cât mai fidel pe el, 
sprijinindu-se în acelaşi timp pe el ca pe un ax, gândirea 
neoplatonică ajunge totuşi să iasă din centrul de greutate al 
gândirii platonice, să se desprindă de acesta şi să propună 
propriile ei maniere hermeneutice. 

lucruri cu totul străine de spiritul „locului obscur”, 
suprimând, la limită, „locul obscur”, sau cel puţin acele 
aspecte ale sale care nu mai rezistă în noua lumină. 
Astfel, în cazul pe care îl discutăm, este evident că, în 
ciuda pretentiei lor de fidelitate față de textele tradiției, 
neoplatonicii deschid problematici pe care nici Platon — şi 
nici unul dintre filozofii anteriori — nu le-a atins. Mai 
mult decât atât, ei gândesc într-o schemă mentală nouă 
fata de cea a tradiției. Pretentia de fidelitate fata de 
lucruri deja spuse este mai degrabă o dorință de a lega 
propriul discurs filozofic de tradiție, împrumutând 
autoritatea acesteia. Am putea să ne întrebăm dacă nu 
cumva acest fenomen este şi mai nuantat, şi anume in 
sensul că, pe de o parte, neoplatonicii înşişi investesc 
textul platonic cu autoritate, „descoperind” în el bogăția 
de sensuri expusă de ei, iar, pe de altă parte, ei 
fundamentează propriul discurs pe această sursă textuală, 
căreia ei înşişi i-au dat autoritate. Mai precis, ceea ce 
vrem să subliniem este faptul că aceste texte platonice — 
la care fac apel în mod repetat neoplatonicii — profită, la 
rândul lor, de bogăţia de sens cu care le-a investit analiza 
neoplatonică, poate nu în mai mică măsură decât a 
profitat aceasta din urmă de „autoritatea” textelor 
platonice. Astfel, dacă s-a spus despre neoplatonism că ar 
fi un „Platon pe jumătate (dimidiatus)”! — deoarece 
neoplatonicii lasă cu totul deoparte latura politică a 
gândirii platonice — totuşi, întorcând moneda pe cealaltă 
parte, am putea spune că un Platon citit fără orizontul de 


Uw. Theiler, „Plotin zwischen Plato und Stoa”, în Les sources 
de Plotin, Entretiens Hardt sur |’Antiquité Classique, 5, 
Vandoeuvres-Geneva, 1960, p. 67. 

sens deschis de neoplatonism este un Platon poate nu 
redus la jumătate, însă, în orice caz, un Platon sărăcit. 


Binele de dincolo de ființă 


Prima dintre referintele de maximă importanță pentru 
neoplatonism este Republica, 509 b 6-10, text pe care se 
cuvine să îl redăm ca atare, deoarece analiza noastră va 
relua mai multe amănunte ale lui. 


Kai T0îG YLYVWOKOLEVOLG TOLVDV uÀ póvov TO yuy 
VOOKEGOAL PAVAL DIO TOK HYABOG TApEtvat, 
GA kai TO Eivat te kai Tv ODOLaV DT’ 
EKELVOD ADTOTG TPOGETVAL, 

0VK OVOLOG GvTOS TOK &yaðoa, OAV 
ETL EMEKELVE ths obocia TpEOBEta kal SvvepEL ù 


MEPEXOVTOG. 


Tot astfel, se pare ca cele cunoscute primesc de la 
bine nu numai faptul de a fi cunoscute, ci ca lor le 
vine de la acela si faptul de a fi si fiinta, binele 
nefiind el însuşi ființă, ci dincolo de fiinţă, depăşind- 


o ca vârstă şi ca putere. 


În acest pasaj, Platon compară obiectele cunoaşterii cu 
obiectele vizibile: acestea din urmă primesc lumina — 
care le face vizibile — de la soare, care este superior 
domeniului vizibil, deoarece îl face posibil. În același fel, 
obiectele cunoaşterii (care sunt de fapt ideile, obiecte ale 
gândirii în general) primesc faptul lor de a fi 

cognoscibile, precum gi fiinta lor, de la ceva superior 
fiinţei înseşi. Acesta este binele de dincolo de ființă 
(enexewa Tig ovotac). Platon însuşi nu continuă 
această idee, ci se opreşte imediat după ce a anuntat-o. 
Personajul Glaucon este surprins de această 
„transcendență uluitoare”, iar Socrate protestează pentru 
că a fost obligat să vorbească despre un asemenea lucru. 

Aşa se face că, la Platon, expresia „dincolo de ființă” 
este singulară. Ea nu apare în nici un alt context afară de 
cel din Republica, 509 b 9, iar în acest context, sensul 
acestui „dincolo de ființă” este discutabil. Cele două 
întrebări care se ridică — şi pe care le vom discuta în 
continuare, atât în contextul platonic, cât şi în 
interpretarea pe care le-o dă Plotin — sunt: pe de o parte, 
ce însemnă „dincolo de ființă”, iar pe de altă parte cum 
ajungem să cunoaştem acest dincolo de ființă. 

Aşadar, ce înseamnă „binele de dincolo de ființă”? 
Răspunsul lui Platon la această întrebare pare — într-un 
anumit sens — echivoc. Pe de o parte, Platon vorbeşte 
despre „ideea de bine” (ù Tod Kya8od 15£0) — care, în 
mod normal, ar trebui să intre în spaţiul fiinţei, ca una 
dintre idei. Pe de altă parte, aflăm că binele este dincolo 
de ființă, sau deasupra ființei, depăşind-o în privința 
puterii şi a vârstei. Totuşi, maniera acestei depăşiri nu 
este aprofundată şi explicată mai mult. Putem înţelege că 
binele este superior lucrurilor cognoscibile pe care le face 


! Vezi Platon, Republica, 509 c 1-4. În Comentariul la 
Republica, 1, 265, 22-23, Proclus arată că Socrate ar fi 
renunţat să vorbească despre „binele de dincolo de ființă” 
din cauza incapacității conlocutorului său de a-şi fixa 
mintea în această transcendenta uluitoare 
(Sa1povia, brepBoim). 

? Platon, Republica, 505 a 2. 

sa fie si pe care le face sa fie cunoscute: astfel, binele nu 
ar mai fi doar o anumită ovota, aşa cum soarele, prin 
care putem vedea celelalte lucruri, nu mai este el însuşi 
un lucru anume, vizibil, ci este însăşi lumina, condiţie a 
oricărei vizibilităţi. În acelaşi fel, binele nu ar putea fi 
doar o anume ovota, aşadar un lucru cunoscut ca atare, 
ci el este cel care face ca fiecare obiect cunoscut să fie 
cunoscut, să fie, şi să aibă o ovoto, aceasta fiind de fapt 
ceea ce cunoaștem, atunci când cunoaştem un lucru. Dar, 
deşi nu poate fi un lucru anume, cu o ovota determinată, 
totuşi, nu este deloc clar ce statut îi rămâne acestui bine. 

În schimb, în lectura lor la pasajul despre „binele de 
dincolo de ființă”, neoplatonicii retin o indicație concretă 
a unui principiu anterior ființei. Mai mult decât atât, ei 
operează un fel de reductie a textului platonic, citindu-l 
într-o grilă mai radicală decât Platon însuşi. Astfel, dacă 
la Platon binele era o idee, Plotin şi ceilalți neoplatonici 
nu mai înţeleg binele ca o idee, ci ca fiind anterior sferei 
ideilor, adică anterior lumii inteligibile în întregul ei. 

Pe de altă parte, în pasajul din Republica, Platon arată 
în ce sens este binele dincolo de ființă: el este deasupra 
fiinţei (tís ovotog [...] bnepexovroc) prin vârsta! şi prin 
puterea lui (mpeoBeta Kai Svvaper), aşadar el este de 
fapt mai vârstnic şi mai puternic. El depăşeşte fiinţa sub 
aceste două aspecte. În schimb, la autorii neoplatonici — 
începând cu Plotin — sensul lui „dincolo” (Erexewo) 
devine absolut: unul-bine va fi dincolo de ființă sub toate 
aspectele; el nu mai este o idee şi nu mai are nici una 
dintre determinatiile fiinţei, de aceea nici nu mai este 
nevoie să se precizeze sub ce aspect este binele dincolo 


il A Pi ae Să ji X i i 
Cuvântul mpeoBeta, tradus aici prin „vârstă”, are şi sensul de 
rang sau demnitate, de drept al celui mai vârstnic. 

de ființă. Acest lucru se reflectă şi la nivel terminologic: 
din explicaţia mai largă a lui Platon, neoplatonicii vor 
păstra doar această expresie: „dincolo de ființă” 
(Enekewo ts ovolac), eliminând precizarea „în 
privința vârstei şi a puterii” (npeoßetg kal 5vvăuer). 

În plus, trebuie să mai remarcăm o nuanță a textului 
platonic, pe care autorii neoplatonici tind să o 
absolutizeze. La Platon, binele este dincolo de ființă, 
deoarece el dă ființă obiectelor cunoaşterii. Aşadar, 
problema are trei niveluri: obiectele cognoscibile, ființa 
lor (pe care o primesc de la bine) şi binele care este astfel 
dincolo de ființă, însă mai precis, dincolo de ființa acestor 
obiecte cognoscibile. Binele este superior fiinţei (ovota) 
deoarece el oferă ființă lucrurilor cognoscibile. În loc să 
fie el însuşi o ființă (ovoto), el este precum cauza fiinţei”, 
dar nu iese total din spaţiul lui „a i", asa cum soarele, 
care este sursa luminii şi a vizibilitatii, rămâne totuşi în 
sfera luminii şi a vizibilului. În schimb, pentru 
neoplatonici, binele este dincolo de ființă într-un sens 
absolut al fiinţei: el este dincolo de întreaga sferă a ființei 
veritabile şi complet distins de natura ființei. Ei vor 
exclude din principiul prim orice urmă de natura ființei. 

Astfel, preluând expresia „dincolo de ființă”, 
neoplatonicii acordă un sens absolut atât ,,fiintei”, cât şi 
manierei în care binele depăşeşte ființa, aşadar acestui 
„dincolo” (é€méKetva). Dacă la Platon „dincolo de ființă” 


' În acest sens, vezi si Platon, Republica, 508 e, unde se spune 
că binele este cauza ştiinţei şi a adevărului, şi tocmai de 
aceea el este superior ştiinţei şi adevărului. 

> Astfel, în Republica, 507 b, Platon vorbeşte despre binele în 
sine (adtO &ya06v), care este anterior lucrurilor multiple 
ce au caracterul binelui; binele în sine este ideea unică, 
aceasta fiind numită „O gotiv”, adică „ceea ce este”. 

era inteles intr-o relativitate fata de obiectele cunoasterii 
(cărora le oferea ființă) şi avea un sens determinat 
(„dincolo” ca putere sau ca vârstă), în schimb, vom vedea 
că, la Plotin, sensul lui „dincolo de fiinţă” se 
radicalizează: principiul va fi „dincolo” într-un sens 
absolut, într-un sens total: el este „dincolo” nu doar într- 
un anumit aspect, ci față de orice aspect al ființei. La 
limită, principiul devine el însuşi un „dincolo” în sine, 
sau „cel de dincolo”!, fără a se mai preciza „faţă de ce” 
este el „dincolo”. 

A doua întrebare pe care am anuntat-o se referă la 
modul în care putem avea acces la acest principiu de 
„dincolo de fiinţă”; mai precis: este el congnoscibil ca 
atare, sau nu? Dacă revenim la textul platonic, vom 
observa că Platon precizează că principiul de dincolo de 
ființă este obiectul celei mai înalte ştiinţe: dialectica. În 
„continuarea” pasajului de la 509 b (în analiza care 
încheie cartea a Vl-a a Republicii), Platon vorbeşte 
despre acest principiu anterior ideilor. De aici înţelegem 
că ideile sunt principii pentru discursul de tip ştiinţific; 
acest tip de discurs înaintează de la idee la concluzii, însă 
ideile rămân pentru el de nedepăşit: el nu le poate 
întemeia, explica prin altceva. Astfel, ele sunt de fapt 
nişte ipoteze — care nu pot fi demonstrate — însă joacă rol 
de principiu insurmontabil. Pornind de la această situaţie, 
Platon arată că există un principiu anterior ideilor însele, 
un principiu care poate fi descoperit numai prin 
dialectică. Acesta nu este obținut ca o concluzie, în urma 
unui argument ce ar presupune alte ipoteze; el nu este 
dedus din nişte ipoteze date. Din contră, acest principiu 
este numit anipotetic — aşadar fără o ipoteză prealabilă. 


! Vezi de pildă Enneade, I, 2, 3, 31. 

Pentru dialectică — singura care poate ajunge la acest 
principiu — ideile nu mai sunt principii deja date şi de 
nedepăşit, ci sunt doar nişte simple ipoteze. În plus, ele 
pot fi descoperite şi, într-un fel, deduse numai pornind 
de la acest principiu anipotetic, anterior ideilor. Desigur, 
Platon nu spune cum anume ajunge dialectica la 
cunoaşterea acestui principiu, însă spune că principiul 
este obiect ultim al dialecticii, al cunoaşterii celei mai 
înalte. 

În schimb, pentru neoplatonici — mai precis, pentru 
Plotin, pentru a nu generaliza prea repede — principiul de 
dincolo de ființă este în acelaşi timp dincolo de 
cunoaştere şi de orice gândire, chiar şi de gândirea cea 
mai înaltă, anume aceea a intelectului divin. Astfel, la 
Plotin, indicațiile transcendentei principiului pornesc de 
la referința platonică indicată, însă ele se vor inmulti, iar 
sensul lor se va diversifica: principiul este dincolo de 
ființă, dar şi dincolo de intelect şi de gândire 
(Entxewo vod Kai vonoewc).. 

Totuşi, cum ajung neoplatonicii să admită ceva care 
nu mai poate fi gândit, ceva care depăşeşte orice gândire 
în genere? Cum ajung ei nu doar să admită aşa ceva, ci, 
mai mult, să considere că acest „dincolo de gândire” este 
principiul prim al oricărei fiinţe şi al oricărei gândiri? 
Care poate fi sursa acestei probleme? Răspunsul pe care 
voi încerca să îl argumentez este acela că în fundalul 
acestei probleme se află mai multe tipuri de raportare la 
enunţul parmenidian al identităţii dintre ființă şi gândire? 


' Vezi, de pildă Enneade, I, 7, 1, 20. 
? Parmenide, fr. B 3: căci este acelaşi lucru a gândi şi a fi 
(tO yàp aDdDTO voeîv EOTIiV te kai eîvar). 


132 


şi al unităţii acestei fiinte'. În aceşti termeni fixati de 
Parmenide, problema unui „dincolo de fiinţă” sau 
„dincolo de gândire” nu poate apărea. Gândirea însăşi, în 
identitate cu ființa, nu ar putea să ridice problema unui 
„dincolo”, deoarece, prin acest enunț al identităţii, 
graniţele oricărei problematizări sunt deja restrânse la 
spaţiul fiinţei. Gândirea care este ființă nu ar putea gândi 
ceva care nu este ființă, aşadar ceva care nu este gândire. 
Fiinţa unitară şi în identitate cu gândirea deţine deja, în 
sine însăşi, cognoscibilitatea (deoarece ea este deja 
gândire), iar existența ei nu mai poate fi explicată prin 
nimic altceva anterior, deoarece, fiind unitară, fără 
început şi fără sfârşit, ea nu poate accepta statutul de 
„cauzat”, statutul secund al unei realități care depinde de 
un principiu. 

În schimb, Platon desface această unitate absolută a 
ființei şi a gândirii”, vrând să explice posibilitatea 
nefiintei şi posibilitatea unei gândiri care nu mai este în 
acord cu fiinţa lucrurilor, ci introduce falsul — asemenea 
gândirii sofistice. Dar, prin acest „paricid”, el transformă 
fiinţa într-un domeniu cu o structură complexă şi plurala; 
ființa nu mai este unitatea absolută, iar gândirea nu mai 
este în strictă identitate cu ființa, ci gândirea se 


x» x» 


„autonomizează” şi se vede nevoită să „iasă” din spaţiul 
fiinţei, pentru a căuta o „sursă” a acestei ființe plurale. 
Astfel, dacă fiinţa este spaţiul cognoscibilului (al ideilor, 
prin care orice alt lucru poate fi cunoscut), se poate pune 


problema unei surse a acestui cognoscibil. Platon ajunge 


' Parmenide, fr. B 8, 5-6: nici nu a fost cândva, nici nu va fi 
[cândva], de vreme ce este acum, totul împreună, unu şi 
continuu (od8é nor! Av odd £oTou, 
Enei VOV EOTLV óo nâv, Ev, ODVEXEC). 

? Vezi Sofistul, 241 d 3-7. 

astfel la problema „binelui de dincolo de ființă”, care ar 
da obiectelor cunoaşterii acest fapt de a fi cunoscute. 
Desigur, este vorba despre cele mai înalte obiecte ale 
cunoaşterii, adică cele inteligibile, ideile lucrurilor. 
Plotin, la rândul lui, se pune el însuşi în fata enuntului 
parmenidian şi încearcă, de fapt, o reconciliere a 
perspectivei parmenidiene şi a celei platonice — depăşind, 
în mod inevitabil, ambele perspective. Astfel, pe de o 
parte, el elaborează în cele mai mici detalii această 
identitate a gândirii şi ființei, anume în unitatea 
intelectului divin. Altfel spus, în „vârful” cel mai înalt al 
fiinţei şi al gândirii, acestea două coincid; ființa veritabilă 
este gândire, iar gândirea veritabilă este ființă, întocmai 
cum observase Parmenide. Totuşi, pe de altă parte, Plotin 
adânceşte afirmația parmenidiană a unităţii ființă-gândire 
şi operează — în linia lui Platon — un nou „paricid”, însă la 
un alt nivel. Mai precis, analizând enunţul parmenidian al 
„ființei care este identică cu gândirea”, Plotin observă că, 
în însuşi acest enunţ — care afirmă identitatea celor două 
—, este prezentă şi distincţia lor, dualitatea lor: fiinţa şi 
gândirea se identifică, însă ele se identifică tocmai pentru 
că, de fapt, ele sunt două. Aşadar, ele formează, de fapt, o 
unitate duală. Dar acest unu-dual nu poate fi principiul 
prim. La Parmenide, el putea fi principiu prim, pentru că 
Parmenide punea accent pe identitatea şi pe unitatea 
dintre ființă şi gândire. În schimb, Plotin pune în evidenţă 
dualitatea implicită a acestora două, şi de aceea el neagă 
teza parmenidiană: ceva care este „doi” nu poate fi 
primul. „Paricidul” lui Plotin — spre deosebire de acela al 
lui Platon — nu mai priveşte identitatea dintre ființă şi 
gândire, ci priveşte pretenția fiintei-gandire de a fi 
principiul prim. Pentru Plotin, principiul prim trebuie să 
fie altul, şi anume, el trebuie să fie anterior gândirii şi 

fiintei (precum binele din Republica); in plus, el trebuie 
să fie unu, aşadar anterior dualității specifice ființei- 
gândire. 

Această anterioritate față de dualitate ne duce la cea 
de-a doua temă platonică reluată de neoplatonici: cea a 
unului din prima ipoteză (Parmenide, 137 c 4-142 a 8). 


Unul care nu este şi nu poate fi gândit 


Să vedem, mai întâi, cum apare la Platon această 
primă ipoteză henologică (sau ipoteză asupra unului). 
Înainte de a intra în amănuntele acestei ipoteze, se cuvine 
să facem o scurtă contextualizare a ei, urmărind modul în 
care Platon ajunge să expună ipotezele henologice. 
Dialogul Parmenide începe cu o apologie a necesității 
existenței unului, o apologie negativă, de fapt, care se 
bazează pe demonstrarea absurditatii ce rezultă din 
suprimarea unului şi din admiterea unei pluralitati pure, 
lipsite de unitate. Dintre demonstrațiile expuse de Zenon, 
dialogul nu reţine decât una’: anume că, dacă fiinţele sunt 
plurale (ei TOAAG Eott tà Gvta), atunci ele vor fi şi 
asemenea si neasemenea, ceea ce este absurd, deoarece 
lucrurile asemenea nu pot fi neasemenea, iar cele 
neasemenea nu pot fi asemenea’. 

După această scurtă introducere privind raportul dintre 
unitate şi pluralitate, ritmul dialogului se schimbă, şi 


' Platon, Parmenide, 127 e 1-5. 

? Argumentul lui Zenon este analizat pe larg de Proclus, in 
Comentariul la Parmenide II, 721.19-729.38. Lucrurile 
sunt asemenea deoarece toate au caracteristica pluralitatii, 
dar sunt neasemenea, tocmai pentru că, în măsura în care 
sunt plurale, ele sunt şi distincte unele fata de altele. 

participe deopotrivă la asemănare şi la neasemanare — 
ceea ce ar fi pus sub semnul întrebării ipoteza lui Zenon — 
pentru a se intra astfel într-o discuţie foarte sistematică 
despre ce înseamnă participaţie şi despre statutul ideilor 
la care lucrurile participă. Analiza nu ajunge însă la o 
concluzie univocă: nu se poate stabili o manieră 
incontestabilă în care lucrurile participă la idei; pe de altă 
parte, se observă că, în lipsa ideilor, nimic altceva nu mai 
poate fi gândit. În lipsa unei concluzii univoce despre 
statutul ideilor, personajul Parmenide subliniază 
necesitatea de a exercita gândirea în marginea lucrurilor 
nevăzute, pe care numai mintea le poate surprinde. Pentru 
a explicita modul în care trebuie făcute aceste exerciții, se 
va recurge tocmai la ipoteza lui Parmenide (aceea a 
unului). Mai precis, se va urmări ce rezultă atât din 
existența unului cât şi din non-existenta lui, atât in 
privința lui cat si în privința celorlalte lucruri. Astfel se 
trece la partea a doua a dialogului (137 c 4-166 c 5), 
revenindu-se, într-un fel, la problematica din introducerea 
dialogului. În această a doua parte vor fi enunțate nouă 
ipoteze asupra unului — cinci pozitive şi patru negative —, 
iar fiecare dintre acestea va fi urmărită în toate 
consecinţele sale. Concluziile vor fi de fiecare dată altele 
— atât în cazul pozitiv, în care unul este, cât şi în cazul 
contrar, în care unul nu este. Ceea ce merită remarcat este 
faptul că în cadrul fiecărei ipoteze apar anumite 
dificultăţi de gândire a unului. În expunerea platonică, 
nici o ipoteză nu pare a fi privilegiată fata de alta, nici 
una nu este aleasă ca descriind în mod adecvat unul 
însuşi, astfel că scurta concluzie a dialogului va face un 
rezumat, o sinteză a tuturor ipotezelor, atât afirmative cât 
şi negative. 

Să ne oprim acum mai in amănunt asupra acestei 
„gimnastici” (yopvacia)' mentale şi asupra primului 
exercițiu din cadrul ei, adică asupra primei ipoteze a 
unului. Aceasta este ipoteza radicală a existenţei unului 
înțeles ca non-plural: dacă unul însuşi este, ce urmează în 
privinţa lui? Dar admiterea unului în sine presupune 
excluderea oricărei forme de pluralitate: dacă este unu, 
atunci unul nu poate fi ceva plural (ei Ev żotw, 
AAO TL ODK Öv ein noMA& tò Ev)’. Dialogul desfăşoară 
în continuare o întreagă serie de negatii ce se dovedesc 
necesare, odată ce admitem unul non-plural. Nefiind 
plural, unul nu are parti şi nu poate fi întreg, deoarece nu 
poate fi nici compus; unul nu are început, mijloc şi 
sfârşit; unul nu are figură (oxnuo), aşadar nu participa 
nici la drept, nici la circular; unul nu este nicăieri (nici în 
altceva, nici în sine); unul nu poate fi nici nemişcat, nici 
mişcat, unul nu este nici identic (cu sine sau cu altceva), 
nici diferit (de sine sau de altceva), unul nu este 
asemenea sau neasemenea (cu sine sau cu altceva); unul 
nu este egal, nici inegal (cu sine sau cu altceva); unul nu 
există în timp, el nu este mai tânăr sau mai bătrân, nu are 
vârstă şi nu participă la timp; unul nu este, nu a fost şi nu 
va fi; astfel, unul nu participă la ființă; unul nu este şi 
unul nu este unu; unului nu îi revine nici un nume, 
definiție, ştiinţă, senzație sau opinie; unul nu poate fi 
exprimat, nici cunoscut sau perceput. În concluzie, unul 
pe care îl admitem ca non-plural nu are ființă şi nu poate 
fi cunoscut, numit, gândit, deşi în această primă ipoteză l- 


' Platon, Parmenide, 135 d 7. 
? Platon, Parmenide, 137 c 4-5. 

am numit şi l-am gândit deja într-un fel. Unul — care a 
fost afirmat în ipoteză, aşadar a fost deja gândit, într-un 
fel — se arată acum a fi dincolo de gândire — fie că prin 
gândire înțelegem definiţie, ştiinţă, opinie sau nume. În 
plus, deşi s-a admis în ipoteză că unul este, se arată că el 
nu are ființă, nici măcar atât cât să poată fi unu. 

Să vedem acum care este lectura neoplatonică asupra 
acestei ipoteze care, în primă instanță, pare 
contradictorie. Pentru neoplatonici, prima ipoteză asupra 
unului nu mai este doar o ipoteză, aşadar caracterul ei nu 
este ipotetic, ci descriptiv: ea descrie unul absolut, zeul 
prim sau principiul prim!. Ea este considerată o expunere 
de teologie negativă asupra principiului prim”. În plus, nu 
numai această primă ipoteză, ci toate ipotezele din 
această parte a dialogului Parmenide (137 c 4-166 c 5) au 
valoarea unor descrieri cifrate a anumitor parti ale 
realității, care se desfăşoară în mod ierarhic, de la 
principiul prim şi până la lucrurile cele mai depărtate de 
principiu, precum materia. Fiecare ipoteză — şi respectiv 
nivelul de realitate ce corespunde fiecăreia — este o 


' Această schimbare de perspectivă asupra primei ipoteze este, 
desigur, destul de discutabilă: Proclus însuşi aminteşte că a 
doua parte a dialogului a fost mult timp înțeleasă ca un 
simplu exercițiu (vezi Comentariul la Parmenide, 630, 37- 
38). De asemenea, Platon pare să invite la această 
gimnastică mentală, ca la o pregătire în vederea înțelegerii 
ideilor, a locului inteligibil. 

? Proclus spune chiar că această primă ipoteză ar fi un imn 
închinat principiului prim, imnul fiind cea mai adecvată 
manieră în care se poate vorbi despre acesta (vezi 
Comentariul la Parmenide, VII, 1191.34-35, precum şi 
Teologia platonică, II, 11, 65.5-15). 

reflectare, din ce in ce mai îndepărtată, a primei ipoteze, 
cea a unului prim, principiu al intregii realitati. Fiecare 
nivel ulterior are un anume grad de unitate, însă unitatea 
sa este una derivată, nefiind posibilă decât datorită 
principiului prim, care este unul absolut — obiect al 
primei ipoteze. Acesta reprezintă sursa întregii realități, el 
face posibilă desfăşurarea plurală a ființei inteligibile 
(descrisă în cea de-a doua ipoteză), a sufletului (din a 
treia ipoteză) şi a universului sensibil descris în celelalte 
ipoteze. 

Neoplatonicii încearcă, de fapt, să descopere modul în 
care ființa — cu pluralitatea ei specifică — se poate 
constitui. Miza lor nu mai este aceea de a identifica o 
ființă primă, care să se afle la originea tuturor celorlalte 
lucruri, care să le dea caracterul lor specific, sau care să 
fie capabilă să pună întreaga realitate în mişcare, ci este 
aceea de a gândi modul in care se constituie ființa in 
genere, chiar şi cea mai înaltă treaptă a ei, adică ființa 
primă, care este pur inteligibilă, gândire pură. Filozofii 
neoplatonici observă că pluralitatea ființei nu este 
posibilă — nu se poate constitui — decât pornind de la o 
unitate absolută, de la acest unu non-plural, complet 
sustras pluralitatii. De asemenea, gândirea — chiar şi cea 
primă, a fiinţei prime — nu se poate desfăşura decât 
pornind de la o unitate anterioară, de la un unu absolut. În 
concluzie, fiinţa îşi primeşte „faptul de a fi” (tò eivau) de 
la unul absolut, care „nu este” şi care, la limită, nici 
măcar „nu este unu”!. Gândirea cea mai înaltă devine 


! Platon, Parmenide, 141 e 10-11: Ov8' 
&pa ovdtws got Hote žv eivar. 

posibilă doar pornind de la acest principiu care el însuşi 
nu poate fi gândit, deoarece pentru el nu există „nici 
nume, nici rațiune, nici cunoaştere, senzaţie sau opinie”. 
Astfel înțeles, unul din prima ipoteză ajunge să preia 
rolul binelui din Republica, despre care se spune că dă 
fiinţă şi cunoaştere, fără a fi el însuşi fiinţă, ci „dincolo de 
fiinţă”, şi fără a fi el însuşi cunoscut şi gândit, ci „dincolo 
de gândire”. Acest ultim aspect — al anterioritatii binelui 
fata de cunoaştere şi gândire — nu este prezent in mod 
explicit în textul Republicii, dar neoplatonicii îl deduc 
tocmai din identificarea binelui absolut cu unul prim, pe 
care „nici una dintre ființe nu îl poate percepe”. 
Principiul prim va fi astfel „dincolo de ființă” 
(Enekewo oùciac) şi „dincolo de gândire” 
(EMEKELVO voi). 


Identificarea binelui de dincolo de fiinţă cu unul 
absolut la Plotin 


În continuare, vom încerca să intrăm în detaliile 
acestei identificări a binelui absolut cu unul prim, 
oprindu-ne în mod special asupra gândirii lui Plotin. Ne 
întrebăm, mai precis, cum concepe el principiul prim, 
acest unu-bine de dincolo de ființă, si care este raportul 
concret dintre unu şi bine. Observăm dintru început că 
sensurile transcendentei principiului fata de ființă şi fata 


Platon, Parmenide, 142 a 3-4 :0v5' 
Cpa Svoua EOTLV ALTO OVSE ADYOG OVBE TIS EMTLOTHHN ODS 
è AiGONOIs ovât 6050. 

Platon, Parmenide, 142 a 6: 
OSE TL TOV OVTOV ADTOD AicOivETaL. 

de gândire sunt expuse de Plotin pornind fie de la 
aspectul de unitate al principiului, fie de la aspectul său 
de bine absolut. Transcendenta principiului este fie cea a 
unului absolut, fie cea a binelui prim, între acestea două 
existând o conexiune foarte strânsă. Tocmai de aceea 
trebuie să precizăm prin ce anume se disting aceste două 
aspecte ale principiului, dar şi cum ajung ele să fie 
identificate. În plus, această bivalenta a principiului poate 
să pară surprinzătoare. Astfel, dacă privim cele două 
aspecte ale principiului — ca unu şi ca bine — doar în 
distincția lor, am putea avea impresia că ele sugerează o 
dualitate a principiului însuşi, suprimând astfel unitatea 
lui absolută. Totuşi, aşa cum vom încerca să explicăm în 
continuare, unul şi binele nu se disting decât din 
perspectiva gândirii, care încearcă să surprindă principiul, 
aşadar din perspectiva ființei care urmează după 
principiu, fără însă a afecta natura unitară a principiului 
absolut, fără a o împărţi. Să vedem aşadar ce înseamnă 
principiul ca unu şi cum anume acest unu este în acelaşi 
timp binele absolut, fără ca binele prim să fie „altceva” 
decât unul absolut. Trebuie să precizăm în primul rând că 
principiul prim nu poate fi înţeles în termenii fiinţei, pe 
care o identificăm de fiecare dată prin anumite 
caracteristici proprii. Tocmai de aceea, „unul” şi „binele” 
care indică principiul prim au alt sens decât dacă ele s-ar 
referi la o ființă cu caracterul unităţii şi al binelui. Dar 
atunci, ce înseamnă „unu” şi ce înseamnă „bine” în acest 
caz al principiului de dincolo de ființă? 

Preluând expresia platonică dincolo de fiinţă şi făcând 
din ea țelul ultim al gândirii sale, Plotin iese din termenii 
ontologiei tradiționale: ființa lucrurilor nu mai este 

gândită prin apel la o ființă primă, printr-o pluralitate de 
forme care au caracterul unității, dar care rămân, totuşi, o 
pluralitate; ci ființa — cu ambele sale caractere, atât cel de 
unitate cât şi cel de pluralitate — este explicată prin ceea 
ce o face să fie unitară, înainte chiar ca ea să poată 
desfăşura o pluralitate specifică. 

Fiinţa veritabilă — care este un unu-plural — nu poate 
exista ca ființă decât datorită unităţii sale’, Aceasta este 
poate afirmaţia cea mai radicală pornind de la care Plotin 
concepe un principiu anterior ființei şi gândirii. Fiinţa — 
în sensul ei veritabil, paradigmatic şi inteligibil — este o 
unitate, însă o unitate plurală, compusă din părți”. Fiinţa 
este plurală, însă ceea ce o face ființă este, în ultimă 
instanță, unitatea sa. Fără unu, ființa ar fi doar o 
pluralitate, şi, de fapt, ea nu ar putea fi deloc: ea nu ar 
putea fi nici măcar pluralitate, deoarece nici pluralitatea 
nu se poate constitui decât dacă fiecare dintre părțile sale 
este unu. Tocmai de aceea, înaintea pluralitatii — chiar şi 
a celei mai unitare — trebuie să existe cel care este doar 
unu. Căci „tot ceea ce nu este unu există [sau este] prin 
unu'5. Altfel spus, tot ceea ce nu este doar unu — ci este şi 
o pluralitate —, este totuşi ceva doar datorită unului, 
datorită unității pe care o primeşte de la cel care este doar 
unu, fără a fi plural. 


! Vezi de pildă Enneade, VI, 6, 9, 39-42: fără un unu anterior, 
ființa s-ar dispersa într-o pluralitate infinită şi absurdă, adică 
una pe care nu o putem gândi nici măcar ca pluralitate. 

? Aceste parti nu divid fiinţa şi nu îi anulează unitatea, ci ea 
rămâne unitară şi în identitate cu sine. 

> Plotin, Enneade, V, 3, 15, 11-12: 
TOV YUP TÒ LN Žv tô Zv [...] šot. 


142 


Unitatea plurală — a ființei — nu poate exista decât 

printr-o unitate pură, printr-un unu absolut. În plus, unul- 
plural al ființei inteligibile există doar prin acest unu 
anterior, prin acest unu non-plural. El este „cel de la care, 
într-un fel, celelalte [lucruri] sunt si ele [unu]” (zap’ 
oô mwas Kai tà &AAa)'. Unul absolut generează fiinţa, 
deoarece îi dă unitatea prin care ea poate propriu-zis să 
fie, şi fără de care ea nu ar exista nici măcar ca 
pluralitate. Remarcăm că acest aspect — al unui dincolo 
de ființă care dă acest fapt de „a fi” — era prezent şi in 
contextul platonic din Republica. Aici, binele este cel 
care dă obiectelor cunoaşterii ființă şi faptul de „a fi” 
(Kai tò eîvai te koi tv OVOLOV DT’ 
EKELVOD avrotg TpooEtvar). Din nou însă, remarcăm că 
la Plotin problema este pusă într-un sens mai radical: 
unul absolut nu dă fiinţă doar obiectelor cunoaşterii, ci şi 
fiinţei înseşi. Nimic nu poate avea ființă fără acest 
principiu de dincolo de ființă, care face ca fiecare lucru să 
fie unitar şi, astfel, să fie. 

Unul absolut dă fiinţei condiţia fundamentală în care 
aceasta poate apărea: anume unitatea; în felul acesta el 
generează fiinţa, făcând-o să fie ceea ce este. Considerăm 
că acesta reprezintă punctul central al superiorității unului 
absolut față de ființă, că doar pornind de aici putem 
înțelege ce înseamnă că unul este „dincolo de fiinţă”. 

Să trecem acum la cea de-a doua ,,caracteristica” a 
principiului, şi anume la faptul că acesta este ,,binele” 
prim, întrebându-ne care este sensul acestui „bine” care 
nu mai indică doar o „fiinţă bună”, ci un bine anterior 


' Plotin, Enneade, V, 3, 15, 17. 

oricărei ființe. Pentru Plotin, fiinţa veritabilă nu este o 
ființă inertă!, pentru care această unitate (în jurul căreia 
ea se constituie) să fie o caracteristică indiferentă. Din 
contră, ființa veritabilă este o fiinţă inteligibilă şi este o 
ființă care gândeşte; dar gândirea, deşi se realizează in 
condiția indispensabilă a dualității, este de fapt îndreptată 
tocmai spre această unitate a ființei şi, mai precis, spre 
cel de la care ea primeşte unitatea sa. Iar ființa veritabilă 
primeşte unitatea de la cel care este doar unu. Dar, în 
plus, structura însăşi a ființei este orientată spre unul 
absolut, într-o încercare constantă de a surprinde acest 
unu. Fiinţa este generată pornind de la unitatea absolută, 
iar, în plus, în modul ei cel mai propriu de a fi, fiinţa se 
concentrează tocmai spre această unitate pornind de la 
care ea a fost generată. Fiinţa însăşi nu poate exista în 
lipsa unului absolut, iar activitatea ei nu vizează altceva 
decât acest principiu absolut unitar. 

Dar, conform principiului aristotelic? acceptat de 
Plotin, orice activitate se îndreaptă spre un bine propriu. 
În consecință, cel spre care se îndreaptă activitatea ființei 
veritabile este binele ei, iar acesta este binele absolut, 
deoarece el nu mai este binele unei ființe anume, ci este 


! Această caracteristică non-inertiala, ci activa, a fiinţei îşi are 
de asemenea sursa într-un text platonic, şi anume în 
Sofistul, 248 e 6-249 a 4, unde Platon se întreabă care sunt 
caracteristicile ființei şi observă că aceasta nu poate fi 
statică, nici lipsită de intelect sau de viaţă. Plotin va relua 
această idee, vorbind în repetate rânduri despre faptul că 
fiinţa nu poate fi „un cadavru” (vezi, de pildă Enneade, IV, 
7, 9, 23-24). 

? Aristotel, Etica Nicomahică, 1094 a 1-2. 

binele întregii ființe, şi anume al fiinţei veritabile. El nu 
este doar „ceva bun”, un bine determinat, ci este binele 
absolut!, dincolo de care nu mai poate exista un alt bine. 
Dar atunci, binele ființei este însuşi unul spre care se 
îndreaptă activitatea sa. În felul acesta, unul absolut este 
identificat cu binele absolut. 

Totuşi, nu trebuie să înţelegem că unul şi binele ar fi 
două lucruri diferite, pe care Plotin — şi întreaga tradiție 
neoplatonică — le suprapune. Din contră, cele două 
aspecte ale principiului prim — acela de unu absolut si 
acela de bine prim — funcționează în acelaşi timp, iar între 
ele nu există o diferență decât dacă privim relația 
principiului cu ființa, aşadar cu realitatea pe care acest 
principiu o generează. Astfel, ca sursă a întregii realități 
plurale, principiul ne apare ca unu; în schimb, ca scop 
final al întregii realităţi, aşadar drept acela spre care tinde 
întreaga realitate, principiul ne apare ca bine. Principiul 
„prim” este astfel şi principiul „ultim” al întregii realități. 
El are două aspecte indisociabile: atât acela de sursă, 
origine şi început al realităţii, cât şi acela de ţintă, de scop 
şi de finalitate a întregii realităţi”. Totuşi, cei doi termeni 
— începutul şi sfârşitul — au sens numai în relaţie cu ceea 
ce începe, respectiv cu ceea ce se îndreaptă spre un 
sfârşit, aşadar ei au sens numai în relaţie cu ceea ce vine 
după principiu, cu ceea ce este diferit de principiu, cu 
ceea ce îşi are în principiu atât sursa, cât şi țelul existenței 


' Vezi de pildă Plotin, Enneade, V, 5, 13, 1-2: el este Binele, 
iar nu un bine (t&yaðòv ADTOV övta kal LT å&yaðóv). 
? Pentru identitatea începutului (principiul) cu sfârşitul (scopul 
final), vezi de pildă Enneade, III, 8, 7, 17; V, 8, 7, 45-47. 
145 


sale. De aceea, cele două aspecte ale principiului nu 
introduc nici o dualitate în principiul însuşi şi nu împart 
unitatea lui. Principiul este şi cel care fundamentează 
întreaga realitate, cel care face posibilă ființa veritabilă — 
Şi, în consecință, chiar şi spaţiul subordonat, al devenirii 
—, dar el este în acelaşi timp cel spre care întreaga ființă 
îşi concentrează activitatea ei specifică. De aceea, Plotin 
poate să vorbească despre principiu sprijinindu-se atât pe 
analiza platonică asupra unului, cât şi pe analiza platonică 
privind binele. 

Să vedem însă, şi mai concret, cum anume coexistă 
cele două aspecte ale principiului, şi de ce ființa este 
generată tocmai de cel spre care ea însăşi se îndreaptă. 
Actul prin care ia naştere ființa este un act de 
contemplatie a unului absolut: fiinţa încearcă să cuprindă 
această unitate, însă nu obţine decât imaginea duală a 
propriei sale existente, care se depărtează de unu tocmai 
în timp ce vrea să îl cuprindă. Dar atunci, acest act de 
contemplatie este în acelaşi timp un act de dorire a unului 
anterior, iar în această dorire ființa se reîntoarce constant 
spre principiul ei, adică spre cel de la care ea provine, 
spre cel de care, într-un fel, ea se depărtează. 

Dar scopul final nu este un „moment ulterior”, la care 
realitatea ar ajunge în urma desfăşurării sale. Din contră, 
Plotin concepe relația de întemeiere a realității in 
principiu astfel încât această producere a realităţii să fie 
în acelaşi timp un act de dorire a principiului însuşi, o 
tensiune care reîntoarce lucrurile spre principiul însuşi. 
Altfel spus, lucrurile tind spre principiu în acelaşi timp în 
care ele sunt produse; ele vor să se întoarcă la principiul 
lor tocmai în măsura în care acesta le instituie ca diferite. 

Altfel spus, tocmai în măsura in care ființa doreşte 
principiul şi tinde să îl cuprindă în gândirea ei, tocmai în 
această măsură ea este instituită ca diferită de principiu, 
pe care nu îl poate cuprinde, deoarece gândirea fiinţei 
rămâne plurală. 

Unul este astfel şi cel de la care începe activitatea de 
contemplatie proprie ființei, dar şi cel spre care se 
întoarce dorința constantă a acesteia. Totuşi, el nu este 
niciodată un „obiect” propriu-zis al contemplatiei, nici un 
„Obiect? propriu-zis al dorinţei ființei, ci acestea 
(contemplatia şi dorința) indică în direcţia principiului, 
fără însă a indica „ceva” anume. Principiul este unu față 
de ființa plurală care provine de la ea, şi este bine față de 
ființa care îşi îndreaptă întreaga sa activitate spre el; 
totuşi, el nu este un „unu” determinat, şi nici un „bine” 
determinat. Observăm astfel că cele două aspecte ale 
principiului, acela de „unu” şi acela de „bine”, nu au un 
sens static: ele nu sunt nişte proprietăți care ar reveni 
unui lucru anume, unei realități precise. Ele au mai 
degrabă un rol ,,functional”: ființa se instituie pornind de 
la unitatea absolută, care este în acelaşi timp binele ei cel 
mai înalt. Astfel, structura realităţii — de la principiul 
prim până la ultimele derivate — poate fi citită în două 
direcţii: pe de o parte, de la principiu la derivatele sale, 
vedem cum principiul întemeiază întreaga realitate, 
întreaga pluralitate a ființelor, care nu poate exista fără 
simplitatea anterioară a principiului unu. Pe de altă parte, 
de la derivate înspre principiu, principiul apare ca acela 
înspre care se îndreaptă dorința tuturor fiinţelor, el este 
scopul final al întregii realități, binele comun al tuturor 
fiinţelor. Astfel, principiul face ca desfăşurarea realității 

sa fie una circulara: realitatea incepe de la principiu ca 
unitate absolută şi anterioară, dar, în acelaşi timp, 
realitatea îşi are finalitatea în acelaşi principiu, ca bine 
absolut. Principiul este cel de la care începe desfăşurarea 
— inevitabil plurală — a fiinţei, iar în acest sens el este 
„unul absolut”, necesar acestei desfăşurări; în acelaşi 
timp, principiul este şi cel în jurul căruia gravitează fiinţa, 
cel pe care fiinţa tinde să îl cuprindă, să îl atingă, iar în 
acest sens el este binele ei absolut. Am putea spune că de 
la principiu (ca unu) începe această tendință a ființei de a 
se întoarce spre principiu (ca bine), sau invers, că dorinţa 
fiinţei şi tendinţa ei este aceea de a se întoarce spre cel 
care o face posibilă, aşadar că dorirea binelui este de fapt 
dorirea unului. 

În acest fel, cele două aspecte ale principiului nu pot fi 
separate; ele se „reflectă” unul în celălalt, constituind 
două laturi necesare ale relaţiei ființei cu principiul său: 
fiinţa se „depărtează” de la principiul care rămâne absolut 
unu, dar în acelaşi timp ea tinde să reducă această 
depărtare faţă de principiu, ea tinde spre unul absolut ca 
spre binele ei propriu. Dacă între principiu şi ființă există 
o dinamică dublă (în sensul în care ființa se depărtează 
constant de principiu, dar revine şi tinde mereu spre el, 
rămânând totuşi într-o distincţie fata de el), atunci „unul” 
şi „binele” nu sunt decât cele două capete perfect 
simetrice ale acestei dinamici!. Principiul este în același 


' Imaginea intuitivă a acestei duble dinamici nu trebuie să fie 
aceea a unei linii, al cărei „început? imaginar este 
întotdeauna diferit de „sfârşitul? ei; metafora cea mai 
elocventă care sugerează această dinamică este cea a 
centrului unui cerc: punctele cercului se depărtează de 

timp cel care genereaza fiinta, cel care o face posibila (si 
anume ca unu absolut), dar el este si scopul ultim al 
fiintei, cel spre care se indreapta intreaga ei activitate si 
gandire (principiul fiind astfel binele absolut). In ambele 
cazuri, principiul are o existenta si o functie extra- 
ontologică, adică el fie precede fiinţa — ca unul care o 
face posibilă şi care rămâne într-o „anterioritate” absolută 
fata de ea —, fie directioneaza sfera fiinţei spre scopul ei 
cel mai propriu, rămânând însă în afara ei, într-o 
constantă „posteritate”, ca un tel mereu tintit, însă 
niciodată atins în mod efectiv. Principiul rămâne astfel 
„dincolo de fiinţă”, în două sensuri ale acestui „dincolo”: 
atât ca un „început” care niciodată nu a fost materializat, 
cât şi ca un „sfârşit sau scop”, care niciodată nu va fi 
concretizat, atins. Principiul uneşte astfel sensul originii 
cu sensul finalitatii întregii realități. Totuşi, aceste două 
aspecte nu individualizează principiul însuşi, nu fac din el 
o origine propriu-zisă şi un scop propriu-zis. Altfel spus, 
principiul nu este „un unu absolut” şi nici „un bine 
absolut”, adică un unu şi un bine determinat, ci el îşi 
exercită aceste două ,,functii” ale sale, fără însă a deveni 
el însuşi „o fiinţă anume”, ci rămânând în afara sferei 
fiinţei pe care o generează şi care tinde spre el. Principiul 
va fi astfel „dincolo de ființă”. 


centru, deoarece ele există tocmai în această depărtare fata de 
centru, însă ele tind în acelaşi timp spre centru, şi numai 
această con-centrare a lor spre centru este cea care le tine 
împreună şi care face din ele figura concretă a cercului. Este 
o metaforă pe care Plotin o foloseşte în repetate rânduri: vezi, 
de pildă Enneade, I, 7, 1, 24; IV, 2, 1, 24; V, 1, 11, 10; VI, 
5,5, 13. 

Tocmai acest caracter indeterminat al principiului este 
cel care explică identitatea unului si a binelui. Unul 
absolut este identic cu binele absolut deoarece principiul 
nu este „ceva anume”, la care să se adauge apoi 
proprietatea binelui, sau cea a unității, ca şi cum unul ar 
fi diferit de bine. Pentru a înţelege acest lucru, să dăm un 
exemplu intuitiv: dacă Socrate şi Platon sunt doi indivizi, 
ei sunt în primul rând oameni, sau ființe, iar faptul că 
unul este Socrate iar celălalt este Platon vine să îi 
departajeze, să îi distingă, făcând din ei două entități 
diferite. În schimb, în cazul principiului nu mai 
funcţionează această logică a ființei: principiul nu este 
„ceva anume”, caz în care „a fi unu” şi „a fi bine” s-ar 
aplica acestui „ceva” ca două proprietăţi distincte. Din 
contră, binele şi unul indică această natură primă şi 
simplă a principiului. „Unul” şi „binele” indică acelaşi 
lucru', acelaşi principiu prim, tocmai pentru că, de fapt, 
prin „unu” şi „bine” nu spunem ceva despre principiu, 
„nu predicăm ceva despre el, ci ni-l indicăm nouă înşine, 
pe cât posibil”. În felul acesta, observăm că Plotin — şi 
întreaga tradiţie neoplatonică — preia cele două indicații 
platonice (a binelui de dincolo de ființă şi a unului care 
nu este), însă nu le preia ca pe nişte determinatii propriu- 


' Plotin, Enneade, II 9, 1, 5-6: atunci când spunem unu şi 
atunci când spunem bine, trebuie să gândim că ne referim la 
aceeaşi natură unică (Orov A€YMHEV TO Ev, 
Kai Grav AEYM@LEV t&yaðóv, 

THV AVTHV Set vopiCerv Tv MOVOLV Kal ulov AEyeELV). 

? Plotin, Enneade, II 9, 1, 7-8. 

zise ale principiului, ci ca pe nişte indicaţii sau aluzii", in 
care sensul primar al „binelui” şi al „unului” este, de fapt, 
suprimat. Cele două indicaţii sunt înțelese în acelaşi timp 
ca negatii: principiul este unul absolut, tocmai pentru că 
el nu mai este „ceva unitar”, şi este binele absolut tocmai 
pentru că nu mai este „ceva bun”. 

Am putea spune că, la limită, unul este identic cu 
binele tocmai pentru că unul şi binele nu mai au sensuri 
determinate — şi astfel, sensuri distincte —, ci „unul” si 
„binele” nu sunt decât maniere de a indica principiul 
prim, această natură unică şi identică, în care nu există 
nici o dualitate. Aşadar, la drept vorbind, este impropriu a 
spune că „unul” este identic cu „binele”, pentru că unul şi 
binele nu înseamnă două lucruri anume, care să se 
identifice. Nu putem spune că principiul ca unu este 
identic cu principiul ca bine, deoarece unul şi binele nu se 
află propriu-zis în principiu, ci ele sunt doar două 
maniere prin care gândirea noastră duală încearcă să-şi 
indice ei insesi principiul’. În articolul „Plotinos”, H.-R. 


Tema indicatiei (€vde1gic) va fi foarte importantă la 
Damascius. Vezi, de pildă, De principiis, R. I, p. 7, 8 
(Despre primele principii, trad. rom. Marilena Vlad, 
Bucuresti, Humanitas, 2006, p. 73. Cf. de asemenea nota 60 
de la pp. 320-321). 

? Astfel, întreaga gândire a lui Plotin stă sub această condiţie: 
întregul discurs despre principiu nu descrie principiul, ci 
încearcă doar să indice înspre el şi să apropie pe cât posibil 
sufletul de principiul prim. 

> H.-R. Schwyzer, „Plotinos”, in Pauly Realencyclopădie der 

Clasischen Altertumswissenschaft, XX1.1, 1951, col. 552, 

48-52: „Doch muß man sich Plotinos Gleichung vor Augen 

halten: Grav Aéympev tò Ev, kal Tov AEYOLEV tåyaðóv, 

Schwyzer spune ca fragmentul din Enneade II, 9, 1, 5 
arată că unul şi binele sunt identice. Dar, de fapt, daca 
analizăm textul respectiv, observăm că Plotin însuşi nu 
spune că unul ca atare ar fi identic cu binele ca atare, ci 
doar că, atunci când spunem unu şi atunci când spunem 
bine, vorbim de fapt despre o aceeaşi natură. În 
concluzie, unul şi binele nu sunt identice ca două 
principii, sau ca două aspecte ale principiului, ci ca două 
maniere în care gândirea noastră indică un unic principiu. 
Mai precis, identitatea unului cu binele este afirmată ca o 
precauţie, în sensul că, atunci când numim principiul unu 
şi bine, aceste două indicaţii nu trebuie înţelese ca 
distincte, nici ca o dualitate care ar afecta principiul 
însuşi. Astfel, identitatea unului şi a binelui are sens doar 
din perspectiva fiinţei, care se reclamă de la o unitate 
primă şi care tinde spre un bine propriu; în schimb, din 
perspectiva principiului, unul şi binele nu mai 
funcționează propriu-zis, nu mai sunt prezente ca atare, 
aşadar nu mai putem vorbi nici măcar despre o identitate 
a lor. La limită, principiul este transcendent fiinţei tocmai 
pentru că el însuşi nu mai este propriu-zis nici „unu”, nici 
„bine”; „unul” şi „binele” sunt doar moduri în care 
gândirea noastră indică acest principiu anterior 
intelectului, anterior fiinţei veritabile. 


tv awrhv Set vopiCerv tv Ovo Kai piav Aéyerv Il 9, 
1, 5, d. h. čv und &yaðóv sind identisch.” 

STEFAN AFLOROAEI 


Excese şi locuri obscure in interpretarea unui clasic 


Excesses and Obscurities in Interpreting a Classic 
(Abstract) 


I would like to draw your attention to one of the most 
serious criticisms ever addressed to Descartes - and 
indeed, to the entire modern philosophy: viz., the 
„dualism of substances”, thereby human body and soul 
would have been understood as entirely separate 
substances. As a consequence of such a dualism, the live 
relationship and the unity of the human being as such 
would become completely non intelligible. Except, the 
idea of the separation between body and soul does not 
come from Descartes. Instead, it was formulated by one 
of his disciples, Henry Leroy, also known as Regius. 
When Descartes learnt about this bizarre interpretation, 
he was deeply saddened and tried to clarify things. He 
addressed the issue (with plenty of arguments) in some 
of his letters to his friends and acquaintances, as well as 
in his metaphysical writings. Eventually, he adopted the 
double nature paradox — of Patristic origin — namely, 
the idea that human beings have an intrinsically twofold 
nature. Unfortunately, history was not on Descartes’ 
side: if you look up the term ,,dualism” in any 
dictionary or lexicon, including studies by famous 
analysts, you find that they reiterate what Regius, the 
infidel disciple, once said. And it is this very reading 
that has become the common, official version of the 
„Cartesian dualism”. This can be partly explained by 

the way in which modern metaphysics is usually 
interpreted: either through an ideological (and usually 
frivolous) reading, or by means of a technical or purely 
literal interpretation. 


I. Fovismul unor interpretări târzii 


Nu doresc să fac un inventar al acelor interpretări pe 
care, până la un punct, le suportă cu seninătate scrierile 
lui Descartes. Altceva voi avea în vedere în paginile care 
urmează după această succintă cartografie, anume teza 
gravă a dualismului „cartesian”. Este vorba de o 
presupozitie care domină literatura exegetică din vremea 
lui Descartes şi până astăzi. Acest dualism ar constitui 
simptomul cel mai sigur al gândirii metafizice. lar 
metafizica indică, prin chiar simpla ei prezenţă, o formă 
de rătăcire, pur şi simplu o boală. Sunt cunoscute in 
această privință cuvintele lui Alfred Jules Ayer, anume că 
metafizicanul nu ar mai trebui socotit un nebun, ca 
altădată, ci un simplu bolnav. Însă exact această veche 
idee, „dualismul cartesian”, poate fi socotită un loc 
realmente obscur al gândirii moderne’. Si nu doar în 
sensul că a rămas insuficient reflectată, neclarificată în 


' Ar fi bine să ne amintim că expresia veche locus obscurus, 
atunci când se are în vedere un loc scriptural sau discursiv, 
deține cel putin trei acceptiuni de fond. Mai întâi, este 
vorba de un pasaj sau un fragment neadus la lumină, 
necunoscut încă. Deopotrivă, expresia numeşte ceva prin el 
însuşi neclar, ambiguu sau confuz. În ultimă instanță, este 
în joc un înțeles frecvent în literatura religioasă: locul 
obscur desemnează ceva tainic sau secret, misterios. Ne 
dăm seama astfel că expresia ca atare nu avea decât în 
anumite situații un înţeles negativ. 

datele sale de fond. Ci mai ales întrucât istoria recentă a 
gandirii filosofice a asumat-o definitiv, ca pe o teza 
sigură şi emblematică pentru preistoria acestui timp. A 
preferat să creadă că Descartes şi o întreagă tradiție 
metafizică s-ar fi predat cu totul unei perspective 
realmente neinteligibile. Nu e de mirare atunci că despre 
„dualismul cartesian” afli vorbindu-se astăzi în aproape 
orice lexicon, manual sau tom enciclopedic al filosofiei. 

Însă înainte de a vedea în ce constă obscuritatea 
acestui loc decisiv al metafizicii europene, să aruncăm o 
simplă privire asupra “fenomenului Descartes”, mai 
exact, asupra unor imagini, idoli şi figuri care s-au născut 
cu timpul în mintea oamenilor. 

Ceea ce s-a întâmplat cu Descartes în secolul al XX- 
lea, mai ales după al doilea mare război, apare ca o 
adevărată junglă a interpretărilor. Fiecare din ele ţine să 
te conducă pe o nouă cale, însă cum nu poţi uita de 
existenţa celorlalte, rişti continuu un gen de năuceală 
completă. Toate aceste interpretări compun împreună un 
peisaj ecuatorial, sălbatic, al chipurilor lui Descartes. 
Imaginea solitarului gânditor, retras pentru un timp in 
locuinţa sa din ţinuturile olandeze, stând înfrigurat în fața 
căminului şi cu mantaua pe umeri, indecis în fața foii 
albe, reflectând singur şi notându-şi câteva nopţi la rand, 
într-o manieră confesivă, posibile răspunsuri la întrebarea 
ce anume am putea socoti ca fiind sigur în această lume, 
fie că e vorba de cunoaşterea omenească sau de ceea ce 
avem de făcut, imaginea acestui Descartes a rămas cu 
mult în urmă. Ea revine probabil doar în mintea celor 
care se simt ei înşişi atinşi de solitudine şi de libertatea 
simplă sau gratuită a metafizicii. Totul se petrece ca şi 
cum Descartes este nevoit acum să suporte pe propria 
piele o replică frustă la metafora arborelui gnozei, cea de 

care el insusi a uzat in una din scrisorile sale. 

Secolul din urmă, de care nu ne putem despărți prea 
uşor, îmi apare în această privință dominat pur şi simplu 
de interpretări ideologice, pe de o parte, şi de izbucnirea 
fovistă a celor mai excentrice lecturi posibile, pe de altă 
parte. Interpretarea ideologică o întâlneşti uşor atunci 
când în actul de înţelegere determinante sunt interesele 
unor oameni şi ideologiile unui timp. Sintagma ca atare a 
fost deja acceptată de către doxografi şi exegeti’. Ea ne 
spune că înţelegerea noastră stă adesea în dependenţă de 
jocul puterii şi al unor ideologii, oricât de ciudate ar fi 
acestea la un moment dat. Gândirea se vede continuu 
afectată — mai mult sau mai puţin — de forța unor 
ideologii. Există ideologii, în definitiv, care caută să 
modifice radical însuşi modul de gândire şi vorbire al 
oamenilor (Karl Mannheim). Fireşte că acestea pot 
genera uşor forme de captivitate şi de cenzură, servitute, 
sau adâncirea în uitare a celui aflat în inadecvare cu 
datele lor. 

Cei care încă mai descoperă în Descartes un autor 
lucid sunt de regulă puţini şi situați cumva în marginea 
jocului noilor puteri. De exemplu, Etienne Gilson sau 
Ferdinand Alquié, după război, Jean-Luc Marion, în 
timpul din urmă. S-a vorbit în acest sens despre o 
adevărată tradiţie franceză a hermeneuticii cartesiene, alte 
nume invocate fiind Henri Gouhier, Jean Laporte, Martial 
Gueroult sau, mai târziu, Jean-Marie Beyssade, Nicolas 


' De exemplu, Oswald Ducrot şi Jean-Marie Schaeffer, in Noul 
dictionar enciclopedic al stiintelor limbajului, traducere de 
A. Măgureanu, V. Vişan şi M. Păunescu, 1996, p. 68. Cf. si 
volumul Interpretare şi ideologie (coord. Stefan Afloroaei), 
Iaşi, 2002, în care se discută pe larg tocmai astfel de 
chestiuni. 

Grimaldi, Geneviéve Rodis-Lewis şi alții. Cei care 
îndrăznesc unele forme de reabilitare o fac adesea in 
moduri exotice sau defensive. Ei au în vedere fie posibile 
efecte etice ale gândirii lui Descartes, fie modelul său 
cultural şi unele idei forță pe care le-a susținut. 

Mult mai numeroşi sunt cei care vorbesc despre 
Descartes cu o libertate de-a dreptul fovistă în ipotezele 
lor de lucru. Ei iti aduc în față un frumos amestec de 
scandal şi spectacol al ideilor. Poţi descoperi astfel un 
Descartes necartesian, imprevizibil cu totul sau chiar 
rebel!. Se revine la imaginea filosofului cu mască 


' Constati uşor acest lucru dacă ai în atenţie, de exemplu, cele 
aproape 300 de comunicări dedicate împlinirii a patru 
secole de la naşterea lui Descartes, eveniment celebrat sub 
titlul L’esprit cartesien, la Paris, între 30 august şi 3 
septembrie 1996. Volumele apărute cu acest prilej vorbesc 
despre un adevărat show interpretativ şi exegetic în jurul 
operei şi vieţii lui Descartes. 

În continuare, referintele la opera carteziană se vor face 
după ediţia: René Descartes, Oeuvres, publiées par Charles 
Adam & Paul Tannery, Ed. Léopold Cerf, 1897-1910. 
Urmând canonul în vigoare, voi indica in text aceasta ediţie, 
cu initialele AT, urmate de cifra romana ce indica volumul 
şi cifra arabă pentru pagină. Este vorba de: tome I, 
Correspondance, 1897; tome II, Correspondance, 1898; 
tome M, Correspondance, 1899; tome IV, 
Correspondance, 1901; tome V, Correspondance, 1903; 
tome VI, Discours de la Méthode & Essais, 1902; tome 
VII, Meditationes de prima philosophia, 1904; tome VIII, 
1, Principia philosophiae, 1905; tome VIII, 2, Epistola ad 
G. Voetium. Lettre apologetique. Notae in programma, 
1905; tome IX, 1, Meditations, traduction francaise, 1904; 
tome IX, 2, Principes de la philosophie, 1904; tome X, 
Physio-mathematica. Compendium musicae. Regulae ad 

(consacrata de Maxime Leroy) sau la cea a omului 
monden, libertin într-o privință (susținută altădată de 
Ferdinand Brunetiére, apoi de Georges Friedmann). 
Pentru aceasta din urma, vor fi invocate secvente mai 
putin speculative din viata lui Descartes, de exemplu, 
duelul său pentru ochii unei “frumoase doamne”, din 
1625, când avea 29 de ani, bănuiala veche (cu sursa în 
Voetius) de a fi avut mai multi copii nelegitimi!, legătura 


directionem ingenii. Recherche de la Verite. Supplement A 
la correspondance, 1908; tome XI, Le Monde. Description 
du corps humain. Passions de l'âme. Anatomica. Varia, 
1909; tome XII, Vie et oeuvre de Descartes, etude 
historique par Charles Adam, Supplément, 1910. Voi folosi 
deopotrivă câteva traduceri din opera filosofului francez în 
limba romana: Regulae ad directionem ingenii, traducere 
din latină de Constantin Noica, 1935; Expunere despre 
metodă, traducere din latină de Dan Negrescu, 1995 (ediţia 
conține deopotrivă varianta latină şi cea franceză); 
Meditationes de prima philosophia, traducere din latină de 
Constantin Noica, 1937; Principiile filosofiei, traducere din 
franceză de loan Deac, 2000; Lumea, traducere din franceză 
de loan Deac, 2003; Pasiunile sufletului, traducere din 
franceză de Dan Răutu, 1984. La noi, importante prin 
consideratiile mai recente asupra tradiţiei cartesiene sunt 
unele studii precum: Mircea Flonta (ed.), Descartes — 
Leinbiz. Ascensiunea şi posteritatea raționalismului clasic, 
1998; Dolores Toma, Anca _ Christodorescu, Vlad 
Alexandrescu (6ds.), Autour de Descartes, 1998; Viorel 
Vizureanu, Descartes (Repere biografice, opera scrisă, 
prezenţa în lume, destinul postum), 2000; loan Deac, Studiu 
introductiv la René Descartes, Lumea, 2003, şi fireşte 
altele. 

LEF AT, VIII, 22, unde se află şi răspunsul crud şi simplu al 
lui Descartes: “daca i-aş avea, nu aş nega-o; căci am fost şi 


158 


sa ascunsă cu Helene Jans, o femeie de condiţie modestă, 
care îi va naşte pe Francine „din flori”, în 1635, unele 
pagini din schimbul său epistolar cu prinţesa Elisabeta a 
Boemiei!, sau unele mărturisiri mai ciudate, cum este cea 
din Scrisoarea către Chanut, din 6 iunie 1647, in care 
spune că deoarece în copilărie iubise o fată cu strabism, 
s-a simțit apoi atras multă vreme de toate femeile cu o 
astfel de stigma naturală. 

Revine însă la fel de mult şi figura ereticului indexat, 
ştiut fiind că în 1667, regele Louis XIV interzice complet 
predarea filosofiei cartesiene. Scrierile lui Descartes 
fuseseră deja puse la index încă din 1663. Bossuet, într-o 
scrisoare din 1687 către D’Allemans, discipolul lui 
Malebranche, descrie pericolul pe care-l prezintă 
cartesianismul pentru învățătura creştină a timpului. 
Reacţii asemănătoare au, în aceeaşi epocă, Voetius, Le 
Maistre de Sacy şi Du Vancel. După cum consemnează 
Baillet, biograful lui Descartes, Voetius este foarte 
riguros şi exact în ceea ce susține, numind în şapte puncte 
importante dezacordul prăpăstios dintre cartesianism şi 
credinţa creştină („Această filosofie este periculoasă, 
favorabilă scepticismului, aptă să distrugă credința 


eu tânăr odinioară şi încă şi acum mă simt bărbat şi nu am 
făcut niciodată jurământ de castitate”. 

! Cf. AT, V, 57. Într-o scrisoare din 21 mai 1643, Descartes îi 
spune printre altele melancolicei prințese: ,,Sunteti foarte 
inteligentă si foarte frumoasă..., atât de inteligentă si de 
frumoasă încât îmi pierd cumpătul când va văd si sunt atât 
de tulburat încât pierd şirul ideilor”. Câteva considerații 
asupra acestui episod se găsesc, la noi, în Gheorghe 
Brătescu, Studiu introductiv la René Descartes, Pasiunile 
sufletului, Editura Ştiinţifică şi Enciclopedică, Bucureşti, 
1984, pp. 6-12. 

noastra in sufletul rational, misterul Sfintei Treimi, 
întruparea lui Iisus Hristos, păcatul originar, miracolele şi 
profețiile”). Chiar dacă ar fi avut dreptate sub aspect 
istoric sau dogmatic, lucru posibil de altfel, Voetius ar fi 
trebuit să urmeze totuşi, în reacția sa, îndemnul celui care 
a lăsat spre meditație, printre altele, pilda samariteanului 
milostiv. Judecata lui Voetius poate fi întâlnită cu 
uşurinţă şi astăzi, doar că mai numeroşi sunt acum cei 
care transformă acuza de erezie într-un elogiu adus unei 
minţi libere. 

De la imaginea ereticului nu este mult până la cea a 
gânditorului radical, unul care, aşa cum l-a văzut Paul 
Valery, experimentează continuu într-un mod aproape 
estetic şi riscă totul în exercițiul îndoielii. Acest 
Descartes, oarecum avangardist, va fi socotit un model 
pentru demersul artistic al lui Matisse sau al lui Cezanne, 
întrucât, cu proba de limită a îndoielii, face un salt deplin 
în spațiul solitudinii absolute. 

Dar întâlneşti extrem de uşor imaginea unui Descartes 
scindat, în contrast violent cu sine. El apare deopotrivă ca 
baroc (Rosario Assunto) şi clasic, esoteric sau rosicrucian 
(F.A. Yates), analitic (Jean Laporte), creştin (Le Senne) 
şi ateu (Sartre), teolog canonic (Gilson) şi teolog secular 
(Jonas), metafizician supus tradiţiei şi totuşi liber (Ortega 
y Gasset)!, legitimator al erei falocentrice (Susan Bardo) 
şi totuşi egalitarist în chestiunea genului (Stanley Clarke), 
modern (J. Habermas) şi totuşi scolastic (J.-Fr. Courtine), 
liberal (Alain) şi deopotrivă conservator (Fr. von Hayek), 
empirist (Laporte) şi nu mai putin spiritualist (Cousin), 


! Cf. José Ortega y Gasset, La idea de principio en Leibniz y la 
evolucion de la teoria deductiva, 1958. 


160 


riguros până la ariditate (Steven Gaukroger) şi totuşi de o 
îndrăzneală aproape poetică, mai ales prin felul în care 
singur interpretează visul său ciudat din noiembrie 1619 
(Mallarmé). „Ni s-a prezentat /în egală măsură/ un 
Descartes campion al Bisericii apostolice şi romane, un 
Descartes hughenot, un Descartes mascat şi prefăcut în 
chip conştient, un Descartes mistic şi rosicrucean, un 
Descartes agent al societăților secrete, un Descartes 
revoluţionar, un Descartes avocat al ordinii burgheze. 
Pentru unii este cea mai genială expresie a inteligenței 
occidentale; pentru alţii, un fel de pedant care ştie tot, dar 
nimic în plus, apărătorul «înţelepciunii ieftine», cel mai 
imbecil dintre rationalisti, groparul artei şi al poeziei, 
principalul responsabil de disoluția culturii noastre. 
Atâtea figuri ale lui Descartes-Proteus câți comentatori”. 
Probabil că pe o hartă imaginară a atitudinilor critice 
proprii Europei moderne puţine locuri au rămas 
nemarcate de interpreții celui în discuţie. 

Figurii unui Descartes conservator — în epistemologie 
(Gaston Bachelard), apoi în arheologia puterii (Foucault) 
sau chiar în metafizică (Richard Rorty) — îi este opus un 
Descartes perfect echivoc (Derrida). Sau chiar unul 
revoluționar, ce anunţă faptul libertăţii ca singurul 
fundament al ființei (Sartre). Vechiul metafizician se 
transformă, astfel, în revolutionarul de dinaintea oricărei 
revoluţii. Sartre îi reia în această idee pe ideologii de la 
1789, cei care celebrau în Descartes un materialist 
ascuns, un progresist adevărat şi un eliberator al spiritului 


! Pierre Frédérix, Monsieur René Descartes et son temps, Paris, 
Gallimard, 1959, p. 9. 

uman. Se resimte in această imagine un ecou târziu din 
Ideologia germană sau din scrierile unor epigoni care au 
dus mai departe ideea de istorie magnifica a celor slabi si 
multi. 

Rebelul Descartes, căci există şi acesta, nu este acum 
doar unul francez. Ci apare deopotrivă ca un spirit de 
tipul celui american (Pierre Nzinzi), sau olandez (adică 
un protestant liber, cum spune Kojeve), un slav 
occidental (ne asigură Merab Mamardachvili, în ale sale 
Meditaţii carteziene, 1981), chiar un islamic (S. Mosbah), 
un postmodern, aşadar un postcartezian (F. Frimat). 
Descartes însuşi ar încuraja depăşirea continuă a 
cartezianismului, ceea ce alții nu vor fi în stare să facă in 
legatură cu propria lor doctrină (Jacques D'Hondt). El ar 
sugera căutarea altor norme morale, norme ce ar putea fi 
puse acum în relaţie cu manipularea corpului uman şi 
procesul dezvoltării la scară globală, cu posibilitatea de a 
ne abandona unor lumi virtuale, sau chiar cu drepturile 
individului şi ale minorităţilor culturale. 

Vor veni însă alti interpreţi, cu mai puţină pacienta, 
care vor spune lucruri într-adevăr terifiante. Aceştia din 
urmă au motivele lor să descopere în paginile lui 
Descartes izvorul unor teribile boli ale istoriei de mai 
târziu. Vor vedea în el, pur şi simplu, un precursor al 
gândirii totalitare (Popper) sau un maestru ce legitimează 
dominaţia peste oameni şi lucruri (Andre Glucksmann). 
Ar fi vorba, în fond, despre o adevărată tiranie a raţiunii 
(Jean-Marie Benoit), lucru posibil în paradigma cu totul 
suspectă a reprezentării (Richard Rorty). Descartes ar 
deschide seria partizanilor unei “democraţii sociale sau 
totalitare” (Friedrich von Hayek). 

Există însă şi o reacție vizibilă față de imaginile 
agresiv liberale şi postmoderne ale lui Descartes. Astfel, 

Jean-Luc Marion, unul din cei mai exigenti cercetatori ai 
scrierilor sale, regăseşte spiritul scolastic pozitiv si 
sursele teologice ale acestora’. Mai târziu, Steven 
Gaukroger (ed., Descartes Natural Philosophy, 2001) va 
solicita oricărui exeget revenirea decisivă la contextul 
ştiinţific al secolului al XVII-lea, singurul in care ar putea 
fi înțeleasă prezenţa savantului în discuţie. Alţii însă, de 
felul lui loan Petru Culianu?, vor pune mereu în discuţie 
imaginea pe care ne-au livrat-o ideologii târzii ai 
secolului al XVIII-lea despre Bacon, Descartes, Galilei şi 
alții. 

Dincolo însă de toate aceste imagini, Descartes a 
rămas pentru cei mai multi analişti un metafizician clasic. 
După Aristotel şi Thoma d’Aquino, el reprezintă 


' Efortul lui Jean-Luc Marion în clarificarea unor intenții şi 
teme ale gândirii cartesiene este de-a dreptul impresionant. 
Amintesc aici doar titlurile unor volume dedicate în 
întregime operei filosofului: Sur /'ontologie grise de 
Descartes. Science cartésienne et savoir aristotelicien, 
1975; Index des ,,Regulae ad directionem ingenii” de René 
Descartes (en collab. avec J.-R. Armogathe), 1976; Sur la 
théologie blanche de Descartes, 1981; La passion de la 
raison (Hommage a Ferdinand Alquié), en collab. avec J. 
Deprun, 1983; Sur la prisme métaphysique de Descartes, 
1986; Le Discours et sa méthode (sous la direction de N. 
Grimaldi et J.-L. Marion), 1987; Questiones cartésiennes I. 
Méthode et métaphysique, 1991; Descartes. Objecter et 
répondre (en collab. avec J.-M. Beyssade), 1994; 
Questiones cartésiennes II. Sur l’ego et sur Dieu, 1996; 
Index des ,,Meditationes de prima philosophia” de René 
Descartes (en collaboration avec J.-P. Massonet, P. Monat et 
L. Ucciani), 1996. 

Cf. Eros si magie in Renastere. 1484, traducere de Dan 
Petrescu, Editura Nemira, Bucuresti, 1994, pp. 254 sq. 

gânditorul care a generat o adevărată tradiție metafizică 
europeană. În lumea modernă, abia tradiţia kantiană va 
ajunge comparabilă — şi în concurenţă vizibilă — cu cea 
cartesiană. Or, când se discută despre „dualism 
metafizic”, o maladie grea pentru cultura filosofică, 
referința obligatorie este la Descartes: tocmai acesta ar fi 
impus şi justificat prin opera sa maladia în cauză. Pierre 
Mesnard, un exeget atent la datele de fond ale filosofiei 
cartesiene, va observa că „Descartes reste toujours aux 
yeux des aristotéliciens l'homme des séparations 
absolues et de la synthese impossible, le seul ă qui il soit 
interdit de distinguer pour unir”. Precizarea autorului 
este importantă aici: de regulă aristotelicienii lumii 
moderne au perceput ontologia cartesiană ca perfect 
dualistă, fracturată monstruos în chiar temeliile ei. 


II. O prejudecată cu forţă istorică: „dualismul 
cartesian” 


Forţa unor reflexe colective, asemănătoare celor 
inconştiente, este realmente imensă. Ea ne cere, în faţa 
unor pagini noi sau a unor chestiuni dificil de înțeles, să 
urmăm calea pe care au mers înaintea noastră multi alții, 
ca şi cum în acest fel drumul ar fi mai sigur şi ar conduce 
mai uşor către locul dorit. Probabil că pe această cale 
comună, străbătută deja de atâţia anonimi ai unor idei şi 
credinţe, grijile par să devină mai puţine şi mai uşor de 
suportat. Între timp, ele nici nu mai sunt resimtite ca 
atare, căci drumul este ştiut şi — oricât de lung ar putea să 


' Cf. Hommage a Descartes, în Etudes cartésiennes, Travaux 
du IXe Congres International de Philosophie (“Congres 
Descartes”), tome I, Paris, Hermann, 1937, p. 156. 

fie — duce către aceeaşi destinaţie. Orice altă direcţie ar 
ascunde sigur un mare risc. Căile cunoscute, însă, duc 
toate în acelaşi loc, aşa cum, în vechiul imperiu, dacă ai fi 
traversat ţinuturile barbare pe drumurile mari, pietruite, 
până la urmă ai fi ajuns exact acolo unde trebuia să 
ajungi, adică acolo de unde plecau întotdeauna armatele 
imperiale şi unde se întorceau după ce legea era repusă la 
locul ei în acele ținuturi. 

Cu această veche credinţă, fixată în mintea noastră cu 
puterea pe care doar instinctele o au, căutăm cel mai 
adesea o cale de interpretare deja probată. Se întâmplă 
aceasta mai ales atunci când chestiunea în atenţie pare 
într-un fel insolubilă. Sau când celălalt, autorul la care 
ne întoarcem din când în când, ne apare ca un om mai 
ciudat, unul care, după ce vine să răspundă întrebării 
tale de astăzi şi să-ţi dea satisfacţii, nu se fereşte să se 
contrazică pe sine. Şi aproape orice clasic este un astfel 
de autor: poți uşor să rămâi cu impresia că se abate 
singur de la ceea ce deja a spus. Gilles Deleuze, vorbind 
despre Spinoza, avea multă dreptate: nu ştii niciodată de 
ce anume este în stare un clasic. În acest caz, pare de 
bun simţ şi prudent să nu rişti prea mult. Si să te orientezi 
după acele judecăţi care şi-au găsit locul în lexicoane, 
dicționare sau în marile enciclopedii, aceste repere ce 
indică dintotdeauna calea cea largă a gândirii noastre. 
În definitiv, ele sunt de acum instrumentele istoriei, vocea 
ei gravă şi oficială, căci într-un lexicon masiv vorbeşte 
un secol întreg de cercetări, adaosuri şi cenzură a 
elementului nerational. 

Este ceea ce am întâlnit, din păcate, în legătură cu 
unele idei susținute altădată de către Descartes. Dar mai 
ales în legătură cu o distincţie aparent anostă şi 
elementară, însă pentru care Descartes şi-a cheltuit multe 

zile si nopti. Anume, cea dintre trup si suflet (sau spirit). 
Termenii sunt vechi si destul de obscuri, mai ales cel de- 
al doilea, încât astăzi multi dintre noi privesc ceea ce 
numim ,,suflet” în felul unei apariții fantomatice din jurul 
unor prăpăstii sau dintre zidurile vechi. În definitiv, ce ar 
mai putea să ne spună acest cuvânt de uz comun, 
„suflet”? Există oare cu adevărat aşa ceva? Si chiar 
merită să-ți pierzi timpul cu asemenea lucruri bizare 
când, aşa cum vedem, sunt multe altele de făcut şi de 
clarificat? Fără să ştie că avea să-şi pună pe gânduri 
contemporanii săi şi să dea de lucru unor secole întregi, 
Descartes avea să spună că tocmai această chestiune 
trebuie bine clarificată, exact ea înainte de orice altceva. 
După ce avem o idee clară cu privire la sufletul nostru, la 
ceea ce numim „sine”, „eu” şi ,,constiinta”, vom putea sti 
dacă alte chestiuni sunt sigure şi importante pentru noi, 
de exemplu, dacă adevărurile matematice pot fi puse la 
îndoială, dacă există o maşină care să funcţioneze fără să 
cheltuiască mai nimic, dacă viaţa în cetate este de dorit 
sau nu, dacă are rost să ne temem de moarte, dacă este 
bine să evităm suferința celuilalt şi să credem în prezența 
efectivă a puterii divine. Avea să dedice o lucrare 
întreagă, probabil cea mai însemnată din câte a scris, 
acestei chestiuni: diferenţei dintre cele sufleteşti şi cele 
corporale. Este vorba de Meditationes de prima 
philosophia, in qua de existentia et animae humane a 
corpore distinctio demonstratur, redactată între 1639- 
1640, cu titlul definitiv Meditationes de prima 
philosophia, in qua de existentia et animae immortalitatis 
demonstratur, Amsterdam, 1642, însoțită de şapte serii 
lungi de obiectiuni şi răspunsuri. Ecourile ei nu s-au 
pierdut deloc. Doar că astăzi cei mai mulți care o invocă 
nu uită să spună că acolo, în scrierea respectivă, 

Descartes a înţeles trupul si sufletul omenesc în felul a 
două substanțe complet separate, res extensa şi res 
cogitans. În acest fel, Europa modernă ar fi impus o 
reprezentare absolut neinteligibilă cu privire la cele două, 
un dualism inflexibil, de care noi nu reuşim să ne 
despartim în chip suficient nici acum. Şi, în consecință, 
nu am reuşi nici acum să ne înţelegem pe noi înşine cum 
se cuvine. 

Tocmai aceasta este calea comună şi oficială în 
chestiunea de mai sus. Dacă te situezi pe o asemenea 
cale, vei vorbi în continuare, fără prea multe precautii, 
despre dualismul cartesian, adică despre o concepție 
pentru care sufletul omenesc şi trupul apar ca substanţe 
perfect separate şi străine în ceea ce priveşte comunicarea 
lor. Dar cum anume s-a ajuns aici, la această judecată 
severă asupra metafizicii carteziene? Si i-a fost lui 
Descartes necunoscută această interpretare a paginilor 
sale? 

Totul a început cu chiar discipolul său cel mai 
apropiat, Regius (Henry Leroy), care a insistat enorm pe 
ideea separaţiei sufletului de corp, socotind că exact 
astfel ar fi spus maestrul său’. Cu această credință la 
drum, Regius ajunge să tulbure destul de serios apele 
metafizicii, definind omul ca o simplă „ființă prin 


' Henricus Regius (Henry Leroy, 1598-1679) publică în 1646, 
la Amsterdam, scrierea Fundamenta Physices, în care 
capitolul 12 (De homine) este dedicat noii înţelegeri a 
omului ca „ființă prin accident”. Alte scrieri: Fundamenta 
medica, 1647; Brevis explicatio mentis humanae, sive 
animae rationalis, 1647; De affectibus animi dissertatio, 
1650; Philosophia naturalis, 1654 (cartea a V-a, intitualta 
De homine, reia scrierea Fundamenta Physices, cu 
imprumuturi din Pasiunile sufletului de Descartes). 

accident” (cf. AT, HI, 460-461). Infidel si eretic fără să-şi 
dea seama, Regius traduce dupa mintea sa unele spuse ale 
lui Descartes şi afirmă că omul, în viziunea acestuia, este 
o entitate accidentală, ens per accidentem. Adică o fiinţă 
în cazul căreia unitatea dintre suflet şi trup este 
întâmplătoare. Ca şi cum cele două s-ar întâlni şi s-ar uni 
într-o singură ființă absolut ocazional. Nimic altceva nu 
ar prezida această unire a lor. Şi nici nu ar reprezinta un 
fapt constant sau destul de frecvent. Dimpotrivă, pentru o 
entitate accidentală, întâlnirea dintre suflet şi trup se 
petrece doar uneori, fără a se şti când şi cum anume. 
Trebuie să recunoaştem că e destul de spectaculoasă 
această idee, dincolo de scandalul ei metafizic. A vorbi 
despre om ca despre o ființă compusă la întâmplare — sau 
în chip cu totul contingent — reprezintă un lucru ce reţine 
atenţia oricui. Mintea se vede uşor sedusă de aşa ceva 
realmente insolit. Nu a trebuit să vină secolul al XX-lea, 
cu exaltarea ideii de facticitate sau de situaţie absurdă în 
cazul omului, pentru a se vorbi despre făptura sa 
contingentă. Ci a fost suficientă interpretarea mai 
îndrăzneață a unui discipol şi recursul său din memorie la 
metafizica greacă. 

Să fac o mică paranteză în acest loc. Despre ființa prin 
accident afli destule lucruri în paginile lui Aristotel. De 
exemplu, în Metafizica, V, 1025 a, stă scris: “accident se 
numeşte o determinare care-i revine unui lucru şi care i se 
atribuie conform adevărului, dar care nu e nici necesară, 
nici constantă”. Exemplele pe care le aduce filosoful sunt 
elocvente: a găsi o comoară atunci când sapi o groapă 
pentru un alt scop, a fi un om cult sau a fi alb. „De aceea, 
nu există o cauză determinată a accidentului, ci numai 
una întâmplătoare, adică nedeterminată. Cutăruia i se 
întâmplă să ajungă la Egina în chip accidental atunci când 

el a ajuns acolo nu pentru că voia să călătorească într- 
acolo, ci pentru că o furtună l-a împins acolo sau pentru 
că piraţii l-au adus acolo” (traducere de Ştefan Bezdechi, 
1965). Dacă reluăm altfel cele spuse de filosoful grec, 
spre a da satisfacţie şi lui Regius, atunci am putea crede 
că sufletul şi trupul ajung să compună o ființă omenească 
nu pentru că ar fi necesar aşa ceva, ci pentru că, în timp 
ce tot hălăduiesc prin eter, ca simple entităţi, o furtună 
oarecare sau jocul hazardat al unor puteri rebele le-ar 
putea face să se întâlnească şi să compună o singură 
entitate. 


HI. Răspunsul lui Descartes 


1. Suferinta resimţită uneori nu înseamnă o simplă 
noțiune. Dar a spus totuşi undeva Descartes că sufletul şi 
trupul omului, ca substanţe, sunt realmente separate? 
Daca ai putin timp la dispoziţie şi revii asupra paginilor 
sale oarecum dezinteresat, cu un gen de plăcere aproape 
estetică, ai prilejul să constati că lucrurile nu stau deloc 
astfel. Ştim că filosoful a insistat în primele sale scrieri, 
până către 1640, asupra distinctiei dintre spirit şi trup. 
Aşadar, distincţie şi nu separație, cum singur va spune. 
Este vorba de scrierile Traité du Monde ou de la Lumiere, 
redactată în 1633, Discours de la Methode, apărută la 
Leyda în 1637, şi Meditationes de prima philosophia. În 
Traite du Monde ou de la Lumiere, există o tentativă de 
înțelegere a comunicării dintre suflet şi trup, doar că 
sufletul despre care vorbeşte acolo Descartes este mai cu 
seamă cel sensibil, dacă acceptăm provizoriu o distincție 
de origine platoniciană. 

Mai târziu se întâmplă însă un lucru cu totul aparte. 

Descartes va avea in vedere mai ales relatia intima a 
sufletului cu trupul, tocmai unitatea lor vie. Este greu de 
spus ce anume a indus aceasta deplasare vizibila a 
atenţiei sale. Probabil că unele obiecții care i s-au adus 
după ce a redactat Meditationes de prima philosophia au 
avut un astfel de efect. Scrierea a fost trimisă, în copie, 
lui Mersenne, citită fiind de acesta, deopotrivă de Caterus 
şi alții. Unele obiecţii, precum cele ale lui Antoine 
Arnauld, insistă pe ideea că autorul ar fi separat în chip 
excesiv sufletul omului de trupul său. I se aduce chiar 
acuza gravă de angelism, întrucât ar fi susținut că esențial 
în cazul omului este doar sufletul său raţional, trupul 
nefiind decât un simplu vehicul al sufletului. Adică ar fi 
urmat definiţia: anima corpore utens, în sensul că omul 
este însuşi sufletul care se foloseşte de un trup (AT, VII, 
203). Astfel de interpretări atrag şi mai multe obiecții, 
fapt ce ajunge să-l îngrijoreze pe Descartes. Căci ele îi 
atribuie cele mai ciudate idei cu privire la om. Unele sunt 
cât se poate de stranii, înfățişând omul, de pildă, ca un 
suflet de înger refugiat într-un trup, sau în felul unui spirit 
pur într-un vehicul material etc. Descartes îşi va exprima 
deschis supărarea şi voinţa de a răspunde. Dacă ar fi într- 
adevăr aşa, avea să spună, atunci durerea, de exemplu, nu 
ar fi decât un gând al sufletului separat de trup. Adică ar 
fi ceva sesizat doar cu ajutorul gândirii, fără ca omul să o 
şi simtă. „Căci dacă un înger ar fi prezent într-un trup 
omenesc, n-ar avea senzațiile pe care le avem noi, ci ar 
percepe doar mişcări provocate de factori externi şi, în 
acest fel, ar fi diferit de o ființă umană”. Or, durerea pe 
care adesea o simţim înseamnă sigur mai mult decât atât. 
Ea reprezintă mai curând „percepția confuză a unei minți 

unite cu trupul” (AT, III, 460). La fel si in cazul tristetii 
sau al bucuriei, al foamei sau al setei etc. Descartes are in 
vedere cateva cazuri speciale pentru acel timp, precum 
iluziile avute de cei cărora li s-a amputat un brat 
(Meditationes, VI), sau durerea resimţită de o persoană in 
braţul deja absent (cf. Scrisoare către Fromondus, 3 
octombrie 1637). Află aici o dovadă că mutilarea unei 
parti a corpului nu ar modifica deloc unitatea sa inițială 
cu sufletul. 

Nu poţi gândi situația minții şi a trupului în analogie, 
de exemplu, cu cea a unui corăbier aflat pe un vas 
oarecare. „Natura mai arată, prin aceste senzaţii de 
durere, foame, sete ş.a.m.d., că eu nu sunt doar de fata, 
prin raport la corpul meu, precum e corăbierul în corabie, 
ci îi sunt legat în chip cât se poate de strâns şi ca şi cum 
am fi confundați, astfel încât alcătuiesc un singur lucru cu 
el. Căci altminteri, atunci când trupul e vătămat, eu, care 
nu sunt decât ființă cugetătoare, n-aş simţi durerea, ci aş 
percepe acea vătămare doar prin intelect, după cum 
corăbierul îşi dă seama pe calea văzului dacă e ceva rupt 
în corabie” (Meditationes, VI). Dacă sufletul ar fi 
asemeni unui corăbier, iar trupul omului asemeni vasului 
lăsat pe ape şi pe care corăbierul îl conduce după voinţa 
sa, atunci sufletul ar putea să afle în ce stare este trupul 
doar cu ajutorul intelectului său. Mai mult chiar, dacă şi- 
ar da seama că la un moment dat este grav afectat de 
boală, ar putea să-l părăsească pur şi simplu, spre a se 
refugia departe de el, aşa cum face corăbierul care îşi 
părăseşte vasul în naufragiu spre a-şi salva viata proprie. 

Neintelegerea ascunsă într-o astfel de analogie îl face 
pe Descartes să revină şi să insiste mult asupra ideii că 

sufletul omului, desi distinct ca substanta, este totusi unit 
in chip real cu trupul sau. 


2. Pasiunile, afecţiuni născute la_,,intersectia” 
trupului cu sufletul. Cred că in susținerea acestei idei 
filosoful a fost stimulat mai mult decât ne imaginăm de 
întrebările pe care i le adresează, cu fiecare scrisoare, 
prinţesa Elisabeth a Boemiei. Preocupările nu tocmai 
obişnuite ale prințesei — literatura latină, noţiuni de 
matematică şi cosmologie, unele dispute metafizice din 
acea vreme — motivează în parte acest schimb epistolar. 
La fel şi momentele de tristeţe sau de melancolie care o 
încercau frecvent şi cu destulă gravitate. Poate şi alte 
motive, necunoscute celor din afară. 

În 1642, Regius o îndeamnă pe prinţesa Elisabeth să 
se adreseze lui Descartes pentru a-şi clarifica unele 
chestiuni cu privire la propria stare sufletească. Astfel o 
va cunoaşte Descartes, o va pretui enorm in timp şi va 
întreține cu ea o vastă corespondență". În iulie 1644, îi 
dedică scrierea pe care o publică atunci în latină, 
Principia Philosophiae. Primele rânduri ale scrierii par să 
fie expresia unei forme aproape pure de iubire: „Doamnă, 
cel mai mare folos, tras de pe urma scrierilor mele de 
puţin timp publicate, a fost că datorită lor am avut 
onoarea de a fi cunoscut de Altetea Voastra şi de a-i fi 
putut vorbi în câteva rânduri...”. In una din scrisori îi va 
spune că în Meditationes a vorbit puţin despre unirea 
sufletului cu trupul (28 iunie 1643). S-a întâmplat astfel 
deoarece, fiind o scriere de metafizică, a avut în atenție 


! Cf. A. L. Foucher de Careil, Descartes, la Princesse Elisabeth 
et la Reine Christine, Paris, 1879, o scriere ce reprezintă 
sursa modernă de bază în această delicată chestiune. 

mai cu seamă folosirea intelectului pur, cel care caută să 
distingă lucrurile cu o atenţie maximă, ca să ajungă pe 
această cale la o idee clară cu privire la eul propriu. În 
ceea ce priveşte ideea unirii sufletului cu trupul, aceasta 
pare să ne fie mai clar cunoscută prin simţuri decât prin 
intelectul pur sau prin imaginaţie. 

Din acest schimb de scrisori şi răspunzând dorinței 
prinţesei, se naşte o scriere oarecum neaşteptată, Tratat 
despre pasiunile sufletului, redactată între 1645 şi 1646, 
publicată însă mai târziu, în 1649. În contrast total cu 
discipolul de şcoală, Regius, el însuşi doctrinar şi om de 
catedră, prințesa palatină va invoca mereu tocmai uniunea 
sufletului cu trupul. O face din mai multe motive, unul cu 
totul personal: „scrisorile domniei voastre îmi servesc 
întotdeauna ca antidot împotriva melancoliei — atunci când 
nu mă învaţă ceva” (AT, IV, 233). 

În această din urmă scriere, comunicarea vie dintre 
suflet şi trup este văzută sub forma celor mai omeneşti 
pasiuni şi nazuinte. Cele două naturi care ne compun, cea 
rațională şi cea corporală, se afectează reciproc şi 
profund, deşi este greu de înţeles în forma unui concept 
această relație a lor. La fel şi cele trei funcţii ale 
sufletului despre care au vorbit autorii vechi, vegetativă, 
pasională şi raţională!. Or, când se raportează la lumea 


' Acestea din urmă nu mai sunt înţelese exact ca în tradiţia 
scolastică. Etienne Gilson, în al său Index scolastico- 
cartesien, menţionează ca distincte, dar nu separate, anima 
rationalis, anima sensitiva, anima vegetativa, anima 
nutritiva şi anima locomotiva. Va sesiza în această privință 
influența unor scrieri mai vechi, de exemplu, Sf. Thoma 
(Summa Theol. I, 78, 1). lar Geneviève Rodis-Lewis, în 
paginile introductive la o noua editie (1994) a Pasiunilor 
sufletului, considera că distincţia dintre suflet şi corp vine să 

vastă a pasiunilor, gândirea suportă o anume schimbare la 
fata. Este ceea ce Descartes va recunoaşte singur: 
„Filosofia pe care o cultiv nu este atât de barbară şi nici 
atât de sălbatică încât să respingă folosința pasiunilor; 
dimpotrivă, doar în această folosință pun eu tot farmecul 
şi fericirea vieţii acesteia” (cum spune într-o scrisoare 
către Newcastle, aprilie 1648). Iar unitatea reală a 
trupului cu sufletul înseamnă altceva decât un simplu 
comerţ de energie sau de stare între două entități. Această 
unitate ia numele vieţii omeneşti ca atare, este sesizabilă 
doar ca formă a acestei vieţi. Reprezintă un termen nou în 
economia fiinţei, distinct față de cei doi care au fost deja 
numiţi în felul unor substanţe. Într-o scrisoare adresată 
prințesei Elisabeth, din 21 mai 1643, va vorbi despre 
aceste trei noţiuni prealabile, văzute asemeni unor tipare 
pentru toate celelalte reprezentări. „În ceea ce priveşte 
trupul în particular, avem doar noțiunea de extensiune, ce 
însumează noţiunile de formă şi de mişcare; în privinţa 
sufletului, avem doar noţiunea de gândire, care include 
percepţia intelectului şi înclinațiile dorinţei. În cele din 
urmă, în ceea ce priveşte sufletul şi tupul împreună, avem 
doar noţiunea uniunii, de care depinde concepţia noastră 
despre puterea sufletului de a acționa asupra trupului şi 
puterea corpului de a acționa asupra sufletului şi a 
produce senzaţii şi pasiuni” (AT, VII, 664-665). Acest 
lucru avea să provoace o mulţime de întrebări in timp (ca 
o dovadă ironică, a istoriei de această dată, că spiritul şi 
trupul nasc împreună pasiuni): cum este totuşi posibil ca 


înlocuiască ierarhia mai veche a celor trei puteri sufleteşti, 
vegetativă, sensitivă şi rațională (articolul XLVII), iar unele 
dualitati acceptate de alti autori, precum cea dintre 
concupiscenta şi mânie (articolul LXVIII), vor fi respinse 
pur şi simplu. 

două substanţe să comunice efectiv, mai mult chiar, să 
compună, sub forma vieţii, un al treilea termen? Cum să 
spui că este posibilă o unire substanțială a celor două 
după ce le-ai separat ca substanțe? Si totuşi Descartes 
afirmă constant acest lucru'. Logica de proveniență 
aristotelică avea să identifice aici un loc mai curând 
ininteligibil, chiar ceva cu totul absurd. Nu însă la fel 
apare şi pentru Descartes, mai ales cel din epistole şi 
răspunsuri la obiectiuni. 

Cred că fiecare dintre noi a putut să constate la un 
moment dat cum sufletul şi trupul său comunică în modul 
cel mai intim şi mai firesc. Exemplul pe care-l dă 
filosoful în această privință este cât se poate de elocvent: 
„am perceput senzaţii, precum durerea, ca nefiind gânduri 
ale spiritului separat de trup, ci percepții confuze ale unui 
spirit unit cu trupul” (AT, III, 493). Epistolarul său 
induce în mintea cititorului şi alte exemple cu aceeaşi 
forță de convingere. În definitiv, cine nu a avut 
posibilitatea să observe cum întâlnirea a două persoane 
poate în timp să le apropie atât de mult în ceea ce fac ori 
ce simt încât ele să acționeze ca una singură? Uneori nici 
nu e nevoie de timp pentru a se realiza această deplină 
apropiere. Ceea ce se petrece atunci ia forma unei 
comuniuni secrete, pe care însăşi viața lor o întreţine. 
Pare să se nască din întâlnirea lor o altă voinţă decât cea a 
fiecăruia în parte, o voinţă comună dar totuşi distinctă, ca 
şi cum ar aparține unei a treia persoane. Tocmai acestei 
voințe i-am putea atribui ceea ce ei fac ori simt împreună, 


' A se vedea mai cu seamă răspunsul pe care-l dă lui Antoine 
Arnauld, cel care formulează al patrulea şir de obiectiuni la 
Meditationes, în AT, VII, 227-228; replica dată lui Regius, 
AT, III, 493; precizările făcute într-o scrisoare către 
Elisabeth, 21 mai 1643, în AT, VII, 664-665. 

fără a putea crede astfel că fiecare din cei doi îşi 
înstrăinează în vreun fel simţurile sau voinţa sa. Ce 
anume însă conferă temeiul acestei comunităţi de viaţă? 
Un mod al iubirii lor sau, eventual, acel lucru către care 
amândoi tind? Când Descartes vorbeşte despre unitatea 
reală a trupului cu spiritul nostru, el are în vedere totuşi o 
singură ființă reală a omului, adică o singură viaţă a sa, 
chiar dacă ea devine locul de intersecţie a două substanțe, 
intelectivă şi corporală. Aşadar, o singură fiinţă 
omenească şi două substanțe, mai exact, o singură 
persoană cu o dublă constituţie a sa. 


3. Cazul aparte al melancoliei. În epistolarul cu 
prințesa Elisabeth a Boemiei revin frecvent discuţiile 
despre melancolie, resimţită atunci ca o afecţiune mai 
aparte a sufletului, deopotrivă nobilă şi terifiantă. De 
altfel, prinţesa suferă ea însăşi de melancolie, crizele 
repetate făcând-o uneori să se îngrijoreze destul de serios. 
Avea să se confeseze în această privință lui Descartes, 
discuţiile având în atenţie relația profundă dintre spirit şi 
trup în manifestarea acestei maladii. Cum s-a observat, 
prinţesa era nedumerită mai ales de faptul „că patimile şi 
neajunsurile trupesti sunt în stare să întunece spiritul şi că 
preceptele filosofice cele mai elevate şi cele mai evidente 
nu pot aduce pacea într-un suflet chinuit de vulgarele 
neplăceri ale traiului de toate zilele”. Din tratatele de 
medicină ale timpului, Descartes cunoştea bine această 
afecţiune şi credea că poate avea ca orizont de posibilitate 


' Cf. Gheorghe Brătescu, Studiu introductiv la René Descartes, 
Pasiunile sufletului, ed. cit., p. 9. 

nebunia însăşi!. Vorbeşte despre melancolie şi relaţia ei 
cu „vaporii” pe care-i produce bila neagră în cea dintâi 
Meditaţie şi în La recherche de la verite, un dialog 
neîncheiat. 

Exegeza mai nouă a urmat însă şi o altă cale, anume 
cea a melancoliei de care Descartes însuşi ar fi suferit. 
Textele reunite in Olympica, referitoare la cele trei visuri 
din noiembrie 1619, avute pe când se afla la Neuburg, pe 
malurile Dunării, au permis punerea în relație a 
solitudinii sale cu trăirea unor stări de melancolie”. 
Îndeosebi cel de-al treilea vis susține o astfel de 
interpretare. De altfel, Descartes insistă mult asupra 
importanței pe care imaginaţia o are în momentele de 
solitudine şi de inspiraţie. Avea să se constate un gen de 
alternanță între stările sale de entuziasm şi cele de 
depresie, sau între inspiraţie şi lenevie; or, această 
alternanță este proprie mai ales naturilor melancolice’. 
Aşadar, avea destule motive Descartes ca să ia în serios 
afecțiunea de care suferea prinţesa palatină. 

Însă pentru metafizicianul din spatele acestor discuţii 
şi confesiuni, melancolia reprezintă o dovadă în plus cu 
privire la uniunea intimă dintre suflet şi trupul omenesc. 


' Cf. Pierre Mesnard, Les »Olympica” et la vocation 


scientifique de Descartes, in Romanica Gandensia, XXV, 
1995, pp. 427-447. 

* Ibidem, p. 433. 

* Cf. Raymond Klibansky, Erwin Panofsky si Fritz Saxl, Saturn 
şi melancolia. Studii de filosofie a naturii, religie si artă, 
traducere de Miruna Tătaru-Cazaban, Bogdan Cazaban şi 
Adela Văetişi, 2002, partea întâi, II, 2; a se vedea şi partea a 
treia, I, 3 (Melancolia ca exacerbare a conştiinţei de sine); 
Jean Starobinski, Melancolie, nostalgie, ironie, traducere de 
Angela Martin, 1993, pp. 53 sq. 

4. Experienţa cotidiană a vieţii proprii. În viata de 
zi cu zi noi sesizăm mai cu seamă unitatea primară a 
celor două. Cu fiecare suferință sau bucurie, cu multe din 
bolile care ne afectează serios, în oboseală sau în 
insomnie, atunci când iubim sincer sau când urâm, dar şi 
în momentele de limpezime a minţii sau de seninătate, 
constatăm cum sufletul şi trupul participă deopotrivă la 
ceea ce se întâmplă cu noi. Ai putea crede, plecând de la 
toate acestea, că diferenţa lor este minimă, sau că sufletul 
este legat cu orice act al său de viaţa ca atare a cărnii. 
Însă noi ştim că multe din cele care în viaţa cotidiană ne 
apar într-un anume fel se dovedesc până la urmă a fi 
eronate. În consecință, cel care doreşte să vadă ce anume 
poate fi socotit adevărat va face un drum opus uzului 
comun al gândirii şi va respinge ceea ce este îndoielnic 
(„am considerat că trebuie să fac de-a dreptul contrariul şi 
să resping pe fata, ca fiind false, toate acele cunoştinţe in 
care aş putea descoperi fie şi un gând minim de îndoială”, 
anunță la începutul secțiunii IV din Discursul asupra 
metodei). Aşadar, la un moment dat este nevoie să 
procedezi exact invers decât aşa cum ai fost deprins până 
atunci. 

Într-o scrisoare către prinţesa Elisabeth, din 28 iunie 
1643, el va distinge între exercițiul speculativ al 
intelectului şi cel al imaginaţiei sau al percepţiei 
sensibile. Am să reiau aici un fragment din scrisoarea 
amintită. „Observ o diferență mare între aceste trei 
noţiuni. Sufletul este conceput /în diferenţa sa/ doar de 
intelectul pur; corpul, adică extensiunea, formele şi 
mişcările pot fi la fel de bine cunoscute de intelect, dar 
mult mai bine de intelectul ajutat de imaginaţie; şi, în 
sfârşit, ceea ce aparţine uniunii dintre spirit şi trup nu este 
cunoscut decât în chip obscur de intelectul singur, sau 

chiar de intelectul ajutat de imaginatie, dar este cunoscut 
foarte clar prin simţuri. Încât oamenii care nu filosofează 
niciodată şi care se folosesc doar de simţurile lor nu se 
îndoiesc deloc că sufletul acționează trupul şi trupul 
acționează sufletul. Ei le privesc pe amândouă ca pe un 
singur lucru. Gândurile metafizice, care exersează 
intelectul pur, ne ajută a ne familiariza cu noţiunea de 
suflet şi cu studiul matematicii, /iar când/ exersează în 
special imaginaţia cu privire la forme şi mişcări, ne ajută 
a ne forma noţiuni distincte despre trup. Căci tocmai în 
lumea vieţii şi a conversatiilor cotidiene şi abtinandu-ne a 
medita asupra lucrurilor ce solicită imaginaţia, învăţăm 
cum să concepem uniunea sufletului cu trupul”. Fireşte 
că, în ceea ce spune Descartes, nu e vorba de a ne folosi 
doar de intelectul pur, pe de o parte, sau doar de 
imaginație şi simțuri, pe de altă parte. Descartes ştie bine 
că ele nu pot fi separate ca simple facultăți. Dar importă 
mult la un moment dat tocmai forţa uneia din ele, aşa 
cum este intelectul pur, de a traduce totul în limbajul 
care-i este propriu. 


5. Distincția priveşte „sufletul rational” şi nu 
sufletul în genere. Citind unele pagini ale lui Descartes, 
am putea crede că acesta nu deosebeşte riguros între spirit 
şi suflet, folosind cei doi termeni ca şi cum ar fi perfect 
sinonimi. Din paragraful de mai sus ne dăm seama că o 
astfel de distincţie este totuşi prezentă în discuţiile pe 
care le întreţine. Termenii anima şi animus, reluati adesea 
în franceză prin âme, permit o astfel de distincţie. La fel 
şi termenul spiritus, care nu este deloc univoc din punct 
de vedere semantic. Doar că Descartes este preocupat în 
ultimă instanţă de unitatea între suflet şi corp, unitate pe 
care o mediază şi o asigură spiritul ca atare. Or, a vorbi 

despre unitatea celor ce pot fi în opoziţie, sufletul şi 
trupul, înseamnă a vorbi despre ceea ce înseamnă spiritul 
ca atare. De altfel, atunci când numeşte distincția clară 
între suflet şi trup, în atenția filosofului este sufletul 
capabil de reflecţie, adică ratio, şi nu doar anima, căci 
purtătoare de anima este şi fiinţa necuvântătoare. 

În formă abreviată, argumentul este expus în Discurs, 
V, ultimul pasaj, unde are în vedere deosebirea radicală 
între sufletul omenesc şi cel al animalelor. Cel dintâi 
cunoaşte o instanță rațională, celălalt este sensibil. 
Plecând de aici, vor fi delimitate cele două ordini ale 
vieţii, rațională şi corporală. Funcţiile corpului (digestie, 
locomotie, respiraţie, dar şi memorie a cărnii sau chiar 
imaginație) pot fi descrise ca şi cum ar ţine de o 
maşinărie pusă în mişcare de natură sau de către 
Dumnezeu. Ele nu mai presupun, ca în tradiția 
aristotelică, un suflet ascuns ce ar tine trupul în viata şi i- 
ar coordona toate mişcările către un scop anume. 
Metafora orologiului sau a maşinăriei perfecte devine 
relevantă acum. lar natura trupului va fi discutată în 
termeni de extensiune, formă sensibilă, mişcare şi timp, 
termeni adesea fără sens în cazul actului de gândire. 

În definitiv, trupul explică prin chiar funcționarea sa 
unele stări proprii, unele mişcări pentru care este făcut, 
cel putin într-o privinţă (Pasiunile sufletului, articolul V). 
Expresia mai ciudată „spirit animal”, de proveniență 
antică, indică acum ceva corporal şi infim, asemeni 
particulelor subtile ale unei flăcări (articolul X). Ce sens 
mai au în acest caz acele supozitii vechi ce înfăţişează 
spiritul ca un suflu subtil necesar să anime întreaga 
maşinărie a trupului, cu orice mişcare a sa şi în orice 
clipă? 

Orice am crede noi astăzi, Descartes are motive 

serioase ca să apere diferenţa de natură între suflet şi trup. 
Câteva din ele am văzut mai sus. Există însă şi altele, tot 
de natură speculativă. Este vorba, de exemplu, de 
prezența acelor iluzii şi aparente care ne stau zilnic în 
fata, fiind produse de simţuri, imaginație, unele maladii 
etc. Alte aparente ni le oferă chiar unele reprezentări ale 
ştiinţelor mai vechi sau mai noi, cum este cea cu privire 
la mişcarea astrelor pe cer. Toate acestea readuc în 
atenţie imaginea omului ca simplu spectator şi a lumii 
sale ca spectacol, teatru imens!. Omul priveşte cu destulă 
detaşare ceea ce se petrece în lumea trupului său viu sau 
în lumea vastă a celor existente. Observă, în consecință, 
cum unele fenomene sau mişcări sunt doar aparente, deşi 
le consideră adesea ca reale. De fapt, are in faţă un gen 
mai ciudat de realitate, la constituirea căreia ficțiunea şi 
aparenţa participă în chip constant. Or, cel care observă 
cu destulă detaşare toate acestea ajunge să se vadă pe sine 
la distanță de lumea sa reală, simplu şi neafectat. El se 
identifică atunci cu sufletul său rațional, mai exact cu 
intelectul însuşi, distinct în unele privinţe până la puritate 
de sine. 

În definitiv, cum spune singur Descartes, nimic nu 
conduce pe cale raţională la credinţa că sufletul ar fi 
supus morţii în acelaşi fel ca şi trupul. Poate să ne apară 
astăzi destul de ciudată această idee, însă pentru timpul 
din care vorbeşte Descartes ea comportă multă gravitate. 


' Este ceea ce am avut în vedere în articolul Înțelegerea lumii 
ca fabulă, publicat în volumul Descartes-Leibniz. 
Ascensiunea şi posteritatea raționalismului clasic, 
coordonator Mircea Flonta, Bucureşti, 1998, pp. 30-40. Cf. 
şi Pierre Mesnard, „L'Homme” de Descartes et le “De 
homine” de Hobbes, in D. Weber (éd.), Hobbes, Descartes 
et la métaphysique, Paris, Vrin, 2005. 

6. Înțelegerea separaţiei ca libertate pură. Să 
acceptăm în continuare că discuţia poate fi dusă în chiar 
aceşti termeni, spirit şi trup. Fireşte că, la nevoie, am 
putea să o traducem în alti termeni, mai convenabili poate 
astăzi: minte şi viaţă corporală. 

Am putea însă gândi o limită dincolo de care distincția 
dintre spirit şi trup să ia o formă cu adevărat liberă. 
Spiritul omenesc se defineşte prin anumite acte, a 
înțelege, a dori, a crede, a voi, a percepe şi multe altele, 
care, deşi compun un întreg indivizibil, comportă moduri 
libere. Unele din ele, de exemplu memoria şi 
contemplarea, tind câteodată către un gen de puritate 
deplină, chiar dacă este vorba totuşi de o căutare fără 
sfârşit. Descartes vorbeşte în mai multe rânduri de 
caracterul pur al unor acte, atunci când ele nu depind 
decât de anima rationalis (AT, III, 48, 84-85). Până si 
unele pasiuni, cum sunt cele care insotesc contemplarea 
ideilor, întrucât tin doar de suflet, comportă o formă de 
puritate a lor. Este ceea ce face ca spiritul să fie mai slab 
afectat de trecerea timpului, sau chiar deloc, cel puţin în 
unele situaţii. Încât, îl poți concepe într-o privință ca şi 
cum ar fi atemporal. Poţi crede atunci că el continuă să 
existe chiar dacă toate celelalte ar înceta să existe. Trupul 
însă — corpus physicum şi nu corpus gloriae (AT, V, 137) 
— se defineşte mai curând prin extensiune, ceea ce 
implică noţiunile de formă, timp şi mişcare. Întregul pe 
care-l formează este divizibil şi deopotrivă în evoluţie, 
supus trecerii timpului (Meditationes, VI). 

Dacă vom risca destul de mult şi vom conduce această 
diferenţă la limită, atunci am putea oare accepta un mod 
al spiritului care să fie cu totul liber de această viață 
trupească? Nu cumva se întâmplă astfel şi prin ceea ce 
numim moarte? În cazul în care răspunsul este afirmativ, 

atunci ar trebui să invocăm din nou experiența religioasă, 
prezența puterii divine, ceea ce şi face Descartes în 
aceeaşi meditație. Cel care însă nu are cum să invoce 
puterea divină va fi nevoit să respingă totul ca pură 
speculație. Sau să vorbească de o simplă posibilitate 
logică, un loc posibil pe o hartă a jocurilor minţii. În 
definitiv, ce dovezi clare avem că în economia vastă a 
fiinţei umane nu este posibilă şi o astfel de situație ? O 
chestiune, cum vedem, indecidabilă ştiinţific, imposibil 
de ignorat sub aspect metafizic şi inepuizabilă din punct 
de vedere religios. 


IV. Paradoxul dublei naturi 


Alături de aceste argumente amintite mai sus, există în 
răspunsul lui Descartes ceva cu totul distinct, anume 
asumarea unui paradox bine cunoscut în literatura 
patristică. În continuare, voi întârzia puţin tocmai asupra 
acestui paradox. 

Trăind ca oameni simpli, la distanță de cercetările mai 
speculative, noi nu ne îndoim că sufletul şi trupul 
formează o singură ființă. De fapt, într-o astfel de situație 
nimic nu pare a fi ciudat, toate sunt oarecum în regulă şi 
la locul lor, într-un fel de acord natural mai extins. Nu 
sesizăm atunci fracturi serioase în ființa omului, conflicte 
ascunse ori sciziuni care pot să schimbe cu totul imaginea 
lumii noastre. Însă dacă vom cenzura puţin percepţia de 
primă instanță, adică dacă vom proceda, fie şi provizoriu, 
asemeni unor sceptici, vom avea brusc in fata o alta 
imagine. Ceea ce până atunci părea să fie în ordine, 
paşnic prin adevărul său cotidian, devine deodată 
scandalos. Paradoxul îşi face astfel apariţia şi te obligă 
să-l accepti cumva fără condiţii. 

Descartes spune cat se poate de clar acest lucru. “Cred 
că /meditatiile filosofice/ mai degrabă decât gândurile 
/obisnuite/, care solicită mai puţină atenţie, au făcut-o pe 
Înălţimea Voastră să considere neclară concepţia pe care 
o avem despre suflet şi trup. Mie nu mi se pare că spiritul 
uman este capabil să aibă o concepţie foarte clară despre 
diferenţa dintre suflet şi trup şi despre uniunea lor; căci 
pentru aceasta este necesar să le concepem în acelaşi timp 
şi ca pe un singur lucru, şi ca pe două lucruri, cele două 
concepţii fiind tacit opuse” (Scrisoare către prinţesa 
Elisabeth, 28 iunie 1643). Sunt într-adevăr formidabile 
aceste menţiuni pe care filosoful le face aici, aparent în 
grabă şi fără prea multe precautii. Mai întâi, el îi spune 
distinsei prințese că meditaţia filosofică nu este doar un 
mod de a-ţi clarifica anumite idei şi de a-ți găsi, astfel, 
liniştea zilei. Dimpotrivă, o asemenea meditație, cu 
atenţia aparte pe care o cere, ne poate adânci în 
neclaritate. De fapt, ea ne descoperă noi lucruri neclare, 
sau ni le arată astfel pe cele care până atunci păreau 
destul de clare. Apoi, confesorul face o menţiune 
surprinzătoare, anume că „spiritul uman nu este capabil 
să aibă o concepție foarte clară despre diferența dintre 
spirit şi trup şi despre uniunea lor”. Vom vedea puţin mai 
departe că Descartes nu se lasă în voia simplei retorici 
când face o astfel de afirmaţie. În fond, a distinge 
complet între spirit şi trup, ca şi a vedea clar unitatea lor 
desăvârşită, astfel de situaţii au mai curând un caracter 
teologic. Dacă această chestiune este dusă destul de 
departe, ea revine atunci unei învățături revelate şi cu 
intenţie eschatologică. În cele din urmă, observă ceva în 
felul unui scandal de care filosofia nu are cum să scape: 
este necesar să concepem sufletul şi trupul „în acelaşi 
timp şi ca pe un singur lucru, şi ca pe două lucruri”, ştiind 

bine că aceste două perspective sunt opuse. Cu alte 
cuvinte, este necesar la un moment dat să acceptăm 
paradoxul ca atare, tocmai acest lucru ar fi propriu 
gândirii speculative. 

Descartes ne propune să facem câţiva paşi distincti în 
înţelegerea relaţiei dintre spirit şi trup. Este vorba de trei 
unghiuri diferite sub care poate fi văzută această relaţie: 
unul propriu experienţei cotidiene sau comune, un altul al 
intelectului pur, analitic şi, în cele din urmă, unghiul de 
vedere cu adevărat metafizic. Să facem câteva precizări 
despre fiecare în parte. 

Dacă vom consimti la experienţa noastră cotidiană, 
spune Descartes, faptul că sufletul şi trupul se află în 
nemijlocită unitate este uşor sesizabil şi oarecum 
neîndoielnic. Acordăm atunci destul credit percepției 
sensibile. Recursul simplu la experienţa simţurilor şi la 
imaginație ne poate face uneori să considerăm sufletul ca 
fiind de-a dreptul corporal (AT, III, 666). Nu înseamnă 
însă că vom greşi foarte mult dacă vom proceda astfel; 
există suficiente situații când adevărul cotidian îşi are 
justificarea sa în ceea ce noi facem. Este posibil ca în 
experienţa de zi cu zi noi să sesizăm şi deosebirea celor 
două, de pildă atunci când suntem atenţi la cele petrecute 
în vis ori în cazul unor maladii, vedenii etc. Doar că mai 
sigură, deocamdată, apare uniunea lor, conlucrarea lor 
clipă de clipă. 

Făcând însă un pas mai departe, dincolo de graniţele 
experienţei zilnice, poţi observa că spiritul şi corpul 
diferă totuşi în chip radical. Ele apar distincte în chiar 
conceptul lor, ca şi cum ar aparține unor lumi străine una 
de alta. Şi tocmai către o astfel de concluzie ne îndreaptă 
intelectul pur (speculativ, cum îi spune Descartes). A 
distinge între spirit şi trup reprezintă, pentru Descartes, 

mai mult decât un act al intelectului. Dacă nu ar fi în stare 
de aşa ceva, mintea şi-ar exersa puterile doar la nivelul 
bunului simţ. Încât, această distincție devine un fel de 
obligație a gândirii speculative, în sensul pozitiv al 
cuvântului. Este ceea ce intelectul poate experimenta 
singur: “două substanţe sunt realmente distincte una de 
cealaltă doar din faptul că o putem concepe pe una în 
mod clar şi distinct fără a ne gândi la cealaltă” (Principia 
philosophiae, $ 60). Ele apar minţii noastre asemeni unor 
„concepte primare, ca nişte tipare pe baza cărora ne 
formăm toate concepţiile” (Scrisoare către prinţesa 
Elisabeth, 28 iunie 1643). Simplu vorbind, spiritul şi 
corpul pot fi concepute în mod distinct. Se întâmplă astfel 
nu doar pentru că mintea noastră, căutând să fie foarte 
atentă, le percepe până la urmă ca distincte, ci într-un 
sens mult mai profund, anume că exact în acest fel se 
impun ele însele cu modul lor de a fi. 

Este firesc însă şi un al treilea pas în această 
chestiune, dincolo de claritatea distinctiei între spirit şi 
corp. Din ce motive am fi nevoiţi să facem şi acest din 
urmă pas? Deşi distincte în conceptul lor, spiritul şi 
corpul acţionează continuu unul asupra celuilalt şi doar 
împreună compun viaţa reală a omului. Destinul acestuia 
nu va fi nici abstract, prin actele intelectului pur, şi nici 
compromis, prin apartenența sa la regnul animal (G. 
Rodis-Lewis). Este ceea ce Spinoza, Leibniz şi alţii nu au 
putut accepta, socotind că e vorba de ceva cu totul 
absurd!. Nu însă şi pentru Descartes: deşi perfect 


' „Nu pot, pe drept cuvânt, să mă mir îndeajuns cum un filosof, 
care s-a hotărât cu atâta tărie să nu facă nici o deducție 
decât din principii evidente prin ele însele, să nu afirme 
decât ceea ce percepe clar şi distinct şi care i-a condamnat 
atât de des pe scolastici că au vrut să explice lucrurile 

distincte, sufletul şi trupul formează un întreg real şi viu. 
Într-o scrisoare către Arnauld, din 29 iulie 1648, el 
vorbeşte despre faptul că sufletul, deşi incorporal, 
acționează continuu asupra corpului, doar că nici 
raționamentul şi nici comparatia cu altceva nu pot să ne 
spună cum anume se întâmplă acest lucru. Anumite 
experienţe evidente pe care le facem zilnic ne dovedesc 
totuşi aceasta. Este unul din lucrurile care ne sunt 
cunoscute mai ales în chip sensibil. Însă ajunge obscur de 
fiecare dată când vrem să-l înțelegem rațional. Câţiva ani 
mai devreme, într-o scrisoare din 28 iunie 1643, către 
prinţesa Elisabeth, avea să expună aceeaşi chestiune. 

Să formulăm o primă concluzie în acest loc. Avem în 
față pentru început două adevăruri, unul al experienței 
cotidiene (sufletul şi trupul formează un singur lucru, o 
singură ființă) şi un altul al intelectului pur (sufletul şi 
trupul sunt distincte în chip radical, ca substanţe). Nu 


obscure prin calități ascunse, recurge, după toate acestea, la 
o ipoteză mai obscură decât toate calitățile ascunse. Mă 
întreb deci ce înțelege el prin unirea sufletului şi a corpului? 
Ce idee clară şi distinctă are el despre gândirea strâns unită 
cu o părticică de materie /glanda pineală/?” (Spinoza, 
Ethica, V, Prefata, traducere de Alexandru Posescu, 1981, 
p. 247). 

Replica lui Leibniz va fi, mai ales dupa 1685, destul de 
aspra si sistematica, in studii precum: Brevis demonstratio 
erroris memorabilis Cartesii, 1686, Animadversiones in 
partem generalem Principiorum Cartesianorum, 1686, De 
primae philosophiae emendatione, et de notione 
substantiae, 1694, si altele. Cred că noțiunea de substanță, 
cu înțelesul ei mai nesigur în aparență dar mai relaxat, se 
află în centrul acestor frumoase si libere dispute metafizice 
pe care ni le transmite modernitatea timpurie. 

decurge de aici că cel de-al doilea adevăr îl anulează pe 
primul, ci doar că îl dublează într-un alt plan. Faţă de 
aceste două adevăruri, reflectia metafizică caută un al 
treilea: deşi radical distincte, sufletul şi trupul sunt unite 
în chip indivizibil în ființa omului. Exact în acest punct 
ajunge deocamdată meditaţia cartesiană. Este o concluzie 
iarăşi speculativă, însă la un alt nivel decât cel al 
intelectului. Descartes constată astfel, asemeni vechilor 
sceptici, că adevărul pe care-l deţine la un moment dat 
este egal cu multe altele, adică la fel de slab ca şi altele 
pe care le-a acceptat cu destulă uşurinţă. Simte atunci 
nevoia unei inversări a celor care i s-au oferit în primă 
instanță, caz în care gândirea se situează într-un fel de 
lume răsturnată, pe dos (cum va scrie Hegel mai târziu). 
Stim bine, de altfel, ce avea să se spună despre reflectia 
filosofică autentică, lucidă, anume că ea înseamnă în cele 
din urmă tocmai inversarea cursului obişnuit al gândirii. 
Cum vedem, exercițiul conceptual nu descrie doar 
distincția celor două substanțe, ci şi forma lor reală de 
conlucrare. Însă numai după ce clarifici deosebirea lor 
poţi înțelege mai bine felul în care se află în unitate reală. 
Unul din răspunsurile sale, către Antoine Arnauld, la cel 
de-al patrulea şir de obiectiuni este clar in aceasta 
privinţă. „Nu înţeleg de ce raționamentul /de acolo/ ar 
merge prea departe... Am crezut că cei care afirmă că 
fiinţa umană este doar „un suflet care foloseşte un corp” 
vor înţelege teoria mea. Se ştie că în a şasea Meditaţie, 
unde dezbat problema distinctiei dintre spirit şi trup, 
demonstrez de asemenea că spiritul este unit substanțial 
cu trupul. Nu încape îndoială că argumentele pe care le- 
am folosit sunt dintre cele mai puternice pe care le putea 
aduce cineva vreodată. Cine spune că braţul unui om este 
o substanță distinctă de restul trupului nu neagă prin 

aceasta ca bratul apartine firii normale a omului; totodata, 
spunând că braţul aparține naturii omului, nu înseamnă că 
el nu poate exista şi fără trup. Eu nu cred că am dovedit 
prea mult arătând că spiritul poate exista separat de trup, 
şi nici prea puţin, spunând că spiritul este substanţial unit 
cu trupul, căci unire substanțială nu înseamnă că noi nu 
putem avea o concepție clară şi distinctă despre cuget în 
esenţa lui, luat ca un lucru complet” (AT, VII, 227-228). 
Aşadar, paradoxul este inevitabil: „spiritul poate exista 
separat de trup” şi, cu toate acestea, „spiritul este 
substanţial unit cu trupul”. Cele două date care compun 
fiinţa reală a omului sunt în egală măsură distincte radical 
şi în uniune substanţială. 


V. Înţelesul religios al separaţiei celor două 
substanţe 


Acordă oare Descartes mai mult timp chestiunilor pur 
conceptuale, adică celor care aduc în lumină distincţia 
dintre spirit şi trup? Dacă vom da crezare unei mărturisiri 
făcute prințesei Elisabeth, într-o scrisoare din 28 iunie 
1643, răspunsul e negativ. „La principale regle que j'ai 
toujours observee en mes études /.../ a été que je n’ai 
jamais employé que fort peu d’heures, par jour, aux 
pensées qui occupent l'imagination (c’est-à-dire aux 
mathématiques), et fort peu d’heures, par an, aux pensées 
qui occupent l'entendement seul (c’est-à-dire a la 
métaphysique), et que j'ai donne tout le reste du mon 
temps au relâche des sens et au repos de l'esprit”. Este 
într-adevăr cu totul neaşteptată această mărturisire. 

În consecință, acela care este pregătit să meargă şi mai 
departe şi să discute chestiunea dintr-un punct de vedere 
apropiat celui religios va regăsi iarăşi ambele adevăruri 

expuse mai sus, dar într-o altă versiune. De altfel, 
Descartes va spune, într-o scrisoare către Mersenne din 
31 decembrie 1640, că nu se poate dovedi deosebirea 
radicală a sufletului de trup înainte de a dovedi existența 
lui Dumnezeu (AT, III, 272). El va recurge în acest sens, 
cum stim, la argumente ce tin de psychologia rationalis şi 
de theologia rationalis. Este ceea ce aflam, de pilda, in 
Discurs, V, ultimul pasaj: „Dacă se ştie însă corect cat de 
mult diferă /sufletul omenesc de cel al animalelor/, vor fi 
înțelese mult mai bine rationamentele ce dovedesc că 
sufletul nostru este de o natură total independentă de corp 
şi că, în consecinţă, nu e nevoie ca el să moară o dată cu 
acesta; în sfârşit, deoarece nu ni se arată nici un fel de 
cauze care să-l distrugă, suntem determinaţi de natură să-l 
judecăm ca fiind nemuritor”!. Aşadar, spiritul îşi caută 
sau îşi află singur o formă de atemporalitate. 

Vor fi invocate însă, într-un alt plan al discuţiei, unele 
argumente ce privesc relaţia personală şi vie cu voinţa 
divină. În fond, experienţa mistică reface, pe o treaptă 
greu accesibilă, uniunea deplină a spiritului cu trupul, 
acordul lor atât de intim încât reacțiile pe care le 
manifestă par să coincidă întru totul. Nu ştiu dacă este cel 
mai potrivit loc aici să amintesc de cele consemnate în 
unele pagini din Pateric, sau în scrierile unor autori 
apropiați ca timp de filosoful nostru, cum au fost Jakob 
Böhme şi Angelus Silesius. Sunt sigur că unii dintre noi 
vor fi destul de sceptici în fața acestor exemple, chiar 
dacă e vorba, în timp şi în spațiu, de o experiență cu 
adevărat decisivă pe care omul o poate face. În acest caz, 


1 Cf, ca posibilă sursă livrescă, Francesco Suarez, 
Metaphysicae Disputationes, 40, 2: „Anima rationalis est 
substantia, per se subsistens et spiritualis. Ergo est 
immortalis”. 

cand necredinta îşi caută probabil justificarea ei, poţi 
avea în vedere o altă experiență, aşa cum este cea 
estetică. ŞI te poţi gândi pur şi simplu la ceea ce se 
întâmplă, de pildă, cu cel care se pierde cu totul în 
tehnica inefabilă a picturii. El simte întotdeauna cum 
ochiul şi mintea sa lucrează împreună, ca şi cum ar fi 
vorba de un singur organ, gândind atunci culorile 
deopotrivă cu ochii săi şi simțind formele de pe pânza din 
față până şi cu mintea sa. Mai mult chiar, dacă dăm 
crezare celor care vorbesc din interiorul picturii, ei 
gândesc într-o privință cu însăşi mâna ce ţine pensula şi o 
poartă uşor peste pânză, şi simt ceea ce se petrece pe 
pânză atât cu ochii, cât şi cu mintea lor. Aceasta din urmă 
sesizează tot timpul formele sau liniile trasate de privire 
şi de mişcarea mâinii. Lucrurile se petrec de fapt ca şi 
cum privirea şi mintea ar cobori cu totul în mişcarea 
mâinii, lăsându-ne a crede că aceasta ar lucra singură, 
gândind ea însăşi în chipul cel mai sensibil cu putință, iar 
mintea ar simţi cu chiar gândurile ei tăcute ceea ce se 
întâmplă la nivelul sensibil al ochiului şi al mâinii. Un 
lucru asemănător afli şi în cazul celui care îşi dedică 
mintea şi trupul său în întregime dansului, într-o singură 
viață a mişcării. Sau în cazul celui care simte nevoia 
zilnic să interpreteze unele secvenţe muzicale, făcând 
uneori acest lucru ca şi cum ar fi absent din lume. Si 
probabil în multe alte situații care ne sunt de când lumea 
cunoscute. De fiecare dată poţi vedea cum spiritul omului 
şi trupul său formează un singur lucru, ca să reiau 
cuvintele lui Descartes. 

Dacă e adevărat, aşa cum ne spun biografii săi, că 
ultimele cuvinte ale lui Descartes invocă drumul liber şi 
solitar al sufletului dincolo de acea clipă (,,Acum, suflete, 
e timpul să pleci...”), atunci vom înţelege că filosoful nu 

a lăsat in urmă, ca pe o simplă problemă a gândirii, nici 
întâlnirea într-o singură ființă a trupului cu sufletul 
omenesc şi nici despărţirea lor de această viata. 


VI. Ecouri patristice în metafizica lui Descartes 


Este totuşi admirabil modul în care a înţeles Descartes 
să vorbească despre o chestiune atât de riscantă din punct 
de vedere metafizic. Si, cum am văzut, el discută relaţia 
dintre suflet şi trup ca una perfect paradoxală: poţi afirma 
deopotrivă separatia lor substanţială şi uniunea lor reală. 
Paradoxul se reface pe trei trepte, al experienței 
cotidiene, al gândirii conceptuale şi al meditatiei 
religioase. Nu mai putin, el capătă o forță maximă daca 
vom considera simultan cele trei perspective amintite 
aici. Aşadar, sufletul care gândeşte şi trupul sunt distincte 
esențial, dar inseparabile în chip real. Ele sunt distincte în 
natura lor şi totuşi unite în realitatea lor concretă. Se 
despart deplin în conceptul lor şi se unesc deplin ca forte 
reale. Fiecare este deopotrivă acelaşi şi celălalt, iar 
fuziunea cu celălalt va lua cel mai adesea forma unei 
pasiuni. Fiecare se proiectează deplin în celălalt, dar 
proiectul nu anulează identitatea cu sine, aşa cum 
imaginea nu se poate substitui complet lucrului imaginat. 
S-ar putea stabili o analogie minimală între această dublă 
constituţie a omului, aşa cum o expune filosoful, şi dubla 
natură a Logos-ului întrupat. În definitiv, ne spune 
Descartes, despre uniunea lor totală şi despre separatia lor 
deplină ar putea să dea seama doar bunul Dumnezeu, 
punct cu privire la care discuţia nu mai poate continua în 
acest fel. 

Nu cumva revine, deşi într-o formă puţin modificată, 
o problemă prea cunoscută invatatilor din primele secole 

patristice ? Cred că aşa stau lucrurile, mai ales ca 
paradoxul dublei naturi, de care am amintit deja, îşi află 
forma sa desăvârşită în disputele christologice din epoca 
patristică. Într-o cunoscută scriere asupra gnozelor din 
spaţiul european, se face la un moment dat o menţiune 
extrem de importantă în acest sens. “Nu degeaba declara 
Sfântul Ieronim: “cuvântul hypostasis este otrava 
credinţei” (Epistola XV ad Damasum). Vagul înţeles de 
natură, substanță sau persoană al acestui cuvânt nu se 
deosebea prea mult de înțelesurile altor vorbe greceşti des 
folosite, de pildă ousia, physis şi prosopon. Biblia latină a 
tradus hypostasis prin substantia. Tertulian prin origo şi 
genitura. Mai târziu, în secolul al IV-lea, Marius 
Victorinus şi Rufinus din Aquileia au preferat termenul 
subsistentia. Utilizarea  indiscriminată a cuvântului 
hypostasis în multele contexte semantice în care acesta 
poate funcţiona a dus la lungi şi îndârjite dezbateri 
teologice”. Cum am văzut, Descartes vorbeşte despre 
cele două substanţe care, în uniune reală, vie, compun 
fiinţa omului. Le mai numeşte naturi distincte, sau, cu un 
termen ce poate uşor înşela, noțiuni primare. Probabil ca 
traducerea în latină a textului testamentar, prin care 
grecescul hypostasis este reluat cu substantia, nu importă 
mai mult decât ceea ce s-a sedimentat în timp prin lungile 
discuţii dintre învățați. Căci mai târziu hypostasis va fi 
echivalat semantic cu prosopon şi tradus doar prin 
persona. 

Dincolo de toate acestea, ideea că avem de a face în 
cazul omului cu două naturi în una şi aceeaşi persoană 


! Ioan Petru Culianu, Arborele gnozei. Mitologia gnostică de la 
creştinismul timpuriu la nihilismul modern, traducere din 
limba engleză de Corina Popescu, Nemira, 1998, p. 29. 

reală aminteşte de formula impusă prin Conciliul de la 
Calcedon (451): Hristos este o singură ființă în două 
naturi (en dyo physeis), unite într-o singură persoană şi 
ipostas (eis hen prosopon kai mian hypostasin). Era 
firesc, de altfel, ca situaţia ontologică a omului să fie 
gândită după modelul celei christice, cu acelaşi paradox 
al dublei naturi. 


VII. Reluarea unor vechi acuze: angelism, dualitate 
şi exces de voinţă 


Se întâmplă într-adevăr ceva straniu în interpretarea 
unor autori pe care îi numim clasici. Aceştia ajung de 
cele mai multe ori asemeni unor cazuri de laborator, pe 
care sunt verificate cele mai bizare interpretări. În ultimă 
instanță, nu mai importa deloc ceea ce s-a întâmplat cu ei 
realmente, faptul că au trăit într-un anume fel, într-o 
epocă mult diferită de a noastră, felul în care ei răspund 
la timpul lor pentru ceea ce au crezut, au gândit şi au 
scris. Nimic din toate acestea nu mai contează acum. 
Importă cu totul altceva: doar teza pe care un interpret 
oarecare o aruncă dezinvolt şi strident în luptă. 

Cu puţini ani înainte de al doilea mare război, Jacques 
Maritain, cunoscutul gânditor francez, i-a adus lui 
Descartes învinuirea de angelism, destul de gravă dacă e 
luată în serios. Cu alte cuvinte, ar fi conceput gândirea 
omenească în acelaşi fel în care poate fi închipuit actul de 
contemplare propriu îngerului, adică liber fata de trup, 
lucruri şi lume’. E adevărat că pentru a susţine această 


' Trois réformateurs: Luther, Descartes, Rousseau, 1937, pp. 
73-128 (“Descartes, ou l'incarnation de l'ange”). În Le 
Songe de Descartes (1932), Maritain vorbise deja despre 
omul cartesian ca despre “un ange habitant une machine” 


194 


idee, Maritain evita cu oarecare grija referintele necesare 
la Tratatul despre pasiuni, scrierea mai târzie a lui 
Descartes. Cum ştim, angelismul reprezintă în viziunea 
creştină o tentatie destul de perfidă ce împinge voința 
omului în păcat. Acuza este însă veche, cei dintâi care l- 
au acuzat pe Descartes de angelism în metafizică fiind 
chiar contemporanii săi, în speță Antoine Arnauld, care 
formulează al patrulea şir de obiectiuni la Meditationes 
de prima philosophia. El va spune la un moment dat că a 
ne reprezenta sufletul separat de trup este ceva cu totul 
excesiv, lucru care “ne întoarce la viziunea platoniciană 
/.../ după care nimic trupesc nu aparține esenței noastre, 
astfel că omul este /în esenţa sa/ doar suflet rațional, iar 
trupul — doar un vehicul al sufletului”. Această viziune ar 
modifica serios definirea fiinţei umane, considerând-o ca 
anima corpore utens (suflet care se foloseşte de trup) 
(AT, VII, 203). De altfel, Regius, discipolul apropiat al 
filosofului, a crezut la acea vreme că în viziune cartesiană 
omul este o ființă accidentală, ens per accidentem, 
ivindu-se în lume doar atunci când un suflet rațional 
întâlneşte întâmplător un trup viu. Faptul din urmă avea 
să-l supere enorm pe Descartes, acesta suferind în chip 
propriu din cauza proastei sale înţelegeri. 

Însă istoria ulterioară nu a îndreptat nimic din ceea ce 
au spus prietenii sau cunoscutii lui Descartes, dimpotrivă, 
ea şi-a văzut în continuare de drumul ei, preluând ca 
valabilă acea ciudată interpretare. Încât, o învinuire 
asemănătoare avea să fie formulată şi mai târziu, fie în 
numele metafizicii, fie în cel al moralei, vorbindu-se 
despre imensul orgoliu al lui Descartes. Omul modern, 


(p. 275), reluând în fond o imagine mai veche şi o 
obiectiune adusă filosofului de către contemporanii săi. 

cel pe care l-ar reprezenta gânditorul francez, ar fi căzut 
cu totul în orgoliul rațiunii, văzându-se pe sine apt de 
orice. S-ar face prezentă astfel o nouă formă de cădere, 
exact atunci când omul este convins că raţiunea sa poate 
dobândi o cunoaştere deplină şi poate justifica singură 
întreaga existență. Ceva necunoscut încă până atunci ar fi 
izbucnit astfel în istorie: sub forma acelui ego cogito, 
subiectivitatea omenească tinde să domine în cele din 
urmă totul. Omul crede că poate să afirme şi să nege 
orice, că poate voi orice. Ajunge astfel să facă mult mai 
mult decât poate să înțeleagă. Acest lucru l-ar fi sesizat 
de altfel însuşi Descartes, în Meditationes de prima 
philosophia, IV'. Simplu spus, omul intră într-o epocă în 
care simte că voinţa sa nu are pur şi simplu limite în 
această lume. 

Această viziune modernă a fost de natură să justifice 
ruptura dintre suflet şi trup, om şi lume, adevăr şi putere. 
De acolo se trage tot răul, metafizica lui Descartes fiind 
minată ea însăşi de această cumplită boală. Ultima 
obiectiune este preluată de Rorty în articolul Habermas şi 
Lyotard despre postmodernitate (publicat in Praxis 
International, 4/1984), unde succesiunea canonică 
Descartes-Nietzsche ar reprezenta un drum eronat al 
istoriei europene. Descartes nu mai înseamnă acum 


! “Atunci /dacă nici puterea de a voi, privită în sine, nici 


facultatea de înțelegere nu reprezintă izvorul atâtor greşeli/, 
de unde anume izvorăsc greşelile mele ? Din faptul că 
voinţa, întinzându-se mai mult decât intelectul, eu nu o 
limitez între aceleaşi granite /cu ale intelectului/, ci o extind 
chiar asupra lucrurilor pe care nu le înțeleg. $i, cum în 
privința acestora din urmă ea e indiferentă, se abate lesne de 
la ceea ce e adevărat şi bun, iar astfel mă înşel şi 
păcătuiesc” (ed. cit., pp. 43-44). 

autorul unor meditatii simple si personale, ci numele unei 
epoci absolut discutabile. El numeste locul unui imens 
pericol venit chiar din partea raţiunii. În consecință, va 
rămâne obiectul constant al unui denunt, justificarea unui 
raport negativ cu trecutul, felul nostru de a privi înapoi cu 
mânie şi cu justiţie. Întrucât e necesar să ne eliberam de o 
veche nevroză, de recluziunea în care lumea modernă ne- 
a tot împins, Descartes nu înseamnă doar ceva care ne 
poate fi indiferent, ceva “inutil şi incert” (Jean-Francois 
Revel), ci exact acea parte din noi ce trebuie complet 
exorcizată. E suficient, în acest sens, dacă vom 
recunoaşte în el metafizicianul prin excelenţă. Cu această 
credință, criticii lui Descartes vor risca tot mai multe 
argumente şi calificative. De pildă, Gilbert Ryle, în The 
Concept of Mind, 1949, este atât de sigur de dualismul 
cartesian şi de absurditatea sa încât face din filosoful în 
discuţie un caz asemănător celor penale. 

Aşadar, angelism, dualitate şi orgoliu, acesta din urmă 
sub forma unui exces al voinței proprii. Cea din urmă 
acuză adresată lui Descartes îmi aminteşte de observația 
lui Noica, făcută în timp ce traducea din latină 
Meditationes de prima philosophia, anume ca “te 
întâmpină o desăvârşită singurătate atunci când ai de-a 
face cu Descartes”!. Or, singurătatea poate să afecteze 
esenţial relația omului cu semenii săi şi cu Dumnezeu. 
Fără a se confunda neapărat cu orgoliul, ea cunoaşte 
forme care se situează în chiar proximitatea acesteia. Cu 
alte cuvinte, poate deveni ea însăşi un păcat. Doar că 
aceste mari tentaţii, excesul de voinţă şi solitudinea, nu 
sunt totuşi de natură să plaseze gânditorul clasic exclusiv 
într-o lumină defavorabilă. Ele ar putea fi judecate în 


! Cf. Viaţa şi filosofia lui René Descartes, Bucuresti, 1937, p. 8. 

multe chipuri, fără a putea crede neapărat că îl privesc in 
mod personal pe Descartes. Constiinta modernă, cel putin 
în secolul al XVII-lea, ilustrează nu doar expansiunea 
acestora, ci şi drama confruntării cu ele până la 
dispretuirea eului ca atare. Să ne gândim, în aceasta 
privinţă, doar la confesiunea unor scriitori ca Pascal sau 
Angelus Silesius. În ceea ce-l priveşte pe Descartes, 
acesta a căutat să-şi înțeleagă timpul după puterile şi 
credința sa. Cât despre anumite slăbiciuni sau păcate, ele 
aparțin omului dintotdeauna, deopotrivă celui de astăzi, 
atins de fenomenul căderii nici mai mult nici mai puţin 
decât altădată. 

IOAN ALEXANDRU TOFAN 


Despre posibilitatea misterului. 
Filosofie si ezoterism! 


On the possibility of the mistery. 


Philosophy and esoterism 
(Abstract) 


The following article is part of a larger study 
concerning the relation esoteric-exoteric as intrinsec to 
philosophy and not only as cultural phaenomenon. The 
first part treates the philosophy of Hegel, argueing that 
for the german author mistery and esoterism are 
categories related to the finite and so, with the 
incomplete reflection of the spirit in himself. The 
speculative philosophy is oriented towards the ideal of 
complete (vollstăndigt) revelation of the object and so, 
towards an intrinsec exoteric character of philosophical 
reflection. 

The second part of the study, which is to be written, 
concerns the idea of Walter Benjamin about an intrinsec 
esoteric character of philosophy. 


' Contribuţia reprezintă prima parte a unui studiu mai amplu, 
care dezbate relaţia dintre ezoteric şi exoteric la Hegel 
(fragmentul de fata) şi W. Benjamin. 

1. Locul misterului 


La inceputul lucrarii sale, Cabala si interpretare, 
Moshe Idel defineşte practica hermeneutică ce face 
posibilă hermeneutica iudaică a perioadei postbiblice: 
este vorba de arcanizare, definită drept "înţelegerea prin 
secrete a textelor canonice, texte despre care se credea că 
trimit la aceste domenii în moduri aluzive: anagramatice, 
numerice, alegorice şi simbolice"!. Două momente 
marchează procesul. Primul este acela al "extinderii 
relevanţei textului canonic" in domenii diverse, 
cosmologice, psihologice, teosofice etc. Al doilea, 
propriu-zis interpretativ, constă în dezvoltarea de tehnici 
hermeneutice complexe care stăpânesc şi dau seama de 
această relevanță extinsă. Presupozitia hermeneutică a 
tradiției iudaice postbiblice este: "Secretele sunt 
proporționale cu metodele ce vor rezolva enigma 
implicată în ele"?. 

Interesantă este modalitatea prin care arcanizarea este 
văzută, în acest context, nu ca simplu joc interpretativ, ci 
ca modalitate de constituire a tradiţiei şi, mai mult, ca 
modalitate fenomenologică a sacrului. Pe de o parte, arată 
M. Idel, proliferarea tehnicilor interpretative se leagă de 
un fenomen religios mai amplu, acela al "textualizarii" 
vieţii religioase. În perioada postbiblică accentul 
revelatiei se mută, de la nivelul lumii, la nivelul textului. 
Dumnezeu vorbeşte în cuvinte, textul sacru devine locul 
unde se joacă miza vieţii religioase. Hermeneutica, astfel, 
devine modalitatea privilegiată a asumării legăturii cu 
sacrul, iar misterul este o categorie fundamentală a ei. Pe 


! M. Idel, Cabala şi interpretare, Ed. Polirom, Iasi, 2004, p. 21 
? Ibidem. 

de o parte, el reprezintă o "calitate sistemică a sacrului", 
un nume dat absolutului acestuia. Sacrul îşi păstrează 
diferența față de mundan ascunzându-se, fapt ce 
determină constituirea labirintică a textului. Pe de altă 
parte, însă, "statutul special al textului se poate defini, 
între altele, prin sentimentul necesității de a-l adopta într- 
o perioadă ulterioară şi de a-l adapta la acea perioadă."!. 
Arcanizarea răspunde nevoii de a deschide textul, de a-i 
spori relevanta nu doar sistemică, ci şi temporală, in 
raport cu întrebarea - şi primejdia - înnoită pe care o 
aduce cu sine timpul. De aici, două forme de arcanizare, 
despre care vorbeşte M. Idel: arcanizarea sistemică, 
derivată "din natura" sacrului şi arcanizarea crizica, 
legata de situatia sa istorica. 

Locul in care se poate origina o explicatie a misterului 
şi a practicii ezoterismului care îl însoţeşte tine aşadar de 
tradiția mistică, in cazul de fata cea iudaică. Paradoxal, 
consecința  arcanizării nu este aceea a "slăbirii" 
interpretului, a constituirii unui "interpret puternic", a 
cărui sarcină nu este aceea a reconstituirii unui sens 
plecând de la simptomele sale, cât aceea a asumării unui 
orizont infinit, într-o progresivă perpetuare şi convietuire 
cu el. 

Un alt reper al hermeneuticii misterului, de sens 
contrar, îl reprezintă în tradiția occidentală Johannes 
Chladenius. Pentru acest autor, misterul reprezintă, 
pentru acesta din urmă, o insuficiență, iar nu un preaplin. 
Obscuritatea textului derivă, într-un prim moment, din 
felul transmiterii acestuia şi este eliminată prin exercițiul 
criticii. În al doilea moment, ea poate persista prin 
trăsătura, inerentă textului, de a se plasa într-un orizont 


! Ibid., p. 26 

istoric diferit fata de cel al interpretului. Înțelegerea 
punctului de vedere (Sehe-Punkt) al autorului, a lumii 
acestuia, reprezintă miza exerciţiului hermeneutic. Acesta 
din urmă se desfăşoară prin acumularea de cunoştinţe, 
explicitarea conceptelor implicite care determină autorul 
să vorbească într-un anumit fel. A interpreta se reduce la 
a face explicit ceea ce textul conţine în mod implicit şi 
care, nespus şi neasumat fiind, îi constituie diferenţa. În 
cazul teologiei, bazată pe interpretarea Sfintei Scripturi, 
regulile generale ale interpretării nu sunt aplicabile ca în 
cazul textelor laice. Cu toate acestea, o perfecţionare a 
acestora venită prin exercițiul interpretativ poate să le 
facă utile în acest sens, afirmă Chladenius în paragraful 
189 din Einleitung zur richtigen vernuenftiger Reden und 
Schriften (Leipzig, 1742). Misterul, locul obscur, 
reprezintă pentru Chladenius şi, de fapt, pentru întreaga 
tradiție a hermeneuticii ilumiste, un obstacol. Nu este 
asumat ca atare şi este redus la diferenţa dintre lumea 
autorului (a textului) şi cea a interpretului. În cazul 
hermeneuticii biblice, cu toată diferența pe care o dă 
statutul revelat al textului sacru, interpretarea se reduce la 
aceeaşi sarcină a reducerii diferenței istorice. 
Interpretarea este orientată, în acest fel, nu spre 
"viețuirea" în orizontul misterului, ci spre reducerea 
acestuia din urmă, în scopuri teoretice sau practice. Bunul 
interpret, al lui Dannhauer, este (privit din perspectiva 
hermeneuticii mistice, cu care am început) un interpret 
slab. 


2. Filosofia, între ezoteric si exoteric. Hegel 


Cele două modalități de asumare a misterului, ca 
"transcendental" al textului şi ca orizont al sarcinii 

hermeneutice, pot fi discutate si din perspectiva a doua 
concepte de „filosofie” care le însoțesc. Odată ce 
filosofia, la sfârşitul modernităţii, îşi înţelege sarcina din 
perspectiva fenomenului interpretării, iar nu al 
fundamentării, raportul dintre ezoterism şi exoterism se 
redeschide. Nu mai este vorba de un raport cultural, 
definit de relaţia dintre filosofie şi "publicul" său, ci de 
unul sistematic, plecând de la "rolul" pe care îl joacă 
misterul în orizontul textului. Filosofia asumă una sau 
alta dintre cele două poziţii relative la misterul cuvântului 
pe care le-am schiţat în secţiunea anterioară. 

Un autor exemplar în acest sens este Hegel. Critic al 
iluminismului pe care îl înțelege ca pe o formă culturală 
aflată sub semnul intelectului abstract, Hegel se plasează, 
cu acesta, într-o paradigmă potrivnică misterului. Ideea 
de filosofie, la Hegel, se leagă de cea a „clarității”. În 
filosofia istoriei, de pildă, Hegel vorbeşte despre spirit ca 
spirit universal, a cărui obiectivare nu o constituie nici 
natura, nici formele conştiinţei individuale, ca în cazul 
spiritului finit, ci forma rațională pe care o ia lumea 
istorică, constituția, arta sau religia unui popor. În 
acestea, spiritul îşi devine sieşi obiect şi se reîntoarce la 
sine prin filosofie, văzută ca o cunoaştere a acestei 
spiritualitati substanţiale. Consecința este că „filosofia 
(este) gând al timpului său”. „Forma determinată a unei 
filosofii este contemporană cu o anumită formă a 
popoarelor în mijlocul cărora apare această filosofie 
(...)”. Altfel spus, forma pe care o capătă o filosofie 
depinde de momentul evoluției spiritului pe care aceasta 
îl „împlineşte”. Făcând din forma substanțială a unei 

epoci conţinutul său, filosofia devine forma specifică pe 
care o ia acest conținut, atunci când el se recunoaşte ca 
un conţinut spiritual. Natura esenţial istorică a filosofiei 
devine astfel explicabilă: ea este forma istorică a unei 
epoci, „preluată” de gândire şi asumată pe plan spiritual. 
Hegel vorbeşte despre filosofie ca despre elementul 
central al unui timp, cel care îi surprinde logica internă şi 
care, astfel, face posibilă şi trecerea dincolo de el. 
„Filosofia este, aşadar, deja un caracter ulterior spiritului, 
ea este locul interior de naştere a spiritului care va trece 
mai târziu la activitate creatoare reală”. Definită ca o 
cunoaştere a substantialitatii spirituale, filosofia devine 
astfel un loc al trecerii de la un timp la altul, de la o lume 
istorică la alta. 

Ideea mai apare şi în Prelegerile de filosofie a istoriei, 
acolo unde Hegel vorbeşte despre moartea unei naţiuni: 
aceasta se poate produce atunci când națiunea incepe sa 
„facă filosofie”, ajungând să-şi cunoască principiul 
spiritual ca impuls al propriei istorii, intrând astfel în 
opoziţie cu acest principiu. În ceea ce priveşte definiţia 
filosofiei in Prelegerile de istorie a filosofiei, este 
convenabil să notăm că Hegel, făcând din filosofie, în 
fond, cunoaşterea principiului spiritual al unei lumi, al 
unui timp, o consideră ca fiind cea care face legătura 
dintre formele spiritului, încheind o lume, dar conţinând, 
în acelaşi timp, principiul unei lumi noi: „Vom vedea 
astfel că ceea ce a fost filosofia elenă s-a realizat efectiv 
în lumea crestina’”. 

Aşadar, conceptul de filosofie, în prelegerile la care 
mă refer, este pus de Hegel în relaţie cu o anumită 

configuratie a unei lumi istorice. Ea nu se defineste 
anistoric, gândul nu este indiferent contextului în care se 
formulează — el ar fi, în acest caz, abstract, reprezentare a 
intelectului şi nu concept al raţiunii (Logica) — ci este, cu 
o explicitare provizorie, forma inteligibilă a lumii 
istorice. Formă care, pe de altă parte, nu este o preluare 
imediată, în planul gândirii, a datelor unei lumi, ci o 
negare a acestora, o reflexie care se opune caracterului 
lor imediat, probelamtizându-le şi trimițând, astfel, 
dincolo de ele. „Cu toate că filosofia, ca gândire, ca 
înțelegere (begreiffen) a spiritului epocii sale, este 
apriorică, în chip tot atât de esenţial ea este şi rezultat: 
gândul rezultă, este produs, el este activitate vie care se 
produce pe sine. Această activitate conţine în ea 
momentul esențial al unei negatii: a produce înseamnă şi 
a distruge”!. Această idee a lui Hegel este edificatoare. 
Filosofiile „mari” ale istoriei apar în momentele de 
decadenta ale câte unui popor. „Refugiul” în gând, cum 
se exprimă Hegel, începe atunci când formele 
substanţiale ale spiritului unei lumi intră în criză, când 
acestea nu mai pot oferi un temei activităţii în cuprinsul 
lumii respective. Filosofia, notează Hegel în continuare, 
reprezintă reconcilierea în cuprinsul lumii ideale, dincolo 
de formele vieţii substanţiale. Filosofii Greciei — referinţa 
hegeliană este, aici, incertă — renunţă la participarea la 
viața cetăţii, de aici provenind si acuzele publice care le 
însoțesc activitatea. Această reconciliere în lumea 
gândului, însă, nu este una abstractă, nu este o alternativă 
la lumea reală. Dacă ar fi astfel, atunci filosofia unui timp 
ar rezulta dintr-un principiu străin de cel care guvernează 
celelalte cretii spirituale ale timpului respectiv. Or, aşa 

cum am vazut, Hegel argumenteaza intr-un sens contrar. 
„De aceea, relaţia dintre istoria politica, constitutiile de 
stat, artă, religie, etc. şi filosofie, nu este aceea de cauză- 
efect, adică ele nu sunt cauze ale filosofiei sau, invers, 
filosofia nu este temeiul lor, ci ele au toate împreună una 
şi aceeaşi rădăcină comună, anume spiritul timpului”. 
Problema care se pune este aceea de a preciza legătura pe 
care filosofia o întreţine cu celelalte forme ale spiritului 
unei epoci, aşa încât această legătură să explice, pe de o 
parte, felul cum ea devine inseparabilă de acestea dar, în 
acelaşi timp, trimite dincolo de ele. Cazul asupra căruia 
Hegel se opreşte cel mai mult este cel al relaţiei dintre 
filosofie şi religie. 

Din punct de vedere istoric, raportul filosofie — religie 
cunoaşte mai multe configurații, ordonate dialectic de 
către Hegel. Un prim moment este cel al religiilor 
orientale. Pentru acestea, religia şi filosofia sunt 
inseparabile, aceasta datorită faptului că ambele se 
orientează către raționalitatea absolută sub forma unei 
„înțelepciuni”, a unei tehnici soteriologice. Relaţia 
imediată a religiei cu filosofia explică persistenta, in 
cadrul religiei, a unei serii de „filosofeme”, de enunturi şi 
concepte care intră în domeniul filosofiei dar care se 
regăsesc, acum, ca reprezentări religioase. Tema 
„mijlocitorului” Mithra, a relaţiei Bine-Rău sub forma 
confruntării celor două principii divine în religia persană 
e un exemplu în acest sens. Un astfel de raport între 
filosofie şi religie, însă, nu poate fi considerat ca bază 
pentru înţelegerea naturii filosofiei. Forma mitologică în 
care se îmbracă ideea religioasă nu este indiferentă 
conținutului, ci îl denaturează: forma finită a reprezentării 


' Ibid., p. 57 
206 


ocultează gândul, nu îl revelează. „Metafora nu poate fi 
cu totul adecvată gândului, ea conţine totdeauna ceva în 
plus. Neîndemânarea de a-şi reprezenta gândul ca gând 
recurge la mijlocul exprimării în forma sensibilă”. A 
doua formă istorică a raportului, care cunoaşte mai multe 
variante, este cea a filosofiei care se defineşte prin 
opoziţie cu religia. Un prim exemplu în acest sens este 
cel al filosofilor greci şi al atitudinii acestora fata de 
religia populară. Creştinismul aduce cu sine alte 
configurații ale acestei opoziții. Mai întâi, „schema 
istorică” pe care o foloseşte Hegel în acest loc este aceea 
a succesiunii: scolastică — iluminism - filosofia 
idealismului german. Succesiunea reia, la nivelul 
Occidentului, logica istoriei religiei în general. Primul 
moment, al scolasticii, corespunde religiei orientale în 
ceea ce priveşte raportul dintre filosofie şi religie: cele 
două se află într-o relaţie de identitate abstractă, ceea ce 
nu permite înțelegerea deplină a niciunuia dintre cei doi 
termeni. Iluminismul pune problema care l-a preocupat 
pe Hegel încă din perioada scrierilor de la Jena: cea a 
raportului dintre credință şi rațiune, mai exact a opoziției 
lor, argumentată atât cu instrumentele filosofiei, cât şi cu 
cele ale teologiei. Gândirea este în cadrul acestui raport 
concepută după modelul intelectului, a facultăţii de 
cunoaştere finite. În felul acesta, mai notează Hegel, atât 
religia, cât şi filosofia nu se află în concordanță cu 
propria natură. Critica iluminismului din scrierile 
anterioare dovedeşte acest fapt. „A treia poziţie este 
aceea că gândirea sfârşeşte prin a se recunoaşte pe sine 
însăşi în această altă formă'”. Este poziţia idealismului 

speculativ, de pe care se justifică şi concepţia hegeliana 
asupra filosofiei. Propriu acestui moment este faptul ca 
filosofia se constituie ca „mărturie a spiritului” despre 
conținutul religiei. Elementul rational este cel care leagă 
cele două modalităţi ale spiritului. „Filosofia se găseşte 
pe acelaşi teren cu religia, are acelaşi obiect, adică 
rațiunea universală care este în sine şi pentru sine; spiritul 
vrea să îşi însuşească acest obiect, aşa cum se întâmplă in 
religie în cuprinsul rugăciunii şi al cultului”. Diferenţa 
constă în forma acestei rationalitati: filosofia are ca formă 
conceptul, religia are ca formă modalităţile imediate ale 
gândirii: reprezentarea, sentimentul, evlavia, etc. 
Diferența, notează în continuare Hegel, nu este însă 
abstractă: filosofia utilizează reprezentarea — conceptul 
speculativ nu poate fi conceput decât ca reflexie a 
reprezentării, se arată în Logica — după cum nici în cadrul 
religiei, gândul nu este absent. 

Veritabila diferență este pentru Hegel o discernere a 
diferitelor momente ale adevărului, iar nu opunerea 
acestor momente ca purtând, în sine, germenele 
conflictului. Termenul central al acestei discuții este cel 
de „mărturie a spiritului”, pe care doar îl schitez, pentru a 
reveni, pe larg, în secțiunea urmatoare la el. „Omul 
trebuie sa adopte o religie. Care este temeiul credinței 
sale? Religia creştină spune: mărturia spiritului despre 
acest conținut”. Mărturia spiritului, la rândul ei, nu se 
împlineşte ca atare decât în domeniul conceptului. 
Conceptul este cel care unifică cele două laturi ale 
conştiinţei religioase: pe de o parte, înțelegerea 
absolutului ca exterior, ca obiectiv şi pe de altă parte 

„conştiinţa cufundării in ființa absolută”! prin cult si 
pietate. Adevărul religiei, exprimat în forma misterelor — 
numite şi dogme, în cazul creştinismului — în mod 
esențial separă comunitate religioasă de alte comunități şi 
îi constituie, in această opoziţie, identitatea. Opoziția se 
reproduce, de asemenea, şi la un alt nivel: ea devine, în 
acelaşi timp, opoziţie între gândirea înţeleasă ca intelect 
abstract şi credinţa pură ce exprimă aderenţa la dogme. 
Conceptul hegelian de filosofie vine să depăşescă aceste 
opoziții, aducând adevărul religiei in fata rațiunii şi a 
instrumentului sau, conceptul. Ea  universalizează 
adevărul religiei, în sensul că îl face inteligibil ca adevăr 
universal, nu ca adevăr al unei comunități anume. În plus, 
ea singură poate depăşi opoziţia dintre credință şi intelect, 
opoziţie ce stă, de fapt, la baza tensiunilor ce traversează, 
în special, epoca modernă. 

Textul din Prelegerile de istorie a filosofiei este, în 
contextul încercării de fata, nimerit a fi invocat, întrucât 
reprezintă un exemplu cu privire la modul cum operează 
conceptul filosofic, cum funcţionează acesta în economia 
discursului hegelian. Istoria este aici contextul care 
limitează şi defineşte operaţia „conceptualizării”, de fapt, 
conceptul ca figură a discursului filosofiei speculative: 
operația este, în fond, aceea a  autosuspendării 
caracterului pozitiv al formelor spiritului, ca forme ale 
istoriei. „Mărturia spiritului” pe care o înfăptuieşte, în 
formă deplină, conceptul filosofic, se identifică, de fapt, 
cu ,,depozitivarea” reprezentărilor finite ale conştiinţei în 
care formele spiritului „obiectiv” (cu un termen al 
Enciclopediei) sunt date: religie, artă, ştiinţă. Cum poate 
fi înţeleasă, mai departe, depozitivarea reprezentării in 

concept? Apelul la Logică este, în acest moment, 
inevitabil. 

Reprezentarea, arata Hegel in prima parte a 
Enciclopediei, este forma nemijlocită a gândirii, marcată 
în mod esenţial de două trăsături: singularitatea şi 
exterioritatea reciprocă. Hegel dă exemple: sentimentele, 
intuitiile, imaginile, întrucât suntem conştienţi de ele, 
sunt reprezentări care, datorită formei nemijlocite pe care 
o conferă conţinutului, fac din acesta ceva finit. De aici şi 
critica pe care o face Hegel unei filosofii a reprezentării 
care îşi ia ca obiect absolutul. Punerea în lumină a 
contradictiilor unei astfel de filosofii se identifică de fapt 
cu critica metafizicii tradiționale, de-a lungul întregii 
opere hegeliene. Gândul, de cealaltă parte, se defineşte ca 
formă mijlocită a gândirii, ca rezultat al reflexivitatii. Ca 
determinatie a gândirii, conceptul este infinit, prin faptul 
că reflexivitatea face ca raportarea gândirii să nu se facă 
la un exterior al acesteia. Conceptul este astfel forma 
gândirii care nu are obiect exterior siesi. În acelaşi timp, 
conceptul este şi concret. „Întrucât gândirea caută să îşi 
facă un concept despre lucruri, acest concept (împreună 
cu formele sale cele mai nemijlocite, judecata şi 
silogismul) nu poate consta din determinări sau relaţii 
care ar fi străine şi exterioare lucrurilor”. Un sinonim al 
conceptului în sens speculativ devine astfel termenul de 
„gând obiectiv”. Gândirea, din punct de vedere 
speculativ, nu se reduce la a fi o simplă facultate de 
cunoaştere. Ca atare, ea ar cădea iar în limitarea unei 
opoziții, cea dintre subiect şi obiect. Gândirea reprezintă 
aşadar o dublă universalitate: a eului şi a lucrurilor, cele 

două aflându-şi doar împreună, în speculativul hegelian, 
adevărul. 

Distincția hegeliană dintre reprezentare şi concept este 
esenţială pentru definiția filosofiei în forma unei 
considerări a obiectelor pe calea gândirii. Sarcina, însă, se 
precizează ulterior: nu este vorba în mod nemijlocit de 
gând — concept — în filozofie, ci de transformarea 
reprezentării în concept. Mijlocirea conceptului face din 
filosofie forma absolută a gândirii speculative. Problema 
care se pune, acum, din partea filosofiei, este aceea de a 
nu fi înțeleasă în afara referintei ultime a lui Hegel, care 
este speculativul. In acest sens, accentuarea laturii 
esenţial corelative a obiectului filosofic se impune: acesta 
nu este conceptul în sens abstract, cât transformarea 
reprezentării în concept. Relația reprezentare — concept 
nu este una accidentală: reprezentarea nu reprezintă 
punctul subiectiv de plecare al gândirii, cât nemijlocitul 
care se reproduce pe sine în mijlocirea conceptului. La 
nivelul formelor gândirii, acesta din urmă, obiect şi 
mediu al filosofiei speculative, este în mod esențial 
reprezentare reflectată, transformată aşadar în interiorul 
filosofiei. Ceea ce se produce astfel capătă chipul unei 
restaurări a conținutului tradițional al filosofiei: „numai 
prin mijlocirea unei schimbări adevărata natură a 
obiectului ne devine conştientă”!. Întrebarea este, acum, 
in ce fel poate fi facuta vizibila, in discurs, natura 
mijlocita a conceptului? Raspunsul logicii hegeliene este 
acela că adevărul conceptului este judecata şi silogismul. 
În ceea ce priveşte problema, mai largă, a filosofiei, 
Hegel enumeră o serie de modalităţi care se identifică, de 
fapt, cu mărcile definitorii ale filosofiei speculative. 

Dintre acestea, miza cea mai importantă o deține 
înțelegerea filosofiei ca sistem. Raportul dintre filozofie 
şi sistem nu reprezintă un accident istoric. Faptul că 
filosofia speculativă este o filozofie sistematică 
înseamnă, pentru Hegel, că acesta este o determinatie 
esenţială a filosofiei, demonstrată ca necesară. „Ştiinţa lui 
(a Absolutului, n. n.) este prin esenţă sistem, deoarece 
adevărul, fiind concret, el este numai întrucât se 
desfăşoară in sine şi se reuneşte iarăşi cu sine, 
mentinandu-se în unitate, adică întrucât el este totalitate; 
numai prin diferenţierea sa şi prin determinarea 
diferenţelor sale se realizează necesitatea acestora şi 
libertatea întregului”!. Sistemul se opune, la Hegel, 
enumerării rapsodice de cunoştinţe. În aceeaşi măsură, se 
deosebeşte şi de modul de gândire axiomatic, caracterizat 
prin arbitrariul — deci caracterul subiectiv şi, prin aceasta, 
limitat — al principiului. Pentru Hegel, sistemul se poate 
defini ca logica determinărilor pe care conţinutul însuşi le 
pune, autoexplicitarea conţinutului cunoaşterii filosofice. 
Astfel, sistemul se defineşte pentru Hegel nu extensiv, ca 
sumă de cunoştinţe, ci dinamic. Momentele sistemului 
trimit unele la altele, nefiind alăturate conform unui 
principiu exterior. „Fiecare cerc (parte a sistemului 
filosofic, n. n.), fiind în sine totalitate, depăşeşte limitele 
elementului care îi este propriu şi pune bazele unei sfere 
mai largi”. Ideea, sau gândirea care se gândeşte [pe 
sine], apare, arată Hegel, integral atât în fiecare moment 
al determinării sale în sistem, cât şi în sistemul însuşi. 
Faptul nu poate fi înțeles, dacă sistemului i se dă o 
interpretare clasială. Problema se rezolvă, însă, in 

momentul în care sistemul devine o formă a dialecticii, o 
trecere de la nemijlocitul unui moment la mijlocirea pe 
care o aduce întregul: „ştiinţa particulară este, deopotrivă, 
cunoaştere a conţinutului său ca obiect existent şi, 
totodată, recunoaştere în acest conţinut nemijlocit a 
trecerii în cercul său superior”. Ceea ce înfăptuieşte, cu 
alte cuvinte, sistemul este o trecere de la nemijlocitul 
gândirii la mijlocirea acesteia sau, în termenii definiti mai 
sus, de la reprezentare la concept. Conceptul 
reprezentărilor este de fapt sistemul filosofic al acestora, 
punerea lor în coerenţa şi gândirea acestora ca momente, 
eliberate de singularitatea şi exterioritatea care le 
marchează în calitate de forme nemijlocite ale gândirii. 
Pentru Hegel, aşadar, filosofia reprezintă modalitatea 
prin excelență a  „depozitivării” reprezentării prin 
concept, altfel spus a „aducerii” acesteia în fata mărturiei 
spiritului. Prelegerile de filosofie a religiei duc această 
problemă mai departe, în sensul raportării la orizontul 
misterului, de care vorbeam mai sus. Acum, specificarea 
religiei absolute (a creştinismului) ca religie revelată este 
posibilă pornind de la o precizare. Termenul de 
„Offenbarung” are o dublă? utilizare: creştinismul este în 
acelaşi timp religie a revelatiei (offenbarte), cât şi religie 
revelată (offenbare). Revelația este, în primul caz, un fapt 
istoric, definitoriu pentru modalitatea adevărului creştin: 
acesta este un adevăr al credinţei, iar nu al intelectului, 
legat de un moment istoric anume şi care astfel devine o 
pozitivitate care va face, cum voi încerca să arăt, obiectul 

„interpretării speculative”. În al doilea caz, religia 
creştină este revelată, în sensul că este desfăşurarea 
deplină a esenței religiei ca atare, este religia deplină, 
identică conceptului ei. Religia manifestă, împlinită este 
în acest sens religie revelată. Cele două înţelesuri se 
unifică, în momentul în care revelaţia, în primul sens, 
devine prin exerciţiul filosofic al conceptului mărturie a 
spiritului, iar pozitivitatea, istoricitatea creştinismului 
devine moment în raportarea la sine a spiritului. Ediţia 
Marheineke a prelegerilor conţine, în esenţă, o sinteză a 
variantelor prelegerilor din 1824 şi 1827. Revelația este 
înțeleasă, într-o primă fază, ca manifestare a spiritului. 
„A se revela înseamnă această diviziune originară a 
formei infinite, înseamnă a se determina, a fi pentru altul; 
această manifestare de sine aparține esenței înseşi a 
spiritului.” Conținutul  revelaţiei devine însă o 
problemă: el este, pe de o parte, multiplu. Creaţia, dogma 
sunt exemple ale revelatiei divine. Ca atare, revelația 
capătă aspectul pozitivitatii, cum spuneam, ca ceva care 
„vine” din altă parte şi este, prin originea ei, 
neomenească. Pe de altă parte, însă, arată Hegel, revelația 
se are pe sine ca obiect: înțeleasă ca manifestare a 
spiritului, ea este de fapt forma mărturiei spiritului, iar nu 
originea unui adevăr diferit de ea însăşi: „Ce revelează 
Dumnezeu dacă nu tocmai că El este această revelare a 
sa? Ceea ce revelează El este forma infinită”. Filosofia 
religiei va avea ca miză tocmai identificarea celor două 
acceptiuni ale revelatiei, adică arătarea faptului că întreg 
conţinutul dogmatic al creştinismului, iniţial conţinut 


' Hegel, Prelegeri de filosofie a religiei, Humanitas, Bucuresti, 
1995, p. 410 
* Ibidem. 

pozitiv prin excelenţă, este de fapt moment al constituirii 
adevărului despre Dumnezeu ca spirit, a cărui esență este 
manifestarea de sine. Ceea ce voi încerca să arăt, în acest 
sens, în finalul secţiunii, este tocmai modul în care Hegel 
operează acestă identificare, astfel încât „der Inhalt, der 
offenbart ist — das ist es, was geoffenbart wird, das ist 
eben, dass er ( Gott als Geist, n. n.) er für ein Anderes ist, 
aber auch ewig fiir sich”. Din acestă perspectivă, 
revelaţia este, pentru Hegel, revelație deplină, completa. 
Crestinismul astfel, ca religie a spiritului, religie a 
adevărului, iar nu a tainei: revelaţia spiritului nu lasă rest, 
ea este totală, iar adevărul ajunge, în cadrul acestei 
religii, la deplina sa „expresie”. Problematică din punct 
de vedere dogmatic, consecința hegeliană este însă deplin 
justificabilă din punct de vedere al filosofiei spiritului, 
care se arată a fi, în altul, identic cu sine, a cărui 
determinatie de a se manifesta este fundamentală. Prin 
urmare, pentru Hegel — cel din prelegerile berlineze — 
concepția filosofiei ca depozitivare a reprezentării 
conduce, în ultimă instanță, la “rezultatul” teologic al 
unui Dumnezeu care nu are nimic de ascuns. 


3. Spirit şi adevăr 


Paragraful 381 din Filosofia spiritului defineşte 
spiritul plecând de la relaţia pe care acesta o întreţine cu 
natura. Strategia este aceeaşi ca şi în scrierile perioadei 
de la Jena, cand spiritul se definea prin raportul cu ceea 
ce îi este opus, anume natura. De data aceasta, în 
Enciclopedie, este vorba, cel puţin într-o primă fază, de 
precizarea relaţiilor sistemice dintre cele două: "Spiritul 


' Hegel, Vorlesungen..., ed. cit., (var. 1824), p. 106 

are pentru noi drept presupozitie a sa, natura, fiind 
adevărul acesteia şi, prin urmare, principiul ei absolut. În 
acest adevăr, natura a dispărut şi spiritul s-a arătat a fi 
Ideea ajunsă la fiintarea ei pentru-sine, al cărei obiect, şi 
tot astfel subiect, este conceptul"'. Identitatea cu ideea 
prin mijlocirea naturii suprimate reprezintă miza cea mai 
importantă a paragrafului de fata. Hegel defineşte astfel 
spiritul procesual, nu substanţial, ca mijlocire a Ideii, ca 
revenire a Ideii din alteritatea sa, natura: altfel spus, 
spiritul are ca determinatie esenţială idealitatea, 
reducerea  exteriorității la  interioritate, termenul 
traducând pe cel, consacrat de Fenomenologia spiritului, 
de Erinnerung  (amintire-interiorizare). Văzut din 
perspectiva relaţiei cu natura, aceasta idealitate se 
înțelege ca negatie, ca diferență; din punctul de vedere al 
întregului sistem, însă, idealitatea reprezintă o modalitate 
a afirmației, întrucât ea reprezintă întoarcerea la sine a 
Ideii logice, autosesizarea acesteia în relaţie cu natura. 
Filosofia naturii reprezintă, astfel, - în ansamblul 
sistemului - nu o încercare subiectivă de reconstrucție a 
fenomenelor naturale din perspectiva spiritului, ci o 
descriere a felului în care Ideea însăşi, prezentă în natură, 
suprimă "dispersia" ca formă de existență a naturii. 
Filosfia naturii este o fenomenologie a Ideii în natură, iar 
nu o „redefinire”, o reconstrucţie a naturii din perspectiva 
unei filosofii a spiritului. Astfel, relația dintre cei trei 
termeni (idee, natură, spirit) devine inteligibilă: este 
vorba de o relaţie circulară, în care ultimul termen, 
spiritul, defineşte de fapt cercul însuşi, anume 
"idealizarea" care face posibil raportul speculativ între 
primele două instanţe. Raportul pe care spiritul îl întreţine 


i Hegel, Filosofia spiritului, Humanitas, Bucureşti, 1996, p. 13 

cu o altă formă a "exterioritatii" sale, anume istoria, 
radicalizează acest rezultat: "activitatea spirituală se 
îndreaptă asupra unui obiect activ în sine însuşi - asupra 
unui obiect care el însuşi s-a străduit sa se ridice către 
ceea ce trebuie realizat prin această activitate”!. Epoca 
însăşi creează oamenii care o definesc şi îi dau forma, 
țelul specific, vrea să spună Hegel. Un prim rezultat, în 
urma acestor discuţii, în legătură cu definiția spiritului, 
este conceperea sa, în relație cu celelalte instanţe ale 
sistemului filosofic, ca formă a circularitatii, altfel spus 
nu ca transformare a naturii în altceva decât natura însăşi, 
nici ca transformare a logicului, ci ca "adevăr" al naturii 
şi al logicului, punerea lor în relaţie dialectică. Odată ce 
spiritul devine astfel o modalitate a relației şi nu o 
substanță-rezultat al procesului natural, odată ce spiritul 
numeşte dezvoltarea subiectivitatii logice pentru ca 
aceasta să se recunoască pe sine ca formă a subiectivitatii 
concrete, întrebarea este: cum poate fi înțeleasă 
dezvoltarea spiritului ca atare, care este miza proiectului 
pneumatologic hegelian? Cerinta este exprimată clar de 
Hegel în adaosul la paragraful 379: „Numai când privim 
spiritul în procesul acesta al autorealizării conceptului 
său, numai atunci îl cunoaştem în adevărul său; (căci 
adevărul este tocmai concordanța conceptului cu 
realitatea)”. 

Paragrafele 382-384 vizează deducerea determinatiilor 
spiritului plecând de la definiția sa schitata în paragraful 
381. O primă determinatie este libertatea: "Esenţa 
spiritului este de aceea, formal, libertatea, negativitate 


' Ibid., p. 19 
* Ibid., p. 11 

absolută a conceptului ca identitate cu sine"!. Libertatea, 
avertizeză Hegel, nu poate fi concepută, mai departe, ca 
abstragere din relaţie şi ca singularitate, ci tocmai ca 
asumare a relaţiei în calitate de moment necesar al 
dezvoltării spiritului. Raportarea la sine însuşi, care este 
numele speculativ al libertăţii, se cucereşte în celălalt, iar 
nu în afara lui. Ea este rezultat al creşterii spiritului, nu 
premiză a acesteia. Şi, ca rezultat, libertatea se identifică 
adevărului spiritului. Hegel reia spusa christică: adevărul 
vă va face liberi! pe care o rescrie: „libertatea îl face 
(spiritul, n.n.) adevărat”. Definiţia spirituală a adevărului 
va fi dezbătută mai jos, pentru moment rămânând ca 
rezultat identificarea adevărului cu libertatea spiritului, 
altfel spus cu asumarea dialectică a relaţiei cu celălalt. 
Miza proiectului pneumatologic hegelian, de care 
vorbeam mai sus, devine astfel clară: este vorba de 
demonstrarea necesității "drumului" spiritului in 
raportarea sa la diferitele regimuri ale exterioritatii, altfel 
spus a libertăţii sale. „Idealizarea” ca definiție a spiritului 
este identică libertăţii sale, ca determinatie a existenței 
spiritului în relaţie cu diferitele sale alteritati. 

Interesant este felul în care intervine în discuţie 
problema adevărului. Paragraful 379 îl defineşte drept 
„concordanţă a conceptului cu realitatea”. Paragraful 381 
vine cu lămuriri suplimentare, denumind modalitatea 
concretă a acestei concordante: ea se stabileşte nu 
imediat, ci ca reducere dialectică a alteritatii, ca asumare 
a relației în calitate de moment al identității dinamice cu 
sine. Paragraful 383 pune problema în mod inedit: 
"Determinatia proprie spiritului este de aceea 


' Ibid., p. 21 
* Ibid., p. 22 

manifestarea"!. Realitatea conformă conceptului 
spiritului, dobândită prin parcurgerea ipostazelor sale 
faptice reprezintă, sub această nouă determinatie, 
universalitatea spiritului care, ca ființând pentru sine, 
reprezintă particularizarea sa în raport cu diferitele 
pozitivitati. În spirit nu se revelează un conținut a cărui 
formă este cea spirituală, ci tocmai spiritul ca atare, 
identic cu sine în formele lui particulare. Altfel spus, 
spiritul nu revelează ceva, ci se manifestă pe sine, 
"determinatia şi conținutul lui sunt însăşi aceasta 
revelare"?. Idealizarea devine de înțeles, din perspectiva 
paragrafului 383, ca recunoaştere de sine a spiritului în 
mediul alteritatii sale: procesul nu este unul mecanic, nici 
unul logic, ci unul în mod esenţial fenomenologic. 
"Particularizarea" spiritului în formele sale faptice este de 
fapt revalarea sa de sine, ca esență sau determinatie 
fundamentală a sa. Ceea ce are drept consecință 
redescrierea raportului dintre forma şi conţinut, 
redescriere la care m-am mai referit în cadrul capitolului 
de fata. Redescrierea are ca element central ideea unităţii 
dintre formă şi conținut, faptul că, din punct de vedere al 
filosofiei speculative, conținutul absolut este de fapt 
propria sa manifestare ca formă. "Conţinutul adevărat 
cuprinde, aşadar, în sine însuşi forma, iar forma adevărată 
este propriul ei conţinut"?. 

Adevărul, ca urmare a celor spuse, se defineşte ca 
manifestare deplină a spiritului, ca unitate a formei şi a 
conţinutului, unitate văzută la modul manifestării, altfel 
spus în care forma nu este una exterioară conţinutului, ci 


' Ibid., p. 23 
* Ibid., p. 23 
? Ibid., p. 24 
219 


tocmai manifestarea acestuia. Teoria hegeliană despre 
adevăr devine, din punct de vedere al filosofiei spiritului, 
o teorie a revelatiei sau a manifestării de sine. Exemplul 
teologic pe care îl oferă Hegel este clar: Fiul nu 
reprezintă organul revelatiei divine, ci însuşi conţinutul 
acestei revelații, anume a faptului că Tatăl se diferenţiază 
pe Sine în Fiul şi din această diferenţiere Se reîntoarce în 
Sine ca Spirit. Tot în acest context se înţelege şi afirmaţia 
lui Hegel după care Spiritul reprezintă adevărul naturii şi 
al logicului. Anume, în momentul în care natura şi logicul 
sunt văzute ca forme ale spiritului - altfel spus, ca fiind 
manifestări, exteriorizări ale acestuia - ele sunt 
concepute în adevăr, din punctul de vedere a conţinutul 
lor real. La fel, definirea spiritului absolut ca unitate a 
conceptului spiritului cu realitatea sa, deci ca adevăr al 
spiritului sau ca manifestare completă a sa ca spirit dă o 
semnificaţie interesantă termenului "absolut" care, din 
perspectiva scenariului hermeneutic pe care încerc să îl 
descriu, deține o semnificație importantă: "absolut", din 
acestă perspectivă, corespunde regimului manifestării 
complete a conţinutului spiritual, identitatea formei 
spiritului cu conținutul său, deplina transparență a 
spiritului. Ca atare, este de fapt identic semnificației 
termenului "adevărat" ca unitate a realităţii cu conceptul. 


4. Interpretare şi reductia misterului 


Dacă se poate vorbi despre un concept hegelian al 
„interpretării”, acesta poate fi văzut, în urma celor spuse, 
ca fiind orientat spre lămurirea” conținutului reprezentării 
şi, astfel, spre reductia misterului, iar nu spre asumarea şi 
sporirea sa. Paradigma rămâne în acest punct, cum 
spuneam, una iluministă. „Interpretarea” hegeliană nu 

este un demers subiectiv, sintetizabil într-o sumă de 
reguli, ci reprezintă o transformare a obiectului, o 
aducere a acestuia în situaţia de a fi inteligibil, de a putea 
fi înţeles. În plus, interpretarea justifică (rechtfertigt) 
astfel obiectul, îi găseşte un loc în orizontul adevărului. 
Acest concept al interpretării poate fi cu greu specificat 
prin referire la tradițiile consacrate ale hermeneuticii, 
acestea făcându-şi, după cum am amintit, acestea din 
urmă îşi fac din renunţarea la Hegel un crez fundamental. 
El poate fi precizat printr-o analogie, de pildă aceea a 
oglinzilor care se privesc pe ele însele (R. Gasche) semn 
al transparenţei perfecte, ori al naşterii mistice în 
Dumnezeu ca semn al revenirii la adevăr tocmai prin 
raportul tensionat cu propriile hotare. Locul comun al 
acestor fenomene, limpezirea ca rezultat al confruntarării 
cu sine, descrie întrucâtva intuitiv ceea ce Hegel 
sugerează prin conceptul său de interpretare. 

Nesuspicioasă prin natura sa, interpretarea hegeliană 
pleacă de la presupozitia limpezimii originare a 
obiectului său şi se defineşte ca demers prin care această 
limpezime este redobândită şi asumată în orizontul 
finitudinii lumii. 

Capitolul 3 


Cum sint posibile ereziile hermeneutice 


VALERIU GHERGHEL 


Flacăra lui Yah 


The Flame of Yah 
(Abstract) 


The commentators have only recently discovered 
that the Divine Name (YHWH) did not occur in “Shir 
ha-Shirim” (i.e. “Song of Songs"). The rabbis didn’t 
see this simple “truth”, as if they were blind. The author 
of this essay analyses this kind of “hermeneutical 
blindness”. Why haven’t the rabbis seen that the Divine 
Name is absent in the “Song of Songs”? How did they 
translate the noun “shalhebetyah”? Could “yah” be 
considered a name of God? 


1. Protagonistul nenumit 


Discutia care urmează (si care se cuprinde într-o 
polemică fără un început precis şi, mai cu seamă, fara 
sfirşit) nu şi-ar avea rostul dacă poemul Shir ha-Shirim 
(Cintarea cintărilor, aşadar) ar fi o scriere din afara 
canonului iudaic. Dar Shir ha-Shirim este unul din cele 
cinci Meggilot şi face parte, incontestabil, din textul 
biblic. Prin urmare, simpla lui analiză literară (astăzi 
triumfătoare) nu a fost totdeauna suficientă. Nu voi spune 
însă nimic despre locul Cintării... în canon. În această 
privință, situația poemului e indiscutabilă. Cărturarii 

evrei şi rabbi Akiba însuşi au decis de mult (poate înainte 
de “conciliul” de la Jamnia) includerea Cintarii cintarilor 
în canon (cf. Fox, 1985: 250-252). Voi comenta, în 
schimb, o absenţă care a trecut multă vreme neobservată. 
În versurile din Shir ha-Shirim nu apare nicăieri numele 
lui Dumnezeu. Astăzi, această realitate (textuală) este 
irecuzabilă. Pînă acum un deceniu nu a fost cîtuşi de 
puţin aşa. 

Vreme de două mii de ani, nimeni nu s-a îndoit de 
prezenţa numelui divin în Canticum... Ea era de la sine 
înțeleasă. Cita vreme, in Shir ha-Shirim, unul dintre 
protagonişti este însuşi YHWH, nu poți accepta că 
numele său nu se găseşte acolo. Protagonistul nu poate fi 
anonim, totuşi. Poartă un nume prestigios. lar acest nume 
e chiar numele divin, omniprezent şi imuabil, ca şi ceea 
ce denumeşte. Canticum este, deci, o poveste despre 
YHWH. E, altfel spus, descrierea unei “dorinţe 
metafizice”, un dialog şi o invocatie. Şi, cu toate acestea: 
cum poţi invoca pe cineva fără să-i rosteşti numele? 

Shir ha-Shirim (si cititorii săi) oferă, poate, un răspuns 
acestor întrebări’. 


2. Esther 


Voi începe prin a preciza că numele divin, numele 
ebraic al lui Dumnezeu, YHWH (pronunţat Adonai de 
cître devoti), sau oricare alt nume cu rostul de a-l designa 
pe Dumnezeu, nu apare nicăieri în cartea Estherei (cf. 
Blumenthal, 1995; Broyde, 1995: passim)... Faptul e 


' Pentru înlesnirea lecturii, în cuprinsul eseului de fata, voi cita 
(doar) numele autorului, anul apariţiei şi pagina (pentru toate 
datele se va consulta nota bibliografică). 

suficient de curios, intrucit naratiunea despre curajoasa 
Esther se include în canonul ebraic. În pofida oricăror 
reticente morale, locul naraţiunii nu a fost disputat cu 
seriozitate niciodată de către savanți. Exegetii au observat 
însă, de mult, absenţa numelui divin. Şi nu au omis să o 
menţioneze. Au încercat s-o explice, cum vom vedea, 
prin multiple, ingenioase, insinuante comentarii, i-au 
căutat şi i-au propus, în sfîrşit, o “soluţie”. Cînd nu au 
inserat pur şi simplu numele YHWH în text, comentatorii 
au pretins că acest nume se află, totuşi, acolo, întotdeauna 
prezent, ca sugestie sau trimitere secretă. Prima soluție e 
de aflat, astfel, în Septanta (versiunea grecească a 
Scripturii ebraice), în comentariul “targumic” şi în 
versiunea ulterioară a Estherei (varianta apocrifă). A 
doua soluţie e de aflat în textele cu finalitate liturgică (id 
est, textele folosite în sinagogă, care se referă şi pornesc 
de la Esther). S-a afirmat astfel că, fiind numele unei 
instanțe omniprezente, YHWH (sau oricare alt nume al 
lui Dumnezeu: Rabbi Moshe ben Maimon, zis şi Abu 
Imran Mussa bin Maimun ibn Abdallah al-Qurtubi al- 
Israili, zis şi Rambam, zis şi Maimonide!, în secolul al 


' Rabbi Moshe ben Maimon recenzează în textul sacru şapte 
nume ale lui Dumnezeu care (conform unui precept ritual), 
odată scrise, nu mai pot fi şterse. Numele propriu al lui 
Dumnezeu e tetragrama |“tetragrammaton”]: YHWH. Ca 
substantiv, el nu are un înţeles definit. Nici măcar nu poate 
fi pronunţat. Dimpotrivă, Elohim e un nume cu multe 
semnificații. El exprimă, înainte de orice, inițiativa şi 
puterea creativă a divinității. În al doilea rind, Elohim evocă 
ideea ordinii cosmice supravegheate, a providentei. În al 
treilea rînd, Elohim e, prin excelență, numele care îl 
desemnează pe Dumnezeu, cînd profeţii non-iudei se referă 
la principiul divin. 

XII-lea, a recenzat şapte!) se află pretutindeni. Aşadar, el 
nu lipseşte nici din Esther. Îl aflăm, au spus savanții, de 
pildă, în versetul 4:14 al cărții: “Dar dacă vei tăcea acum 
[asupra suferinţei lor], ajutorul şi izbăvirea vor veni din 
altă parte [din alt loc] pentru iudei”. Termenul ebraic 
“maqom” (“din alt loc”) ar fi, în realitate, un nume 
substitutiv pentru numele divin, o aluzie sacră. Soluția 
nu-l va mulțumi însă pe comentatorul şi poetul medieval 
Abraham ben Meir Ibn Ezra (1189-1164). El va recuza 
decis substitutia termenilor (“maqom” ca trimitere la 
YHWH şi sugestie a atotprezentei Sale), precizînd că e 
vorba de o rezolvare rabbinică tirzie a dificultății. Biblia 
nu cunoaşte această echivalare. Semnificația termenului 
nu este una originară. În scripturi, “maqom” nu e folosit 
niciodată ca trimitere la YHWH. De fapt, presupune 
Abraham Ibn Ezra, absența numelui divin se datorează 
chiar autorilor cărții despre frumoasa, inteleapta, 
necruțătoarea Esther. Ei au încercat să evite un 
“malentendu”, renuntind de-a dreptul la nume (la orice 
nume divin). Căci dacă YHWH (sau alt nume sacru) ar fi 
existat în text, cititorii non-iudei ai cărții l-ar fi înlocuit de 
bună seamă (ca urmare a perversitatii şi incapatinarii lor) 
cu numele calp al unor divinități muribunde (zeii celor o 
sută douăzeci de ținuturi peste care domneşte Ahasuerus). 
Şi, ca atare, posibila lor intervenţie “textuală” ar fi 
modificat radical semnificaţia teologică a narațiunii 
Estherei şi a evenimentului relatat acolo (triumful 
semintiei iudee asupra duşmanilor şi stabilirea sărbătorii 
de Purim). Voi spune, în treacăt, că acest redutabil 
argument nu aparţine, la propriu, lui Abraham Ibn Ezra, 
ci a fost exprimat mai devreme de către învățatul Rav Hai 
Gaon (în secolul VIII). 

La rîndul lor, comentatorii moderni au remarcat 
anomalia şi au justificat absenţa în chipul următor: prin 
raport cu Ahasuerus, un rege lipsit de inițiativă şi, mai 
degrabă, apatic, Dumnezeu este regele adevărat al 
iudeilor. În consecință, nimic nu impune menţionarea 
numelui său în textul Estherei. Simpla prezenţă a acelui 
rege agonic şi ezitant, Ahasuerus, sugerează cu tărie o 
alta: şi anume pe aceea a Regelui Regilor, a lui YHWH 
însuşi. Mai aproape de noi, rabbi Amos Hacham (1973: 
17-18) susține că Esther este “singura carte din întreaga 
Biblie unde numele lui Dumnezeu nu e menționat”. Şi 
alții fac observaţii similare: rabbi Nosson Sherman, de 
exemplu (1976: XXXVI). Dar ele nu exprimă negreşit un 
adevăr complet. Şi nici măcar adevărul pur şi simplu. 


3. YHWH in “Shir ha-Shirim”! 


Cu toate acestea, în Cintarea cintarilor, există două 
cuvinte compuse în care ar putea figura numele divin. Cel 
dintîi este “bi-tseva’ot” (Canticum 2:7; 3:5). Al doilea, 
“shalhebetyah” (Canticum 8:6). “Tseva’ot” e unul din 
numele care odată scrise nu pot fi şterse (conform 
prescriptiilor formulate în Talmud şi în studiile lui 
Maimonide). “Tseva’ot” apare de 292 de ori în Biblie şi 
numai în cinci cazuri e legat de Tetragramă sau de 
Elohim. Prezenţa termenului “bi-tseva’ot” explică, in 
parte, credința persistentă a carturarilor rabbini în 
existenţa numelui sacru in Canticum. Uluitoarea (prin 


' Spre a evita repetarea obositoare a titlului (care, în ebraică, e 
“Shir ha-Shirim”), folosesc pe rînd, pentru a desemna 
poemul iubirii dintre Shulammita şi Solomon: “Cîntarea 
cîntărilor”, latinescul “Canticum caticorum” şi, fireşte, “Shir 
ha-Shirim”. 

inventivitate şi arbitrar) parafrază targumica (cf. Manns, 
1991: 277; Blumenthal, 1995: 81) interpretează “bi- 
tseva’ot”, din versetele 2:7 si 3:5, ca “Seigneur des 
armees”, “Lord of Hosts”: “Domn al ostirilor [celeste]”. 
Totuşi, comentatorii medievali ai Cintarii... (Rashi, Ibn 
Ezra, Sephorno etc.) traduc “bi-tseva’ot” prin “gazele”: 
forma feminină a substantivului “tsvi” (cf. Gordis, 1954: 
28). Cuvintele din 2:7 şi 3:5 nu sînt, aşadar, de natură 
divină, ci seculară. Dificultatea nu dispare, totuşi. Dacă 
“tseva’ot” e un nume pentru Dumnezeu, de ce exegetii 
din veacul de mijloc fac efortul de a dovedi că, în 
“Canticum”, ori de cîte ori apare, numele “Solomon” tine 
locul numelui divin? Şi de ce susțin ei că “Solomon” e un 
nume care nu poate fi şters? 

La rîndul său, cuvîntul shalhebetyah poate fi citit ca 
un singur nume sau ca un nume compus. Dacă 
“shalhebetyah” e un singur cuvînt, trebuie tradus prin 
sintagma “un foc imens” (id est: un foc foarte mare, 
puternic). Dacă e citit ca fiind un cuvînt dublu, poate fi 
echivalat prin expresia “focul lui Yah” (deşi Maimonide 
nu inventariază nicăieri în chip explicit pe “Yah” ca 
nume divin). În acest caz, se poate afirma (dar e o ipoteză 
slabă) că “Yah” e o redare trunchiată a lui YHWH. Dacă 
este aşa, numele lui Dumnezeu apare în poem. Se poate 
argumenta însă şi că “shalhebetyah” e un nume obişnuit, 
care nu trimite la YHWH. Si, de altfel, chiar 
manuscrisele massoretice îl citesc în chipuri diferite. Ben 
Asher, de exemplu, susţine (pentru temeiuri precise) că e 
vorba de un singur cuvînt. “Shalhebetyah” e similar în 
acest caz termenului ma'felyah (cf. Ieremia 2:31: 
“întuneric complet” sau “întuneric beznă”, cum sună o 
traducere românească, “darkest gloom” propun 
traducătorii în engleză), termen citit de toţi exegetii ca 

fiind un singur cuvînt!. În schimb, rabbi Abraham ben 
Me’ir Ibn Ezra consideră “shalhebetyah” un cuvînt 
compus şi îl traduce prin sintagma “un foc al lui Yah 
[Dumnezeu]” (cf. Reif, 1990: 245). Alţii îl citesc la fel 
(două cuvinte), dar nu îl traduc prin “focul lui 

Yah[weh]”, ci prin expresii ca “un foc puternic”, “un foc 
uriaş”, “un foc care arde cu putere”, “un foc vehement”. 
În sfârşit, venerabilul rabbi Shlomo Yitzhaqi, zis şi Rashi 
(1040-1105) citeşte “shalhebetyah” ca “focul lui 
Gehinnom”. Soluţia e cutezătoare şi originală, dar nu a 
fost urmată de interpreți. Dintr-o glossă a lui rabbi Judah 
aflăm că “focul lui Gehinnom” a fost creat în a doua zi a 
Facerii şi nu se va stinge niciodată. Gehinnom trimite, 
desigur, la “gehenna” şi la flacăra ei sempiternă. 

Există, aşadar, raţiuni puternice în sensul că nici “bi- 
tseva’ot” şi nici “shalhebetyah” nu sînt nume sacre. 
David R. Blumenthal (1995: 82) mărturiseşte că a sesizat 
absența numelui lui Dumnezeu în Canticum..., abia dupa 
ce a citit studiul consacrat Cintării cintarilor de către 
Renita Weems, în The Women’s Bible Commentary 
(1992: 156). Mai întîi, nu a crezut afirmaţia. A privit-o cu 
scepticism. Şi-a consultat, apoi, colegii. A verificat 
minuţios bibliografia. A analizat comentariile. A 
inspectat, într-un cuvînt, tradiţia. În cele din urmă, 
adevărul s-a vădit în toată, orbitoarea lui, incredibilă 
strălucire: în Shir ha-Shirim, YHWH e absent. Şi nu 
numai el. Toate celelalte nume catalogate de Maimonide 


' Nu mai putin, termenul “halleluyah” (unde sufixul “yah” are 
funcția de a marca superlativul: “great praise”, s-a tradus în 
engleză) respectă acelaşi principiu. “Merchavyah” (din 
Psalmul 118:5), care înseamnă un “loc vast”, un “loc fără 
hotare”, la fel. 

> Cae zati E Si . 
lipsesc cu desăvîrşire. Nimeni nu a remarcat, totuşi, 
absența. Cercetătorii poemului (şi sînt miriade!) s-au 
dovedit, pînă foarte tîrziu, orbi... Oare de ce? 


4. Răspunsul ,,clasic” 


Propriu vorbind, Canticum canticorum reprezintă “un 
text erotic, explicit sexual” (Blumenthal, 1995: 82). 
Nimeni nu-i contestă echivocul lasciv. O atare observație 
(odinioară de neînchipuit) poate fi făcută în deplină 
serenitate. Şi totuşi: prezența poemului într-un canon, mai 
degrabă, puritan şi sever a iscat, neîndoios, o seamă de 
întrebări. Cum l-au primit (şi privit) venerabilii exegeti 
rabbini în lecturile lor? Voi face o succintă prezentare a 
acestor lecturi intortocheate, minutioase şi, cel mai 
adesea, arbitrare. In Targum, spre exemplu, poemul 
pricinuieşte o interpretare amănunţit simbolică (cf. 
Manns, 1991). Toate celelalte lecturi (din “midrashim”) 
urmează, fără greş, aceeaşi perspectivă: e vorba, în 
Canticum..., de o scriere care prezintă, într-o modalitate 
învăluită, legătura “erotică” dintre Dumnezeu-Adonai şi 
poporul lui Israel. Dar metafora “nuptiala” nu este 
nouă... Ea se află deja în discursul figurat al profeților, în 
Hosea, în Isaia, în Ezekiel etc. (cf. Gordis, 1954: 2). 


' Există, poate, şi excepții, deşi se impune o atentă analiză a 
lor. David ben Solomon Ibn Abi Zimra (Radbaz, 1479- 
1573) notează absența lui YHWH in “Ecclesiast” şi 
“Canticum” (“Responsa” 2:722). La rîndu-i, Joseph 
Hayyim ben Elijah al-Hacham (1835-1909) subliniază 
absenţa lui YHWH în “Canticum” şi “Kohelet” (“Responsa 
Rav Pe'alim”, 4:11; cf. şi Blumenthal, 1995, nota 23). Nici 
unul nu observă însă totala absență a numelui sacru în 
“Canticum”. Deşi o recunosc la “Esther”... 

Legatura dintre YHWH si poporul ales este comparata, 
adesea, cu una aproape “conjugală”. Prin urmare, daca 
“tema” Cintarii cîntărilor este, cu adevărat, relaţia 
amoroasă dintre YHVH şi semintia lui Israel, nimic mai 
firesc ca numele divin să se afle în text. Deşi, am văzut 
deja, el nu se află acolo... 

Mai departe: Rashi (mai exact: Rabbi Shlomo 
Yitzhaqi din Troyes) nu tine seama de sensul literal, 
respinge semnificația “imediată” (simplă, evidentă) a 
Cintarii... şi interpretează alegoric-spiritual poemul (cf. şi 
Lawee, 2007: passim). La rîndul lui, nici Abraham Ibn 
Ezra nu admite o lectură “literală” a Cintarii..., care ar fi, 
în opinia lui, incompletă (şi incorectă). Unii s-au îndoit 
însă de perfecta lui bună credință. De obicei, Abraham 
Ibn Ezra e un “literalist” desăvirşit. Comentariul său are 
trei secţiuni. În prima, explică termenii (producînd o 
interpretare gramaticală). În a doua, oferă o interpretare 
literală (poemul descrie iubirea dintre un păstor şi o 
fecioară). În fine, în cea de a treia parte, exegeza lui se 
ridică la sensul spiritual. Oricum, pentru a preveni o 
greşită înţelegere a triplei sale interpretări, Abraham ben 
Meir Ibn Ezra scrie fără nici un echivoc: “Shir ha-Shirim 
e mai presus de tot ceea ce a compus [regele] Solomon 
[de toate cîntările sale]; fereşte-te însă, fereşte-te însă 
[nici să gîndeşti că trebuie] să pricepi erotic [senzual, 
natural] [Cintarea... lui Solomon], căci [“Shir ha- 
Shirim”] se cuvine a fi cititță] [şi interpretată] după 
[metoda, scoala] midrash[-ului], aşa cum au citit 
[dintotdeauna inteleptii iudei] profeția lui Ezekiel” 
(Abraham Ibn Ezra, 1874: 10; cf. si Reif, 1990: 241-249; 
Cohen, 2003: 47; am completat exprimarea lui Ibn Ezra, 
care ramine, de obicei, extrem de concisa). in sfirsit, 
Maimonide vede in Shir ha-Shirim o metaforă a iubirii 

dintre sinele individual şi YHWH. Lectura filosofului din 
Cordoba e, în acest chip, o soluție de ordin mistic- 
individual la o străveche enigmă, pretins alegorică (cf. şi 
Cohen, 1995/1996: 16-19). Viziunea exegetilor medievali 
a fost rezumată în chip luminos şi definitiv de către rabbi 
Shemariah ben Elijah din Creta care afirmă. “Dacă 
[versetele “Cîntării...”] au [cu adevărat] o semnificaţie 
literală, nimic pe lume nu poate fi mai profan [şi mai 
vătămător pentru Israel] decît [aceste cuvinte]” (cf. Fox, 
1985: 238). ÎL confirmă rabbi Juda ben Ilai prin enunţul 
următor: “Acela care [îndrăzneşte să] traducă Torah în 
chip literal e un [biet] înşelător; dar acela care îndrăzneşte 
să adauge ceva [textului] este [de-a dreptul] un 
blasfemiator” (Manns, 1991: 259; pentru atitudinea 
comentatorilor creştini, nu mai puţin puritană decît aceea 
a comentatorilor evrei, faţă de o lectură literală a 
Cintarii..., trimit la studiul lui Corney, 1998: 494-516). 

Cum vedem, cînd vine vorba de Shir ha-Shirim, 
tradiţia antiliteralistă e cu adevărat covirsitoare. Şi numai 
puterea unei atari tradiţii, am impresia, ar putea explica 
îndeajuns afirmaţia unui Nosson Scherman, după care 
“sensul imediat (simplu, evident, direct, literal) al 
Cintării cintarilor este unul parabolic (alegoric)? 
(Sherman, 1976, pp. LX-LXIV). Un exeget spusese deja 
apăsat: Shir ha-Shirim nici nu are o semnificaţie literală: 
unica lui semnificaţie fiind de ordin spiritual (“Responsa 
Rav Pe'alim”, 4:11; pentru o opinie contrară, vezi însă 
Fields, 1980). Si dacă Shir ha-Shirim nu are o 
semnificaţie literală, a cerceta în text prezența (sau 
absența) unei vocabule (chiar prezența numelui divin) nu 
înseamnă o pură zădărnicie? 

5. Numele absent si ratiunea absentei sale. O ipoteza 


Desi nu recunoste in totul absenta numelui divin si 
crede că termenul ebraic shalhebetyah (din versetul 8:6) 
se traduce adecvat prin “flacăra lui Yah” (sau, oricum, 
prin sintagma “o atotputernică flamă”, sintagmă care 
păstrează conotatia potrivită), Robert Gordis pune 
discretia poemului (şi poetului) pe seama unei retineri 
aşa-zicînd “rituale”. Ea transpare şi in Esther, spre 
exemplu. Sau în deznădejdea fără sfîrşit a eclesiastului. A 
treia poruncă primită de Moise pe Sinai şi consemnată 
anume în Exod (20:7: “să nu iei numele Domnului în 
deşert”) a oprit, aşadar, pe poet să folosească numele 
sacru în luxuriantele sale versuri. Discursul poetic 
înseamnă, înainte de orice, sugestie, exprimare indirectă, 
trimitere figurală. În cazul concret al Cintérii cîntărilor, 
stilul indirect al poemului, aluzia metaforică s-au însoţit 
cu sfiala şi ezitarea impuse de interdictul explicit din 
Exod. Dar nu e numai atît. Însuşi “subiectul” evident al 
poemului (care este, prin excelență, desfăşurarea 
meticuloasă a unei ample metafore erotice) a impus, la 
rîndu-i, substituirea  invocaţiei directe printr-o 
(nevinovată) aluzie terminologică. Mai mult, în 
jurămîntul din versurile 2:7 si 3:5 (“Mă jur pe voi, fiice 
ale Ierusalimului, / Pe gazele sau pe ciutele cîmpului”), 
poetul urmează cutuma oricărui discurs de conjurare: cel 
care jură se fereşte, de obicei, să pronunțe numele direct 
al puterii cereşti şi îl substituie cu un termen fonic 
asemănător. În ebraică, termenul “gazelă” poate evoca 
prin sonoritate substantivul  “tsevaot” (“Domnul 
oştirilor”). Practica substituirii numelor se intilneste şi la 
greci: Socrate jură “pe cîine” (in Apologia..., 22a, să 
spunem: iau un exemplu la întîmplare), dar evită să 

pronunte numele precis al vreunei divinitati particulare 
(luînd astfel numele ei in deşert). In Shir ha-Shirim, 
reticenta firească a poetului (care e una specifică 
meşteşugului liric, poezia fiind, înainte de orice, 
ambiguitate şi sugestie) a răspuns, într-o modalitate 
cuviincioasă, interdictului primit (care e unul religios). În 
această privință, încheie savantul, Cintarea cintărilor se 
înscrie perfect în tradiția iudaică (Gordis, 1954: 26, 28- 
29). 

Opiniile exprimate, în ultima vreme, de către savanţi — 
precum Tremper Longman III sau Daniel Grossberg — 
dezvoltă o ipoteză similară, în fond, cu aceea a lui 
Gordis. Cel dintii găseşte in Canticum o “studiată 
evitare” a consemnării numelui divin (2001: 116). Al 
doilea, Daniel Grossberg, identifică la anonimul autor al 
Cintarii cîntărilor “o delicată indirectie” (2005: 241). 
Poetul însuşi s-a ferit, deci, să pronunţe numele divin. Nu 
mă opun: este cu putință ca absenţa acestui nume să fie, 
în Shir ha-Shirim, deliberată. Făcînd această constatare, 
nu am rezolvat, totuşi, problema. Am împins-o doar 
îndărăt. Reticenta poetului e voită. Ce a impus-o? 


6. Lectura “Cintarii...” ca asceză sexuală 


În ediţiile consacrate ale Bibliei, există un comentariu 
la Shir ha-Shirim, redactat de un inventiv rabbi din Lissa, 
Jacob ben Jacob Moses Lorbeerbaum (1760-1832), 
comentariu intitulat Tsor ha-Mor. În preambul, autorul se 
întreabă cu privire la “sacralitatea” Cîntării prin relaţie cu 
celelalte scrieri cuprinse în canon. Dar, curînd, finalitatea 
discuţiei se schimbă. Rabbi din Lissa scrie: “căci 
Inteleptii, binecuvântată fie amintirea lor, au spus astfel: 
Shekhina se află [întotdeauna] acolo unde [se află] un 

bărbat şi o femeie; [Shekhina] se află între cei doi, 
[numai dacă] un bărbat şi o femeie se învrednicesc [de 
această inefabilă prezenţă] a Shekinei (Talmud, Sota 
17a). Şi [acest lucru e perfect adevărat] chiar dacă [din 
greşală] cei doi s-au apropiat fizic [unul de altul], mai 
precis: chiar dacă [au cedat pasiunii], ca şi cum i-ar fi 
constrins [sa facă raul] un duh malign; de fapt [asa 
trebuie să înţelegem], între ei nu a fost o [adevărată] 
dorință carnală [erotică], fiindcă nu dorinţa fizică i-a 
împins [să cedeze şi să cadă în păcat]. [Si acesta este, de 
pildă, cazul lui] Palti ben Layish [care] a petrecut în 
acelaşi pat cu o femeie şi nu s-a atins [fizic] de ea [nu a 
cunoscut-o]”. Găsim, astfel, în Tsor ha-Mor, o persistentă 
poveste despre “eroismul sexual”. Cu privire la Palti ben 
Layish referă I Samuel, 18:20-27, 25:44 şi II Samuel 
3:13-16. Prima trimitere, din I Samuel, vorbeşte de Palti 
Ben Layesh. A doua, din II Samuel, de Pati el. Ce 
semnificaţie are modificarea numelui, prin adaosul divin, 
‘El? 

Exegetii lămuresc enigma în chipul următor: deşi a 
primit-o pe Michal de la regele Saul, tatăl ei, şi a trăit cu 
ea sub acelaşi acoperiş, Palti ben Layish nu s-a atins de 
Michal (fiindcă era soția lui David). Pentru acest motiv, 
Palti a meritat să primească numele sacru (‘El), ca adaos 
la numele propriu. Dar în Tanakh (Biblia ebraică), Palti 
nu este singur. Si alţii au trecut cu bine prin aceeaşi 
“ordalie” (de la “Gottesurteil”, “judecata lui 
Dumnezeu”), prin aceeaşi severă încercare: “Invatatii 
spun [astfel]: Trei bărbaţi au jurat abstinenta şi au evitat 
[au fugit de] păcatul [sexual, de păcatul cărnii]: Iosif [mai 
întîi], după cum stă scris: şi el a refuzat chemarea femeii 
[lui Putiphar]: “După un timp, s-a întîmplat că femeia 
stăpînului său [soţia lui Putiphar] a pus ochii pe Iosif şi a 

zis: “Culcă-te cu mine!’ [Dar] el [Iosif] nu a voit...” [cf. 
Geneza 39:7-20]. Boaz [apoi], dupa cum sta scris [in 
Scriptura: cf. Ruth 3:13]: ‘Viu este Domnul! Dormi pina 
la ziuă [pînă miine dimineață; sau: culcă-te aici pina 
dimineață”. Asta înseamnă [metaforic vorbind] că [Boaz] 
şi-a aşezat organul sexual pe marginea mormântului [mai 
firesc ar fi fost: pe tăişul spadei], jurînd să-şi înfrîngă 
astfel [să-şi mortifice] dorinţa sexuală. Si [în sfîrşit] Palti 
ben Layish [fiul lui Layish] care... cînd a văzut [că o 
doreşte pe Michal] a jurat să nu se atingă de ea şi a pus, 
între el şi femeie, o sabie [semn că şi-a nimicit astfel 
orice dorinta]”. Toate aceste naratiuni prezintă izbinzi 
proprii îndeosebi bărbatului (deşi este amintită, uneori, şi 
Ya’el, femeia din Judecători 5:24-27, care îl ucide, in 
cort, pe Sisra). Pentru autorii de “midrashim”, izbînda are 
un conţinut limpede sexual. Iosif rezistă ispitei trupesti 
cîteva ore, Boaz rezistă o noapte întreagă, Palti, în 
schimb, rezistă ani în şir. Concluzia acestei naratiuni este 
una singură. Recompensa lui YHWH e grăitoare. De ea 
se apropie numai acela care îşi reprimă dorinţa erotică (şi 
face dovada acestei puteri). Reprimarea dorinței devine, 
astfel, o formă de eroism (precum în unele naratiuni 
medievale de natură profană, precum în romanul breton, 
să zicem). În esenţa lui, acest eroism d outrance 
constituie o negatie absolută a femeii. A nega femeia (a 
nega dorinţa, a nega impulsul sexual) înseamnă, pentru 
erou, pentru bărbat, a-şi realiza sinele mai adînc, a-şi 
defini eul, a se apropia de Dumnezeu. Semnul apropierii 
e adaosul numelui divin la numele profan al “eroului” (un 
argument asemănător în studiul lui Blumenthal, 1995: 86- 
92). 

Pentru exegetul iudeu, care a fost educat de o atare 
naraţiune, a nu vedea absența numelui divin în 

Canticum... (şi a nu percepe sensul evident, “simplu”, 
luminos, al poemului) e firesc. Într-un anume sens, pentru 
comentatorii rabbini, însăşi lectura Cîntării... reprezintă 
un exerciţiu, o asceză (o forma de refuz). Dacă rabbinii 
par “orbi” şi nu sesizează (ori nu recunosc) absența in 
cauză, nu e vorba numai de o abatere hermeneutică. E 
vorba, în realitate, de un mod aparte de a citi, de o 
z» 


“lectură dureroasă” si nu de o “lectură de plăcere” (cu 
termenii lui Roland Barthes). 


7. Concluzii 


Rabbi Akiba a avertizat încă de mult: Shir ha-Shirim 
este cea mai sfinta dintre toate scrierile cuprinse în canon. 
Este, figurat vorbind, “Sfînta Sfintelor” (rabbi Akiba face 
aluzie la încăperea secretă a Templului din Ierusalim). În 
consecința acestui avertisment, exegetii rabbini (cu 
excepția — improbabilă — a lui Abraham Ibn Ezra) nu au 
îndrăznit niciodată să citească literal Cintarea cîntărilor. 
Nu au îndrăznit să vadă, aşadar, stratul erotic, senzual, 
intens-lasciv al poemului. Cintarea cintarilor a devenit o 
poveste alegorică, despre accidentata legătură 
“amoroasă” dintre YHWH si poporul evreu. Conform 
interpretilor, unul dintre protagonistii acestei poveşti era 
însuşi YHWH — Adonai. Prezența numelui divin a rămas 
însă, cu necesitate, într-un pios subinteles. În cazul lui 
Esther, rabbinii au consemnat fără întîrziere absența 
numelui divin. Nu s-a întîmplat la fel si cu Shir ha- 
Shirim. 

Dar cititorii poemului mai împărtăşeau ceva (alături 
de refuzul sensului direct, evident al Cîntării...). Si 
anume o redutabilă narațiune cu privire la eroism. 
Desigur, eroismul poate lua multe infatisari. Singurul, 


239 


însă, răsplătit magnific de YHWH a fost eroismul sexual. 
Într-un cuvînt: abstinenta. Refuzul erotic a modelat, în 
cazul tradiției rabbinice, însăşi lectura Cîntării... Care a 
devenit, cu timpul, ea însăşi, o formă de asceză. Și, nu 
mai putin, o formă de orbire... Pînă târziu, exegetii au 
refuzat (cît de conştient?) să accepte evidenţa. Motivul? 
Daca Shir ha-Shirim e un simplu poem erotic (adică 
profan), numele divin nu poate fi în text. Dar dacă Shir 
ha-Shirim este o alegorie, Numele însuşi se găseşte 
negreşit acolo. Într-o formă improprie (şi trunchiată), în 
termenul ebraic “shalhebetyah”, să spunem... 

În realitate, substantivul shalhebetyah se traduce (cu 
oarecare aproximaţie) prin sintagma “o imensă vilvataie 
arzătoare”. Yah este numai un sufix... Funcţia sa este să 
marcheze superlativul. În recenta lui carte, Flame of 
Yahweh, Richard M. Davidson nu acceptă aceasta 
sugestie gramaticală. Flacăra este numai a lui Dumnezeu 
însuşi. Alături de alti exegeti “nesupuşi”, eu am ales 
prima variantă. Diferenţa dintre cele două păreri contrare 
se rezumă în grafia lui Yah. 


8. Appendix. “Shalhebetyah”: mic inventar semantic 

Termenul shalhebetyah a fost tradus în multe chipuri, 
fără ca vreuna dintre soluţii să se impună definitiv. 
Dimpotrivă... Nici un alt cuvînt sau sintagmă (într-o 
limbă alta decît ebraica) nu pot da seama de toate 
sugestiile cuvîntului originar (id est nu acoperă complet 
conotatiile substantivului shalhebetyah). Robert Gordis 
(1954: 26), de pilda, il traduce prin “flacara (vilvataia) lui 
Dumnezeu” (“a flame of God”), dar admite, in acelasi 
timp, că numele divin (particula “Yah”) nu are, in acest 
caz, poate, decît funcţia gramaticală de a exprima 
superlativul.  “Shalhebetyah” înseamnă, la fel de 

justificat, “o flacără atotputernică”. Ebraica biblică (şi, 
mai cu seamă, limbajul poetic al psalmilor) nu ignoră 
acest uzaj. Trei decenii mai tîrziu, Richard M. Davidson 
(1989: 18) găseşte încă traducerea adecvată. Versul 8:6 
face trimitere, negresit, la “o flacără a lui Yah[weh]” (“a 
flame of Yah[weh]’”). 

Marcia Falk (1990: poemul 28) echivalează termenul 
shalhebetyah, foarte îndrăzneţ şi neconvențional, prin 
expresia “o feroce [mindra, trufaşă], sfintă izbucnire 
arzătoare” (“a fierce and holy blaze”), păstrînd 
ambiguitatea sufixului (şi justificîndu-şi decizia prin 
faptul că “numele divin are, aici, rolul de a semnala un 
superlativ”). Dar pentru ca Shir ha-Shirim trezeşte 
implicaţii cosmice, nu doar religioase, Marcia Falk 
păstrează trimiterea la dimensiunea sacră (“holy blaze”), 
dar încearcă să ofere, totodată, o sugestie de vastitate 
COSMICĂ. 

Într-o versiune englezească a “Cîntării...”, foarte 
atentă la nuanțele şi ambiguitatile textului original, J. 
Cheryl Exum (2005: 243) propune echivalarea 
termenului în cauză, shalhebetyah, cu sintagma “flacarile 
[sale] sînt flăcări de foc, o flacără atotputernică” (“Its 
flames are flames of fire, an almighty flame”), cu o aluzie 
la referentul divin (care nu lipseşte, poate, din versetul în 
cauză). Cheryl Exum susține că dacă nu e întrutotul 
corectă, această traducere interpretativă are măcar meritul 
de a fi sugestivă. 

În sfirşit, Daniel Grossman (2005: 230) crede că, în 
Cintarea cîntărilor, nu există nici o menţiune, nici o 
aluzie la numele divin şi traduce în consecinţă: “o flacără 
nespus de puternică”, “o flacără virulentă” (“a most 
vehement flame”, “a raging flame”). Grossman respinge, 
aşadar, soluţia consacrată de tradiție: “o flacără a lui 

Yah[weh]”. In mod semnificativ pentru exegeza post- 
modernă, Daniel Grossman recunoaste, în cele din urmă, 
completa absenţă a oricărui nume divin, în Canticum 
canticorum'. În poemul atribuit regelui Solomon, susține 
exegetul, imaginea lui YHWH e înlocuită cu imaginea 
Iubirii... 

SORIN BOCANCEA 


Platon. Filosofia ca politica 


Plato. Philosophy as politics 
(Abstract) 


One of the elements that obstruct the access to a 
presumed meaning of Plato’s doctrine is the use of the 
conventional meaning of the term “philosophia”, that is 
the signification that has prevailed after Aristotle. In 
order to eliminate this anachronism, it is necessary to 
review the meanings that the term had had before Plato 
and in his dialogues. We should see that for the founder 
of the Academy philosophy was not a_ purely 
contemplative act, but one that was concerned with 
politics. In his opinion, philosophy as dialectic was the 
art of probable reasonings, of a continous and 
everlasting validation of just opinions. This method does 
not lead to a truth; it substitutes the truth — and all this 
happens in the field of language. In this form, 
philosophy is also a means to govern, a way to make 
politics. Thus, the expression “philosopher king” does 
not unite terms that were previously opposed but 
expresses the need that this model of making politics 
take the place of the already established political 
power. 


Printre elementele socotite ca plasează textele 
platoniciene într-o zonă obscură se numără: perioada de 

timp indelungata ce s-a scurs de la scrierea lor, modul 
mijlocit prin care avem acces la ele, cultura filosofica, 
intențiile şi prejudecatile cu care le abordăm. La acestea 
se adaugă şi unele aspecte specifice doar scrierilor lui 
Platon, cum ar fi: modalitatea dialogală în care filosoful 
şi-a scris opera şi critica la care el supune unele proiecţii 
ce păreau a-i contura doctrina. Majoritatea interpretilor 
ne mai vorbesc şi de personalitatea duală a filosofului, 
întâmpinând mari probleme în a înțelege cum un filosof 
atât de pur, ,,metafizician prin excelență”, ce a facut 
apologia retragerii din aceasta lume in favoarea accesului 
la lumea Ideilor, s-a putut ocupa de politică. Pentru a-l 
„salva” de la o condamnare în stil popperian, aceştia 
găsesc repede rezolvarea situației invocând 
„personalitatea complexă” a fondatorului Academiei. 

În studiul de față, mă voi ocupa de această ultimă 
chestiune, pornind de la ideea că aspectul care ocultează 
cel mai mult un presupus sens al operei platoniciene ține 
de cultura filosofică. Nu este vorba de vreun termen ce ar 
fi părut până acum a fi unul minor şi care să se fi dovedit 
a fi cheia mesajului scrierilor platoniciene, ci de înțelesul 
unuia pe care il socotim a fi destul de clar. Este vorba de 
înțelesul pe care însuşi termenul philosophia l-a căpătat 
după Aristotel şi pe utilizarea căruia s-a construit 
platonismul. De aceea, consider necesar ca apropierea de 
filosofia lui Platon să fie precedată si, astfel, făcută 
posibilă de o incursiune prin înțelesurile pe care filosofia 
însăşi le avea înainte de primul mare platonician, adică de 
Aristotel. 

Un cunoscut comentator al filosofiei platoniciene, 
Auguste Diés', a susținut faptul că Platon „este prin 
excelență un gânditor politic care, de fapt, a descins în 
filosofie doar prin politică şi pentru politică, şi dacă la el 
filosofia şi politica la un moment dat se deosebesc şi se 
separă, trebuie să ne întrebăm în ce măsură, în ce 
momente, pentru cât timp. Filosofia n-a fost la origine, la 
Platon, decât acţiune aminata şi care nu se tine în rezervă 
decât pentru a se realiza cu mai multă siguranță”. 
Observăm că Dies operează cu distincţia filosofie-politica 
în sensul  postaristotelician, comitand astfel un 
anacronism. În Antichitatea greacă prearistoteliciană, a 
face filosofie era un gest politic. Operând cu vechiul sens 
al filosofiei, „descinderea” în filosofie de care vorbea 
Dies nu ne mai apare ca trecere dintr-un gen în altul, ci 
drept opţiunea pentru altă modalitate de acţiune civică 
sau politică, mai ales în cazul unui filosof ce a susținut în 
mod explicit întâlnirea filosofului cu politicianul în 
acelaşi om (filosoful-rege) şi a filosofiei cu arta politică 
în aceeaşi metodă (dialectica). 

În toate direcţiile de interpretare? a operei lui Platon 
întâlnim această practică a judecarii filosofului prin 


LA. Dies, „Introduction”, în Platon. Oeuvres complètes, Tome 
VI, Les Belles Lettres, Paris, 1932, p. V. 

* Jacob Howland a identificat patru direcţii: traditionalismul 
(specific spatiului anglo-saxon), deconstructivismul (in 
spațiul francez, datorită lui Jacques Derrida), 
neotraditionalismul (M. Nussbaum) şi abordarea dialogal- 
dramatica (Heidegger, Gadamer, Leo Strauss). Cf. Methods 
of Interpreting Plato, conferință susţinută la Universitatea 
din Bucuresti in 1997, apud Valentin Muresan, Comentariu 
la ,,Republica” lui Platon, Editura Metropol, Bucuresti, 
2000, p. 33. 

prisma canonului postaristotelician. Dar cel mai clar se 
observa aceasta la traditionalisti, care vad in Platon o 
persoana contemplativa, preocupata in mod exclusiv de 
probleme epistemologice, ontologice şi metafizice. 
Revendicându-se de la aceasta direcţie, Valentin 
Mureşan! afirmă: „Cred, împreună cu traditionalistii de 
secol nouăsprezece, că dialogurile platoniciene avansează 
teorii filosofice şi nu sunt doar vehicule abil mestesugite 
lingvistic pentru răspândirea unei anumite intelepciuni de 
viață, uneori mascată de un limbaj voit înşelător, introdus 
din raţiuni politice sau, pur şi simplu, din pudibonderie. 
Dacă nu ar fi aşa, am fi obligaţi să-l coborâm prea mult 
pe acest arhetipic filosof în zona derizoriului cotidian al 
conflictelor din cetate”. 

Un adept al interpretării dialogal-dramatice, Andrei 
Cornea’, consideră că la originea acestui mod de 
interpretare s-ar afla chiar Platon, întrucât el a impus 
ideea unei filosofii ca demers euristic (idee ce a devenit 
convenţională) şi nu ca unul justificativ: „Atâta vreme cât 
vom rămâne influențați, fie şi în chip subtil, de o forma 
sau alta de platonism, interpretarea «convențională» ne 
va apărea în ordinea firească a lucrurilor şi imposibil de 
ocolit”. Cei ce l-au interpretat pe Platon din perspectiva 
acestui înțeles convenţional al filosofiei „sunt, într-un fel, 
platonizanti, chiar atunci când nu sunt platonicieni, iar 
primul şi cel mai celebru dintre aceştia nu a fost altul 
decât Aristotel”. 

În măsura în care interpretarea tradiționalistă îşi 
propune să reconstruiască rationamentele lui Platon şi nu 


! V, Muresan, op. cit., p. 35. 
Andrei Cornea, Platon. Filozofie şi cenzură, Editura 
Humanitas, Bucureşti, 1995, pp. 35-36. 

să gloseze pe anumite teme, ea păcătuieşte prin 
anacronism, întrucât porneşte de la ideea aristoteliciană a 
unei separatii nete între episteme şi phronesis (cel putin 
ambiguă, dacă nu inexistentă, la Platon) şi de la aceea că, 
separând formele de lucruri, Platon ar fi fost preocupat 
doar de primele şi ar fi dezavuat astfel realitatea concretă, 
aşa cum o vor face, de fapt, platonicienii. Aristotel! este 
cel ce a acreditat o asemenea idee, în Metafizica: 
„Suntem indreptatiti să atribuim lui Socrate două 
descoperiri în domeniul cercetării filosofice: procedeul 
inducției şi definiția generală, principii care, amândouă, 
constituie începutul oricărei ştiinţe. Dar el nu admite o 
existență separată nici a Ideilor generale, nici a 
definitiilor. Numai preconizatorii teoriei Ideilor le 
considera ca separate, dand acestor lucruri numele de 
Idei”. 

Cred că dacă am renunţa să mai judecăm teoria Ideilor 
prin prisma lui Aristotel vom descoperi că Platon nu a 
fost atât de „contemplativ” (atitudine pe care chiar a 
ironizat-o) şi că proiecţiile sale filosofice, inclusiv teoria 
Ideilor, sunt creaţii cu un scop practic. Analizând lucrarea 
lui Endre Ivanka despre preluarea şi reformularea 
platonismului de către Sfinţii Părinţi, Noica a făcut, 
potrivit lui Gabriel Liiceanu’, următoarea remarcă, cu 
ideea căreia sunt întrutotul de acord: „îi reproşez 
autorului un singur lucru: că, prezentându-l pe Platon în 
primul capitol, îl înțelege tocmai în sensul în care a fost 
transformat mai târziu de Părinţii Bisericii: pe linia acelui 
chorismos, a liniei ferme de demarcație între ideal şi real 


' Aristotel, Metafizica, Editura IRI, Bucuresti, 1996, 1078b. 
? Gabriel Liiceanu, Jurnalul de la Păltiniş, Editura Humanitas, 
Bucureşti, 2005, p. 92. 

care în Platon nu există şi pe care doar Aristotel o 
introduce în înţelegerea platonismului. Ideile lui Platon 
nu existau la Platon în zona lui ekei, a unui «acolo» rupt 
de realitatea lui «aiciy”. 

La începutul deceniului patru al secolului trecut, A. 
Lovejoy’ semnala faptul că există două curente majore în 
tradiția platonică: unul ce are în centru 
transmundanitatea, înțeleasă ca o „credință că «realul» 
autentic si binele adevărat sunt radical antitetice fata de 
orice aparține vieții naturale a omului în cursul obişnuit al 
experienței umane, oricât de normală e aceasta, oricât de 
inteligentă şi prosperă”, şi altul centrat pe mundanitate, 
care, în forma extremă, este credinţa în bucuriile pe care 
ti le rezervă viata viitoare, concepută ca asemănătoare 
vieții de aici, fără aspectele banale şi dureroase. Se pare 
că primul curent a fost mai puternic, Platon fiind 
cunoscut mai mult ca părintele transmundanitatii 
(bineînţeles, alături de Parmenide, socotit a fi 
„străbunic”). 

O astfel de operare cu termenul „filosofie” aruncă 
întreaga construcție platoniciană într-o zonă obscură, 
generată, în mod paradoxal, de un termen ce pare destul 
de clar. De aceea, consider că, pentru a putea depăşi 
dificultăţile generate de o astfel de interpretare, este 
necesară o scurtă trecere în revistă a sensurilor pe care le- 
a avut termenul philosophia până la Platon, a sensurilor 
cu care l-a îmbogăţit Platon însuşi (întrucât există riscul 
de a aştepta de la filosof ceea ce el nu ne putea da) şi, în 


' Arthur O. Lovejoy, Marele Lant al Fiintei. Istoria ideii de 
plenitudine de la Platon la Schelling, Editura Humanitas, 
Bucureşti, 1997, pp. 26-27. 

fine, să vedem cu ce filosof avem de-a face in opera 
platoniciană. 


1. Filosofia grecilor 


Într-o cunoscută lucrare, Pierre Hadot! realizează o 
prezentare edificatoare a sensurilor pe care le avea 
filosofia în Grecia antică. El pleacă de la cunoscuta 
împrejurare în care Cresus, regele Lydiei, îl socoteşte pe 
Solon drept înțelept pentru călătoriile întreprinse in 
scopul de a cunoaşte, de a dobândi experienţă în ceea ce 
priveşte realitatea şi oamenii: „se poate, într-adevăr, ca 
presocraticii să fi desemnat demersul lor intelectual ca o 
historia, adică o cercetare”. Solon întrebuința noţiunea de 
sophia pentru a desemna activitatea poetică, de aici 
termenul ajungând să desemneze virtuțile discursului şi 
iscusinta purtării cu celălalt până la şiretenie şi 
disimulare. lar în celebrul discurs funebru, Pericle îi 
lăuda pe atenieni pentru că iubesc frumosul şi filosofează 
fără a se moleşi — toți cei ce iubesc frumosul se dedică 
iubirii de sophia. Pe lângă aceste sensuri, filosofia mai 
desemna şi ştiinţa (era vorba de preocupările milesienilor 
şi ale celor ce le-au urmat în cercetările asupra naturii). 

Odată cu Socrate, filosofia va căpăta sensul de 
cercetare a propriei persoane. Întrebările filosofului nu 
vor urmări să-i ducă pe interlocutori la adevărul unor 
lucruri sau la a dobândi o pricepere, ci vor încerca să le 
atragă atenția asupra limitelor proprii şi a necesității de a 
scoate cunoaşterea din ei înşişi: „în dialogul «socratice», 
adevărata întrebare care este în joc nu e cu privire la 


' Pierre Hadot, Ce este filosofia antica?, Editura Polirom, Iasi, 
1997, p. 44. 

lucrul despre care se vorbeste, ci la cel care vorbeste, 
cum spune Nicias, un personaj al lui Platon (din dialogul 
Laches, n.n.)”'. Odată cu Socrate se produce un salt de la 
dobândirea unei abilităţi practice la cunoaştere. Dar, 
trebuie să fim foarte prudenti cu ce termen de cunoaştere 
operăm. Hadot* observă foarte bine faptul că, la Socrate, 
„cunoaşterea încă nu înseamnă o serie de propoziții, o 
teorie abstractă, ci certitudinea unei alegeri, a unei 
decizii, a unei iniţiative; ea nu este doar o cunoaştere, ci e 
cunoasterea-a-ceea-ce-trebuie-preferat, deci  a-şti-să- 
trăieşti (savior-vivre). [...] Această cunoaştere a valorii 
este extrasă din experiența interioară a lui Socrate, din 
experiența unei alegeri care îl implică în întregime. [...] 
Rolul filosofului va consta în a permite interlocutorului 
să «realizeze», în sensul cel mai tare al cuvântului, care 
este adevăratul bine şi care este adevărata valoare. La 
temelia cunoaşterii socratice se află iubirea binelui”. 
Filosoful este cel care va căuta întotdeauna 
cunoaşterea fără să ajungă vreodată la ea. El se plasează 
în spaţiul dintre cunoaştere şi ignoranță, tinzând mereu 
spre cunoaştere. lată ce spunea Carnford*: „Filosofia 
socratică, analizată şi formulată în dialogurile timpurii, 
nu era un studiu al naturii, nici logică şi nici metafizică; 
ea era căutarea înțelepciunii, iar a dobândi înţelepciunea 
însemna a dobândi perfecţiune umană, împlinire, fericire. 


' Ibidem, p. 56. 

? Ibidem., pp. 62-63. Hadot invocă şi ideea lui A.-J. Voelke 
(L 'idee de volonté dans le stoicisme, Paris, 1973, p. 194) ca 
„dialectica socratică uneşte indisolubil cunoaşterea binelui 
şi alegerea binelui”. 

> F, Cornford, The Republic of Plato, Oxford University Press, 
London, 1941, 1945, p. XXIV, apud V. Muresan, op. cit., p. 
44. 

Dar aceasta nu insemna «sa te ingrijesti doar de sufletul 
tau» ca individ izolat, salvandu-te doar pe tine şi lăsând 
societatea in soarta ei. Perfectiunea umană, cum au 
susținut întotdeauna, după el, Platon şi Aristotel, e 
perfecțiunea unei făpturi esențialmente sociale, 
cetățeanul. A înfăptui această perfecțiune şi înflorirea ce 
decurge de aici — iată adevăratul scop al «artei regale», al 
conducerii politice. Prin urmare, viata dedicată filosofiei 
şi viata dedicată activităţii politice nu trebuie sa 
reprezinte, cum i se părea lui Callicles, două cariere 
paralele, ci o singură viață — în care toate capacităţile 
superioare ale omului să poată ajunge la deplina lor 
exprimare”. Cred, totuşi, că aceste consideraţii 
caracterizează mai mult filosofia lui Platon decât pe cea a 
lui Socrate. Într-adevăr, ca orice grec, Socrate viza 
cetăţeanul, dar la el filosofia componenta politică nu este 
atât de pregnantă cum va fi la Platon. 

Într-un studiu asupra virtuţii, Alasdair MacIntyre’ 
observă faptul că, deşi nu se poate vorbi despre un singur 
sens al virtuții în Grecia antică, ci despre mai multe, 
întrucît există diferenţe între epoci, toate au un punct 
comun: „ideea generală care domneşte la Atena este că 
virtuțile îşi au locul în contextul social al statului-cetate. 
A fi un om bun va fi, conform opiniei tuturor grecilor, în 
strânsă relaţie cu a fi un bun cetăţean”. Eu cred că, mai 
mult, era totuna. Individul retras în spaţiul său privat 
unde, la adăpostul dreptului său de a fi lăsat în pace, 
poate face diverse probe, inclusiv pe cea a pustiului, este 
un personaj ce s-a maturizat abia în modernitate. Aşa 


' Alasdair MacIntyre, Tratat de morală. După virtute, Editura 
Humanitas, Bucureşti, 1998, p. 152. 

cum arata si A. Cornea’, „filosofia n-a fost niciodată 
contemplatie dezinteresată şi n-a trebuit să-l aştepte pe 
Marx pentru a învăţa să se opintească la roata istoriei şi a- 
i modifica cursul”. 

MacIntyre’ judecă raportul dintre filosofie şi politică 
în cadrele unui termen mai cuprinzător al Antichității 
greceşti: agon (competiţia, concursul). În Grecia antică, 
agon era o instituţie întrucât reunea toţi grecii din diferite 
cetati-state şi pentru că realiza şi coeziunea internă a 
fiecărei cetăţi. Ea căpăta diferite forme, de la dezbaterile 
în tribunale la dialogul filosofic. În acest cadru, politica, 
teatrul şi filosofia erau categorii strâns legate: „În Atena, 
publicul pentru fiecare din ele era, în fapt, până la un 
anumit punct, acelaşi, iar potențial, într-o şi mai mare 
măsură, acelaşi; iar publicul însuşi era şi actor colectiv. 
Regizorul dramei ocupa o funcție politică; filosoful se 
expunea riscului portretizării comice şi pedepsei politice. 
Atenienii nu despartisera, aşa cum am făcut noi printr-o 
serie de procedee instituționale, urmărirea scopurilor 
politice de reprezentarea dramatică, sau întrebările 
filosofice de ambele. De aceea, nouă ne lipseşte, ceea ce 
nu era cazul lor, orice modalitate comunitară, în general 
împărtăşită, pentru a pune în scenă conflictul politic sau 
pentru a supune politicul interogatiei filosofice”. Într- 
adevăr, filosofia lui Platon realizează o interogatie asupra 
politicului, ce îi apare ca o formă de management al 
virtuților. 


' A. Cornea, op. cit., p. 31. 
? A. MacIntyre, op. cit., p. 154. 

Jan Patočka! spunea că Platon fundamentează „marele 
proiect filosofic al unui Stat al dreptății în care oameni 
aidoma lui Socrate să poată trăi, în care să nu mai 
trebuiască în mod necesar să moară”. Este vorba de o 
cetate în care să se trăiască după modelul lui Socrate, 
adică cu „practicarea grijii fata de suflet şi realizarea ideii 
filosofice potrivit căreia trebuie trăit şi gândit doar pe 
baza unei priviri a ceea ce este”. Această întreprindere 
presupune: un proiect asupra adevărului, unul asupra 
comunității si un examen al sufletului uman”. Plasarea 
interogativă, problematizantă a sufletului între lumea 
cotidiană si cea a unităţii presupune atenție, 
disponibilitate, responsabilitate şi discernământ, virtuţi 
individuale şi civice deopotrivă. Grija pentru suflet se 
exprimă în punctul de întâlnire a celor trei direcții; este 
„idealul filosofiei de viaţă trăită în adevăr”. 

Atrăgând atenția asupra dimensiunii practice, pe care 
o consideră a fi cauză a actului teoretic, Hadot* susține că 
„cel puţin o dată cu Socrate opţiunea pentru un mod de 
viață nu se situează la sfârşitul activității filosofice, ca un 
fel de apendice accesoriu, ci din contră, la origine, într-o 
complexă interacţiune între reacția critică față de alte 
atitudini existențiale, viziunea globală a unei anumite 
maniere de a trăi şi de a vedea lumea şi decizia voluntară 
însăşi”. Teoria nu îşi are nici originea şi nici scopul în 


' Jan Patočka, Platon et l’Europe, Edition Verdier, 1983, p 59, 
apud Mihai Maci, „Încă o dată Platon. Jan Patočka si grija 
fata de suflet”, în Vasile Muscă & Alexander Baumgarten 
(coord.), Filosofia politică a lui Platon, Editura Polirom, 
Iaşi, 2006, p. 205. 

* Jan Patočka, op. cit., p. 98, apud Mihai Maci, op. cit., p. 208. 

> Jan Patočka, op. cit., p. 107, apud Mihai Maci, op. cit., p. 210. 

* P. Hadot, op. cit., p. 28. 

sine, ci in provocarile existentiale cotidiene. Este, deci, 
inadecvat să-l abstragem din concretetea propriei vieți pe 
discipolul celui care a coborat filosofia din cer in cetate, 
transformand-o intr-o maniera de a trai strans legata de 
discursul filosofic. 


2. Filosofia la Platon 


Daca filosofia lui Socrate era politica in mod implicit, 
în măsura in care viza educarea cetățeanului, la Platon 
această componentă dă însuşi scopul demersului filosofic 
şi se materializează într-un program, întemeietorul 
Academiei afirmând în mod explicit necesitatea 
identificării filosofiei cu puterea politică: „Dacă ori 
filosofii nu vor domni în cetăţi, ori cei ce sunt numiţi 
acum regi şi stăpâni nu vor filosofa autentic şi adecvat şi 
dacă acestea două — puterea politică şi filosofia — n-ar 
ajunge să coincidă, şi dacă numeroasele firi care acum se 
îndreaptă spre vreuna dintre ele, dar nu şi spre cealaltă, 
nu vor fi oprite /să procedeze astfel/, nu va încăpea 
contenirea relelor... pentru cetăţi şi neamul omenesc...”!. 
Această afirmaţie nu este o dovadă a faptului că Platon 
concepea filosofia ca ocupație distinctă sau chiar opusă 
politicii, fiindcă ceea ce doreşte el nu este identificarea 
politicii cu filosofia, ci a puterii politice cu filosofia. 
Filosofia era o modalitate de a face politică, dar ea nu 
deţinea puterea, fapt ce nu o excludea din sfera 
politicului. Când Platon spune că ideal ar fi ca filosoful să 
fie rege, nu înseamnă că până atunci filosoful nu făcea 
politică sau că politica era apanajul doar al regelui. Deci, 


' Platon, Republica, în Opere, vol. V, Editura Ştiinţifică şi 
Enciclopedică, Bucureşti, 1986, 473c-d. 

este necesar ca distincția între filosofie şi putere politica 
să nu fie lecturată ca opoziţie între filosofie şi politică, 
fiindcă Platon nu percepe filosofia ca fiind în opoziţie cu 
politica, ci ca o modalitate de a face politică în opoziție 
cu puterea politică de atunci şi doreşte ca filosofia să 
ajungă la putere, să guverneze. Este un ideal prezent şi 
astăzi (când politicul are o zonă mai clar delimitată) în 
aspiraţiile elitelor intelectuale de oriunde ce fac politică 
în structurile societăţii civile. 

Se ştie că şi înaintea lui Platon filosofii erau implicaţi 
în politică, iar ceea ce se numea filosofie avea această 
componentă. La el, însă, apare ca imperativă accederea 
filosofiei la putere, cucerirea de către aceasta a spaţiului 
public şi preluarea administrării instituţiilor. Tema 
dialogului Politeia nu este simpla cunoaştere a Binelui 
sau a modului în care se poate ajunge la cunoaşterea 
dreptăţii, cum s-a spus!, ci realizarea dreptăţii, act 
deopotrivă filosofic şi politic. 

Este evident faptul că la Platon avem de-a face cu 
discursul întemeietorului unei şcoli, inspirat fiind de cele 
pitagoreice. Filosofia este drumul spre adevăr pe care 
fiecare îl realizează împreună cu celălalt, cu 
interlocutorul său, în dialog. Dar, trebuie ca ea să fie 
delimitată de eristică, de disputa de dragul disputei, 
întrucât scopul ei nu este de a învinge cu orice pret într-o 
confruntare, ci de înscriere pe calea rațiunii. Fiecare 
dintre cei care participă la dialog vor fi mutaţi, vor fi 
antrenați într-un efort more socratico. „Dialectica 
platoniciană nu este un exerciţiu pur logic. Ea este mai 
mult un exerciţiu spiritual necesitând o asceză din partea 


! V, Muresan, op. cit., pp. 50-51. 

interlocutorilor, o transformare a lor”. Aşa cum spune şi 
Platon? în Scrisoarea a VII-a, „obiectul studiului 
presupune o conduită de viață exemplară”. 

În perceperea platonismului, nu mi se pare adecvată 
distincția pe care o făcea un adversar al lui Platon, 
Isocrate, între înțelepciune, ca pricepere în luarea unor 
decizii bune, şi filosofie, ca meditaţie în vederea 
dobândirii unei dispoziţii sufleteşti proprii gândirii, 
întrucât filosofia presupune ambele dimensiuni, fiind 
educarea lentă a caracterului, adică un mod de viata. Cum 
spunea Bréhier*, „noblețea unui bătrân atenian si 
subtilitatea unui sofist — iată ce trebuie să reunească 
natura filosofică”. 

În dialogurile de tinereţe, Platon îi interpelează pe cei 
care, prin ocupațiile lor, contribuiau în mod fast sau 
nefast la derularea treburilor publice, făcându-şi intrarea 
în scenă ca alternativă la aceşti vechi „stăpânitori ai 
adevărului”, ca să folosesc formula lui Detienne®. În 
dialogurile de maturitate, el îşi articulează oferta 
simbolică, a cărei unică condiţie de realizare este tocmai 
identificarea filosofiei cu politica, imaginea „filosofului- 
rege” fiind grăitoare în acest sens. Proiectul se va 
completa în dialogurile de bătrâneţe, unde arta politică va 


! P, Hadot, op. cit., p. 90. 

? Platon, Scrisoarea a VII-a, în Scrisori, Editura Humanitas, 
Bucureşti, 1995, 340e. 

* Isocrate, Schimbul, § 271, în Pagini alese din oratorii greci, 
vol. I., Editura pentru literatură, Bucuresti, 1969. 

* Emile Bréhier, Histoire de la philosophie, Tome premier, 
L’antiquité et le Moyen Age, I: Introduction — période 
hellénique, Librairie Félix Alcan, Paris, 1926, p. 151. 

5 Marcel Detienne, Stăpânitorii de adevăr in Grecia arhaică, 
Editura Symposion, Bucuresti, 1996. 

fi delimitată de altele ce există in sfera puterii (care vor 
deveni „arte auxiliare”), aceasta nefiind alta decât 
dialectica. 

Chiar dacă acceptă că scopul demersului platonician e 
unul politic, V. Mureşan! consideră că între metoda lui 
Platon şi cea a lui Aristotel există o diferență netă care i- 
ar dovedi faptul că, spre deosebire de Stagirit, Platon dă 
provocării politice un răspuns metafizic: „Pot accepta că 
intenția de ultimă instanță a lui Platon e una politică («ce 
formă de asociaţie politică e cea mai buna», cum zice 
Aristotel), dar este, de asemenea, clar că metodele 
utilizate de cei doi sunt complet diferite: Platon dezvoltă 
tema cetăţii ideale în cadrul a ceea ce Aristotel va numi 
episteme (ştiinţă) sau sophia (înţelepciune speculativă), o 
cunoaştere certă despre ceea ce e necesar, căci scopul lui 
e elucidarea Formei cetăţii drepte, pe când Aristotel îşi 
plasează discursul etico-politic în sfera înţelepciunii 
practice (phronesis), care e o cunoaştere probabilă despre 
contingentul actional. Platon răspunde provocării politice 
în alt mod decât Aristotel: nu propunând un program 
politic specific, fie el şi «nebunesc», ci simulând felul în 
care politicianul-metafizician trebuie să-şi elucideze, 
printr-o «rasucire» a spiritului, natura adevărată a cetății 
drepte. De aceea, Republica mi se pare, înainte de toate, 
un dialog metafizic”. 

Cred că interpretul scapă din vedere faptul că Platon 
nu a făcut ştiinţă în modalitatea în care avea să o facă 
Aristotel. Pentru el, dinstinctia între epistéme şi phronesis 
nu era atât de radicală aşa cum va apărea la Stagirit. La 
Platon, a face distincţia nu înseamnă a separa. Ne vom 
lămuri mai bine asupra acestei chestiuni dacă ne vom opri 


! V, Muresan, op. cit., pp. 235-236. 

putin asupra dialecticii, pe care el o socotea totodata 
cunoastere si instrument de guvernare. 

Daca pentru sofisti dialectica insemna posibilitatea de 
a vorbi la modul general despre toate lucrurile, o artă a 
opiniei, adică altceva decât ştiinţa, decât capacitatea de a 
vorbi ca un specialist despre un domeniu limitat, Platon 
vrea să îi dea greutatea unei ştiinţe, fără însă a pierde 
posibilitatea întregului. lată ce spunea Aubenque': 
„Pentru Platon, dialectica nu mai este ceea ce reprezenta 
ea în concepţia lui Socrate: cunoaşterea necunoasterii; ea 
este cu atât mai puţin ceea ce reprezenta retorica pentru 
Gorgias: substitutul competenţei. Platon este singurul 
filosof pentru care dialectica nu se opune ştiinţei; tehnică 
de persuasiune la retori, instrument critic la Socrate, ea se 
opune competenţei persoanelor docte, concepţie pe care o 
va împărtăşi mai târziu Aristotel, un fel de cultură 
generală, având ca subiect opinia şi ca scop verosimilul, 
dialectica se afla în opoziţie cu ştiinţa lucrului. Singur 
Platon crede că poate să învingă această disociere: pentru 
el, dialecticianul este atât de puţin opus savantului, încât 
el este omul de supremă competenţă; dialectica este atât 
de puţin opusă ştiinţei, încât ea este «apogeul şi 
încoronarea ştiințelor»”. 

Dialectica lui Platon nu abandonează toate 
câştigurile anterioare, singurele elemente de care ia 
distanță fiind antispecializarea susținută de Gorgias şi 
ironia la adresa specializării practicată de Socrate, fiindcă 
ea nu vrea să rateze nici universalitatea, nici precizia. Ea 
păstrează şi elementul retoric — ce altceva este noua artă a 
Muzelor propusă de Platon decât un înveliş retoric 


' Pierre Aubenque, Problema fiinţei la Aristotel, Editura Teora, 
Bucureşti, 1998, pp. 219-220. 

adecvat dialecticii in noul ei continut? Noii misiuni a 
dialecticii îi era necesară o nouă retorică. 

Punându-i ca obiect Binele, Platon vrea să-i dea 
dialecticii şi universalitate şi cunoaştere. Dialectica le va 
constitui pe ambele, căci nu le are deja, ea fiind ştiinţa 
principiului lucrurilor fără a avea principiul ca un dat. 
Acesta rămâne necunoscut. Adevărului său nu îi este 
suficientă deductia, ci are nevoie mereu de confirmarea 
practică în util şi frumos. De aceea, dialectica nu este o 
ştiinţă strict teoretică. 

Aşa cum ne spune Aristotel! in Topica, dialectica 
este arata rationamentelor probabile. Nu este vorba in 
dialectică de demonstraţie: „Raționamentul este o vorbire 
în care din anumite lucruri date rezultă cu necesitate 
altceva, pe temeiul celor date. El este o demonstrație 
când raționamentul este obţinut din premise adevărate şi 
prime sau din premise a căror cunoaştere derivă din 
premise adevărate şi prime. Dimpotrivă, este dialectic 
raționamentul care derivă din premise probabile”. 

Chiar dacă dialectica lui Platon avea pretenţie de 
ştiinţă (pe care Platon o şi etichetează drept „infailibilă”, 
dar numai în raport cu opinia [Rep., 477e]), ea nu ne 
oferea demonstrații, ci tot raționamente probabile. Ea nu 
exprimă esențe, principii, ci ne conduce spre principii. 
Cum ne va spune tot Aristotel”, dialectica ne ajută să 
judecăm principiile tuturor ştiinţelor: „este imposibil să 
raţionăm asupra acestui punct, sprijiniți pe principiile 
care sunt proprii ştiinţelor date, fiindcă principiile se află 
la începutul tuturor lucrurilor. Mai degrabă trebuie să 


! Aristotel, Te opica, în Organon vol. II, Editura IRI, Bucureşti, 
1998, I, 1, 100a. 
* Ibidem, |, 1, 101a-b. 

recurgem aici la opiniile probabile asupra obiectului dat 
pentru a explica principiile. Aceasta este sarcina specifica 
sau cea mai potrivita dialecticii. Caci, fiind arta de a 
cerceta, ea ne îndrumă spre principiile tuturor ştiinţelor”. 

Nici la Platon lucrurile nu au stat altfel. În Menon, 
dialectica porneşte de la dreapta opinie pe care o emite un 
înțelept şi, prin legarea cauzelor, produce un adevăr ce 
urma să fie confirmat de frumuseţe şi utilitate. Şi sofiştii 
şi Socrate luau în seamă acest punct de plecare, la care 
adăugau şi opinia mulțimii. Aristotel! ne şi spune că 
premisele probabile, cele de la care pleacă raţionamentul 
dialectic, sunt cele „acceptate sau de toţi, sau de 
majoritate, sau de cei înţelepţi, iar dintre cei înţelepţi, sau 
de toți, sau de majoritate, sau de cei mai de seamă”. 

În Analitica secundă, Stagiritul’ face distincţia între 
ştiinţă şi dialectică, arătând că acesta din urmă 
procedează prin întrebări. Întregul demers dialectic nu 
trebuie confundat cu un silogism: „diviziunea nu este un 
silogism; ea ne oferă o cunoaştere, dar în alt chip. [...] A 
scoate o definiție din diviziune nu înseamnă a face un 
silogism. După cum, în concluziile trase fără termenii lor 
medii potriviti, ori de câte ori din anumite premise 
deducem cu necesitate cutare sau cutare lucru, ne 
întrebăm: «de ce este asa?», tot aşa şi la definițiile 
dobândite prin diviziune”. Chiar dacă demersul dialectic 
ne poate duce spre o definiţie, acesta este una provizorie, 
întrucât la concluzie se ajunge fără termenii medii 
potriviti care să arate necesitatea legării atributelor. 


' Ibidem, |, 1, 100b. 
? Idem, Analitica secundă în Organon vol. I, ed. cit, II, 6, 91b- 
92a. 

Platon sesizase faptul că dialectica înseamnă să pui 
dreapta opinie în lanţuri cauzale, dar diviziunea nu a 
reuşit să îndeplinească această exigenta: simpla înşiruire 
a atributelor, ce poate oferi elementele unei demonstrații, 
nu conţine şi necesitatea legării lor aşa şi nu altfel, cum 
trebuie să facă o demonstraţie. Prin urmare, faptul că 
Platon a socotit dialectica drept ştiinţă nu înseamnă că, la 
el, această metodă nu mai păstrează caracteristica de artă 
a rationamentelor probabile. Este necesar ca atunci când 
vorbim despre ştiinţă la Platon să nu mai operăm cu 
conţinutul aristotelician al termenului, ci să rămânem în 
cadrele de gândire platoniciene. 

Aubenque! identifica la Aristotel două tipuri de 
dialectică: una provizorie sau prestiintifica, ce vizează 
„sesizarea şi definirea unei esențe care, servind apoi ca 
principiu al unei demonstraţii, va întemeia o cunoaştere 
independentă de aici înainte de condiţiile dialectice ale 
stabilirii sale” (este vorba de inducţie), şi „adevărata 
dialectică”, cea care „nu ajunge la nici o esenţă, la nici o 
natură, dar care se vădeşte totuşi destul de puternică 
pentru «a lua în considerare contrariile» fără ajutorul 
esenței”, acea dialectică ce „nu se mai dă la o parte în fata 
analiticii, ci i se substituie pentru a-i suplini carentele: 
însăşi permanenta dialogului devine substitutul uman al 
unei mediatii ce nu poate fi găsită în lucruri. Cuvântul 
redevine, aşa cum era la sofişti şi la retori, substitutul, de 
această dată inevitabil, al cunoaşterii”. Această din urmă 
formă de dialectică este, după comentatorul francez, 
„contribuţia originală a lui Aristotel în ceea ce priveşte 
dialectica”. S-ar putea susține însă acest lucru numai dacă 
s-ar ignora dialogurile Cratylos, Theaitetos si Sofistul, 


! P, Aubenque, op. cit., pp. 233-234. 

unde Platon arată cum sensul se constituie dialectic, prin 
cuvinte, fiind substitut al adevărului. Dialectica are şi cel 
de-al doilea sens la fel cum are şi pretenţia de a prinde un 
principiu, ca în primul sens. Mi se pare edificatoare 
observaţia lui Parain': „între lumea ideilor şi lumea 
sensibilă, pe care e imposibil să le separi la modul absolut 
fără să distrugi totul, el (Platon, n.n.) va introduce, prin 
urmare, limbajul cu rol de intermediar, de mijlocitor, ar 
trebui chiar să se spună, pe care îl va defini ca pe un gen 
al fiinţei. Dacă limbajul nu ar fi un gen al ființei, el nu ar 
putea afirma despre nici un lucru că există. Această nouă 
concepţie, care nu se desparte de gândirea anterioară a lui 
Platon ci, dimpotrivă, o desăvârşeşte în domeniul logicii, 
rezultă din toată activitatea sa dialectică. Natura ființei nu 
a fost examinată, în acest caz, în ea însăşi, în mod direct 
sau printr-o intuiție mistică, ci prin sensurile cuvântului 
fiinţă şi prin utilizările sale”. Dialectica platoniciană are 
şi caracteristicile celei provizorii, întrucât are pretenţia de 
a prinde un principiu (pe care, în fond, ea îl instituie) şi, 
totodată, se substituie cunoaşterii instituind sensurile 
cuvintelor care scot din sine atât Fiinţa, cât şi lumea 
sensibilelor. Prin dialectică determinăm cele două lumi, 
întregul proces petrecându-se la nivelul limbajului. 
Lectura lui Platon prin intermediul lui Aristotel a 
determinat o întreagă tradiție să creadă că la Platon 
dialectica ajunge la cunoaşterea principiilor. Vom vedea 
că ea este, de fapt, un substitut al cunoaşterii, o prestiinta 
sau protoştiință cu pretenţii de ştiinţă, dacă este să ne 
raportăm la ştiinţă în sensul pe care aceasta l-a căpătat la 
Aristotel. Ea nu îşi va găsi termenul mediu în mod 


' Brice Parain, Logosul platonician, Editura Univers 


Enciclopedic, Bucuresti, 1998, p. 113. 

teoretic, ci prin recurgerea la util şi frumos. Nu avem o 
ştiinţă pură, care să se constituie a priori, ci una in 
perpetuă configurarea la nivelul limbajului (în care îşi are 
locul şi o doză de convenţie), care face mereu recurs la 
elemente ce nu aparțin sferei teoreticului şi care sunt, de 
aceea, mereu relative. 

Cred că este eronat să considerăm că de la Platon la 
Aristotel dialectica a fost trecută „de la rangul de ştiinţă 
la cel de simplă logică a verosimilului”, traiect ce ar 
putea să pară ca o degradare, fiindcă la Platon ştiinţa, 
care este dialectica, se constituie doar ca logică a 
verosimilului. Platon nu a săvârşit impietatea de a gândi 
ştiinţa altfel decât în logica verosimilului. Faptul ca la 
Aristotel ea apare doar ca simplă logică a verosimilului 
este adevărat. lată ce spunea filosoful: „cercetările 
sofisticii şi ale dialecticii se învârt în jurul aceluiaşi gen 
de subiecte, ca şi ale filosofiei. Aceasta din urmă însă se 
deosebeşte de dialectică prin capacitatea ei de cunoaştere, 
iar de sofistică prin țelul de viaţă pe care ni-l fixează. 
Dialectica se mărginește la dibuiri de cunoaştere in 
diverse domenii în care filosofia tinteste la o cunoaştere 
completă, pe când sofistica are numai aerul de a fi 
filosofie, când de fapt nu e deloc aşa ceva”!. Dialectica 
lui Platon este o astfel de dibuire, singurul lucru pe care 
ea îl poate face ca ştiinţă. De aceea, comentariul lui 
Aubenque” pe marginea textului aristotelician mi se pare 
valabil pentru dialectica platoniciană: „ceea ce va apropia 
dialectica de filozofie nu este numai identitatea 
domeniilor lor, ci şi identitatea demersurilor lor: 
momentul dialectic al căutării şi al încercării nu se mai 


' Aristotel, Metafizica, ed. cit., 1004b. 
? Pierre Aubenque, op. cit., p. 237. 

îndepărtează in fata rezultatului său; pentru a relua 
distinctia aristotelica, filosofia fiintei ni se prezinta nu ca 
o colectie de propozitii, ci de probleme. Stiinta vesnic 
«căutată», ştiinţa fiinţei ca ființă, este de asemenea natura 
încât pregătirea dialectică pentru cunoaştere devine 
substitutul cunoaşterii însăşi”. La Platon, adevărul este 
metoda. 

De ce se opreşte Platon la a socoti această dibuire 
ştiinţă? Pentru că scopul ei nu este acela de a ne da 
cunoştinţe pentru un domeniu, ci de a ne pregăti pentru 
orice cunoaştere. Dialectica face din noi oameni, fiinţe 
ale căror propriu este acela de a rationa. Este suficient. 
Nu putem înțelege dialectica lui Platon dacă o judecăm în 
afara mizei sale antropologice pe care o păstrează de la 
sofişti. Ea este cea prin care ne autoedificăm prin 
problematizări. Cum spune Aubenque!, „dialectica ne 
furnizează o tehnică universală a întrebării, fără a se 
nu ar pune întrebări dacă nu ar spera că le va răspunde”. 

Dialectica este ştiinţa lui Platon şi ea ne arată că în 
orice lucru subzistă contrariile. Cea mai bună manieră de 
a percepe concepţia platoniciană este cea dialectică 
însăşi, care ne va arăta că filosofia în maniera propusă de 
Platon nu însemna un ascetism, aşa cum poate fi citit în 
Metafizica sau într-un fragment decontextualizat din 
Cartea a X-a a Eticii nicomahice’. Chiar dacă sunt câteva 


' Ibidem, p. 238. 

? În Metafizica, Aristotel spune că „ştiinţa care e cultivată 
pentru ea însăşi, de dragul cunoaşterii, e socotită ca fiind la 
nivel mai înalt decât aceea care e studiată în vederea 
foloaselor ce decurg din ea” [982a 15-18]. Iar în Etica 
nicomahică (Editura IRI, Bucureşti, 1998) face o distincţie 
clară între virtute etică si dianoetică. Întrucât virtutea etică 

locuri in textele lui Platon în care filosoful apare ca şi 
cunoscător, ca fiind cel care cunoaşte Ideile, „entităţile 
care rămân mereu la fel” [Rep., 479e-480a], nu trebuie să 
judecăm astfel de pasaje rupîndu-le de context. 
Cunoaşterea înseamnă legare într-un lanţ cauzal a ceea ce 
urmează a deveni cunoştinţă şi nicidecum revelaţie. Să nu 
uităm că o condiţie a adevărului unei cunoştinţe este 
posibilitatea de a putea fi transmisă. Platon vrea să se 
desprindă de practica religioasă a misteriilor de tot felul 
şi să instituie cunoaşterea ca produs al unui demers 
raţional şi metodic. Este vorba, cum va spune în 
Timaios!, de ştiinţa de care au parte „numai zeii şi un 
număr mic de oameni”, cea care „se naşte în noi prin 
invatatura..., e însoțită mereu de adevărul demonstrației 
sale... şi rămâne neclintită de persuasiune”. Dar, această 
ştiinţă, care pentru Platon este dialectica, nu reuşeşte să 


îl condiţionează social, cea dianoetică rămâne forma în care 
omul atinge fericirea. Pentru a contempla, omul nu are 
nevoie de nimic, fiind astfel independent. „Limitele 
contemplării sunt şi cele ale fericirii: cu cât contempli mai 
mult, cu atât esti mai fericit; şi asta nu în mod accidental, ci 
în virtutea contemplarii înseşi, a cărei valoare este 
intrinsecă. Fericirea trebuie să fie deci o formă de 
contemplare”. 

In această formă şi decontextualizat, fragmentul acesta ne 
vorbeşte despre filosoful pe care cultura occidentală şi-l 
imaginează de peste două mii de ani încoace. Însă Aristotel 
spune mai departe că „natura umană nu-şi este suficientă 
sieşi pentru actul contemplării, ci mai trebuie şi ca trupul să 
fie sănătos, să aibă hrană şi toate cele necesare vieţii” 
(1178b 29-35). De aceea va spune că ştiinţa cu cea mai 
mare autoritate este politica. 

Platon, Timaios, în Opere, vol. VII, Editura Ştiinţifică, 
Bucuresti, 1993, 51e. 

dea vreo certitudine; cunoasterea Ideilor pe care le 
postuleaza si care o fac posibila ne duce spre paradoxuri, 
fapt dovedit in dialogurile dialectice. De aceea, filosoful 
lui Platon nu este un cunoscator, ci un iubitor de 
cunoaştere, cum îl recomandă şi eticheta sa. 

Ca exemplu al accesului în lumea Ideilor putem lua 
însuşi demersul platonician din Republica, unde ne este 
prezentată ideea de dreptate. Nu avem o definiție în care 
să nu mai fie loc de probabilitate, ci una care are nevoie 
de reprezentări precum omul şi cetatea dreaptă, cu toate 
imperfectiunile pe care le presupun astfel de proiecţii. La 
acest exemplu se poate adăuga henologia din Parmenide. 

Dialectica a făcut posibil ca atât discursul despre 
cetate din Republica, cât şi cel din Legile să fie unul 
practic, chiar dacă, judecând în canon aristotelician, în 
primul ponderea pare a o deţine teoreticul. Nici una 
dintre perspective nu o elimină pe cealaltă, fiindcă la 
Platon nu există o distincţie netă între fericirea omului şi 
cea a cetății, nu e vorba de două realităţi, ci de una 
singură: omul, pentru care acțiunea politică este una de 
autoedificare. La Aristotel, avem o situaţie diferită: el 
dedică un tratat fericirii individuale (Etica nicomahică) şi 
unul celei a cetății (Politica), fiindcă există, în concepţia 
sa, o deosebire între fericirea dobândită în viata activa şi 
cea din viaţa contemplativă, o deosebire între politică şi 
filosofie!. Si chiar cu toate acestea, în Etica nicomahică 
el spune: „S-ar părea că binele face obiectul ştiinţei cu 
cea mai mare autoritate şi cu cea mai înaltă organizare, 
iar aceasta se arată a fi politica” [1094a 27]. 


' Cf. Politica, Editura IRI, Bucureşti, 2001, Cartea a IV-a, cap. 
1-2. 

Operarea cu distinctiile pe care le facem astăzi ne 
poate îndepărta de sensurile pe care le căutăm. Retin, în 
acest sens, o observaţie a lui Aubenque!: „opoziţia dintre 
ontologie şi teologic, ca şi aceea dintre opinie şi ştiinţă, 
dintre retorică şi «meserie», reproduc într-adevăr pe alt 
plan opoziţia dintre democraţie şi aristocrație. Ar trebui 
oare să ne surprindă aceste convergente? Trebuie să ne 
surprindă faptul că preistoria metafizicii ne conduce la o 
răspântie de probleme în care politica, filosofia, reflectia 
asupra cuvântului şi asupra artei se semnifică reciproc 
într-un complex nedisociabil? Trebuie să ne surprindă 
faptul că proiectul unei ştiinţe a fiinţei ca ființă, care a 
apărut repede abstract de îndată ce rezonantele sale 
umane au fost uitate, îşi are originea şi îşi extrage seva 
dintr-o dezbatere în care era vorba de condiţia şi de 
vocaţia, indisolubil teoretică, tehnică şi politică, ale 
omului ca om?” De aceea, mi se pare inadecvat a-l judeca 
pe Platon prin prisma autorităţii lui Aristotel. Cum 
spunea Whitehead’, „noțiunea de cunoaştere pura, adică 
de intelect pur este cu totul străină gândirii lui Platon. 
Vremea profesorilor nu sosise încă”. 


3. Filosoful lui Platon 


Cei ce susțin că la Platon avem o distincție netă între 
filosof şi omul politic indică în primul rând dialogul 
Omul politic: „determinarea ştiinţei sau a artei politice — 
spune Mihai Maga’ -, fie ea prin divizarea dihotomică 


! P, Aubenque, op. cit., p. 222. 

? Citat de P. Hadot, op. cit., p. 98. 

? Mihai Maga, „Un exercițiu logic şi politic. Omul politic al lui 
Platon”, în V. Muscă & A. Baumgarten (coord.), Filosofia 
politică a lui Platon, ed. cit., p. 191. 

progresiva sau prin analogie, nu il mai privilegiaza pe 
filosof — lucru demonstrat atat de absenta termenului 
«filosof» din structura dialogului, cat şi de indicatia de 
început, care trimite la un posibil alt dialog, dedicat 
filosofului, şi care ar completa un triptic sofist-om 
politic-filosof. Să înțelegem că există un raport de 
contrarietate între omul politic şi filosof? [...] Distincția 
se face atunci când ştiinţa teoretică este separată in 
directivă şi critică, între acţiunea de a îndruma şi cea de a 
judeca”. La aceasta s-ar adăuga şi distincţia între cei trei 
de la începutul dialogului Sofistul. 

Într-adevăr, la începutul dialogului Sofistul, se 
vorbeşte de cei trei (sofist, om politic şi filosof), dar 
trebuie să vedem contextul: Socrate îi spune lui 
Theodoros că un om înțelept precum este prezentat 
Străinul din Elea, adică un filosof, este perceput de 
mulțime fie ca sofist, fie ca om politic, fie ca nebun 
[216c-d]. Socrate redă deci aici percepţia mulțimii, 
fiindcă el contiună: „să fi considerat ei drept un singur 
lucru ori drept două preocupările acestea, dacă nu drept 
trei potrivit denumirilor, deosebind astfel trei genuri şi 
atribuind câte un gen fiecăruia, după nume?” Străinul îi 
va răspunde: „Nu e nici o piedică şi nici nu e greu de 
răspuns că au fost priviţi drept trei” [217a-b]. Aceasta 
este tema: a decide dacă cele trei denumiri desemnează 
trei genuri distincte. Prezentarea celor trei preocupări nu 
trebuie luată drept adevăr, întrucât ele sunt opinii, 
afirmaţii aflate sub semnul probabilității, ce urmează a fi 
adeverite în exerciţiul dialectic. lar acest exerciţiu, 
desfăşurat acum nu ca genealogie (precum în Republica), 
ci ca dihotomie, va propune acelaşi personaj ca şi în 
Republica: omul politic din „cetatea ştiinţifică”. Cei din 

alte forme de cetate sunt sofisti, nu oameni politici 
[303c]. 

Cred că, în primul rând, Platon nu a mai scris dialogul 
despre filosof pentru că nu mai avea ce spune despre 
acesta după Republica. Şi chiar dacă nu ar fi aşa, nu 
putem să spunem că filosoful vedea o distincţie netă între 
cele două personaje sprijinindu-ne doar pe faptul că şi-a 
anunțat o idee. În al doilea rând, dihotomia din Omul 
politic trebuie luată con grano salis, fiindcă ea este un 
exerciţiu dialectic, aflat, deci, sub semnul probabilității. 
Apoi, între directiv şi critic nu există contradicţie. Socrate 
se întreabă astfel: „în care dintre aceste două arte trebuie 
să punem omul regal? Oare, în cea critică, considerându-l 
ca pe unul care doar [subl. ns.] reflectează, sau, mai 
degrabă, vom considera că tine de ramura directivă, ca 
unul care comandă?” [260c]. Partea directivă nu o 
exclude pe cea critică. Diviziunea nu se realizează prin 
disjunctii exclusive; cei doi termeni sunt specii ale 
aceluiaşi gen. Omul politic trebuie pus printre „cei ce au 
cunoaştere ştiinţifică” [258b]. 

Interpretarea tradiționalistă tinde să scoată din Platon 
un alt tip uman decât recunoaşte chiar ea că a fost acesta: 
„Platon — susține Valentin Mureşan! — a fost o persoană 
atrasă mereu în două direcții opuse, care lui i se păreau 
convergente: reflectia filosofică şi ştiinţifică, respectiv 
viata politică”. Tocmai aici este problema: dacă lui Platon 
aceste două direcţii „i se păreau convergente”, atunci 
trebuie să-l interpretăm pornind de la ceea ce i se părea 
lui atunci, nu nouă acum. În dialoguri, el susține faptul că 
singurul om abilitat să facă politică este cel ce se 
preocupă de filosofie; tocmai de această separație fugea 


! V, Muresan, op. cit., p. 41. 

şi convingerea sa nu era una excentrică sau 
„nebunească”, ci se baza pe un fapt istoric, acela că 
majoritatea filosofilor de până la el au fost oameni 
politici. 

Şcolile filosofice  postaristoteliciene au redus 
preocuparea numită philosophia la simpla reflectie asupra 
problemelor de teorie a cunoașterii, logică sau fizică. S-a 
considerat că, în elaborarea construcțiilor teoretice, prea 
puțin contează ceea ce este sau ce face gânditorul în 
realitate, dacă acesta isi asumă cel putin o parte dintre 
ideile pe care le susține. Asemenea înțelesuri şi-au pus 
amprenta şi asupra interpretării filosofiei unui gânditor la 
care intenția practică este declarată deschis în repetate 
rânduri. Se pare că Platon nu a scăpat tocmai de ceea ce a 
respins mai mult: o înțelegere nedialectică. 

Filosofia lui Platon propune înainte de toate o 
atitudine, concurată în epocă atât de ignoranta camuflată 
prin afişarea unei sumedenii de cunoştinţe, specifica 
sofiştilor, cât şi de cea candida a mulţimii needucate. 
Semnificativă pentru înțelegerea ei este şi atitudinea 
ironică a filosofului față de modelul teoreticianului care, 
privind stelele, cade într-o groapă. Trebuie să nu uităm că 
filosoful Platon era, înainte de orice, un cetăţean, orice 
demers al său fiind sub semnul obligațiilor şi 
angajamentului său politic’. 

Chiar dacă preocuparea cu probleme de ordin filosofic 
presupunea o anumită abţinere de la unele activități 
cotidiene, asta nu înseamnă că ea este o asceză, o 
retragere din lume — o astfel de atitudine apare abia odată 


' Folosesc termenul politic în sensul larg pe care îl avea în 
Antichitate; putem înțelege prin el şi realitatea pe care 
astăzi o desemnează termeni precum civic sau civism. 

cu preluarea de către scepticul Pyrrhon a modelului 
gimnosofistilor orientali. Asa cum atenționează Guthrie’, 
„se presupune cu prea mare uşurinţă că grecii, in 
totalitatea lor, credeau într-un ideal de cunoaştere de 
dragul cunoaşterii, separat de obiectivele practice, şi că 
dispretuiau artele utile”. Realizările practice erau tot atât 
de admirate ca şi înțelegerea universului, stadiile 
progresului material fiind celebrate de toţi gânditorii. 
Filosoful „arhetipic” din Antichitatea clasică nu este 
un individ extramundan. Nu numai că el nu trebuie 
coborât, ci nu poate fi coborât în cotidian pentru că este 
deja acolo. El îşi asumă o misiune intramundană, 
diferența fata de ceilalți fiind aceea că se întreabă asupra 
rostului său în cetate, învăţându-i şi pe ceilalți să 
procedeze astfel. Operând cu acest înţeles, vom putea să 
ne apropiem mai mult de sensurile pe care ni le comunică 
cetățeanul exemplar care era filosoful Antichității clasice. 
Într-un studiu recent, Mihai Maci? opineaza că, odată 
cu Platon, condiţia filosofului în raport cu cetatea se 
deplasează: „dacă la început făcea parte integrantă din ea, 
având între altele atribuţii efective de legislator, odată cu 
Platon, gânditorul se situează la marginea cetăţii, 
reflectând asupra structurii şi condiţiei acesteia”. Nu 
împărtăşesc această idee, fiindcă sunt suficiente locurile 
în care Platon susţine necesitatea ca filosoful să fie rege 
sau legislator. Dacă este să ne referim la Platon însuşi, 
ştim că el nu a stat chiar în marginea cetății, ci s-a şi 
implicat în treburile ei. În afară de experienţele politice 


' W.K.C. Guthrie, Sofistii, Humanitas, Bucuresti, 1999, p. 23. 

? Mihai Maci, „Încă o dată Platon. Jan Patočka şi grija fata de 
suflet”, în Vasile Muscă & Alexander Baumgarten (coord.), 
Filosofia politică a lui Platon, Editura Polirom, Iaşi, 2006, 
p. 212. 

syracuzane, formarea viitorilor oameni politici era un act 
politic. Un filosof care susținea că actul politic este unul 
paideic nu cred că îl percepea altfel. Cât despre 
legiferare, la Platon aceasta ia forma cea mai radicală. Nu 
trebuie să reducem implicarea politică la faptul de a 
participa efectiv la guvernarea de atunci, mai ales, repet, 
în cazul unui filosof pentru care politica este în esenţă un 
proiect educaţional. 

Interpretările tematice au redus, de cele mai multe ori, 
filosofia lui Platon doar la anumite aspecte. Dacă 
Theaitetos', de exemplu, ar fi lecturat prin prisma 
intelectualismului radical cu care adesea este învestit, s-ar 
putea crede că şi aici Platon continuă un demers de 
stigmatizare a senzatiei (şi a universului ei), căreia i-ar 
refuza orice valență cognitivă. Portretul inteleptului din 
acest dialog ar putea sprijini o astfel de reprezentare, 
trimițându-ne cu gândul spre un ideal gnoseologic şi, 
implicit, etic. „Omul liber”, cel care gândeşte în tihnă, nu 
participă la viata cetăţii şi refuză să se cufunde în 
mărunţişurile acestei lumi: „doar trupul i se află în cetate 
şi umblă, în timp ce gândirea lui, socotind acestea toate 
mărunte şi neavând nici o prețuire pentru ele, zboară, 
cum spunea Pindar, în adâncurile pământului, 
măsurându-i întinderile, ca şi în tăriile cerului cercetând 
stelele, scrutând pe de-a întregul toată alcătuirea firii în 
orice amănunt al întregimii ei şi neaşezându-se niciodată 
spre a zăbovi pe cele din preajmă” [173e-174a]. 
Conştient de vremelnicia şi răutatea acestei lumi, 
căutătorul înţelepciunii va dori să fugă din ea [176b]. 
Trebuie totuşi să ţinem seama de faptul că aceasta 


' Platon, Theaitetos, in Opere, vol. VI, Editura Ştiinţifică şi 
Enciclopedică, Bucureşti, 1989. 

descriere a filosofului este la inceputul batranetei, cand 
Platon şi-a propus să facă filosofie „în tihnă”, stare pe 
care o va abandona în ultima parte a vieţii. Ne putem 
convinge de acest fapt invocând recuperarea corporalului 
din Philebos. De asemenea, dacă în Phaidon Socrate 
spunea că ceea ce râvneşte filosoful timp de o viaţă este 
cunoaşterea, despre care credea că poate fi dobândită 
doar după moarte!, în Scrisoarea a VII-a, redactată cu 
aproximativ şase ani înainte de a muri, Platon îşi 
dezvăluie în mod explicit idealul pe care l-a urmărit din 
tinereţe, acela de a participa la viata publică a cetăţii. 

Se pare că pe Platon nu l-a vizitat daimonul care îl 
oprea pe Socrate să se ocupe de treburile cetății’, 
interesându-l mai mult ceea ce poate face şi dobândi aici 
decât ceea ce îl aşteaptă după moarte: filosofia nu este o 
pregătire pentru moarte, cum credea Socrate, ci o 
pregătire pentru viață. Şi dialogul este propus ca o astfel 
de pregătire. Dacă dominanta vieţii sale a fost filosofia 


' Platon, Phaidon, în Opere, vol. IV, Editura Ştiinţifică şi 
Enciclopedică, Bucureşti, 1983, 68 a: „Căci ce altceva decât 
inconsecventa ar fi să nu se bucure [adevărații filosofi — 
n.n.] că merg acolo unde pot fără de greş spera să 
dobândească lucrul la care, mereu iubindu-l, au ravnit timp 
de o viata, cunoaşterea adică, şi să scape de convietuirea cu 
acela [adică trupul — n.n.] pentru care au simțit doar 
duşmănie?”. 

? Platon, Apărarea lui Socrate, în Opere, vol. I, Editura 
Ştiinţifică şi Enciclopedică, Bucureşti, 1975, 31d: „încă de 
când eram copil — mărturisea Socrate — există un glas care, 
ori de câte ori se face auzit, mă opreşte să fac ceea ce 
aveam în gând, dar niciodată nu mă îndeamnă să fac ceva. 
El este cel care se împotriveşte să mă ocup de treburile 
cetății”. 

sau contemplarea, atunci acesti termeni nu trebuie intelesi 
în sensurile pe care o tradiţie filosofică ni le-a propus, 
adică fără conotatiile lor practice. 

Cu siguranță, atât interpretarea tradiționalistă cât şi 
celelalte cu care ea intră în dispută pe această temă vor 
avea suficiente elemente care să le dovedească justetea. 
Dar ele surprind doar aspecte ale platonismului, pentru că 
dialogurile pe care le invocă aparțin unui întreg constituit 
prin încercări repetate de a oferi răspunsuri la provocările 
diversităţii, prin probări şi puneri în dialog ale diverselor 
variante de construcţie. În fond, nu avem un singur 
portret al filosofului, ci portrete după vârstele lui Platon: 
în dialogurile de tinereţe vrea să definească virtutea, în 
Phaidon se întreabă asupra nemuririi sufletului pentru a 
găsi suportul ontologic al proiectului său politic, în 
Republica guvernează, in Theaitetos face, tihnit, 
dialectică, iar în Legile se poartă ca un sacerdot. Toată 
această evoluţie a portretului filosofului este strâns legată 
de experiențele personale ale lui Platon şi exprimă 
intențiile sale în anumite perioade ale vieţii. 

Referindu-se tocmai la utilizarea unor concepte 
inadecvate în interpretarea operei lui Platon, R.M. Hare! 
notează: „Este mult mai sigur să nu-i atribuim lui Platon 
nici o propoziție care să nu poată fi tradusă în greacă, 
limba în care el a gândit. [...] Tot ce putem face pentru a 
ne situa pe un teren ferm, atunci când cuvintele lui sunt 
neclare sau ambigue, este să ne imaginăm că îl avem ca 
interlocutor, că îi punem întrebări în greacă, şi apoi să 
speculăm în privinţa felului în care el ar răspunde în 
greacă. Dacă urmăm această metodă, vom descoperi că 


! R. M. Hare, Platon, Editura Humanitas, Bucuresti, 1997, pp. 
49-50. 

multe dintre distinctiile asupra cărora dorim pe bună 
dreptate să insistăm, ca filosofi moderni, nu îl interesau”. 
Bineînţeles, propunerea lui Hare împinge spre extremă 
ideea fidelității faţă de textele platoniciene. Avem aici o 
preluare a ideii lui Schleiermacher!, anume că trebuie să 
ne situăm pe acelaşi nivel cu autorul, atât pe latura 
obiectivă (cunoscând limba în care a scris), cât şi pe cea 
subiectivă (cunoscând viaţa sa interioară şi exterioară). 
Însă, dat fiind faptul că, aşa cum recunosc specialiştii în 
greaca veche şi traducătorii, este posibil ca greaca veche 
de astăzi să fie diferită de cea de acum peste două mii de 
ani, mă îndoiesc că ar fi posibilă o interpretare care să nu 
iasă din cadrele limbii în care a scris filosoful. Ne rămâne 
să încercăm o compensare a acestei deficiențe printr-o 
mai atentă abordare a laturii subiective. 

Pentru a trece dincolo de distorsiunile pe care o 
întreagă tradiție filosofică le-a produs, un prim pas ar 
putea fi aducerea lui Platon din Pantheon înapoi în cetate, 
umanizarea sa. Probabil că ne vom apropia mai mult de 
spiritul filosofiei lui atunci când nu o vom mai percepe ca 
pe o meditaţie în sensul intelectualist, fără surse şi fără 
finalitati practice, adică atunci când o vom reaşeza acolo 
unde creatorul ei a conceput-o şi dorit-o: în cetate. Asta 
nu înseamnă că trebuie să considerăm metafizica 
platoniciană doar o digresiune, o paranteză a construcției 
platoniciene. Metafizica este un aspect care îşi are locul 
în proiectul platonician la fel ca şi celelalte. 

Platon nu putea fi un filosof aşa cum tradiţia 
intelectualistă ni-l prezintă. Cred că este mai adecvată 
abordarea în care operăm cu sensul pe care philosophia îl 


Friedrich D.E. Schleiermacher, Hermeneutica, Editura 
Polirom, Iasi, 2001, pp. 41-42. 
277 


avea atunci, adică antrenând finalitatea ei practică. Pana 
la Platon, philosophia nu era o preocupare separată de 
politică, o scurtă incursiune prin istoria preplatoniciană a 
termenului dovedindu-ne aceasta. Dintr-o asemenea 
perspectivă, concepţia politică nu mai apare ca un capitol 
al creaţiei filosofului, ci întreaga filosofie apare ca operă 
politică, cu fireasca ei încărcătură metafizică. 

ANTON ADAMUT 


De-a stanga si de-a dreapta Psalmului 13, 1 


On the right and the left side of Psalm 13, 1 
(Abstract) 


This text is intended to eliminate a double difficulty. 
At least it is what it’s intended for. The first one is the 
left-right distinction from the theological point of view. 
The second one concerns the Psalm xiii, 1. This text 
tries to see how the argumentation displays. It is 
structured to answer the both questions and to see if 
there is a yes or ano when facing the proposed topic. 


Prooemium 


Ergo, Domine, qui das fidei intellectum, da nihi ut, 
quantum scis expedire, intelligam quia es sicut 
credimus, et hoc es, quod credimus. Et quidem credimus 
te esse aliquid quo nihil majus cogitari possit. An ergo 
non est aliqua talis natura, quia dixit insipiens in corde 
suo, non est Deus? Sed certe ipse idem insipiens, cum 
audit hoc ipsum quod dico, aliquid quo nihil majus 
cogitari potest, intelligit quod audit, et quod intelligit in 
intellectu ejus est, etiam si non intelligat illud esse. 
Aliud enim est rem esse in intellectu, aliud intelligere 
rem esse. 
S. Anselmi, Proslogion, caput II 

1. Ambiguitas vs. Obscuritas 
(sau despre cum se poate purta prin intuneric o 
lumină stinsă) 


În De dialectica, I, 5, 2, Augustin spune cum că 
dialectica est bene disputandi scientia. Adaugă imediat: 
disputamus autem verbis. Ceea ce vrea să spună în 
termenii lui: verba igitur aut simplicia sunt, aut 
coniuncta. Şi apoi urmează definițiile expresiilor simple 
şi ale celor complexe. Nu insist aici. Merg la capitolul 
VIII din De dialectica şi citesc acolo următoarele: „ceea 
ce îl împiedică pe auditor să vadă adevărul în cuvinte este 
fie obscuritatea, fie ambiguitatea. Diferenţa dintre obscur 
şi ambiguu constă în faptul că în [exprimarea] ambiguă 
apar mai multe sensuri, dintre care nu ştim pe care să-l 
preferăm, pe când în cea obscură nu apare nimic sau 
foarte puţin din ceea ce ne aşteptăm să apară. Acolo unde 
apare cât de puţin [din sensul aşteptat], obscuritatea este 
asemănătoare cu ambiguitatea”!. Apoi, la Augustin, apare 
o comparaţie, după care spune că există trei tipuri de 
obscuritate: 

„când ceva se dezvăluie simțului [vederii], dar 
rămâne ascuns spiritului” (Augustin exemplifica: vede 
cineva o rodie pictată dar nici n-a văzut şi nici nu a auzit 
vreodată de rodie; ei bine, obscuritatea nu vine din 
privire/vedere, ci se datorează spiritului); 

— „când obiectul s-ar revela spiritului dacă n-ar fi 
ascuns simțului” [vederii], — ca în felul în care avem 
chipul unui om pictat în întuneric; 


1 Augustin, De dialectica, trad. de Eugen Munteanu, Editura 
Humanitas, Bucureşti, 1991, p. 89. 

— al treilea tip de obscuritate il avem in momentul in 
care ceva este ascuns simțului [vederii, de pildă], şi chiar 
dacă ar fi dezvăluit nu ar câştiga nimic în claritate pentru 
spirit. Sa ne închipuim, exemplifică Augustin, un 
neinitiat pus în situaţia de a recunoaşte rodia pictată, dar 
aşezată în întuneric. E clar, conchide episcopul, acest tip 
de obscuritate este cel mai obscur dintre toate. 

Mare amator de Cicero, Augustin cunoaşte bine locul 
din Brutus, XLI, 152 în care se spune despre cum poate fi 
lămurit ceva obscur prin interpretare: înseamnă a 
recunoaşte ambiguitatile şi, apoi, a le diferenția — 
obscurum explanare interpretando, ambigua primum 
videre, deinde distinguere'. Nu mă îndoiesc de faptul că 
Augustin era „familiarizat” şi cu un alt loc din Ad 
familiares, VII, 24, 1, unde Cicero consemnează o 
istorioară amuzantă şi care poate fi pusă în legătură cu 
relația ambiguitas — obscuritas. Ne spune Cicero că un 
cetățean din Roma nu prea suporta vizitele. De aceea se 
prefăcea că doarme când îi soseau musafiri. Într-o bună zi 
vede pe sub gene cum sclavul său se înfrupta din vinul 
casei şi-i spune: Non omnibus dormio! Adică, vezi bine!, 
mai închid eu ochii, dar nu pentru toți. 

Schiller, în Maria Stuart (a. III, s. 4), imi pare ca 
puncteaza relatia ambiguitatii cu obscuritatea, macar ca 
îmi este in continuare si ambiguă şi obscură distribuția 
rolurilor (termenilor). Oricum, regina Scoției spune 
reginei Angliei (Elisabeta): „lumea ştie tot ce-i mai rău 
despre mine, dar pot să mărturisesc că sunt mai bună 
decât reputația mea”. 

Situaţia prezentată în această introducere vreau să o 
aplic asupra a două locuri testamentare: distincția stânga- 


! Eugen Munteanu, nota 94 la De dialectica, p. 201. 

dreapta şi Psalmul 13, 1. Şi nici nu imi dau seama cum sa 
citesc aici locul din Ars poetica, 25 în care Horaţiu spune: 
brevis esse laboro, obscurus fio (mă străduiesc să fiu 
scurt, dar devin obscur). Altminteri, fata cu ambiguitatea 
şi obscuritatea, logica rămâne aidoma unei femei la care 
te întorci mereu după varii infidelitati şi ea, logica, ajunge 
în final aidoma căsniciei: încetăm de a mai vedea altceva 
la ea decât neajunsurile. Iar logica îşi bate joc de cei care 
o complimentează şi face uneori complimente celor pe 
care-i detestă. Se spune despre Dumnezeu că nu poate 
schimba logica; doar logicienii pot. E posibil ca tocmai 
din acest motiv ei să fie atât de folositori încât Dumnezeu 
le tolerează existența. 


2. Bonus scholasticus, malus politicus 
(sau despre stânga-dreapta) 


Lumea este obişnuită să lucreze cu dihotomii şi 
aceasta poate pentru că natura gândirii este diviziunea, 
multiplul. Gândirea se aplică naturii şi astfel ea devine un 
dar făcut acesteia. Gândirea ne spune că un lucru nu 
poate exista decât dacă are un opus şi acest fapt se aplică 
doar lucrurilor create. În virtutea creaţiei credem, de 
regulă, că există în succedent fracturi de felul: alb-negru, 
drept-nedrept, frumos-urât, stânga-dreapta etc. Stă în 
firea omului (a creştinului în special) să asocieze stângii 
necredinta şi dreptei credinţa. Să văd dacă nu cumva este 
aici un loc obscur, este rostul paragrafului de fata. 

Totul pare să pornească de la un episod evanghelic. 
Sinopticii (Matei, Marcu, Luca) prezintă episodul avut în 
vedere: cei doi tâlhari crucificati alături de Isus. Matei ne 
spune: “Tot atunci sunt rastigniti cu el doi tâlhari, unul la 
dreapta şi altul la stânga” (27, 38; vezi şi Isaia 53, 12). 

Trecătorii, arhiereii, cărturarii şi bătrânii îl insultau, la fel 
şi tâlharii rastigniti cu el (Matei 27, 39-44). Marcu ne 
spune acelaşi lucru (15, 27) şi completează cum că doar 
trecătorii şi arhiereii îl insultau, nu şi cărturarii alături de 
bătrâni (15, 29-32). La sinoptici, imediat după capitolul şi 
pericopele care prezintă răstignirea, urmează acelea care 
vorbesc despre insultele adresate lui Isus. Cine erau aceia 
care îl batjocoreau? Trecătorii, preoţii cei mai de seamă, 
cărturarii şi bătrânii, ostaşii (adaugă, singur, Luca) şi 
tâlharii (la Matei şi Marcu). Numai în Luca apare 
episodul următor: “Unul dintre răufăcătorii rastigniti îl 
insulta: «Nu eşti tu Cristos? Mântuieşte-te pe tine şi pe 
noi!» Dar celălalt răspundea mustrându-l: «Nu te temi 
nici de Dumnezeu, cu toate că te afli la aceeaşi pedeapsă? 
Noi, pe drept, căci ne luăm ce-am meritat pentru faptele 
noastre, dar el n-a făcut nici un rău». Apoi zise: «Isuse, 
adu-ti aminte de mine când vei ajunge în Împărăţia ta». 
Isus îi răspunse: «Adevărat iti spun, astăzi vei fi cu mine 
în rai” (Luca 23, 39-43; Maxim Mărturisitorul, în 
Ambigua, 55, "scholiindu-l" pe Grigore Teologul, dă o 
tâlcuire la "De vei fi răstignit cu un talhar". Spune: "poate 
va înceta de a bârfi Cuvântul prin purtarea sa, mişcat de 
cel care-l ceartă, precum a patit pe cruce tâlharul care a 
hulit fără ruşine. Căci tăcerea care nu răspunde celui ce 
mustră este semn al primirii cuvântului grait"'). Iată cum 
primul locatar al raiului este un tâlhar, dar Luca nu ne 
mai spune dacă acela care a vorbit în apărarea lui Cristos 
era aşezat la “dreapta” sau la “stânga” lui, a 
Mântuitorului. Joan este şi mai criptic: aminteşte de 


' Sfântul Maxim Mărturisitorul, Ambigua, trad. Pr. Prof. 


Dumitru Stăniloae, Bucureşti, E.I.B.M.B.O.R., 2006, p. 
169. 

talhari (19, 18), dar nu ne spune nimic despre vorbele lor, 
ci despre altceva (19, 31-33). 

Aceasta este situaţia în Evanghelii. Să coborâm in 
timpul istoriei sacre şi să urmărim, în locurile 
exemplare, raportul cu totul obscur “stânga”-"dreapta”. 

El începe în Geneză (13, 5-13) cu o ceartă. Despre 
Avraam şi Lot este vorba. S-au certat păzitorii vitelor lor 
şi Avraam îi cere lui Lot să nu se certe şi ei, că doar sunt 
fraţi. Îi spune patriarhul: “Mai bine desparte-te de mine; 
dacă tu apuci la stânga, eu voi apuca la dreapta” (13, 9). 
Şi Lot va apuca la stânga (ceea ce nu-l face în nici un fel 
ateu!) şi va locui “în cetăţile din Câmpie, şi şi-a întins 
corturile până la Sodoma” (Geneza 13, 12). Un simplu 
exerciţiu de geografie biblică ne arată că Avraam, rămas 
în Canaan, e la dreapta, iar Lot coboară spre capătul de 
sud al Mării Moarte mai jos de deşertul lui luda, unde 
pare să fi fost situată Sodoma. Şi cu Lot ştim ce se 
întâmplă (Geneza 19, 30-38)! 

Semnalez alte câteva locuri despre “stânga”-”"dreapta” 
în istoria sacră tocmai pentru a vedea că accentul cade pe 
“dreapta”: 

- “Dreapta Ta, Doamne, şi-a făcut vestită tăria” 
(Exod 15, 6); 

- “cand este El la dreapta mea, nu ma clatin” 
(Psalmi 16, 8); 

- “nu braţul lor i-a mântuit, ci dreapta Ta” (Psalmi 
44, 3); 

“Eu te sprijin cu dreapta mea binevoitoare” 
(saia 41, 10); 

“Dacă mâna ta cea dreaptă te va face să cazi în 
păcat, tai-o” (Matei 5, 30). Mai amintesc: Marcu 16, 19; 
Ioan 21, 6; Fapte 2, 33; Romani 8, 34; Efeseni 1, 20, si 
am facut doar o selectie! 

Mai insist asupra a doua pericope din Matei. Prima e 
în legătură cu cererea mamei fiilor lui Zebedeu (20, 20- 
22): “Atunci veni la el mama fiilor lui Zebedeu împreună 
cu fiii săi şi se plecă dinaintea lui, ca să-i ceară ceva. El o 
întreabă: «Ce doreşti?» Ea răspunse: «Spune ca aceşti doi 
fii ai mei să şadă unul la dreapta ta şi celălalt la stânga în 
Împărăţia ta». Isus răspunse: «Nu ştiţi ce cereti»”. Si nu 
ştiau! 

Apoi, în capitolul despre judecata viitoare (Matei 25, 
31-46), se arată cum va despărți Isus neamurile; o va face 
asemenea păstorului care desparte oile de capre — “şi va 
pune oile la dreapta sa, iar caprele la stânga” (Matei 25, 
33). Celor de la dreapta le va spune: “Veniti 
binecuvantatii Părintelui Meu, mosteniti Împărăția 
pregătită pentru voi” (Matei 25, 34). Le va spune şi celor 
de la stânga ceva: “Plecati de la mine blestematilor, în focul 
cel veşnic” (Matei 25, 41). 

Cât despre tâlharul de la dreapta, bunul tâlhar, el e cel 
din urmă om pe care l-a convertit Isus atunci când încă 
mai îmbrăca trupul de carne. Un text apocrif (Evanghelia 
lui Nicodim, “Prolog”, X, 2) păstrează numele tâlharului!. 


Giovanni Papini spune, în Viața lui Isus, că Biserica l-a 
primit printre sfinții săi, pe temeiul acelei fagaduinte a lui 
Cristos, sub numele de Dismas. Cf. Giovanni Papini, Viaţa 
lui Isus, Editura “Ago-Temporis”, Chişinău, 1991, pp. 324- 
326. Evangheliile canonice nu dau numele celor doi tâlhari. 
Numele lor apare în Evanghelia lui Nicodim şi în 
Evanghelia arabă a copilăriei lui Isus, XXIII, unde se arată 
şi de ce un tâlhar a fost mântuit iar celălalt nu. În ultima 
Evanghelie amintită, tâlharul bun se numeşte Titus, cel rău 
— Damachus. Cultul bunului tâlhar va cunoaşte o larga 
răspândire din Orient şi până în celălalt capăt cardinal 
(Evanghelii apocrife, Editura Polirom, laşi, 1999, pp. 111, 
125, 190, 213-214, 218). Cum e cu poziţia în Evanghelia 

În cartea a IV-a din De fide orthodoxa (cap. 12), loan 
Damaschin vorbeşte despre motivele închinării către 
Răsărit. Spune Damaschinul că nici la întâmplare şi nici 
fără de motiv alegem a ne închina către Răsărit. 
Motivele? Ne închinăm lui Dumnezeu într-un chip dublu 
după felul dublei noastre alcătuiri: fire văzută/ sensibilă şi 
nevăzută/spirituală. Lui Cristos îi arondăm Răsăritul spre 
închinăciune. Alungat din Eden, care era aşezat spre 
Răsărit, Adam locuieşte la Apus, cu Răsăritul în dreapta 
lui; cortul lui Moise avea catapeteasma către Răsărit şi 
semintia lui luda, mai cinstită, era aşezată în acelaşi 
spațiu răsăritean. Răstignit, Isus privea spre Apus iar la 
Înălţare a pornit către Răsărit. Fulgerul se vede dinspre 
Răsărit şi tot aşa va fi şi venirea Fiului (Matei 24, 27; 
Luca 17, 24). Dacă-l aşteptăm pe Isus, nu ne putem 
închina către Apus. Ca poziţie, in Scriptură, a privi la 
dreapta înseamnă a privi dinspre apărător şi locul 
apărătorului este locul lui Dumnezeu. Păcătoşii merg spre 
stânga, dreapta are sens activ, fiind simbolul stabilităţii şi 
al autorității’. 


arabă a copilăriei lui Isus: “Cei doi tâlhari se numeau Titus 
şi Damachus... Când a văzut Maria ce mare bine le-a făcut 
tâlharul, i-a zis: Domnul Dumnezeu te va sprijini cu dreapta 
Sa şi-ţi va ierta toate păcatele! Iar Domnul Isus i-a răspuns 
Maicii Sale: O, Mamă, peste treizeci de ani, când iudeii mă 
vor răstigni în Ierusalim, aceşti doi tâlhari vor fi ridicați pe 
cruce împreună cu mine: Titus, la dreapta, iar Damachus, la 
stânga mea. Şi-n ziua următoare Titus va intra înaintea mea 
in Paradis” (Ibidem, p. 111). În Evanghelia lui Nicodim 
tâlharii se numesc Dismas — cel bun şi Gestas — cel rău 
(Ibidem, p. 125). 

' Jean Chevalier, Alain Gheerbrant, Dicționar de simboluri, 
vol. I, Editura Artemis, Bucureşti, 1994, pp. 464-468. Vezi 
şi Maurice Cocagnac, Simbolurile Biblice. Lexicon teologic, 

Secolul al XII-lea, si prin Anselm, dezvoltă arta de a 
filosofa — intelligentia spiritualis şi debutează într-o 
astmosferă de sărbătoare: releagă pământul cerului şi îşi 


Editura Humanitas, Bucureşti, 1997, pp. 92, 231. Analizând 
mitul din perspectiva "limbajului furat" şi a "cuvântului 
depolitizat", Roland Barthes poziţionează mitul la stânga şi 
la dreapta. Principalele figuri ale mitului la dreapta (sau 
formele retorice ale mitului burghez, după Barthes) sunt: 
a.vaccinul: "numesc asta acea figură mitologică şi care 
constă în a pune două contrarii şi de a le balansa astfel încât 
să le respingem pe amândouă"; 

b. privarea de istorie: "mitul lipseşte obiectul de care 
vorbeşte de întreaga lui istorie. În mit istoria se evaporă" 
(consecința, în final, tine de ceea ce îl face pe om 
iresponsabil); 

c. identificarea: "micul burghez este un om incapabil de a 
şi-l imagina pe celălalt (Altul). Dacă el, celălalt, i se 
prezintă, micul burghez îl ignoră şi îl neagă sau, mai bine, il 
transformă în el însuşi"; 

d. tautologia: "atestă o profundă neîncredere fata de limbaj. 
Dar orice refuz al limbajului este ceva mort. Tautologia 
întemeiază o lume moartă, imobilă”; 

e. ninismul: nici una, nici alta, caz în care nu mai am nici un 
criteriu axiologic în afara criteriului ninist însuşi. Numai că 
acest criteriu frizează figura care-l precede; 

f. cuantificarea calităţii: "figura aceasta străbate toate 
figurile precedente. Reducând calitatea la cantitate, mitul 
face o economie de inteligență”; 

g. constatarea: "mitul tinde spre proverb. Ideologia 
burgheză investeşte aici interesele ei esenţiale; 
universalismul, refuzul de a explica, ierarhia inalterabilă a 
lumii. Dar avem de distins acum limbajul-obiect de meta- 
limbaj" (Roland Barthes, Mythologies, 1957, pp. 239, 259, 
260, 262, 263). Vide supra, cap. I, "Note", nota 153, 
precum şi infra, cap. V, Note, nota 3. 

află caracterizarea în universalitate. La nivelul ideilor, 
secolul al XII-lea este creator, după cum este pasional în 
ceea ce priveşte implicarea persoanei. Vrea, pe scurt, să 
redea Scriptura Scripturii. lată locul în care se strecoară 
una din cele mai obscure trimiteri anselmiene. Este vorba 
de insipiens. 


3. Insipiens et persona, seu de numero stultorum 


Am ales să preiau, chiar dacă pe dos, titlul celui de-al 
treilea subcapitol din capitolul trei al lucrării lui 
Alexander Baumgarten!. Cred că în jurul lui insipiens, ca 
loc obscur, pot bascula interpretările anselmiene. 

Vreau să dezvolt, intenţionat, această problemă a 
exegezei patristice şi medievale in jurul Psalmului 13, 1 
(52, 1). 

Multă lume a constatat inadvertente între o serie de 
trimiteri din textele Sfinților Părinţi şi textul sacru. La 
Augustin şi Toma, lucrul este cel mai evident. De unde 
faptul acesta? Din aceea că mai toți Părinţii şi doctorii 
citau din memorie şi rareori aveau nevoie de a confrunta 
propria lor memorie cu textul sacru. Este şi cazul lui 
Anselm în ceea ce priveşte citarea ca atare, nu şi 
imprecizia ei. E un fapt cert că Părinţii şi doctorii mari (şi 
nu numai) cunoşteau la perfectie Biblia, şi constatarea 
aceasta nu are, în sine, nimic nou. Ce vreau să spun este 
că autorii timpurilor pe care îi am în vedere au un raport 
spontan, intuitiv, cu textul sacru. Abia acum intervine o 
problemă, anume că raporturile lui Anselm cu exegeza 
biblică a timpului său sunt mai putin puse în lumină. Pe 


' Alexander Baumgarten, Sfântul Anselm şi conceptul ierarhiei, 
Editura Polirom, laşi, 2003, pp. 88-91. 

de alta parte, este la fel de adevărat că opera anselmiana 
se pretează mai putin apropierilor de acest gen şi nici 
măcar Anselm nu este prea darnic, in ceea ce-l priveşte, 
cu remarci metodologice fata cu interpretarea Scripturii. 
Mai este însă un aspect in joc: la sfârşitul secolului al 
XI-lea, exegeza biblică nu suferise reînnoirea care, câteva 
zeci de ani mai târziu, va provoca îmbogățirea şi 
diversificarea unui astfel de tip de exegeză — cea biblică. 
O tradiție exegetică exista însă, şi încă una foarte 
serioasă, fie de ar fi să amintesc aici pe Origen, Augustin, 
Isidor al Sevillei sau Raban Maur (Rhabanus Maurus, 
elev al lui Alcuin şi episcop de Mainz — secolul al 
IX-lea). E de semnalat, ca o atitudine tipic anselmiană, 
că arhiepiscopul de Canterbury nu recurge decât rareori, 
şi nici măcar atunci într-o manieră explicită, la aşa ceva 
chiar dacă (sau tocmai de aceea!) sursele sale sunt atât de 
frecvent cele patristice. Aici intervine un topos tipic 
anselmian: Anselm preia textele sacre după sensul lor cel 
mai simplu; nu încearcă să clarifice vreun citat (pericopă) 
consultând autorități, deşi e neîndoios că el cunoştea 
comentariile făcute de astfel de autori. 

Locul obscur asupra căruia vreau să mă întreb în 
continuare ţine de una din cele mai cunoscute citări pe 
care Anselm le-a făcut. E locul în care, de altfel, se 
întemeiază proba din Proslogion (cap. II): dixit insipiens 
in corde suo: Non est Deus (Psalmul 13, 1/52, 1). 
Comentează Gilbert Dahan: examenul tradiţiei patristice 
şi medievale ne arată că afirmația „nesocotitului” 
(insipiens) este înţeleasă cel mai adesea într-un sens 
relativ (restrictiv), şi ne conduce la a ne întreba de ce 
Anselm nu a reținut aceste interpretări şi a dat afirmației 
„nesocotitului” un sens absolut? Apoi, e de văzut dacă 

modul in care utilizează Anselm Psalmul 13, 1 are vreo 
influență in exegeza insasi'. 

Câteva precizări preliminarii au in vedere răspunsul la 
întrebarea: cum se citeşte un fragment din Biblie? Avem 


aici, pe scurt, aşa-numita „urcare exegetică” în şapte 
trepte: 

a. critica textuală (bazată pe metoda comparativă); 

b. traducerea ca atare (varianta pentru care optez); 

c. analiza structurală (unitate de timp, loc etc.); 

d. analiza redacțională (cum îşi redactează, de 
pildă, evanghelistul textul: genealogic, evenimential etc.); 

e. căutarea izvoarelor (documente, mărturii, 
tradiții); 

Í. critica istorică (este cineva care confirmă?); 

g. actualizarea (,,adun” mesajul in mine şi văd de 


cine sunt mai apropiat, de Isus, de cel 
demonizat/exorcizat, de ucenici etc.). 

În rezumat, şi asta ca o opţiune personală, reduc cele 
şapte trepte la patru, pe care le numesc: 


a. text (psalmul ca atare, în cazul de fata); 

b. con-text (ceea ce numesc aici şi acum 
„circularitatea internă”); 

c. pre-text (asta numesc eu  „circularitatea 
externă”); 

d. re-text (cum pot deveni eu martor al mesajului 


de-a lungul căruia am călătorit). 

Psalmii, pentru că ei sunt aici în joc, apar cel mai des 
citați în Noul Testament, şi ei sunt ai tuturor oamenilor şi 
a tuturor situaţiilor. La drept vorbind, nimeni nu poate să 


' Gilbert Dahan, En marge du Proslogion de Saint Anselm: 
l’exégése patristique et médiévale du Psaume 13, 1, in 
»Archives d’Histoire Doctrinale et Litteraire du Moyen 
Age”, 57, 1991, p. 12. 

nu se regăsească in Psalmi. Premisa mea față cu ideea de 
circularitate tine de un soi de raportare la profeti, anume 
că profeţii sunt martorii Vechiului Testament care-şi 
amintesc despre viitor. Să exemplific cele patru etape la 
care le-am restrâns pe cele şapte dintâi: 

a. textul: este psalmul ca atare (13, 1); 

b. con-textul (sau ,,circularitatea interna”): 
Psalmul 13, 1 trimite la Psalmul 10, 4 (trecut) şi la 
Psalmul 52, 1 (viitor). Asta numesc circularitate în inte- 
riorul psalmilor (n.b. — o circularitate care nu închide, aşa 
cum se va vedea, căci Psalmul 52, 1 va fi asociat lui Titus 
şi anului 70 e.n., anul dărâmării Templului); 

c. pre-textul (sau „circularitatea externă”): 
Psalmul 13, 1, trimite la Facerea 6, 11-12 (trecut) si la 
Romani 3, 10 (viitor). Iată pre-textul, ceea ce vrea să 
spună caracterul intentional ascuns in orice acțiune care 
vizează ceva (pre-text = intentio = mântuire); 


1 $ È P 22 7 
Atrag atentia asupra unei situatii tehnice: numerotarea 


psalmilor. Este vorba despre dubla numerotare a Psaltirii 
cauzata de impartirea psalmului 9 in 9 si 10 in textul 
evreiesc, in timp ce textul grec şi latin păstrează o variantă 
unitară. Astfel, textul evreiesc află psalmii cu nesocotitul la 
numerele 14, 1 şi 53, 1, în vreme ce versiunea greacă şi 
latină îi plasează la 13, 1 şi 52, 1. Sintetic, lucrurile stau 
astfel: în Biblia ebraică, numerotarea psalmilor de la 
Psalmul 10 la 148 este cu un număr înainte fata de 
Septuaginta şi Vulgata, care unesc Psalmii 9 şi 10, la fel 
unesc Psalmii 114 şi 115, dar împart în două Psalmii 116 şi 
147. De regulă, domeniul ştiinţific foloseşte numerotarea 
evreiască, dar, întrucât exegezele patristice şi medievale 
merg, mai curând, pe cealaltă variantă, am preferat-o pe 
aceasta din urmă. 

d. re-textul este revenirea la text din afara lui dupa 
ce, cumva, a fost „experimentat”. 

Apare aici o problemă. De ce Psalmul 52, 1 reia 
Psalmul 13, 1? E problema memoriei legată de actul 
profetic, căci memoria e solidară cu timpul (căderi, 
ridicări, idolatrie, ipocrizie. Căci omul cade o dată, dar, 
din fericire, nu şi definitiv. În blestemul 
veterotestamentar dimensiunea esențială ține de reversibi- 
litatea si caracterul nedefinitiv al blestemului însuși). 
Despărțirea este definitivă, dar reversibilă, ceea ce vrea 
să spună că omenirea este vinovată, este pedepsită, dar nu 
definitiv blestemată. Condiția umană nu este sistematic 
negativă, căci darurile făcute de Dumnezeu lui Adam nu 
sunt în întregime abolite. Apoi, dacă am în vedere că 
psalmii de la 1 la 41 sunt psalmi ai genezei (al căror 
subiect predominant este căderea), iar psalmii de la 42 la 
72 sunt dintre aceia ai exodului (incluzând ideea de 
idolatrie), pare că intervenția „nesocotitului” (a lui 
insipiens) nu este întâmplătoare. Mai mult, psalmii cu 
pricina (13, 1/52, 1; adică 14, 1/53, 1 în textul evreiesc) 
aparțin psalmilor sapientiali şi în cadrul lor cei nelegiuiti 
(infideles/ insipientes) sunt supusi unei satire dure. 
Situatia repetitiva a psalmilor amintiti nu este singulara. 
Anumiti psalmi, in intregime sau in parte, apar in mai 
multe locuri din Psaltire'. 


' Pe lângă Psalmii 13/52 (14/53), mai avem următoarele 
situații: 39, 13-17 / 69 (40, 13-17 / 70); 56, 7-11 plus 59, 
6-13, care fac împreună Psalmul 107 (57, 7-11, plus 60, 
6-13, care fac împreună Psalmul 108). În paranteză am 
trecut numerotarea din textul evreiesc. Cealaltă numerotare 
tine de Vulgata / LXX. Vezi: Gianfranco Ravasi, 
Introducere in Vechiul Testament, Manuale de bază 
PIEME, nr. 2, 1991, pp. 121-130; Percă Mihai, „Cărţile 

Să revin la textul în cauză: dixit insipiens in corde 
suo: Non est Deus (Psalmul 13, 1/52, 1). Termenul 
insipiens e suficient de obscur. Variantele în care 
termenul insipiens apare în traducerile autohtone din 
Scriptură sau din Anselm sunt: „nebunul”, „ignorantul”, 
„smintitul”, „nesocotitul”. Să încerc să le urmăresc pe cât 
e cu putință. 

Termenul ebraic căruia insipiens îi corespunde este 
nabal. Numai „necredinciosul agresiv” este numit nabal 
(ca în J Samuel 25, 25; Psalmul 13, 1/52, 1; Isaia 36, 
5-6), precum şi „nebunia încăpățânată”, aceea a 
„batjocoritorului” (Proverbe 1, 22; 14, 6; 24, 9). În rest, 
in Vechiul Testament nebunia este: 

- „prostie curată” (Proverbe 10, 14; 14, 15; 18, 13); 

- „prostie culpabila” ca fiind desconsiderarea 
adevărului şi a disciplinei lui Dumnezeu (Proverbe 1, 7). 

Omul neîncercat, cel uşor de amăgit, nu este doar 
„fără minte” (Proverbe 7, 7), este nebun, şi nebunul de 
acest tip nu are de făcut doar un efort mintal, ci şi o 
alegere morală, spirituală. În afara primelor două situaţii 
pe care le-am amintit, nabal suportă vocabule 
interschimbabile. 

În Noul Testament avem, pentru „nebun”, doi termeni: 
aphron (cu un prefix de privatie şi care poate însemna: 
„lipsit de sentimente” — cu sensul de a pierde un statut şi, 
în al doilea rând, aphron este acela care şi-a pierdut 
raţiunea, judecata. Cel de-al doilea sens corespunde şi 
celui „furios” sau „nebun” [de furie], precum şi 
„smintitului”, „nesocotitului”, „dementului”) şi moros. În 


sapientiale”, in Petru Sescu (coordonator), Introducere in 
Sfânta Scriptură, Editura Sapientia, laşi, 2001, pp. 113-120; 
Dicționar Biblic, Societatea Misionară Română, Editura 
„Cartea Creştină”, Oradea, 1995, pp. 1087-1093. 

Marcu 5, 22 Cristos avertizează că a eticheta pe cineva 
moros are în vedere o conotaţie spirituală şi morală fata 
cu actul unei alegeri. Paul foloseşte vocabula moros (I 
Corinteni 1, 25, 27) şi prin ea îi are in vedere pe cei 
necredincioşi care au evaluat in mod eronat planurile lui 
Dumnezeu. În Luca 11, 40 sensul „nebunului” (aphron) 
are în vedere incapacitatea unui om de a percepe lucrurile 
în felul în care ele si sunt. Un alt sens al „nebuniei” în 
Noul Testament este acela de „alegere nerentabilă” (Luca 
12, 20; Romani 1, 21). 

În Noul Testament mai ales, „nebunia” e de pus in 
legătură cu necredinta (răzvrătirea, neascultarea) si 
termenii din LXX sunt: apistia (o stare a minţii care 
denotă lipsa de încredere) şi apeitheia (răzvrătirea ca 
atare, căci păcatul creştinului nu este ignoranta, ca la 
greci, ci neascultarea). Prin urmare, expresia practică a 
necredintei este neascultarea (Evrei 3, 12). 

În 7 Samuel 25, 1-36, nabal este nume propriu, şi 
acest Nabal este aspru cu David (ca o coincidenţă, 
Psalmii 13, 1/52, 1 sunt ai lui David). 


! Vezi Dicţionar Biblic, ed. cit., pp. 798, 884, 889, 899-900. 
Amintesc aici şi lucrarea lui Teodor Baconsky, Râsul/ 
patriarhilor, Editura Anastasia, Bucureşti, 1996, mai ales 
pp. 102-105, 342-351. Smintitul este lipsit de judecată după 
cum “moria neo-testamentară exprimă uneori contrariul, şi 
anume acea judecată abundentă care nu conotează abuzul 
speculativ, ci exerciţiul unei harisme profetice” (p. 342). 
Profetul anunță pe nebunii întru Cristos, iar Osea 9, 7, ne 
spune că inspiratul delirează şi profetul este nebun. Fireşte, 
comportamentul “nebunilor” diferă de acela al profeților. În 
Vechiul Testament, moros este o insultă; în Noul Testament 
avem şi conotatia teologică legată de “răsturnarea valorilor” 
înfăptuită de Cristos (pp. 342, 344). lar “la nivelul evoluţiei 

Vulgata, am văzut, uzează de termenul insipiens. 
Prepozitia in cu acuzativ (nu cu ablativ) înseamnă, printre 
altele, şi „contra” (ca in impetus in hostem), iar sipiens isi 
are radacina in sapio, ere’. 

Un etimon intermediar propune Constantin Noica 
plecând de la slavonul smenit’. 


mistice a kerigmei, un lucru este limpede: moros va deveni 
salos, săracul cu duhul se va schimba în profet îndată ce-şi 
va asuma pomenita răsturnare a valorilor” (p. 344). 

' Încerc aici o corespondenţă: sapiens, sapientis înseamnă 
„înțelept”, „priceput”. Înţelepciunea o asociez grecescului 
theoria, iar priceperea grecescului téchné. Am în vedere 
faptul că, prin corespondenţa pe care o invoc la început, 
virtutea (arete) e o excelență binar distribuită: ea este şi a 
trupului (a avea areté în picioare, aşa cum are Achile la 
Homer), şi a sufletului (înțelepciune, curaj, cumpătare). 
Oricum, insipiens se originează în „a nu şti socoti”, de unde 
„nesocotitul”, variantă agreată de Alexander Baumgarten, fata 
cu o alta: „smintitul”, folosită de Gheorghe Vladutescu 
(Proslogion, traducere de Gheorghe Vladutescu, Editura 
Ştiinţifică, Bucureşti, 1997) şi Vasile Sav (Augustin, De 
libero arbitrio, traducere de Vasile Sav, Editura Dacia, 
Cluj-Napoca, 2002; Augustin citează locul din Psalmi in 
cartea a II-a, 2, 5). Înclin să cred că „nebunul” nu este acela 
care şi-a pierdut rațiunea, ci acela care a pierdut totul în 
afară de rațiune. Or, în afară de rațiune se mai poate pierde 
numai credința. Asta înseamnă, dincolo de exercițiul 
etimologic, şi poate chiar împotriva lui, a „nesocoti” pe 
Dumnezeu şi a „sminti” lucrurile. 

? Constantin Noica, Rostirea filozofică românească, Editura 
Ştiinţifică, Bucureşti, 1970, p. 87. Pe de altă parte putem 
afla pentru „nesocotit” nu termenul slavon smenit, ci pe 
acela de bezumen. Smena înseamnă „schimbare”, cu sensul 
de „a lua locul cuiva”, dar termenul smenit, ca atare, nu 

aparţine textului Psaltirii în slava veche. Smenit e o licenţă a 
traducătorilor autohtoni. Altminteri, în varianta Noica, 
sensul se păstrează, numai că prin extensie, nu prin intensie. 
Acelaşi sens e de regăsit în Biblia lui Şerban Cantacuzino 
şi, cred, locul excelent în care problema este rezolvată e de 
aflat în versiunea aramaică a Vechiului Testament unde 
pentru Non est Deus apare: „Dumnezeu nu are nici o putere 
pe pământ”. Este vorba, prin urmare, de necunoasterea 
prezenței lui Dumnezeu pe pământ, şi totul se învârte în 
jurul acestei prezente/ absente (vezi traducerea lui 
Gheorghe Vladutescu la Proslogion, nota 1, pp. 108-109). 
Dosoftei, după opinia mea, traduce in felul cel mai fericit 
Psalmii în cauză. lată cum sună la el Psalmul 13,1 (spun că 
în Psaltirea lui Dosoftei, 13,1 este numerotat 13,1-4): 

„Zâsă întru sine cel fără de minte, 

‘Ntr-a sa nebunie, deşerte cuvinte. 

Zisă ca nu este Dumnezău să vază, 

Să le ia de samă cine ce lucrează”. 

Psalmul 52,1 (52,1-4 la Dosoftei) arată astfel: 

„În inemă-ş zice cel fără de minte, 

Precum i să place, deşerte cuvinte. 

Zice că nu este Dumnezău să vază 

Şi să ia aminte cine ce lucrează” 

(Dosoftei, Psaltirea în versuri 1673, Ediţie critică de 
N.A. Ursu, Mitropolia Moldovei şi Sucevei, Iaşi, 1974, pp. 
91, 363). Într-o altă traducere, a lui Vasile Militaru, 
traducere făcută în 1933, Psalmul 13, 1, sună astfel: 

“Zis-a cel nebun, în sine: «Nu e nici un Dumnezeu!» 

Oamenii, prin a lor fapte, cad mereu mai jos, mereu! 

Între ei nu e nici unul care binele să facă, 

Nu-i nici unul plin de milă, ca lui Dumnezeu să-i placă” 

Psalmul 52 cuprinde cele pentru versete în numerotatia 
52, 1-2 (Psaltirea în versuri, traducere de Vasile Militaru, 
Editura “Lumină din Lumină”, Bucureşti, 2000, pp. 28,91). 

Ca sa sistematizez lucrurile spun ca, fata cu insipiens, 
à . . . viel 
sunt cel putin patru tipuri de interpretări . 


3. 1. Interpretarea de tip istoric 

Prima ar fi interpretarea de tip istoric, reprezentată de 
antiochieni, mai ales Teodor de Mopsuestia şi Teodoret 
de Cyr. Cei doi văd in insipiens pe regele asirian 
Sanherib sau pe un oficial asirian, pe nume Rabşache, 
trimis de Sanherib pentru a-i cere lui Ezechia să predea 
Ierusalimul. Teodoret de Cyr spune că începutul 
psalmului 13 convine vorbelor lui Sanherib şi Rabşache 
şi care tin lui Ezechia un discurs impios în care este pusă 
sub semnul întrebării atotputernicia divină (/saia 36, 
18-20). 

De tip istoric este interpretarea şi într-un comentariu 
atribuit lui Beda cel Venerabil, comentariu, în realitate, 
de pe la 1150, şi presupusul Beda pare aici îndatorat lui 
Ieronim. În comentariu se spune: Haec Ezechias contra 
Rabsacen loquitur. 

Regasim acest tip de interpretare tarziu, in secolul al 
XIII-lea, la Nicolas de Lyre’. În parte, Nicolas de Lyre va 


Ca să închei, bezumen, ca adjectiv, are corespondentul grec in 
aphron şi latin in demens şi ar însemna „cel fără minte”, 
„prost”, „nepriceput”. Bezumen e un cuvânt compus în care 
bez este o forma privativă (înseamnă „fără”) şi privează de 
„a gândi”, „a crede”- miniati (Fr. Miklosich, Lexicon 
palaeoslovenico-graeco-latinum, Vindobonae, 1862, p. 17; 
Pandele Olteanu, coordonator, Slava veche si slavona 
românească, Editura Didactică şi Pedagogică, Bucuresti, 
1975, p. 406). 

' Preiau această sistematizare din Gilbert Dahan, loc. cit., pp. 
11-25. 

„recuza” interpretarea istoristă a lui insipiens pentru a se 
ralia unei interpretări „literale” mai vechi. E vorba de 
„literalismul” comentatorului evreu Salomon bar Isaac 
(mai cunoscut sub numele Rashi, 1040-1150), rabin în 
oraşul natal Troyes şi considerat cea mai mare autoritate 
a timpului în Talmud. După Nicolas de Lyre: Rabi 
Salomon exponit hunc psalmum de Nabuchodonosor, qui 
blasphemonit Deum Israel verba et facto. Rashi notează 
prezenţa a două texte similare în Psaltire şi spune că 
Psalmul 13/14 e în legătură cu Nabucodonosor, iar 
Psalmul 52/53 e de pus în legătură cu Titus Flavius 
Vespasian care în august 70 e.n. cucereşte Ierusalimul. 
Până la urmă, comentatorii evrei nu sunt unanimi fata cu 
acest loc. Gilbert Dahan aminteşte cel puţin trei puncte de 
vedere: 

a. comentariul Midrash Tehlim (cel mai târziu din 
secolul al XIII-lea?) identifică pe insipiens cu Esau (şi 
Esau însuşi simbolizează pe cei pe care Dumnezeu nu i-a 
ales) sau cu „neamurile” care au distrus Templul. Cât 


"E de spus aici că secolele XIII-XV sunt caracterizate printr-un 
avânt exegetic în spaţiul universitar medieval, mai ales la 
Paris. Tipul acesta de exegeză, oarecum mai libertin, nu e 
apreciat în centrele de studii ale ordinelor călugăreşti. E 
vorba mai ales de dominicani (Hugues de Saint-Cher, Toma 
din Aquino) şi franciscani (William Middletown şi Nicolas 
de Lyre). De altfel, dominicanii, care au vrut să creeze în 
1308 centre specializate de studii biblice, au renunţat încă 
din 1312 din pricina prea marelui prestigiu al teologiei 
speculative a timpului (vezi Guy Lobrichon, articolul 
„Biblia”, în Jacques Le Goff, Jean-Claude Schmitt, 
Dicţionar Tematic al Evului Mediu Occidental, Editura 
Polirom, Iaşi, 2002, pp. 52-54. 

? Gilbert Dahan, loc. cit., nota 12, p. 13. 

priveste Psalmul 52/53, comentariul acesta interpreteaza 
termenul nabal ca fiind un nume propriu; 

b. David Qimhi (1160-1235) afirmă în 
comentariul propriu că lui insipiens îi corespund 
„neamurile” care persecută pe Israel gândind în inima lor 
că nu există Dumnezeu şi nici vreun judecător pe lume 
care să plătească fiecăruia după faptele lui; 

c. în fine, Abraham ibn Ezra (1089-1164) vede în 
insipiens savantul rătăcit". 

Comentariului literal făcut de Nicolas de Lyre i se 
adaugă unul moral în care insipiens este acela care se 
incapataneaza în rau (obstinato in malis), acest obstinato 
acționează de parcă Dumnezeu nu l-ar vedea si nici nu 
l-ar putea pedepsi. 

Două puncte de vedere asemănătoare (între ele, nu cu 
cele de mai sus) aflăm la Hugues de Saint-Cher şi 
Ludolphe Călugărul. Primul, pe linia interpretării morale 
a Psalmului 13, vede în insipiens pe „păcătos”, pe acela 
care nu posedă adevărata înțelepciune (vocat peccatorem 
insipientem, quia veram sapientiam non habet); al doilea 
spune: Propheta loquitur de quolibet peccatore obstinato 
in malis suis, iar peccatore obstinato in malis suis sunt 
evreii si păgânii’. 


' Trebuie remarcat că aceste exegeze nu au avut câtuși de putin 
influență asupra comentatorilor creştini, deoparte lăsând pe 
Nicolas de Lyre. Printr-un sir de replici, Nicolas de Lyre va 
fi respins din perspectiva literalismului practicat de Paul de 
Burgos (evreu convertit) care, la rându-i, va fi recuzat de 
Matthias de Thuringia. 

? Gilbert Dahan, loc. cit., notele 18 şi 20, p. 14. 

3. 2. Interpretarea ca polemică antisemită 

Al doilea tip de interpretare (împărtăşit de majoritatea 
comentatorilor medievali) vede în insipiens pe evreul ce 
refuză să recunoască divinitatea lui Cristos, de unde şi 
polemica antisemită a exegezei medievale față cu 
Psalmul 13). Apare în acest loc următoarea problemă: de 
unde provine interpretarea antisemită a Psalmului 13 de 
vreme ce în textul însuşi nimic nu pare a justifica această 
interpretare? Ebraicul nabal e tradus in Vulgata prin 
stultus (de şase ori), prin insipiens (tot de şase ori), o data 
prin fatuus şi încă o data prin ignavus”. Nu e de trecut cu 
vederea că Părinții, fie greci, fie latini, nu comentează, 
toţi, în sens antisemit, Psalmul 13. Un caz particular, 
printre Părinţii greci, e Origen, dar nu cu privire la 
Psalmul 13, 1, ci cu privire la Psalmul 52, 1, caz în care 
face o aluzie la „neamul nesocotit care neagă divinitatea 
lui Cristos”, dar Origen nu precizează nici măcar aici că 
ar fi vorba de poporul evreu. Jar in una din omilii, cand 
Origen trimite direct la Psalmul 13, 1, este amintit regele 
Egiptului. Origen comentează: „s-ar putea vedea în regele 
acesta diavolul, acel nebun care a zis întru inima sa: «Nu 


este Dumnezeu”. 


' Petrus Cantor (Dascălul) scria: Dixit insipientis iudaeus in 
corde suo: hic homo, scilicet Christus, non est Deus, quia 
non credebat eum esse Deum (ibidem). 

? Gilbert Dahan, loc. cit., nota 27, p. 15. Aflăm la aceasta nota 
corespondenţa termenilor din textul ebraic in Vulgata. 
Stultus apare în Deuteronom 32, 6; 32, 21; lov 30, 8; 
Proverbe 17, 7; 30, 22; Isaia 32, 6. Insipiens e de aflat în 
Psalmi 13, 1 (52, 1); 39, 9; 74, 18; 74, 22; Isaia 32, 5; 
Ieremia 17, 11. Fatuus apare în Proverbe 17, 21, iar 
ignavus în 2 Samuel 3, 33. 

> Origen, Omilii la Cartea Iesirii, in Scrieri alese, partea întâia, 
EIBMBOR, Bucureşti, 1981, p. 60. 

De cealaltă parte, leronim se mulţumeşte să noteze că 
ebraicul nabal este corespondentul lui insipiens!. În 
spaţiul latin, un Augustin, în Enarrationes in Psalmos, dă 
următoarea explicaţie: termenul imprudens trimite la 
„păgâni” („neamuri”), în timp ce expresia filios hominis 
(Psalmul 13, 2) desemnează pe evrei, iar dintre evrei 
(comentează Cassiodor, Petru Lombardul, Gilbertus 
Porretanus, Petrus Cantor), Augustin are in vedere pe 
iudeii de dinainte de Cristos, în primul rând patriarhii. 

O tentă antisemită apare şi la Arnobius căruia 
asimilarea lui insipiens cu evreii i se pare evidentă, dacă 
nu chiar implicită”. 

Prin Cassiodor, exegeza medievală a Psalmului 13 
este influenţată în sens antisemit şi, în continuarea lui, 
fraza: Non est Deus e înţeleasă ca o negare a divinității 
lui Cristos. 

Plecând de la o afirmaţie a lui Pseudo-Albert cel Mare 
(observaţie, în fapt, paulină) care distinge între 
înțelepciunea adevărată şi sapientia vana (Pseudo-Albert 
conchide că evreii au fost privați de ambele), 
comentatorii, începând cu secolul al XIII-lea, se lansează 
într-un discurs asupra înţelepciunii văzute ca distinctio. 


' Gilbert Dahan, Joc. cit., nota 31, p. 16: insipiens in hebraeo 
Nabal positum est. 

? Gilbert Dahan, Joc. cit., nota 35, p. 16: venirea Domnului, 
cerută în Psalmul 12, este realizată în Psalmul 13, dar 
poporul incredul (numit observantes sabbata) zice în inima 
lui: nu este Dumnezeu. 

> Se va mai spune că numai prin „antonomază” insipiens 
desemnează pe evrei (Gilbert Dahan, loc. cit., nota 44, p. 
17), iar antonomaza, ca figura de stil, constă în folosirea 
unui nume propriu in locul unui nume comun sau a unui 
nume comun (ori a unei perifraze) in locul unui nume 
propriu. 

De aici si faptul ca expresia — in corde suo suporta doua 
tipuri de remarci: 

a. unii comentatori, pe linia lui Cassiodor, observa 
ca insipiens isi agraveaza situatia nemultumindu-se cu o 
simplă afirmaţie orală, şi atunci spune „în inima lui” ca 
Dumnezeu nu este; 

b. alții spun că insipiens doar „imaginează” ceea 
ce spune fără a se sprijini pe vreo mărturie scripturistică!. 


3. 3. Interpretarea ca polemică împotriva păgânilor 
(neamurilor) 

O a treia interpretare a lui insipiens in exegeza 
patristică şi medievală arondează pe insipiens „păgânilor” 
(„neamurilor”). Ideea e din perioada lui Augustin, apare 
la Augustin, şi tendinţa a fost aceea de a face următoarea 
distribuţie: 

- Psalmul 13: insipiens = evreul; 

- Psalmul 52: insipiens = paganul. 

E drept că această identitate deplasată de la un psalm 
către celălalt este mai curând semnalată decât exploatată, 
pentru că „păgânul” arondat lui insipiens rămâne totuşi 
un personaj încă si mai vag decât ,,evreul””. 

Mai apoi, Petrus Cantor asociază, fără să numească 
însă în mod expres, pe păgân epicureilor. Abia Nicolaus 


' Gilbert Dahan, loc. cit., p. 18. În interpretarea lui Petrus 
Cantor, omul-Isus, în sensul de proximitate a omului-Isus, 
interzice evreilor de a bănui în el divinitatea (Ibidem, p. 19). 

? Ibidem, pp. 19-20. Păgânul are mintea coruptă, isi face 
dumnezei dintr-o bucată de lemn (Bruno de Wiirtzburg). 
Pseudo-Albert caracterizează negarea lui Dumnezeu ca pe o 
confuzie mentală a păgânului, încât păgânul spune că e 
Dumnezeu ceea ce Dumnezeu nu e, şi ceea ce este 
Dumnezeu păgânul spune că nu este Dumnezeu. 


304 


din Amiens identifică învățătura păgânului cu învățătura 
lui Epicur. 


3. 4. Revenirea la interpretarea a doua 

(cu trecerea de la Cristos la Dumnezeu) 

În fine, cele mai multe interpretări patristice şi 
medievale au în vedere negarea existenţei lui Dumnezeu 
proclamată de insipiens (Psalmul 13), şi insipiens ar fi 
evreul. O problemă este însă în joc aici, şi e una 
fundamentală: nu este vorba de a nega (prin insipiens = 
evreu) pe Dumnezeu; e vorba de a respinge divinitatea lui 
Cristos (se vede că această a patra interpretare este 
impropriu numită aşa. De fapt se augmentează cel de-al 
doilea tip de interpretare în acest loc). Chestiunea e că 
infidelii nu au fost taxati drept atei, încât lucrurile se 
complică într-un registru logic: întrucât Cristos este 
Dumnezeu şi evreii nu cred în Isus, ei nu mai cred, prin 
consecință, nici în Dumnezeu. În alti termeni, dacă 
insipiens (evreul) îl dispretuieste pe Cristos, atunci neagă 
şi pe Dumnezeu. Propoziţiile devin: 

— evreii neagă faptul că El, Cristos, este Dumnezeu; 

— evreii nu neagă în nici un fel pe Dumnezeu. 

Cheia problemei, conchide Gilbert Dahan’, poate fi, 
de ce nu?, Anselm (cu Proslogion)! Adică nu mai este 
vorba (prin relativizare şi faţă cu interpretarea morală) de 
o adevărată negatie a lui Dumnezeu, ci de un soi aparte 
de punere între paranteze a divinității, care punere 
permite de a acţiona „ca şi cum” Dumnezeu nu ar fi 
„acolo” pentru a judeca acţiunile fiecăruia. În alți 
termeni, Sanherib şi Nabucodonosor nu neagă în nici un 


' Ibidem, nota 69, p. 20: Iste gentilis fuit Epicurus. 
* Ibidem, pp. 21-22. 

fel divinitatea, pentru că ei înşişi adoră proprii lor zei 
(divinități). Ceea ce ei neagă este faptul că Dumnezeul lui 
Israel este adevăratul Dumnezeu atotputernic! Problema 
e de secol XIII (şi, mai apoi, carteziană): dacă existența 
lui Dumnezeu este o cunoştinţă înnăscută, mai are ea 
nevoie de a fi şi demonstrată? După Gilbert Dahan, trei 
texte ne vin în ajutor”. Pe scurt, e de exclus posibilitatea 
negării lui Dumnezeu, încât cuvintele rostite de insipiens 
au a fi luate în sens relativ, adică e de preferat înțelegerea 
simpliciter a versetului cu pricina. În mare, sunt scoase în 
evidență de comentatori dificultățile față cu negarea 
absolută a lui Dumnezeu în Evul Mediu (de altfel, până la 
sfârşitul secolului al XII-lea, o atare ipoteză era 
inimaginabilă, iar începând cu secolul al XIII-lea, 
era, deja, formulată). 

Sigur e că secolul al XIII-lea citează rar argumentul 
anselmian, şi atunci când o face vede în el o probă a 
existenţei lui Dumnezeu (şi locul de la care comentatorii 
secolului al XIII-lea se revendică este de aflat în 
Prooemium: quia Deus vere est, et quia est summum 
bonum). Gilbert Dahan pare a pune lucrurile la punct: 
din clipa in care Proslogion este cunoscut (inclusiv 


! Ibidem, nota 75, p. 21. 

* Ibidem, p. 22. Este vorba de, pe rand: 
- „cuvintele nesocotitului” (Psalmul 13) care par a arăta ca 
a-l ignora pe Dumnezeu nu e cine ştie ce; 
- un text din loan Damaschin (De fide orthodoxa, I, 1); 
- capitolul II din Proslogion. 

> Ibidem, p. 25. De văzut şi Brian Davies, Introducere. în 
filosofia religiei, Editura Humanitas, Bucureşti, 1997, pp. 
42-58. 

apararea lui insipiens de catre Gaunilon), opusculul 
anselmian provoacă un soi de revoluţie asupra unei teme 
capitale din filosofie şi teologie. Conchid, pe linia lui 
Dahan: în tot ceea ce face Anselm aflăm o ruptură faţă cu 
tradiția  exegetică; Anselm nu dispretuieste aceasta 
tradiție, nu o ignoră; avem în vedere, la Anselm, 
utilizarea textelor scripturistice în interpretarea lor cea 
mai obişnuită!, ceea ce vrea să spună — neobscură. 


4. Interludiu: Van Steenberghen vs. Moreau 
(sau despre nebunul care aruncă piatra în lac) 


Fernand Van Steenberghen e unul dintre aceia, nu 
puţini, care spun că Proslogion-ul nu încetează să 
: a dere 3 EESE 
fascineze”. În opinia autorului amintit’, Joseph Moreau 


! Ibidem, nota 95, p. 25. Este vorba despre o tradiție 


cvasiunanima si care stabileşte o legătură între Psalmul 12 
şi Psalmul 13. Am anuntat-o, de altfel, mai înainte. O reiau: 
Psalmul 12 e înțeles ca o cerere față cu venirea lui Cristos; 
Psalmul 13 are în vedere manifestarea acestei veniri si 
intervenția poporului incredul. Începutul Proslogion-ului e 
în conformitate cu această schemă. 

? Într-un registru apropiat şi printr-o logică suficient de 
abracadabrantă, în prima parte din Zstoria nebuniei în epoca 
clasică (secvența intitulată Stultifera navis), Foucault 
notează: "Din toate direcțiile nebunia îl fascinează pe om", 
pentru ca două pagini mai apoi să afirme: "Desigur, nebunia 
atrage, dar nu fascinează" (Michel Foucault, Istoria 
nebuniei în epoca clasică, Editura Humanitas, București, 
1996, pp. 26, 28). 

> Fernand Van Steenberghen, Introduction à l'étude de la 

philosophie médiévale, Publications Universitaires, Louvain, 
1974, pp. 390-403. Van Steenberghen, într-o „notă critică” la 

face o nouă încercare față cu proba anselmiana şi 
concluzia este pozitivă: argumentul ontologic este 
eficace. Însă Van Steenberghen nu e foarte încântat de 
prestaţia lui J. Moreau. Să vedem şi de ce. 

Totul pleacă de la diferenţa dintre Monologion şi 
Proslogion. Anselm numeşte al doilea lui opuscul: 
Proslogion, id est Alloquium, iar Moreau traduce finalul 
prin ,,interpretare” (,,incurajare”, „exhortaţie”), şi apoi 
adaugă: „Dar cine este cel interpelat?” „Omul însuşi”, 
răspunde, pentru că întâiul capitol al opusului anselmian 
debutează astfel: Eia nunc, homuncio. Alexandre Koyré 
traduce alloquium prin „alocuţiune”, varianta la care 
aderă şi Van Steenberghen plecând de la contextul sesizat 
de Koyré la începutul lucrării celui din urmă!: discursului 


Proslogion (care nu face decât să reia un text publicat în 
1968 sub titlul: Pour ou contre l’insensé?), desfăşoară un soi 
de recenzie a lucrării lui J. Moreau (Pour ou contre 
l’insensé? Essai sur la preuve anselmienne, Vrin, Paris, 
1967). Dincolo de faptul că argumentul ontologic este, la 
limită, eficace, aşa cum susţine, nu singur, Moreau, Van 
Steenberghen nu e foarte satisfăcut de lucrarea pe care o 
analizează în textul pe care l-am amintit. Dimpotrivă! 

Alexandre Koyré, Saint Anselme de Cantorbery, 1930, pp. 
4-5. Legătura lui Koyré cu Anselm e mult mai veche decât 
anul 1930. Este, această legătură, cel putin din anul 1923 
când apare textul lui Koyre intitulat Essai sur les preuves de 
l’existence de Dieu chez Descartes (Paris). Opune aici pe 
Duns Scot lui Anselm; de la Anselm se va revendica 
Descartes care  nuanțează demonstrația  anselmiană, 
substituind conceptului de ființă (ens quo maius cogitari 
nequit), tipic anselmian, conceptul cartezian de ens infinitum 
(vezi Alexandre Koyré, De la lumea închisă la universul 
infinit, Editura Humanitas, Bucureşti, 1997, pp. 98-99). 


308 


1 


solitar (Monologion id est Soliloquium) din primul 
opuscul, Anselm îi opune dialogul cu Dumnezeu, ruga- 
ciunea, în noul opuscul unde scrie: sub persona conantis 
erigere mentem suam ad contemplandum Deum. Apoi, 
Moreau crede, spune Van Steenberghen!, că ideea de 
Dumnezeu id quo maius nihil cogitari potest e o invenţie 
a lui Anselm şi arată (Moreau) că în răspunsul dat lui 
Gaunilon, Anselm îşi atribuie meritul de a fi aflat singur 
această formulă. Van Steenberghen probează că formula 
e un împrumut pe care Anselm îl face (chiar dacă 
involuntar, ceea ce vrea să spună — din necunoastere, una 
care însă nu este culpabilă) din Seneca. Romanul, în 
Naturales Quaestiones, descrie astfel pe Dumnezeu: 
magnitudo qua nihil maius cogitari potest’. 

Moreau, pe linia lui Anselm, spune ca in id quo 
maius... nu este vorba doar de o „definiţie nominală” şi, 
prin consecință, de o simplă ipoteză. Dacă ar fi aşa, spune 
Moreau, argumentul n-ar fi concludent. E vorba de un 


Aceasta ar fi proba indirectă. Proba directă e de aflat în 
Alexandre Koyré, L’idée de Dieu dans la philosophie de 
Saint Anselme, Vrin, Paris, 1984, cap. II, IX, X. 

' Fernand Van Steenberghen, op. cit., p. 397. 

? K.-D. Nothdurft, citat de Van Steenberghen (op. cit., nota 5, 
p. 397), arată că nici un text, fie el din Augustin, fie din 
Cicero, nu este atât de apropiat de formula lui Anselm aşa 
cum e textul lui Seneca. Locul din Naturales Quaestiones la 
care face trimitere Van Steenberghen este de aflat în 
„Prefaţă”, I, 13, unde Seneca se întreabă: „Quid est Deus? 
Mens universi. Quid est Deus? Quod vides totum et quod non 
vides totum. Sic enim magnitudo sua illi redditur, quo nihil 
maius excogitari potest, si solus est omnia, opus suum et 
extra et infra tenet... Totus ratio est” — Seneca, Naturales 
Quaestiones, Editura Polirom, Iasi, 1999, p. 7). 

concept al lui Dumnezeu gratie caruia noi putem sesiza 
existența necesară. Replica lui Van Steenberghen: in 
termenii dialogului dintre Anselm şi Gaunilon, e dificil 
de a vedea valoarea noetică a ideii de Dumnezeu 
exprimată prin formula arhicunoscută a lui Anselm. 
Impresia lui Van Steenberghen, şi nu numai a lui, este că 
lui Anselm însuşi lucrurile nu-i sunt foarte clare!. Să fiu 
mai explicit. 

Moreau atribuie spusei anselmiene o poziţie de tip 
augustinian şi pe care o adoptă el însuşi fără rezerve. Quo 
maius nihil cogitari potest, expresia, este valorizată de 
Moreau din perspectiva doctrinei augustiniene a 
iluminării. Cum judecă? Graţie iluminării, ideea de 
Dumnezeu este mai mult decât o definiţie nominală, căci 
lumina divină îi permite lui Anselm să sesizeze, în 
această idee, şi prezența confuză a obiectului ei (ideii), şi 
raportul necesar (în acest obiect) al esenței şi existenţei, 
la fel cum propoziţia — „Dumnezeu există” apare 
inteligenţei ca un adevăr necesar şi etern. 

Concluzia lui Van Steenberghen: chiar dacă proba 
ontologică este validă (şi poate tocmai din acest motiv), 
ea nu dovedeşte existența lui Dumnezeu, căci a 
demonstra existenţa aceluia decât care nimic altceva mai 
mare nu poate fi conceput nu înseamnă, nici pe departe, a 
demonstra existența lui Dumnezeu. Astfel că, în termenii 
aceştia, slăbiciunea radicală şi imposibilă a probei din 
Proslogion rezidă în chiar punctul ei de plecare: ideea de 
Dumnezeu pe care o propune este mult prea vagă, mult 
prea obscură pentru a putea conduce la o cunoaştere 
distinctivă a lui Dumnezeu. 


' Fernand Van Steenberghen, op. cit., p. 389. 

5. Vade retro, insipiente 


În Phillipicae sive In Marcum Antonium (11, 2, 1), 
Cicero spune ca orice om greseste, dar nimeni, cu 
excepția nesocotitului (insipientis), nu persevereaza in 
gresala (nullius, nisi insipientis, in errore perseverare). 
Să fac un transfer. Cartea [ntelepciunii din Vechiul 
Testament, care este şi un mic tratat teologic, o scriere 
catehetică, spune la 13, 1 (foarte semnificativ, şi constat 
aici doar coincidenta!): „Proşti sunt din fire toți oamenii 
care nu cunosc pe Dumnezeu şi care n-au ştiut, plecând 
de la lucrurile vizibile, să recunoască pe Cel care este, 
nici din cercetarea operelor sale să recunoască pe 
arhitect”. Concluzia din Cartea Înţelepciunii (13, 1-9) 
este aceea potrivit căreia „firea însăşi ne conduce la recu- 
noaşterea Dumnezeului celui viu”!. 

În opinia părintelui profesor Eduard Ferent, Psalmul 
13, 1 e „necredinţa pozitivă, negația lui Dumnezeu liber 
voită”, e „ignoranță culpabilă, responsabilă, care se 
manifestă prin împietrirea inimii şi întunecarea minţii 
cauzate de o comportare rea”. Ergo: „idolatria este o 
rătăcire şi o prostie, dar negația lui Dumnezeu este un 
lucru si mai grav, e o nebunie”. 

Chestiunea fundamentală de la care am plecat şi aceea 
la care vreau să ajung este, în fond, următoarea: 
adevăratul sens al probei lui Anselm este, în realitate, 


' Eduard Ferent, Dumnezeul cel Viu, Unic în Fiinţă şi Întreit în 
Persoane, Editura „Presa Bună”, Iasi, 1997, p. 13. 

? Ibidem, p. 14. 

> Ibidem, p. 15. Vulgata numeşte Cartea Intelepciunii — Liber 
Sapientiae, în timp ce LXX îi spune Înţelepciunea lui 
Solomon (iar la 13, 1-9, recunoaştem o polemică împotriva 
idolatriei)). 

unul negativ. Anume: îi este imposibil gândirii de a 
afirma că Dumnezeu nu există sub pretextul că ea 
(gândirea) îl gândeşte (pe Dumnezeu) ca neexistând. 
Dacă proba lui Anselm se pretează unei erori critice (şi se 
pretează, cu siguranță), apoi eroarea aceasta stă în a 
vedea în proba cu pricina deductia ființei dintr-un 
conţinut al gândirii". Evdokimov, cred, spune bine: 
„Sfântul Anselm nu a gândit niciodată aşa ceva. Este 
vorba de intuitia care sesizează imposibilitatea de a gândi 
anumite conținuturi ca un conținut pur al conştiinţei”, 
ceea ce este deja o chestiune fenomenologică. Mă văd, 
din fericire, obligat să rămân la Evdokimov şi să reiterez, 
prin el, problema de mai sus. E un aspect paulin în joc, si 
„Sfântul Paul ştia bine ce făcea când îşi centra predica pe 
ceea ce suscita imediat reacția violentă a logicii 
speculative”. Cum adică? Simplu: „Întruparea va rămâne 
totdeauna nebunie şi sminteală pentru mintea omului... 
Omul Isus ar fi putut foarte bine să existe în Palestina; nu 
divinizarea lui de către ucenici, cât umanizarea lui 


' Kant critică proba lui Anselm din perspectiva folosinţei 
teoretice a raţiunii, şi are dreptate. Pentru Kant, existența 
dedusă de concept este o iluzie şi procedeul, ilicit, este 
aşezat de filosof îndărătul vocabulei ontoteologie. Aceasta 
are în vedere considerarea pur notionala a lui Dumnezeu, 
adică îşi propune să derive existența ființei prime din 
simple concepte, fără ajutorul experienței (Imm. Kant, 
Critica rațiunii pure, Editura Ştiinţifică, Bucureşti, 1969, p. 
499). 

Paul Evdokimov, Vârstele vieții spirituale, Asociația 
Filantropică Medicală Creştină Christiana, Bucureşti, 1993, 
p. 38. Si când am spus că e o chestiune fenomenologica, nu 
am avut în vedere descrierea, ci intenția (intentio). 

Dumnezeu se arată inacceptabila’”'. Si aici este un loc in 
care Evdokimov sintetizează lucrurile, peste timp, 
exemplar. Nu mă pot abtine să nu-l citez: „Omul care se 
declară Dumnezeu este insuportabil pentru iudei, 
Dumnezeu devenit om este o sminteală pentru grec; 
Vechiul Testament cunoaşte pe Dumnezeu, dar nu 
concepe un Dumnezeu suferind; misterele greceşti 
cunoşteau imaginea unui Dumnezeu suferind, dar nu-L 
cunoşteau pe Dumnezeu. Noul Testament îi descoperă pe 
amândoi”, şi îi descoperă ca nefiind absenţi si nefiind 
mai mulți. Asta vrea Anselm şi de aceea insipiens nu-l 
deranjează. În fond, lui Anselm, insipiens îi face serviciul 
cel mai mare. Un Karl Barth reiterează un aspect care, 
dacă nu este înțeles, năruie proba lui Anselm: scopul 
probei nu e acela de a dovedi existenţa lui Dumnezeu 
prin procedee exclusiv raționale (şi nu e în primul rând 
aşa ceva). Proba vrea altceva: să arate că eu, ființă 
rațională, nu-l pot nega raţional pe Dumnezeu după ce am 
aflat cine este El. Karl Barth opinează că Anselm face o 


! Ibidem, op. cit., p. 16. 

Ibidem, nota 1, p. 16. Când insipiens spune ce spune, nu o 
face nici cu rațiunea şi nici cu mintea. O face cu/în inimă. 
Citez din Evdokimov: „simplificările pozitiviste reduc 
păcatul la ignoranță, crima la influența mediului social, răul 
la imperfecţiune şi asceza la igienă. Noţiunea de păcat a 
pierdut orice audienţă, nimeni nu mai înţelege ce semnifică 
aceasta. Or, după definiția celui de-al VI-lea Sinod 
ecumenic, păcatul este boala spiritului. Se ştie, după P. 
Janet, că «nebunia este pierderea funcției realului». Un 
alienat nu mai percepe realitatea ca ceilalți. A nu mai 
percepe păcatul şi contrariul lui, sfintenia, este o dezordine 
funcţională, o formă de nebunie spirituală” (Ibidem, p. 54; 
şi aici Evdokimov citează Psalmul 13, 1). 

distincţie între idee şi ceea ce ideea reprezintă. Ceea ce 
neagă nebunul nu este ideea ca atare; nebunul neagă ce 
reprezintă ideea. Idee înseamnă aici Dumnezeu ca esență 
şi existență; ceea ce reprezintă ideea este existenţa ca 
prezenţă şi putere a lui Dumnezeu în lume. Nebunul nu 
contestă o premisă; pe el îl sâcâie o consecință. Nu-l 
deranjează ființa ci prezenţa şi, din perspectiva prezenţei, 
nebunul nu e altceva decât un iconoclast care-şi refuză 
condiţia tranzitorie de iconodul. Nebunul îşi refuză chipul 
pentru a-şi pune între paranteze asemănarea! În concluzie 
preanselmiană: ,,Cunostinta existenței lui Dumnezeu este 
sădită în chip natural în noi. Dar răutatea celui viclean 
contra firii omeneşti a avut atâta putere încât a tras pe 
unii în cea mai absurdă şi cea mai rea decât toate 
rautatile, prăpastia pierzării, anume de a spune că nu 
există Dumnezeu. Nebunia acestora, arătând-o tâlcuitorul 
lucrurilor dumnezeieşti, David, a spus: «Zis-a cel nebun 
întru inima sa: Nu este Dumnezeu».” Sunt cuvintele lui 
loan Damaschin din De fide orthodoxa (I, 3). 


6. Despre teonomia anselmiană 


Dacă eu „cred ca să înțeleg”, şi nu, în primul rând, 
„înţeleg ca să cred”, înseamnă că particip la o experienţă. 
Insipiens şi „credinciosul” se raportează diferit la proba 
anselmiană: 

— insipiens prin auditus rei: dacă argumentul nu are 
sens este pentru că nu pot judeca un lucru doar 
afirmându-l; 

— credinciosul prin scientia experientis care îi 
permite de a cunoaşte cu adevarat acel „ceva” despre care 
vorbeşte şi de a-l judeca, mai ales că acest „dincolo” de 
gândire e chiar „nervul” probei anselmiene. 

Adica, in opinia lui Chevalier’, Dumnezeu se revelă 
sustrăgându-se: De se per seipsum probat. În acelaşi sens 
se pronunță şi Paul Vignaux’ după care Anselm, în De 
veritate, defineşte adevărul ca rectitudine: limba se 
conformează gândirii, gândirea lucrului. După Vignaux: 
acela care se probează pe sine se probează de la sine, iar 
travaliul din Proslogion constă în a converti sentimentul 
augustinian al măreției divine absolute într-un soi de 
principiu dialectic. O atare dialectică ascunde o dispută şi 
Scriptura află lui Anselm adversarul: nesocotitul. Acesta 
neagă un Dumnezeu al credinței (nu pe acela al 
filosofilor) şi se constituie într-un personaj căruia Anselm 
nu i se adresează direct, dar nici nu-l poate ocoli. 
Proslogion vorbeşte, în realitate, împotriva lui insipiens, 
chiar dacă tratatul pare a fi destinat nemijlocit călugărilor. 

Să vedem ce înţelege Paul Tillich prin experiență. 
Experienţa”, constă în participarea la un adevăr obiectiv 
prezent (în Scriptură) şi comentat cu autoritatea lor de 
Părinţi. O asemenea experiență poate deveni cunoaştere, 
dar faptul acesta nu este obligatoriu întrucât credinţa nu 
depinde în nici un fel de cunoaştere, dar cunoaşterea, de 
orice fel va fi fiind, e îndatorată credinţei. Printr-o 
comparaţie de care uzează Tillich: ştiinţele naturii 
presupun faptul că eu particip la natură, dar participarea 
mea la natură nu sfârşeşte în mod necesar în ştiinţă (fie ea 
şi a naturii). Paul Tillich spune aici un lucru extrem de 
interesant, anume că Anselm e un „speculativ” într-o 


Jacques Chevalier, Histoire de la pensée, vol. II, La pensée 
chretienne, Flammarion, Paris, 1956, p. 202. 
? Paul Vignaux, Philosophie au Moyen Age, Editions Castella, 
Albeuve, Suisse, 1987, p. 89. 
Paul Tillich, Histoire de la pensée chrétienne, Payot, Paris, 
1970, p. 182. 

epoca in care acest termen insemna inca analiza 
structurilor fundamentale care vizau realitatea'. Tillich 
este hegelian, deşi in contra lui Hegel, pe ansamblu, cand 
spune că dacă este întemeiată pe experienţă, cunoaşterea 
nu are cum să nu ajungă la sistem. Este aici, în ciuda 
pozitiviştilor, măcar că nu a tuturora, o trăsătură a 
gândirii medievale: filosofii medievali ştiu că, pentru a 
ajunge la o gândire consecventă, au a gândi sistemic. 
Termenul  „sistem”, de altfel, indică ordonarea 
experienţei cognitive în aşa fel încât diversele conţinuturi 
ale experienței să nu intre în contradicţie unele cu altele 
(finalul are a acoperi un adevăr integral, o altă afinitate 
hegeliană pe care Tillich o asumă). Numai în acest fel 
raţiunea poate exprima într-un mod care să nu fie 
i-rational orice experienţă de tip religios. E „speculativ” 
Tillich in acest loc: raţiunea autonomă şi doctrina 
Bisericii, conchide el’, se confundă pentru că, spre 
deosebire de filosofie, care nu dă seamă nimănui în mod 
special, Biserica (doctrina Bisericii, în fapt) nu-şi poate 
permite o opinie asupra unui subiect şi o altă opinie 
asupra aceluiaşi subiect, sau a unuia înrudit, fără vreo 
legătură între aceste opinii. Rațiunea teologică nu se 


' Am pus speculativ între ghilimele pentru că termenul poartă 
cu sine, din perspectiva unui pozitivism frust, o nuanță 
peiorativă. Un simplu exerciţiu etimologic demonstrează, 
lesne, contrariul. Trimit aici la „Prefaţa” lui Hegel la 
Fenomenologia spiritului, la o vorbă tulburătoare de acolo: 
„prin ceea ce mulţumeşte astăzi spiritul, trebuie măsurată 
întinderea a ceea ce el a pierdut” ( G.W.F. Hegel, 
Fenomenologia spiritului, Editura IRI, Bucureşti, 1995, p. 
13). Pe scurt, speculativul e în ordinea rationalului ceea ce e 
abstractul în ordinea concretului: inversul. 

? Paul Tillich, op.cit., pp. 182-183. 


316 


deosebeste, fata cu functia si scopul ei, in acest loc, de 
rațiunea matematică. Ambele fac inteligibile, după caz, 
experienţe religioase sau matematice, după cum le şi 
ordonează!. 

Acest procedeu de ansamblu este denumit de Tillich 
„monoteism dialectic” şi în acest tip de monoteism 
Dumnezeu însuşi este în miscare/animatie. Un asemenea 
Dumnezeu este unul vivant şi in El, pe rând, avem un da 
şi un nu încât, urmând lui Augustin, Anselm e de acord 
că Dumnezeu nu este identic lui însuşi în felul în care 
obiectele inerte sunt identice lor însele. Dumnezeu este o 
separare şi o reunire animată/vivantă, de unde un fapt 
fundamental: astfel privite lucrurile, urmează că 
autonomia rațiunii nu este anulată de mister”. Această 
atitudine a lui Anselm, Tillich o numeşte teonomism, şi îl 
plasează pe Anselm, din perspectiva teonomiei, între 
Augustin şi Hegel (şi când alege pe Hegel, Tillich ezită, 
ştiind bine că ar fi în dezacord cu el, cu Hegel, deşi Hegel 
era în acord cu Anselm). În tot cazul, teonomia, dinspre 
partea metodei, constă, după Tillich, în a recunoaşte 
misterul fiinţei, dar a nu crede că acest mister este un 
element transcendent şi autoritar impus voinţei noastre şi 
care ar aneantiza raţiunea din perspectiva folosinţei ei 
generice, aşa cum crede nesocotitul. Unde se desparte 
Tillich de Hegel şi rămâne cu Anselm? În aceeaşi rațiune 
dialectică, aceea care îi uneşte dar nu poate să nu-i şi 


' Aşa procedează si Anselm care, afirmând că Trinitatea, de 
pildă, poate fi înțeleasă prin mijlocirea factorului rațional, se 
înscrie în linia lui Augustin. 

? Faptul acesta nu face din Anselm un partizan al autonomiei 
rațiunii în sens formal, dar nici un heteronom asemenea 
acelora care-şi subsumează rațiunea unei tradiții pe care nu o 
înțeleg ( Paul Tillich, op. cit., p. 183). 

despartă. Clar spuse lucrurile, rațiunea dialectică este 
opacă față cu Întruparea Cuvântului. Întruparea este, 
deopotrivă, dialectică, misterioasă şi paradoxală. Pentru 
rațiune, în folosinţa ei dialectică, aceasta pare deja cam 
mult (Kierkegaard nu va gândi în alt fel, chiar dacă nu îl 
suportă pe Hegel). Anselm vede altfel lucrurile: e vorba 
aici de planul existenţei (lucru valabil şi la Hegel), şi 
acest plan e de pus în legătură cu libertatea lui Dumnezeu 
(şi aici e ,,despartirea” de Hegel), libertatea omului, 
păcatul şi graţia (cercul, aşa-zicând, se închide şi aici, dar 
nu ca la Hegel, cumva constrâns, ci în felul lui Metodiu 
de Olimp şi Augustin, ambii aşa cum se arată în al 
fiecăruia De libero arbitrio). În acest loc, rațiunea (cea 
hegeliană, vrea să spună Tillich) poate încă accepta, dar 
nu mai poate înţelege. Sfera existenței (de unde şi 
separarea de Hegel), raţiunea ca atare, e guvernată de 
hotărârile voinţei, nu de necesitatea însăşi a rațiunii. 
Tillich e de acord cu faptul următor: gândirea 
teonomică a lui Anselm se desfăşoară în argumentele în 
favoarea existenţei lui Dumnezeu. Tillich le numeşte 
„pretinsele argumente în favoarea a ceea ce lui Anselm îi 
convine să numească existenţa lui Dumnezeu” pe motiv că 


' Paul Tillich, op. cit, pp. 184-185. Mircea Vulcănescu a 
sesizat bine lucrul acesta: „Nu ne amintim oare că ceea ce a 
făcut scandalul filosofiei moderne, argumentul lui Anselm, 
care e încă pentru mulți o piatră de poticnire, nu a fost 
niciodată un argument, ci o rugăciune?” (Mircea Vulcănescu, 
Posibilităţile filosofiei creştine, Editura Anastasia, Bucureşti, 
1996, p. 41). Gânditorul român va relua şi dezvolta ideea în 
studiul „Două tipuri de filosofie medievală” (apărut în 
Izvoare de filosofie. Culegere şi texte, I, 1942, pp. 18-61). 
Foarte elegantă prezentarea lui Vulcănescu. O reiau, pe 
puncte: 

a. pentru augustinieni (si Anselm este un augustinian), 
dovada existenţei lui Dumnezeu este lăuntrică: temeiul 
argumentării e trecut prin ființa subiectului; 
b. existența de fapt a lui Dumnezeu este dedusă din 
înțelesul ideii de ființă care nu poate să nu fie, încât 
Dumnezeu este fiinţa care nu poate fi gândită decât ca fiind. 
Dacă pot gândi o asemenea ființă, ea şi există; 
c.obiectia de tip kantian: gândirea existenţei nu e totuna cu 
existența de fapt; trecerea de la una la alta, de la gândire la 
existență, e ilegitimă. Kant are dreptate în măsura în care 
vorbeşte despre taleri (fie ei şi o sută!), căci talerii pot să fie 
sau să nu fie (sunt existente contingente). Kant nu mai are 
dreptate când e vorba de Dumnezeu, care nu poate să nu fie; 
d.  obiecţia de tip kantian nu este eficientă împotriva 
tipului de gândire augustinian. Perseverarea în obiectie 
arată un singur lucru: mintea celui care obiectează nu e in 
lumină (cu termenii lui Anselm: în afara fiinţei necesare şi 
în cazul căreia nu pot separa existenţa de esență, pot opera, 
în orice alt caz, separarea existenţei de esenţă); 
e.deductia care sfârşeşte proba anselmiană nu e o sinteză (in 
sensul în care predicatul ar adăuga vreo calitate pe care 
subiectul nu o poseda inițial, ca în exemplul: Dumnezeu 
este ființa — ,,fiinta”, ca predicat, nu adaugă subiectului 
„Dumnezeu” nimic nou; predicatul era deja inclus în 
subiect), ci doar analiza unei noţiuni (predicatul) pe care o 
descoperă prin iluminare în conceptul lui Dumnezeu 
(subiectul). Propoziția cu pricina este una analitică şi apriori 
şi, în cazul fiinţei perfecte, ea chiar aşa trebuie să şi fie. 
Sinteticul apriori începe de la om, nu de la Dumnezeu şi 
acest sintetic apriori este, şi ontologic şi gnoseologic, 
dovada unei imperfectii. Replica augustiniană față cu 
obiectia kantiană (în continuarea lui Gaunilon) este una 
tipică: „nu ti-as fi argumentat, dacă n-ai fi fost convins” 
(Mircea Vulcănescu, Logos şi eros, Editura Paideia, 
Bucureşti, 1991, pp. 107-109). 

ele, argumentele, nu ,,existenta” lui Dumnezeu vor sa o 
probeze. Argumentele lui Anselm (din Monologion şi 
Proslogion) sunt străine unui asemenea scop. 

Să luăm un exemplu, şi anume argumentul 
cosmologic (îl numesc aşa la modul generic, întrucât 
argumentele din Monologion se subsumează, toate trei, 
modului cosmologic de argumentare). După Tillich, 
argumentul cosmologic tine mai curând de filosofia 
religiei, pentru că în el avem de-a face cu o analiză 
existenţială a finitudinii, şi doar aşa considerată această 
analiză este justă şi utilă. Totuşi, conchide Tillich, această 
idee e combinată cu un realism metafizic şi care 
asimilează universalele gradelor ființei, încât argumentul 
cosmologic construieşte un soi de ierarhie a conceptelor 
în interiorul căreia ființa absolută şi binele absolut nu 
sunt doar calități ontologice, ci realități ontice, caz in 
care, de pildă, ființa supremă este aceea care posedă 
maximum de universalitate. Prin urmare, argumentul 
ontologic e just în măsura în care analizează modul în 
care omul constată realitatea: realitatea e finită şi implică 
infinitul. Argumentul este însă contestabil în măsura în 
care aşteptam de la el o demonstraţie în virtutea căreia să 
conchidem că existență unei fiinţe supreme este o 
certitudine. Nu e întâmplător faptul că Anselm însuşi, în 
Proslogion, reproşează acestui argument de a pleca de la 
relativ pentru a face din relativ temeiul absolutului. 
„Autocritica” lui Anselm nu este justă în ceea ce priveşte 
partea a doua a argumentului, nu însă şi în ceea ce 
priveşte partea lui primă (în care analizează infinitul în 
interiorul finitului). Anselm vrea mai mult; vrea un 
argument direct şi care să nu aibă nevoie de a pleca de la 
lume pentru a ajunge la Dumnezeu. El vrea să afle pe 
Dumnezeu în gândirea însăşi încât, înainte de a ieşi din ea 

însăşi pentru a se îndrepta spre lume, gândirea are a fi 
sigură de Dumnezeu. De aceea spun că gândirea lui 
Anselm este, cu termenul lui Tillich, „teonomică”. 
Teonomia este o gândire care, voit, renunţă la a fi 
autonomă şi care acceptă că spiritul omenesc se releagă 
fundamentului său divin. Anselm conchide: „şi acesta eşti 
tu, Doamne Dumnezeul nostru” (Proslogion, 3), iar 
Tillich spune: „lată ce numesc eu teonomie”!. 

Ca să conchid faţă cu teonomia anselmiană afirm că, 
după felul cum răspunde criticilor săi, urmează că 
raționamentul lui Anselm nu e un argument în favoarea 
existenţei lui Dumnezeu, ci o analiză a gândirii omeneşti. 
Această analiză revine la a spune: trebuie să avem un 
punct de întâlnire între necesitatea absolută a gândirii şi 
aceea a ființei; dacă lucrurile nu stau aşa, nu putem avea 
nici un fel de certitudine şi atunci nesocotitul are 
dreptate. Dar Anselm ştie bine că „omul chibzuit îşi 


' Paul Tillich, op.cit., p. 186. Cum am spus deja, în faptul 
teonomic gândirea îşi anulează, prin renunțare, faptul de a fi 
autonomă şi se releagă fundamentului ei divin. Proba 
ontologică e defalcată de Tillich în patru secvenţe: 

a. chiar şi nesocotitul înțelege semnificația numelui 
„Dumnezeu”. El înţelege că, de vreme ce am recurs la 
vocabula „Dumnezeu”, ne gândim la Absolut; 

b. dacă nesocotitul înțelege că „Dumnezeu” desemnează 
Absolutul, este pentru că ideea de Absolut e prezentă în 
spiritul omenesc; 

c. există, prin urmare, o formă superioară a ființei şi care constă 
în a nu fi doar în intelect, ci şi în realitate; 

d. pentru că este mai bine de a fi, deopotrivă, în intelect şi în 
afara lui decât de a fi doar în intelect, această formă de 
existență, acest fel de a fi la modul absolut, are a fi atribuit 
Absolutului însuşi ( Paul Tillich, op. cit., p. 187). 

ascunde ştiinţa, iar inima celor fără de minte îşi da pe fata 
prostia” (cor insipientium provocat stultitiam — Proverbe 
12, 23). 


7. De la Anselm la Toma 


7. 1. Despre Psalmul 13 (52) la Toma 

Sfântul Toma trimite în două rânduri la psalmul cu 
nesocotitul. O face în Summa theologiae (prima pars, 
quaestio 2, articulus 1) şi în expunerea psalmilor (In 
psalmos Davidis expositio). 

În Summa theologiae, quaestio 2 din prima parte 
Toma tratează problema existenței lui Dumnezeu şi 
psalmul 52, 1 (nu 13, 1) este citat în secvența de început: 
dacă Dumnezeu există, este cunoscut prin sine? In 
extenso, locul sună astfel: sed contra, nullus potest 
cogitare oppositum eius quod est per se notum ut patet 
per philosophum, in IV Metaphys. et I Poster., circa 
prima demonstrationis principia. Cogitari autem potest 
oppositum eius quod est Deum esse, secundum illud 
Psalmi LII, dixit insipiens in corde suo, non est Deus. 
Ergo Deum esse non est per se notum. Traduc si 
completez locurile aristotelice: nu se poate gândi ceva 
contrar unui lucru cunoscut prin sine, după cum spune 
Filosoful în Metafizica, IV, 3, 3 şi în Analitica 
Posteriora, |, 10 față cu demonstrarea primelor principii. 
Adică nimeni nu poate gândi contrariul faptului că 
Dumnezeu există, aşa cum spune psalmistul (52, 1 ): dixit 
insipiens in corde suo, non est Deus. Prin urmare, 
existența lui Dumnezeu nu este cunoscută prin sine. Apoi 
Toma contiună spunând că un lucru poate fi cunoscut 
prin sine în două feluri: unul prin sine dar nu pentru noi, 
altul prin sine dar şi pentru noi. În continuare Toma este 

kantian, la drept vorbind Kant este tomist, şi face 
diferenta intre propozitiile analitice si cele sintetice pe 
linia raporturilor stabilite între părţile propoziției. În 
articolul 2 se întreabă dacă existenţa lui Dumnezeu este 
demonstrabilă pentru a încheia cu articolul 3 unde 
răspunde la întrebarea: oare Dumnezeu există?, şi oferă 
cele cinci căi. Toate acestea au loc în Summa theologiae. 
Cum comentează Toma Psalmul 13? Să vedem. Spune 
că psalmistul condamnă nebunia duşmanilor şi scoate în 
evidenţă răutatea lor. Ca subtemă, prin urmare adiacent, 
psalmistul focalizează două lucruri: intriga duşmanilor şi 
speranţa eliberării. Intriga este stipulată, apoi 
autentificată.  Mândria este începutul păcatului şi 
începutul mândriei constituie deja negarea lui Dumnezeu. 
Prin urmare, răutatea începe în momentul în care omul 
nu-l mai are în inimă pe Dumnezeu şi din acest motiv, 
comentează Toma, se spune: dixit insipiens in corde suo, 
non est Deus. Este posibil, totuşi, ca un asemenea lucru 
să fie spus? Dicere in corde est cogitare. Sed numquid 
potest cogitare Deum non esse? Anselmus dicit, quod 
nullus potest. Item Damascenus. Cognitio Dei naturaliter 
omnibus est inserta; naturaliter cognitia nullus potest 
cogitare non esse. Adică a vorbi inimii înseamnă a gândi. 
Şi cu toate acestea este oare posibil să spună cineva că 
Dumnezeu nu există? Anselm, ca şi loan Damaschinul, 
spun că nimeni nu este capabil de acest lucru. Conceptul 
de Dumnezeu este dat în mod natural în toți oamenii. Prin 
urmare, ceea ce este conferit în mod natural nici nu poate 
fi negat din perspectiva existenţei lui. Toma nuanteaza: 
cu toate acestea, adică în pofida argumentului ad gentium 
dublat de acela al ineităţii, avem a vorbi de conceptul de 
Dumnezeu în două moduri: unul raportat la sine, celălalt 
la noi înşine. Dacă vom rationaliza conceptul de 

Dumnezeu față cu primul mod, atunci nu există nici un 
dubiu că nu poate fi conceput ca nonexistent întrucât nici 
o propoziţie al cărei predicat este inclus în definiție nu 
poate fi concepută ca falsă prin propria natură. E necesar 
însă de a aminti faptul că existența, în cazul lui 
Dumnezeu, aparţine unui ordin diferit deoarece fiinţa lui 
Dumnezeu este simultan şi substanța sa. Ergo: oricine 
vorbeşte despre Dumnezeu în raport cu Dumnezeu însuşi, 
vorbeşte despre fiinţa lui Dumnezeu. Din acest motiv, 
raportat la El însuşi, Dumnezeu nu poate fi conceput ca 
nonexistând. În felul acesta, spune Toma, gândeşte loan 
Damaschin. Datul natural este cunoscut indeterminat, 
acategorial, prin urmare Dumnezeu există în ciuda 
nesocotitului (măcar că nesocotitul, repet, nu existenţa lui 
Dumnezeu o pune la îndoială). Însă ceea ce Dumnezeu 
este ca atare nu ţine de acest dat natural (ineitatea), căci 
Dumnezeu este, mai întâi, un dat al credinţei. Poate să 
spună cineva că Dumnezeu nu există când crede că nu 
este atotputernic şi nici interesat de acțiunile omeneşti: 
quis es omnipotens ut serviamus ei? —Iov 21, 15. 

Ei bine, spune Toma, acest aspect poate fi translat 
iudeilor care susțin că Isus este om şi nu Dumnezeu: 
potest referri ad Judaeos dicentes Christum hominem 
purum esse, non Deum. [...| Qui Judaei, non credentes 
ipsum qui promissus erat in lege, dicunt, non est Deus, 
iste scilicet qui nobis praedicat. Et hoc dixit, insipiens, 
quia Dei sapientiam recipere noluerunt oculos mentis 
excaecatos. Şi Toma citează pe rând Joan 10, 33, Psalmul 
81, 5 si Cartea Intelepciunii 2, 21. Conchide Toma: poate 
pacatosul este criticat aici — mai intai pdcatul (care este in 
inima sa, -in corde suo), apoi actele sale păcătoase (si 
care sunt corupte) şi, în fine, obiceiurile păcătoase (ele 
sunt abominabile). Păcătosul este nebun, nesocotit, 

întrucât nu posedă înțelepciunea şi nici nu are acces la 
cele spirituale (7 Corinteni 2, 14). Dacă este lipsit de 
principii, nesocotitul nu poate să nu comită erori. Corpul 
corupției este datorat înlăturării principiului natural de 
principii exterioare. Principiul natural al sufletului este 
iubirea de Dumnezeu. Când iubirea exterioară 
(concupiscenta, pofta) sau alte păcate biruiesc iubirea de 
Dumnezeu, iubirea aceasta este şi înlăturată. Nu la 
întâmplare după ce se spune non est Deus se adaugă: sunt 
corupți. Jeremia 5, 12 spune: negaverunt Deum, et 
dixerunt, non est ipse iar Ecclesiasticul 21, 17 zice: cor 
fatui, scilicet peccatoris şi, adaugă Toma: quasi vas 
confractum („inima celui nebun, numit păcătos, este ca 
un vas spart”). Deloc obscur este pentru Toma faptul că 
păcătoşii sunt corupți de acţiunile lor rele (corrupti ergo 
sunt, peccatores per malum actum), iar loan 3, 19 
consideră că acțiunile păcătoşilor sunt rele pentru că 
păcătoşii s-au îndepărtat de bună voie de bine şi, prin 
consecință, capacităţile lor naturale au fost corupte. 
Numai câtă vreme iubirea de Dumnezeu sălăşluieşte în 
sufletul omului, omul este plăcut lui Dumnezeu. Nebunul 
se pune în slujba idolului şi ajunge la fel de urâcios ca şi 
acela pe care îl iubeşte (Osea 9, 10). Căci dacă adevărul e 
întotdeauna frumos, frumuseţea nu este mereu adevărată. 


7. 2. Epistola ad ducissam Brabantiae 

În jurul anilor 1270-1272 Toma răspunde ducesei de 
Brabantiae, ducesă, pare-se, binevoitoare faţă cu ordinul 
dominicanilor. În răspunsul său, Toma uzează de toate 
artificiile retoricii: „am primit scrisoarea Excelenței 
Voastre şi citind-o mi-am dat seama de grija pe care o 
purtaţi supuşilor voştri cât şi de simpatia caldă pe care o 
nutriti fata de Ordinul nostru. Mulţumesc lui Dumnezeu 

că a sugerat inimii voastre principii virtuoase atât de 
nobile”!. Se vede, Toma ştie să capteze bunăvoința! Iată 
şi un alt fel: „cât despre ceea ce imi cereti în aceasta 
scrisoare — de a vă răspunde la anumite probleme, pentru 
mine a fost o chestiune dificilă, mai ales datorită 
ocupatiilor mele universitare, drept pentru care aş fi 
preferat să interpelati pe alții, mai versati decât mine în 
această problematică. Gândindu-mă însă că ar fi 
deplorabil fata cu zelul domniei voastre şi o ingratitudine 
față de afectul domniei voastre să nu vă răspund, iată ca 
încerc să vă ofer răspunsuri cât mai clare posibil la 
interogatiile propuse”. Ce vrea ducesa? Opt lucruri, aşa 
cum rezultă din cele opt articole care constituie 
conţinutul scrisorii de răspuns. Pe scurt, iată ce întreabă 
ducesa şi ce răspunde Toma. 

1. Ducesa întreabă dacă este permis a se impune taxe 
fiscale evreilor şi când anume. Toma răspunde: întrebarea 
este formulată în termeni universali, totuşi, se poate da 
următorul răspuns: trebuie să ne comportăm virtuos şi 
fata de necrestini pentru a nu ofensa numele Domnului (7 
Corinteni 10, 32), prin urmare să nu se ceară de la evrei 
acele servicii care nu au existat în trecut. Motivul este 
unul foarte simplu: ceea ce nu este obişnuit nelinişteşte 
spiritul omenesc. Ducesa insistă: evreii ducatului meu au 
totul prin cămătărie, deci e nevoie de taxe. Toma spune: 

— evreii nu pot reţine bunurile pe care le au de la alții; 

— la fel, ducesa nu poate reţine bunurile pe care evreii 
le dau ei şi care sunt de la alții; 

— excepţia este: ducesa poate păstra bunurile pe care 
evreii le-au luat strămoşilor ei; 


' S. Thomae, Opera Omnia, T. XLII, Epistola ad ducissam 
Brabantiae, Ed. Leoniana, Roma, 1979, pp. 375-378. 

— daca evreii au luat bunurile altora atunci ele trebuie 
restituite; 

2. A doua intrebare: un evreu, violator al legii, poate fi 
supus unei amenzi pecuniare când nu posedă alte bunuri 
decât împrumuturile? Toma e superb aici: în conformitate 
cu ceea ce am afirmat mai sus, spune el, este indicat să i 
se aplice o pedeapsă pecuniară pentru a nu trage avantaje 
din nedreptatea pe care a făptuit-o. Mai mult, spune 
Toma, ca într-un fel de ecumenism juridic, un evreu cât şi 
un alt oricare creditor trebuie să fie pedepsiţi cu amendă 
în măsura în care se cunoaşte că nu este posesorul legitim 
al bunurilor care îi sunt confiscate; 

3. Ducesa întreabă dacă este licită acceptarea ofertelor 
pecuniare (sau alte donaţii) de la evrei. Da, spune Toma, 
este licit faptul acesta, însă e mai convenabil a restitui aşa 
ceva proprietarilor legitimi sau a oferi (nu deturna) altor 
scopuri resursele în cauză; 

4. Altă întrebare a ducesei: când primesc de la un 
evreu o sumă mai mare decât cea impusă creştinilor, ce 
fac cu excedentul? Principiul, zice Toma, este acela al 
restituirii; 

5. A cincea întrebare: este permisă vânzarea 
responsabilitatilor publice? O dublă dificultate vede aici 
Toma. Prima priveşte vânzarea oficiilor şi trimiterea este 
la 1 Corinteni 6, 12, apoi Exod 18, 21-22. A doua are in 
vedere suma oferită şi garanţia pentru oficiu; 

6. Este legitimă impunerea de noi taxe supuşilor? 
Răspuns: persoanele investite cu putere temporală au fost 
puse de Dumnezeu nu ca să caute bunăstarea lor 
individuală, ci pentru binele comun (Exod 22, 27;34, 2-3; 
Ezechiel 45, 8; Luca 3, 14; 1 Corinteni 9, 7); 

7. Dacă funcționarii, depăşind limitele stabilite prin 
lege, iau bani în plus şi nu îi dau seniorului? Răspunsul 

este evident, spune Toma. Dacă suma ajunge la senior, o 
restituie, dacă nu poate, o donează în scopuri caritabile; 

8. „În fine, scrie Toma, doriţi să ştiţi dacă este oportun 
să-i constrangeti pe evreii din ducatul vostru să poarte un 
semn de recunoaştere care să-i distingă de creştini”? 
Răspunsul, conchide dominicanul, „este facil şi 
corespunde cu decretul Conciliului general: într-un stat 
creştin evreii de orice sex trebuie să se deosebească de 
toţi ceilalți printr-un semn al veşmintelor. De altfel este 
prescris de legea lor de a pune filacterii la capetele 
mantiei, pentru a se diferenţia de alţii. 

Acestea, ilustră şi devotată doamnă, sunt soluţiile pe 
care le-am găsit la multiplele voastre probleme. Departe 
de mine gândul de a vă constrânge să urmaţi ideile mele, 
dar vă îndemn să ascultați de persoanele mai versate in 
materie decât mine. 

Vă doresc o guvernare prosperă şi stabilă”. 


8. De-a stânga la dreapta 


„Un frate l-a întrebat pe avva Pimen despre supărarea 
gândurilor. Şi i-a zis lui bătrânul: acest lucru este 
asemenea cu un bărbat ce are foc de-a stânga şi un pahar 
cu apă de-a dreapta; deci de se va aprinde focul, va lua 
apa din pahar şi-l va stinge. Focul este sămânța 
vrăjmaşului iar apa însemnează a se arunca pe sine 


sol 


înaintea lui Dumnezeu” . 


! Patericul, Episcopia Ortodoxă Română, Alba-Iulia, 1997, p. 
185 

Capitolul 4 


Adevăr şi instituire pragmatică a sensului 


GERARD STAN 


si ge 1 
Adevar, reprezentare si interpretare 


Truth, Representation and Interpretation 
(Abstract) 


The aim of this study is to determine several points of 
reference regarding the way in wich Karl Popper built 
up his philosophical discourse. I locate two specific 
ways in which Popper interpreted and used ideas 
belonging to other philosophers. Thus I distinguish in 
Popper between a projective hermeneutics (where the 
author uses a thesis that forms a part of his own 
philosophy in order to reconstruct and understand the 
ideas of another philosopher) and an ideological 
hermeneutics (where he uses a statement expressing an 
interest of the community whereof he is a member in 
order to interpret and reconstruct the text of another 
philosopher). In so doing I also highlight the 
considerable asymmetry between a representationalist 
hermeneutics, and a projective and, respectively, an 
ideological one. Whereas in the first case the interpreter 
wishes to unveil a truth about the philosophical text, in 


' Acest text reprezintă o versiune revizuită (si, sper eu, ceva 
mai clară) a subcapitolelor II.3 si I.4 din articolul 
„Discursul filosofic ca modalitate de validare a unei 
«logici»: cazul Popper”, pe care l-am publicat în revista 
Argumentum, Nr. 2, 2003/2004, Editura Fundaţiei Axis, laşi, 
pp. 15-49. 

the other two he is rather expressing a desire to talk 
about himself, his own beliefs and convictions, or about 
the beliefs of his community of reference. 


Daca ar fi să facem uz de o distincţie conceptuală 
neşlefuită, des utilizată (mai ales de istoricii filosofiei) 
pentru a separa între diversele stiluri de filosofare, am 
spune că există, pe de-o parte, filosofii pur constructive, 
axate mai ales pe propunerea unor soluții mai mult sau 
mai putin originale la probleme filosofice consacrate, şi, 
pe de altă parte, filosofii polemice, care îşi extrag 
substanţa din interpretarea şi evaluarea critică a textelor 
şi argumentelor propuse de alti filosofi. În prima instanță, 
în investigația de față îmi propun să cercetez strategiile 
logico-hermeneutice prin care Karl Popper a reuşit să-şi 
articuleze propriul discurs filosofic. Filosoful austriac a 
construit un tip de filosofie pe care o putem situa, fără 
probleme, în cea de-a doua categorie menționată mai sus. 
Aceasta nu înseamnă că filosofia popperiană ar fi lipsită 
de dimensiunea constructivă; ba dimpotrivă. Totuşi, mi se 
pare că modul în care filosoful austriac a înțeles să se 
raporteze la o serie de texte, argumente sau distincţii 
conceptuale propuse de-a lungul istoriei filosofiei 
transformă filosofia popperiană într-o instantiere extrem 
de reuşită a filosofiei de tip polemic. Analiza modului în 
care Popper şi-a articulat propriul discurs nu este aici 
decât un pretext pentru a desfăşura o serie de investigaţii 
asupra unor chestiuni mai generale şi mai importante, 
cum ar fi evaluarea specificului activităţii de interpretare 
a textelor filosofice şi stabilirea gradului în care această 
activitate poate fi subsumată activității mai generale de 
căutare a adevărului. Teza pe care doresc să o susţin este 
aceea că, în activitatea de interpretare, hermeneutul nu 

trebuie să fie in căutarea vreunui adevăr, ci în căutarea 
unor mijloace cât mai adecvate cu ajutorul cărora să 
exprime interesele proprii sau pe cele ale comunității din 
care face parte. 

Demersul meu se va desfăşura pe parcursul mai 
multor etape: în primul rând, voi face un scurt 
experiment imaginar şi voi încerca să văd cum ar fi arătat 
o istorie a filosofiei scrisă de Karl Popper. Această 
întreprindere mă va ajuta să stabilesc, în al doilea rând, 
articulațiile metodei de interpretare pe care a utilizat-o 
Popper atunci când a a selectat, din textele altor filosofi, 
problemele, temele sau argumentele pe care el le-a 
analizat şi discutat critic. În al treilea rând, plecând de la 
metoda popperiană de interpretare, voi încerca să evaluez 
o problemă fundamentală pentru orice teorie a 
interpretării: în ce măsura adevărul joacă sau poate juca 
rolul unei idei regulative în interpretare? Pe această bază, 
voi distinge între două tipuri distincte de hermeneutică: 
hermeneutica reprezentaţională (cea care încearcă să ne 
ofere o reprezentare cât mai exactă a unor condiţii - 
esențiale - de posibilitate a textului) şi hermeneutica 
proiectivă (cea care nu îşi propune să reprezinte corect 
ceva esenţial pentru un text, ci să instituie un sens). În al 
patrulea rând, pe baza acestor distincţii, voi încerca să 
ofer o reconstrucție a perspectivei din care Popper a 
analizat şi a interpretat ideologic o serie de texte ale 
filosofiei clasice. 


1. Cum ar fi arătat o istorie a filosofiei scrisă de 
Popper? 


Nu putem înţelege felul în care s-a constituit discursul 
filosofic popperian dacă nu analizăm modul în care ideile 

şi temele filosofiei clasice ori contemporane şi-au găsit 
rezonanţă în scrierile popperiene. În cele ce urmează voi 
pune în evidenţă cum anume a reuşit Popper să valorifice 
critic ideile altor filosofi, pentru a-şi promova ideile 
proprii sau pentru a apăra anumite idealuri ale comunității 
de care se simţea legat. În acest scop, apelez la un fel de 
experiment imaginar, încercând să-mi imaginez cum ar fi 
fost structurată şi construită o istorie a filosofiei scrisă de 
Karl Popper. Acest experiment mă va ajuta, în primul 
rând, să-i reperez pe acei gânditori pe care Popper i-a 
socotit importanţi atât pentru istoria filosofiei în genere, 
cât şi pentru geneza propriilor sale idei filosofice, iar in al 
doilea rând, să identific modul specific în care Popper s- 
a folosit de ideile filosofiei clasice pentru a-şi susține şi 
argumenta propriile idei filosofice. 

Plecând de la principalele teme şi motive prezente în 
filosofia sa, am putea crede că o eventuală istorie 
popperiană a filosofiei ar fi fost centrată pe urmărirea 
destinului pe care l-au avut două concepte: cel de 
libertate şi cel de cunoaştere. Prin ,,libertate”, Popper a 
avut în vedere libertatea politică, iar prin „cunoaştere” - 
acea tendință a oamenilor de a încerca să se apropie 
gradual de o înţelegere cât mai corectă a realităţii fizice şi 
istorice. Cu alte cuvinte, n-am fi avut de-a face cu o 
istorie tip „cronică”, adică o simplă înşiruire a unor 
consemnări de tipul „omul, viaţa şi opera”, ci cu 
veritabile reconstructii rationale ale trecutului filosofiei. 
Aşa cum nota şi Rorty, Popper şi-ar fi rezervat dreptul 
(aşa cum a făcut-o cu multe ocazii) de a-i reeduca pe 
anumiţi filosofi în spiritul filosofiei sale, chiar înainte de 

a-şi fi început disputa cu ei'. Aşadar, istoriile oferite de 
Popper ar fi fost nişte reconstructii rationale ale 
destinului filosofic ale celor două concepte esenţiale 
pentru gândirea occidentală — conceptul de libertate şi cel 
de cunoaştere. 

Am putea crede — şi nu am greşi prea mult — că 
Popper ne-a lăsat schiţa unei istorii a filosofiei, centrată 
pe conceptul de libertate politică, în Societatea deschisă 
şi duşmanii ei. Chiar dacă scopul acestei lucrări era 
vizibil diferit, dat fiind că întâlnim aici multe capitole de 
analiză sistematică a unor concepte şi teorii, sunt pe 
deplin încredinţat că o istorie popperiană a filosofiei — în 
partea destinată analizei diferitelor construcții ale 
conceptului de libertate politică — ar fi trecut în revistă, în 
primul rând, scrierile autorilor analizati în Societatea 
deschisă: Platon, Aristotel, Hegel, Marx etc. Partea ce ar 
fi dedicată înțelegerii evoluției conceptului de cunoaştere, 
într-o posibilă istorie popperiană a filosofiei, ar fi mai 
greu de reconstituit şi asta pentru că Popper nu a lăsat 
nici o lucrare consacrată în acest sens. Însă referirile la 
problemele clasice al cunoaşterii nu sunt cu totul absente, 
în scrierile sale. Plecând de la unele articole şi conferinţe 
am putea stabili, cu un anumit grad de probabilitate, 
momentele importante dintr-o istorie popperiană a 
filosofiei, centrată pe problema cunoaşterii. De o atenţie 
deosebită s-ar fi bucurat filosofii ionieni, în special 
Thales şi Anaximandru, căci de activitatea acestor 
filosofi a legat Popper apariţia atitudinii critice în 
filozofie. Platon ar fi avut un loc asigurat într-o astfel de 


' Richard Rorty, „Istoriografia filosofiei: patru genuri”, in 
Richard Rorty, Adevăr si Progres, Eseuri filosofice 3, 
Editura Univers, Bucureşti, 2003, p. 191. 

istorie, dat fiind că prin el capătă sens distincția lui 
Popper dintre „epistemologia optimistă” şi 
„epistemologia pesimista”, dar şi Aristotel, datorită 
credinței sale în virtuțile cognitive ale definiției de tip 
esentialist. S-ar regăsi acolo si Bacon, pentru încrederea 
nemăsurată acordată observațiilor în procesul cognitiv, 
dar si Descartes, pentru convingerea că rațiunea ne poate 
garanta adevărul. Ar trebui să mai apară în acea istorie — 
şi nu în ultimul rând — David Hume, pentru argumentul 
său împotriva inducției, iar Kant ar fi fost un rationalist 
critic avant la lettre, dacă nu ar fi ratat această şansă prin 
faptul ca nu a fost suficient de critic cu fizica lui Newton. 
O istorie popperiana a filosofiei ar mai fi amintit, poate, 
şi de Berkeley, Hegel sau Mill, însă informaţiile din 
textele lui Popper cu privire la modul în care au tratat 
aceşti autori problema cunoaşterii sunt destul de reduse. 
În schimb, este sigur că, dacă ar fi urmărit această 
problemă până în zilele sale, din istoria respectivă nu ar fi 
lipsit Russell, Wittgenstein, (Carnap sau Schlick. 
Deocamdată, am încercat să desluşim care ar fi fost 
autorii pe care Popper i-ar fi evocat, cu precădere, într-o 
eventuală istorie a filosofiei. În următorul subcapitol voi 
încerca să desluşesc criteriile posibile ce ar putea sta la 
baza acestei selecții. 


2. Selectarea informaţiei relevante şi interpretarea 
istorică 


Dar Popper nu s-ar fi mulțumit să invoce o listă de 
nume şi să clarifice o serie de teme filosofice, de pildă 
problemele cunoaşterii, aşa cum le-au dezvoltat autorii 
clasici. El ar fi încercat să vadă doar acele soluţii care 
sunt importante prin prisma propriei sale filosofii. Pentru 

o înţelegere mai adecvată a modalităţii de expunere pe 
care ar fi adoptat-o Popper într-o istorie a filosofiei, 
trebuie să avem în vedere acele exigente care, dupa 
filosoful austriac, ar trebui satisfăcute de orice demers 
istoric. Voi arăta în cele ce urmează cum înțelegea 
Popper istoria în genere şi ce anume credea el că ar trebui 
urmărit în expunerea istorică a unor fapte sociale, 
politice, militare sau culturale. 

Popper era absolut sigur că istoria nu poate fi înțeleasă 
drept o serie de evenimente care apar cu necesitate 
datorită acțiunii unor legi implacabile. Nu există legi 
universale în istorie şi, prin urmare, modelul explicativ 
din ştiinţele naturii, modelul nomologic-deductiv, este 
inaplicabil în istorie. În istorie, faptele care trebuie 
explicate sunt evenimente singulare ce nu pot fi 
„conectate” la anumite legi universale. Pentru o buna 
înțelegere a faptelor istorice trebuie elaborat un model cât 
mai adecvat, care trebuie să surprindă logica 
evenimentului sau a situaţiei respective. A construi un 
model înseamnă „a explica şi înțelege evenimentele în 
termenii acțiunilor umane şi a situaţiilor sociale”. Ce 
elemente ar fi relevante în analiza logicii unei situaţii 
sociale sau cultural-istorice? În primul rând, instituţiile 
sociale sau culturale existente în epoca respectivă. Ele 
reuşesc să impună un anumit mers al ideilor şi al 
indivizilor în aproape orice situaţie. În al doilea rând, 
trebuie luate in calcul scopurile de care sunt animați 
actorii prezenţi într-o anumită situaţie. În al treilea rând, 
este relevantă şi informaţia de care dispun actorii. 
Informaţiile şi scopurile nu sunt înțelese de Popper „ca 


' Karl R. Popper, Mitul contextului, Editura Trei, Bucureşti, 
1998, p. 218. 

fapte psihologice, stabilite prin legi psihologice, ci ca 
elemente ale situaţiei sociale obiective”. Cu alte cuvinte, 
pentru a reconstitui logica unei situații ar fi nevoie să 
luăm in considerare influenţa exercitată de anumite 
instituţii, scopurile celor implicați în situația respectivă şi 
informaţia de care aceştia dispun. 

Dacă ar fi să luăm în calcul aceste elemente, în analiza 
unui text filosofic, ar trebui să fim atenţi, crede Popper, la 
influența exercitată de instituţii, de la cele politice până la 
cele  cultural-educative, la problemele socotite 
semnificative de autor în contextul vizat si, nu în ultimul 
rând, la geneza profilului intelectual al gânditorului, la 
cărțile citite de acesta, la influențele pe care le-a suferit, 
la presupozitiile mai mult sau mai putin asumate. Faptul 
că aceste elemente sunt determinante în înţelegerea unei 
situații cultural-istorice concrete a fost recunoscut încă de 
Chladenius, Schleiermacher sau Dilthey. Popper 
accentuează numai că reconstrucția logicii unei situații 
reprezintă un proces selectiv. Orice fel de istorie „trebuie 
să fie selectivă dacă nu vrea să se înece sub un suvoi de 
materiale lipsite de valoare si necorelate între ele”’. Cel 
care îşi propune înțelegerea unui fapt social, politic sau 
cultural, trebuie să accepte introducerea „în mod 
conştient a unui punct de vedere selectiv preconceput în 
cercetarea istorică, adică scrierea istoriei care ne 
interesează personal (...) Toate materialele disponibile 
care au vreo legătură cu punctul nostru de vedere trebuie 
luate în considerare cu grijă si obiectivitate”. Aşadar, 


' Ibidem, p. 220. 

? Idem, Mizeria istoricismului, Editura All, Bucuresti, 1996, p. 
108. 

> Ibidem, pp. 108-109. 

atunci când se reconstituie logica unei situaţii, trebuie să 
se plece de la un punct de vedere ce ne interesează 
personal’ şi trebuie lăsate deoparte toate acele date ce nu 
au vreo legătură cu punctul de vedere de la care plecăm. 
Acestui tip de înţelegere a unui fapt sau eveniment 
Popper îi dă numele de interpretare istorică. 

Atunci când analizează textele filosofilor clasici care 
au avut în atenţie problema cunoaşterii, Popper respectă 
întocmai exigenţele stabilite de el însuşi, cu privire la 
interpretarea istorică”. Teze precum: „spiritul critic 
înseamnă dezbaterea raţională a unor ipoteze, teorii, 
argumente ce pot fi dovedite, în ultimă instanță, ca fiind 
false”, „adevărul unei opinii nu depinde de sursa din care 
aceasta provine”, „creşterea cunoaşterii ştiinţifice este 
posibilă mai degrabă prin avansarea unor teorii 
îndrăzneţe decât prin observaţia sistematică”, „nu există 
observaţie pură, independentă de orice teorie” etc. 
reprezintă puncte de vedere preconcepute, din locul 
cărora Popper i-a înţeles pe Anaximandru ori pe Platon, 
pe Aristotel ori pe Descartes sau Bacon. Au devenit astfel 
relevante doar acele gânduri, acele texte, acele argumente 
clasice care veneau în întâmpinarea tezelor preconcepute, 
în conformitate cu principiul selectivităţii. Popper nu a 
fost interesat de doctrina acestor gânditori, şi nici nu a 


' Acest punct de vedere poate fi privit, la limită, ca pe o 
ipoteză. De regulă, aceste puncte de vedere nu pot fi testate 
Şi, deci, nici respinse. Acesta ar fi, poate, cel mai mare 
inconvenient al interpretării, numită de Popper, istorică. 

? Chiar şi atunci când urmăreşte în istoria filosofiei probleme 
precum cea a libertății sau cea a raportului corp-minte, 
Popper se va conforma regulilor interpretării istorice. 

încercat o expunere in amănunt a diferitelor texte, aşa 
cum se obisnuieste în istoria consacrată a filosofiei. O 
doctrină, un argument, un text sau o relaţie dintre filosofi 
au fost puncte de interes pentru Popper doar în măsura în 
care i-au oferit posibilitatea de a le reconstrui logic din 
perspectiva uneia dintre tezele sale. Putem spune acum că 
o istorie popperiană a filosofiei, dedicată problemei 
cunoaşterii, ar fi fost o istorie reconstruită plecând de la 
unele teze de bază ale raționalismului critic. 


3. Hermeneutica de tip proiectiv 


Reconstrucţia „logicii situationale” şi interpretarea 
istorică pot fi încadrate într-un tip de hermeneutică mult 
deosebită de cea tradițională. Spre deosebire de conceptul 
clasic de interpretare, care era susţinut de o hermeneutică 
reprezentationald, tipul de interpretare propus de Popper 
ar putea fi subsumat hermeneuticii de tip proiectiv. 
Hermeneutica reprezentationala încearcă să prindă sensul 
unui text printr-o reprezentare adecvată a intenției 
autorului, a presupozitiilor ce organizează textul, a 
influențelor ce au făcut posibil acel text, a contextului 
socio-politic în care a apărut acel text etc. Sensul unui 
text ar deveni vizibil atunci când ne formăm o imagine 
corectă despre unul sau mai multe dintre elementele 
amintite mai sus. Este ca şi cum sensul ar fi „îngropat” în 
text, putând fi adus la lumină printr-o reprezentare 
adecvată a elementelor de care acesta se presupune că ar 
fi puternic legat. 

Hermeneutica proiectivă nu mai este o hermeneutică a 
sensului găsit sau descoperit, ci a sensurilor instituite. 
Atunci când Popper reconstruieşte logica unui text, a unei 
situaţii, el nu este interesat să găsească vreun sens, ci să 

instituie unul. Teza sau punctul de vedere privilegiat in 
jurul căruia se realizează aceasta reconstrucţie devine 
unul dintre multiplele sensuri posibile. Textul nu mai are 
un singur sens, ci o pluralitate de sensuri. Sensul nu mai 
este descoperit sau „dezgropat”, ci proiectat şi instituit. 
Practicând o astfel de hermeneutică, Popper ar putea 
primi din partea criticilor două tipuri de obiecţii. În 
primul rând, că interpretările sale sunt subiective sau 
chiar arbitrare!. Dar acest reproş nu este întemeiat. Atâta 
timp cât interpretarea pe care o practică Popper nu îşi mai 
propune descoperirea unui sens preexistent, ci instituirea 
unor sensuri, este şi firesc ca acestea să aibă o conotație 
subiectivă. Dar instituirea unui sens nu este neapărat 
arbitrară. Acest lucru este vizibil şi din faptul că 
elementele situaţiei studiate trebuie să poată fi expuse 
coerent şi să aibă consecințe fertile atunci când sunt 
interpretate dintr-un punct de vedere prealabil. Coerenta 


' O critică radicală a acestui tip de hermeneutică este articulată 
de Allan Bloom la sfârşitul anilor 80. Referindu-se în special 
la analizele practicate de ganditorii deconstructivisti 
francezi, Bloom scria: „Activitatea creatoare a interpretului 
este mai importantă decât textul, nu există text, doar 
interpretare. Astfel, singurul lucru care ne este atât de 
necesar, cunoaşterea a ceea ce au să ne spună textele, este 
deturnat spre eurile subiective, creatoare ale acestor 
interpreţi, care afirmă că nu există nici text, nici realitate la 
care se referă textele. O interpretare ieftină a lui Nietzsche 
ne eliberează de imperativele obiective ale textelor care ne- 
ar fi putut elibera de orizontul nostru tot mai îngust şi mai 
Jos. Totul are tendinţa de a micşora pretenţiile pe care le are 
tradiția de la noi, fapt care pur şi simplu o dizolvă” (Allan 
Bloom, Criza spiritului american, Editura Humanitas, 
Bucureşti, 2006, p. 454). 

şi fertilitatea sunt principalii indicatori ai unei interpretări 
istorice reuşite, nicidecum obiectivitatea. Asa cum 
sublinia şi Jiirgen Habermas, „o interpretare corectă nu 
este pur şi simplu adevărată, asemeni unei propoziţii ce 
redă o stare de lucruri existente; (...) «a înțelege ce se 
spune» cere participare şi nu, simplu, observare”. 
Participarea interpretului prin impunerea unei teze ce 
poate conferi o coerenţă fertilă situației vizate poate fi 
considerată trăsătura esenţială a interpretării istorice 
propuse de Popper şi baza oricărei hermeneutici 
proiective. 

În al doilea rând, lui Popper i s-ar fi putut reproşa că 
este istoricist. Cu alte cuvinte, el ar vedea istoria 
filosofiei ca pe o evoluţie către raționalismul critic şi către 
înțelegerea ideii că adevărul nu este manifest, că nu există 
surse care să întemeieze cunoaşterea şi că nu putem avea 
niciodată certitudine în legătură cu adevărul unei 
propoziţii. Este adevărat că Popper a plecat de la unele 
dintre aceste teze atunci când i-a interpretat pe filosofii 
clasici, dar, în acelaşi timp, el a recunoscut că există o 
multitudine de alte puncte de plecare în înţelegerea acelor 
filosofi. Aceste teze au dat roade atunci când Popper a 


' Jürgen Habermas, Conştiinţă morală şi acțiune comunicativă, 
Editura AII, Bucuresti, 2000, p. 32. 

? O doctrină istoricistă va încerca să explice totalitatea 
fenomenelor şi evenimentelor ca fiind manifestări concrete 
ale unei legi unice. De exemplu, Marx a văzut întreaga 
istorie ca pe o istorie a luptei de clasă; Hegel a văzut în 
toate evenimentele istoriei manifestări ale spiritului absolut 
etc. O istorie a filosofiei concepută în manieră istoricista ar 
înțelege desfăşurarea istoriei ca o evoluţie în vederea 
impunerii anumitor idei sau concepte. 

încercat sa reconstruiască logic anumite situaţii 
semnificative din istoria filosofiei. Oricând pot fi găsite 
teze care să ducă la interpretări diferite. Tocmai această 
poziţie îl îndepărtează pe Popper de istoricism. Istoriciştii 
„nu văd că este necesară o pluralitate de interpretări care 
sunt absolut la acelaşi nivel, la fel de sugestive...” 
Pentru istoricişti există doar Istoria Filosofiei; pentru 
Popper există istorii ale filosofiei. Cea pe care ar fi scris-o 
el nu ar fi fost decât una dintre ele. 


4. Interpretarea ideologică prin prisma hermeneu- 
ticii proiective 


Dacă este să fim exacti, Popper nu a plecat 
întotdeauna de la o de la o teză proprie, atunci când a 
interpretat textele filosofilor clasici sau contemporani. În 
„reconstrucţia logică” a unui argument, a unei idei sau a 
unui text clasic, el nu a apărat de fiecare dată idei sau 
convingeri personale. Raportându-se la texte din Platon, 
Hegel sau Marx, Popper s-a crezut îndreptățit să 
vorbească nu numai în numele său, ci şi în numele unei 
largi comunităţi de care se simţea legat, ca membru, şi 
anume comunitatea oamenilor liberi. Prin urmare, putem 
identifica, la Popper, şi o variantă a interpretării 
proiective: interpretarea ideologică. Înainte de a 
identifica motivele pentru care Popper a interpretat într- 
un mod extrem de controversat, dintr-un anumit punct de 
vedere, texte din Platon, Hegel sau Marx, voi încerca să 
precizez ce înţeleg prin interpretare ideologică. 

Pentru început, mă voi sprijini pe câteva concepte 
susceptibile să conducă la o bună înțelegere a ideii de 


' Karl R. Popper, Mitul contextului, p. 109. 

interpretare ideologica; astfel de concepte sunt cele prin 
care Umberto Eco, in Limitele interpretarii, desemneaza 
principalele instante de care trebuie sa se tina seama intr- 
o interpretare: intentio operis, intentio auctoris, 
intentiones lectoris'. Cele trei concepte pot fi socotite 
drept trei poli distincti ai situației de interpretare, 
determinând un câmp al interpretării ce ascultă de o 
dialectică a absenței şi a prezenței. Logica acestei 
dialectici ar fi susținută, pe de o parte, de o certitudine 
ontologică legată de intentio operis şi de intentio 
auctoris, $i, pe de altă parte, de indeterminarea într-un 
anumit grad a polului receptării. Dacă ne referim la un 
text, plecând de la simpla sa realitate fizică, putem crede 
că el îşi datorează existența faptului că au existat şi mai 
există încă, într-un fel sau altul, atât intenția autorului cât 
şi intenţia textului. Altfel textul nu ar mai fi text, parte a 
unui mediu simbolic, ci parte a mediului fizic. În acest 
sens, primele două tipuri de intenţii au un statut ontologic 
ceva mai bine precizat. Totodată, chiar din faza de 
producere, intenţiile autorului şi ale textului sunt posibile 
datorită unor anticipări în direcţia potenţialilor lectoris. 
Dacă cititorii, cu posibilele lor intenţii, ar lipsi din raza de 
acțiune a autorului şi a textului, s-ar obţine atunci un 
produs ce nu ar putea părăsi niciodată viata privată a 
autorului, ceva ce nu ar putea intra niciodată în spaţiul 
public al lecturii şi al interpretării. Astfel, în orice text 
sunt actuale intențiile autorului şi intenţiile textului însuşi, 
dar, în acelaşi timp, sunt anticipate, ca potentialitati, 
intențiile cititorului sau ale interpretului. Primele două 
tipuri de intenții acţionează ca nişte constrângeri formale, 


' Umberto Eco, Limitele Interpretării, Editura Pontica, 


Constanta, 1996, p. 41. 

determinand o constelatie potentiala de interpretari din 
partea cititorului. Orice lectură a unui cititor (model?) ar 
trebui să determine o actualizare a unei interpretări 
posibile. Altfel spus, logica interpretării este de aşa 
natură încât nu trebuie să permită discontinuități între 
intentio auctoris şi intentio operis, pe de o parte, şi 
intentiones lectoris, pe de altă parte. 

Cum ia naştere o interpretare ideologică? Ea apare în 
virtutea jocului posibil în acest câmp al interpretării, 
câmp delimitat de cele trei tipuri de intenţii. Dar nu 
intentio operis sau intentio auctoris fac posibile 
interpretările ideologice, ci acele intentiones lectoris ce 
nu pot fi considerate din punct de vedere formal, dar care, 
totuşi, revendică statutul de elemente ale interpretării. Or, 
în aceste condiții, interpretarea ideologică nu este o 
interpretare propriu-zisă, ci, in termenii lui Eco, o 
utilizare. Elementul ce stă la baza unei interpretări 
ideologice nu-şi primeşte legitimitatea nici dinspre 
intențiile autorului, nici dinspre intențiile textului 
interpretat. Când utilizăm şi, implicit, când interpretăm 
ideologic un text nu ne mai punem problema 
autorului sau ale textului. De regulă, aceste enunturi 
exprimă o seamă de interese ale comunității căreia fi 
aparține interpretul. Orice interpretare ideologică a unui 
text este o trădare sau o deformare a acestuia, în virtutea 
faptului că nici o utilizare nu este legitimă, nefiind făcută 
posibilă de către elementele constitutive, din punct de 
vedere formal, ale acelui text. O interpretare ideologică 
nu datorează prea mult nici intențiilor autorului, nici 
intențiilor textului, nici acelor intenții ale cititorului 
determinate formal de primele două tipuri de intenții. 

5. Actul interpretării şi căutarea adevărului 


Actul interpretării, aşa cum a fost gândit de 
hermeneutii clasici, şi aşa cum l-a gândit si Eco, are drept 
idee regulativă ideea de adevăr. Prin interpretare se dorea 
reconstituirea unui adevăr fie al autorului, fie al textului; 
în această paradigmă, cititorul model era un receptor pur 
pasiv, unul căruia 1 se livra un sens sau un adevăr al 
textului deja instituit. Aşadar, o bună interpretare trebuia 
să reprezinte fidel, fie mecanismul gândirii autorului, fie 
structura de adâncime a textului — de la aspectele de ordin 
gramatical, până la presupozitiile explicite sau implicite 
ce au făcut posibilă existenţa lui —, fie intențiile legitime 
ale unui cititor. Mai mult, se considera că ar exista o 
natură sau o esență a gândirii, aşa cum ar exista şi o 
natură a textului şi a propoziției. O bună interpretare ar fi 
doar cea care ar reuşi să ofere o reprezentare cât mai 
fidelă a acestor esențe. În aceste condiţii, interpretarea ar 
fi fost echivalentă cu o cunoaştere sau cu o reprezentare a 
ceva esențial, un act metafizic de cunoaştere. 

Dorind să delimiteze cât mai clar între o hermeneutică 
generală şi una specială, Schleiermacher, de pildă, era 
încredințat că hermeneutica generală ar trebui să se 
preocupe, pe de o parte, de discurs ca act al vieții 
individului, „în măsura în care viata omului este una şi 
aceeaşi”, iar, pe de altă parte, de „natura propoziției ca 
act al gândirii” ce este aceeaşi în toate limbile. 
Esentialismul poziției sale transpare şi atunci când 
afirmă: „în măsura în care înţelegerea discursului rezultă 
din natura propoziției în genere, ne mişcăm cu certitudine 
în sfera hermeneuticii generale”. Chiar dacă o propoziţie 


' F.D.E. Schleiermacher, Hermeneutica, Editura Polirom, Iaşi, 
2001, p. 35. 
* Ibidem. 

poate fi exprimata in limbi diferite, chiar daca poate fi 
afectată în construcţia sa de diverse contingente datorate 
limbilor particulare, ea posedă o natură a sa, ceva de 
ordin esenţial ce îi permite interpretului să o recunoască 
sub diversele înfățişări. În ultimă instanță, a interpreta 
însemna a obține un Adevăr cu privire la natura unei 
propoziţii sau cu privire la actele gândirii. 

Interpretările ideologice nu se pot sprijini pe astfel de 
considerente teoretice. O interpretare ideologică nu îşi 
poate propune să ofere o bună reprezentare a naturii unei 
propoziții sau a unui text, şi nici a unui act de gândire. 
Ideea regulativă a interpretării de tip ideologic nu este şi 
nici nu poate fi adevărul. Dar prin aceasta nu trebuie să se 
vadă în interpretările de tip ideologic ale unor texte o 
serie de aventuri ale filosofilor cu minţile rătăcite sau ale 
celor care nu au înţeles nimic din filozofie. Nu există 
principii a priori pe care ar trebui să şi le însuşească orice 
hermeneutică sau condiții pe care ar trebui să le respecte 
orice interpretare. Nu trebuie să vedem ideea de 
hermeneutică sau pe cea de interpretare ca fiind 
iremediabil legată de ideea de adevăr. 

Trebuie să ne obişnuim cu ideea că interpretul nu este 
un fel magician ce are o relație privilegiată cu natura 
propozitiilor sau cu esenţa actelor de gândire. Mai 
degrabă, ar trebui să vedem în hermeneut un gânditor ce 
apără propriile interese teoretice sau interesele 
comunității din care face parte, utilizând convenabil 
textele celorlalți. Hermeneutul nu este un comentator sau 
un doxograf şi nici nu doreşte să păstreze nealterat vreun 
adevăr moştenit sau descoperit de el cu privire la textele 
filosofilor. De cele mai multe ori, el doreşte ca textele 
altor filosofi să-l ajute să-şi spună propria lui poveste. 
Hermeneutul doreşte „să spună ceva cuiva”, iar nu „să 
înțeleagă ce se spune”. După Habermas, „interpreţii 
renunță la superioritatea poziţiei privilegiate a 

observatorului, întrucât ei înşişi, cel putin virtual, sunt 
implicaţi în negocierile asupra sensului şi valabilitatii 
exprimărilor”!. Aş spune ceva mai mult: interpretul nu 
doar negociază sensul, ci îl construieşte şi îl instituie. În 
cele mai multe cazuri, el este animat de o dorință mai 
mare de a spune ceva despre sine sau despre comunitatea 
de care se simte legat, decât de o dorință de a spune 
Adevărul despre un text. Sensul care este instituit ţine de 
interesele sale sau de cele ale comunităţii, iar nu de vreun 
adevăr îngropat în textele pe care le utilizează. Cel ce 
procedează ideologic în interpretare îi are drept prieteni pe 
cei din propria sa comunitate, iar nu adevărul. Dar acest 
gest nu posedă, în mod natural şi esenţial, o încărcătură 
negativă. Dimpotrivă, el conferă unei interpretări o 
dimensiune umană, morală şi chiar o plasează în zona 
onestitatii intelectuale. 

Nu trebuie să vedem în subiectivitatea interpretului 
ceva ce ar putea tulbura sau afecta negativ limpezimea 
unei interpretări şi, implicit, adevărul sau sensul 
descoperit. Interpretul interesat de soarta eului său şi de 
soarta comunității de care aparține va crede, dimpotrivă, 
că dorinţele şi credinţele sale, aspirațiile comunității din 
care face parte determină posibilele sensuri şi interpretări. 
„Credinţele noastre nu sunt obstacole între noi şi înţeles, 
dimpotrivă, ele sunt tocmai cele care fac posibil 
înțelesul”. Când un hermeneut îşi propune să ofere o 
interpretare unor texte, va încerca să spună „o poveste 
despre relaţia lor cu alte texte, sau despre intențiile 


' Jürgen Habermas, op.cit., p. 31. 
Walter Michaels, „Saving the Text”, Modern 
Language Notes, 1978, p. 93, apud. Richard 
Rorty, „Texte şi mase amorfe”, în Obiectivitate, 
relativism şi adevăr, Eseuri filosofice 1, Editura 
Univers, Bucureşti, 2000, p. 170. 

autorului ei, sau despre ceea ce face ca viata să merite 
trăită, sau despre evenimentele secolului nostru, sau 
despre incidentele din propria noastră viaţa, sau despre 
orice altceva care pare adecvat într-o situație dată”. O 
poveste în care sunt menţionate sau analizate concepte, 
teze sau argumente ale altor filosofi are vreo relevanță 
doar în măsura în care interpretul va şti să promoveze, în 
postura de personaje principale, interesele sale sau ale 
comunității din care face parte. De aici şi pledoaria unor 
filosofi pragmatici, precum Rorty, pentru „a putea folosi 
mai liber şi mai flexibil textele filosofice în loc de a le 
trata ca pe nişte mase amorfe ce trebuie digerate sau 
respinse”. Textele filosofice nu au o structură internă de 
tipul, să zicem, structurii cristaline. Prin urmare, atunci 
când interpretăm un text nu trebuie să ne referim la vreo 
structură esenţială a naturii sale, ca atunci când analizăm, 
de pildă, structura cristalină a unui diamant, pentru a-i 
determina calitățile. 


6. Popper şi interpretarea ideologică 


După ce am precizat modul în care consider că poate 
fi folosit termenul de interpretare ideologică, după ce am 
precizat natura relaţiei dintre hermeneutica proiectivă şi 
interpretarea ideologică, voi încerca să reconstruiesc 
câteva dintre considerentele şi presupozitiile ce au stat la 
baza interpretării pe care Popper a dat-o dialogului 
platonician Republica, dar şi altor texte clasice. Va trebui 
să avem în vedere că, atunci când a scris Societatea 


Richard Rorty, „Texte şi mase amorfe”, în Obiectivitate, 
relativism şi adevăr, Eseuri filosofice 1, p. 171. 
* Ibidem, p. 183. 

deschisă şi duşmanii ei, dorinţa filosofului austriac nu a 
fost aceea de a contribui în vreun fel la căderea în 
dizgrație a marilor maeştri ai gândirii, aşa cum s-a 
crezut!. Popper nu ar fi avut vreun motiv personal care 
să-l determine să lupte cu orice mijloace pentru 
denigrarea unor filosofi precum Heraclit, Platon, 
Aristotel, Bacon, Hegel, Marx, Wittgenstein sau Adorno. 
Mai mult, cred că ar fi o greşeală descalificantă şi 
imposibil de trecut cu vederea să explicăm atitudinea sa 
prin vreo afecțiune de care ar fi suferit sau prin faptul că 
ar fi nutrit o ură patologică față de marile figuri ale 
istoriei filosofiei sau, pur şi simplu, pentru că ar fi fost un 
ignorant. 

Popper era mai degrabă interesat să apere interesele 
comunității oamenilor liberi din care simţea că face parte, 
decât să ofere interpretări savante, în spiritului 
Adevărului, la textele filosofilor clasici sau decât să se 
răfuiască cu acele personaje care i-ar fi fost antipatice. 
Într-un fel, Popper nici nu-l trădează pe Platon, în măsura 
în care dialogul Republica de Platon are ca scop, ca şi 
Societatea deschisă, apărarea valorii fundamentale a 
societăţii. Numai că, în gândirea vechilor greci, valoarea 
socială şi politică cea mai înaltă era dreptatea, pe când în 
gândirea contemporană - libertatea. De aceea, Platon era 
nevoit să aibă o viziune holistă asupra societății — 
dreptatea fiind posibilă doar printr-o îmbinare 
armonioasă a părților ce alcătuiesc societatea, pe când 
Popper, prin faptul că apăra libertatea — o valoare 
individualistă prin excelenţă — trebuia să fie anti-holist şi, 
în consecinţă, anti-platonician. Republica lui Platon a fost 
în mâinile lui Popper doar un bun instrument pentru 


' Jürgen Habermas, op. cit., p. 9. 

construirea unei pledoarii in favoarea societatii deschise 
şi pentru construirea unor argumente în favoarea apărării 
libertăţii. 

Dacă ne interesează într-adevăr miza lucrării 
Societatea deschisă şi duşmanii ei, ar fi mai bine să 
vedem ce spune chiar Popper în legătură cu aceasta: „Am 
lucrat la text până în 1943; iar faptul că partea cea mai 
mare a cărții a fost scrisă în timpul anilor grei când soarta 
războiului era incertă explică, măcar în parte, de ce unele 
critici din ea îmi apar astăzi, ca ton, mai emoţionale şi 
mai vehemente decât aş fi vrut să fie. Vremurile acelea 
nu te îmbiau însă la eufemisme, sau, cel putin, aşa am 
simţit eu atunci. Nici războiul, nici vreun alt eveniment 
contemporan n-a fost menționat explicit în carte; ea a fost 
însă o încercare de a înțelege acele evenimente şi 
fundalul lor, ca şi unele din problemele ce părea probabil 
că se vor pune după câştigarea războiului”. 
Generalizarea acţiunilor violente ca modalitate de 
rezolvare a problemelor din epocă, ascensiunea 
regimurilor totalitare de stânga şi de dreapta, deriva 
ideologică în care se afla lumea liberă au fost tot atâtea 
motive care l-au determinat pe Popper să scrie Societatea 
deschisă şi Mizeria istoricismului. În Autobiografia sa, 
filosoful mărturiseşte: „Mizeria  istoricismului şi 
Societatea deschisă au fost efortul meu de război. Cred că 
libertatea a putut să ajungă o problemă centrală din nou, în 
special datorită reinnoirii influenței marxismului si a ideii 
planificării la scară largă (sau a dirijismului) şi aceste 
cărți au vrut să fie o apărare a libertăţii împotriva ideilor 


' Karl R. Popper, Societatea deschisă si dușmanii ei, Editura 
Humanitas, Bucuresti, 1993, p. 8. 

totalitariste şi autoritariste, dar şi un avertisment împotriva 
pericolului superstitiilor istoriciste’”’. 

„Neşansa” unor scrieri aparţinând unor filosofi celebri 
precum Platon, Hegel sau Marx a fost tocmai aceea că 
puteau fi lesne reconstruite cu ajutorul unui vocabular în 
care apăreau termeni precum „dictator”, „despot”, 
„tiranie”, „totalitarism”, „societate raţională”, 
„planificare”, „control al statului asupra tuturor feno- 
menelor sociale şi economice”, „supunerea totală a 
societăţii față de stat” etc. Ca urmare, ele puteau fi folosite 
în egală măsură pentru justificarea ori legitimarea unor 
regimuri autoritare sau totalitare, dar şi pentru a demasca 
astfel de regimuri sau pentru a lupta împotriva lor. Popper 
nu ar trebui condamnat pentru că a ales cea de-a doua 
variantă. El a încercat să se opună acelui tip de filosof ce 
se vrea mai degrabă magician sau mare profet, decât un 
intelectual onest. „Cel mai rău lucru - păcatul împotriva 
sfântului spirit - se petrece atunci când intelectualii 
încearcă să se prezinte in fata semenilor lor ca mari 
profeti şi să-i impresioneze cu filosofii oraculare'”, cu 
filosofii ce dau impresia că au descoperit misterul 
existenţei în genere şi al existenţei istorice, în particular, 
cu filosofii ce cred că au rezolvat toate problemele 
actuale şi viitoare ale omenirii. Grav nu este faptul în 
sine, că au existat şi încă mai există filosofi-profeti şi 
filosofii oraculare, ci că se găsesc tot timpul discipoli 
dispuşi să creadă orbeşte ideile acelora şi să acţioneze pe 
baza lor. Critica şi argumentele lui Popper sunt mai puţin 


' Karl R. Popper, „Autobiography of Karl Popper”, in Paul 
Arthur Schilpp (ed.), The Philosophy of Karl Popper, Open 
Court, La Salle, Illinois, 1974, p. 91. 

? Idem, În căutarea unei lumi mai bune, Editura Humanitas, 
Bucureşti, 1998, p. 97. 

indreptate impotriva lui Platon, Hegel sau Marx cat, mai 
ales, sunt destinate celor dispuşi să creadă fără vreo 
cercetare critică Adevărul ideilor susţinute în filosofiile 
acestora. Ceea ce crede Popper este că orice om, inclusiv 
filosoful, ar trebui să fie un rationalist, adică „un om 
dispus să înveţe de la ceilalţi, nu acceptând pur şi simplu 
orice îndoctrinare, ci permițând ca ideile sale să fie 
criticate de ceilalți şi criticând ideile celorlalți. Accentul 
cade aici pe cuvintele discuție critică: rationalistul nu 
crede că el însuşi sau altcineva a înghițit înţelepciunea cu 
polonicul”!. 

În consecință, nu ar trebui să credem în mod dogmatic 
că dacă vom fi conduşi de filosofi, sau de proletari, sau 
de capitalişti sau de un stat văzut drept încarnare a 
Raţiunii obiective vom fi mai fericiți sau o vom duce mai 
bine. Nimeni, nici chiar un profet autentic, cu atât mai 
puţin un filosof ce pozează în profet, nu ne poate garanta 
acest lucru. Important este să creăm instituţii care să ne 
permită înlăturarea pe cale paşnică, non-violentă a 
conducătorilor ineficienti sau a celor cu porniri 
autoritariste. Când fiecare îşi recunoaşte capacitatea de a 
greşi, cu greu mai poate apărea cineva dispus să-şi apere 
ideile cu orice pret, gândind că acestea ar cuprinde vreun 
adevăr absolut. Orice apărare absolută a unui adevăr 
absolut produce violență. Popper a sperat că, prin cele 
două lucrări ale sale, Societatea deschisă şi Mizeria 
istoricismului, va putea să prepare un vaccin împotriva 
violenţei, atrăgând atenţia că marile spirite îşi prezintă de 
multe ori ideile drept adevăruri absolute şi, prin 
credinţele pe care le generează în mințile oamenilor, pot 
să țină în captivitate gândirea acestora chiar şi după mai 


' Ibidem, p. 220. 

multe secole. Toate regimurile autoritariste şi totalitariste 
au fost favorizate de o serie de comportamente politice şi 
deprinderi de acţiune generate de însuşirea necritică de 
către anumite persoane, a unor credinţe discutabile ale 
filosofilor. Popper ne spune un lucru simplu: dacă marii 
intelectuali sunt dispuşi să creadă anumite lucruri, cu atât 
mai mult vor fi tentaţi oamenii simpli să creadă în ele si 
să acționeze în consecinţă. Soluţia ar fi la îndemână: în 
politică oamenii ar trebui să se ghideze după interesele 
reale, concrete ale comunităţii lor, şi nu după principii a 
priori stabilite de filosofi. Maxima acţiunii unui individ 
în spațiul politic nu trebuie să fie vreun adevăr etern 
revelat de vreun filosof, ci un enunț care trebuie să 
oglindească un interes particular al acelui individ sau al 
comunității din care face parte. 

Evident, Popper trădează tradiția filosofiei oraculare, 
cea a revelării marilor adevăruri filosofice, dar a preferat 
să fie acuzat de acest lucru tocmai pentru a rămâne loial 
comunității oamenilor liberi. Pentru această comunitate 
Popper nu a pregătit o nouă utopie, o nouă doctrină 
politică sau alt set de adevăruri evidente. Orice 
comunitate îşi poate rezolva problemele dacă este 
condusă de oameni ce vor şti, precum Socrate, cât de 
puţin ştiu şi care se vor ghida după greşelile lor, dar şi 
după greşelile altora. Pe aceşti oameni Popper îi numeşte 
ingineri gradualişti. Un astfel de conducător nu trebuie să 
facă parte dintr-o clasă anume, nici nu trebuie să aibă o 
anumită orientare politică, ci să fie mereu atent la greşeli 
şi să urmeze „drumul pas cu pas, comparând cu grijă 
rezultatele aşteptate cu rezultatele obţinute şi va fi 
întotdeauna atent la neaşteptatele consecinţe nedorite ale 

oricărei reforme””. Într-o astfel de viziune, instituţiile nu 
sunt scopuri în sine, ci mai degrabă, instrumente apărute 
în mod natural în vederea rezolvării treptate a 
problemelor comunităţii. Popper ne spune că nu există 
miracole şi că nici nu se produc miracole in viata 
comunității noastre, dacă îi urmăm orbeste pe profeti. 

Când filosofiile lui Platon, Hegel sau Marx pot să 
nască în mintea unor oameni credinţe de natură să ducă la 
sporirea violenței în anumite comunități, atunci, cu toată 
stima datorată maeştrilor gânditori, sunt legitime luări de 
poziţie, interpretări şi cărți ce ar putea, prin convingerile 
pe care le-ar statornici în mințile unor oameni, să ducă la 
diminuarea sau eliminarea violenţei. La rândul lor, în 
măsura în care aceste interpretări şi luări de poziţie se vor 
dovedi, într-un fel sau altul, nocive, ele vor putea fi 
criticate, interpretate sau înlocuite treptat cu altele. Chiar 
dacă acest joc pare a nedreptati o scriere sau alta, în 
ultimă instanță, nu cărțile sunt pe primul plan, ci oamenii. 
Oricum, în jocul acesta, aşa cum I-a gândit Popper, nu se 
va ajunge niciodată în situaţia de a fi arsă vreo carte în 
vreun loc public şi nici în aceea de a fi pedepsit vreun 
filosof pentru ideile sale. Un astfel de joc va exclude 
posibilitatea ca cineva să poată spune la un moment dat că 
deţine Adevărul ultim şi că toate cărţile şi bibliotecile 
sunt inutile, ori că este intelectual numai acela care îşi 
însuşeşte Adevărul ultim şi îl rosteşte ori de câte ori are 
ocazia. 

În concluzie, a interpreta ideologic un text nu este 
neapărat o infamie, ca în cazul unor intelectuali de 
orientare fascistă ori comunistă, nici o dovadă de 
puţinătate spirituală şi de rea-vointa, cum se întâmplă în 


! Karl R. Popper, Mizeria istoricismului, p. 46. 

cazul unor intelectuali stupizi. Dimpotriva, Popper ne 
arată că o interpretare ideologică poate să determine 
apariția în mintea membrilor unei comunităţi a unei serii 
de credinţe apte să ducă la comportamente ce vor avea 
drept rezultat apărarea unor interese vitale pentru acea 
comunitate. Dacă o interpretare poate deveni, într-un 
context anume, un instrument pentru apărarea păcii, a 
libertății, a dreptăţii, sau pentru eliminarea unor 
discriminări etc., atunci nu numai că este legitimă, dar 
este chiar de dorit. Acest lucru este pe deplin vizibil în 
interpretările propuse de Popper unor celebre texte 
clasice, amintite mai sus. Aşadar, hermeneutul nu trebuie 
să se afle în căutarea vreunui adevăr absolut atunci când 
interpretează un text, nici nu trebuie să ofere reprezentări 
corecte ale intentiilor din spatele unui text; în schimb, se 
poate pune în slujba comunităţii din care face parte, 
putând contribui la apărarea şi menținerea libertăţii şi 
dreptăţii în toate formele lor. 

CRISTIAN NAE 


Obscuritatea aparentelor: 
adevăr şi validitate în interpretarea operei de artă 


The Obscurity of Appearences. 
Truth and Validity in the Interpretation of the Artwork 
(Abstract) 


Given an interpretive ontology of the artwork, 
exemplified by Danto’s ,,constitutive interpretation” 
thesis, the present paper considers a fundamental 
, obscurity” at the heart of the artistic (contemporary) 
phenomenon — the ontological confusion between the 
material and the semantic “body” of an artwork. For 
Danto, the material object of an artwork is nothing but 
the embodiment of an intended meaning, metaphorically 
expressed by the artist and waiting to be reconstructed 
by its audience. Therefore, an epistemic concept of 
truth, understood as interpretive validity, seems to be 
required for maintaining the identity of the artwork. In 
Danto’s philosophy of art, this supposes, in fact, a 
double layered interpretive process: the interpreter 
seems to require a certain historically informed ability 
to explain how the artwork is produced, which makes 
the semantic (constitutive) interpretation possible. 

In this paper, I am trying to show that Danto’s 
epistemic conditions of interpretive validity are too 
strong to be maintained in the (ordinary) experience of 
an artwork. in fact, in Danto’s terms, the constitution of 
an artwork would be accessible only for professional 
critics. This would lead to a reductive ontology of art — 

also, a strange version of neo-academism. Instead, 
using the difference between understanding and 
interpretation, I try to show, following Shusterman, that 
the experience of the artwork could be democratically 
reconstructed in the frame of a pluralistic view of the 
concept of interpretive validity. In my opinion, it is 
possible to sustain the interpretive freedom of the 
audience by means of rethinking the task of the 
interpretation in terms of self-edification, in a neo- 
pragmatist vain. The necessity of a „hermeneutic” 
concept of „truth” is thus maintained, given that the 
artwork and its experience by a concrete public would 
not be dissociated. 


I. Perceptie si interpretare: opera de arta ca ,,loc 
obscur” 


Indiscernabilitatea perceptuala a operelor de arta 

Desi imaginile par a vorbi singure, semnificatia lor 
este adesea ocultata de functionari divergente ale 
codurilor vizuale, sau de distanţa istorică care se 
interpune între public şi imaginea artistică. Aceste 
probleme sunt binecunoscute hermeneuticii operei de 
artă, fără a se deosebi cu mult de problemele interpretării 
de text. Recent devenită însă o problemă acută pentru 
filosofia artei, în special în cea de orientare analitică, 
posibilitatea ca o operă de artă vizuală să împărtăşească 
cu o alta aceleaşi calităţi perceptuale pune de asemenea în 
discuție un alt sens, radical, al „locului obscur”, termen 
rezervat în tradiția hermeneutică de până la 
Schleiermacher neclaritatilor pe care interpretarea are 
sarcina de a le limpezi, unui anumit aspect particular al 
unui text, ermetic sau dificil de tradus, sau unei conditii 
speciale a exegezei. Acest sens reaminteste modificarea 

sarcinii hermeneuticii ca practică sau metodă orientată 
către clarificarea obscuritatilor odată cu Chladenius, care 
aduce si o importantă modificare a sensului acestui 
concept. Pentru acesta, există trei tipuri de obscuritate 
tradiționale care nu cad în sarcina hermeneutului: cele 
datorate pasajelor viciate, care sunt sarcina criticului, cele 
datorate „insuficientei cunoaşteri a limbii în care a fost 
elaborată cartea”, care cad în sarcina filologului, şi cele 
datorate ambiguitatii sensului unor cuvinte, care nu pot fi 
decise cu ajutorul hermeneuticii!. Sarcina hermeneuticii 
ca „ştiinţă auxiliară” propriu-zisă constă, pentru autorul 
amintit, în clarificarea obscuritatilor datorate insuficientei 
„cunoașteri de fundal”: motivul pentru care publicul nu 
poate risipi neintelegerea este acela că nu împărtăşeşte 
aceleaşi concepţii cu autorul textului. lar în absenţa 
acestora, cunoaşterea intentiilor de semnificare ale 
oricărui locutor rămâne imprecisă. Ea este imposibilă 
chiar şi în cazul comunicării verbale obişnuite. 

Sensul „locului obscur” pe care îl am în vedere în 
acest text se aproprie de sensul „locului obscur” prezent 
la Chladenius, întrucât solicită interpretului o anumită 
cunoaştere prealabilă capabilă să ne ajute a identifica nu 
doar sensurile, ci chiar prezența unei opere de artă. lar 
acest sens este unul radical, întrucât priveşte posibilitatea 
ca o întreagă operă să constituie un asemenea loc obscur, 
solicitând interpretarea nu doar pentru a face posibilă 
înțelegerea, ci pentru existenţa sa ca atare. Astfel, două 
imagini identice perceptual pot foarte bine constitui două 
opere de artă diferite. lar aceasta face ca opera de artă 


' Jean Grondin, Introduction to Philosophical Hermeneutics, 
Yale University Press, 1994, pp. 51-52. 
* Ibidem, p. 53. 

vizuală să conţină întotdeauna in sine un „loc obscur”. 
Mai mult, orice operă de artă devine prin excelență un 
„loc obscur” al interpretării, în măsura în care solicită o 
interpretare pentru a identifica despre ce operă este vorba. 
Voi folosi, prin urmare, termenul de „loc obscur” pentru 
a desemna nu doar acele locuri ale interpretării de text 
care solicită o clarificare suplimentară, ci orice operă de 
artă în condițiile în care definiția sa necesită o 
interpretare informată, care să o constituie ontologic şi 
să-i garanteze identitatea. 

Posibilitatea ca o operă de artă să fie identică sub 
raport perceptual cu un obiect obişnuit, banal, are cel 
puţin un exemplu ilustru în istoria artei: readymade-urile 
lui Duchamp, a căror unică diferenţă fata de un obiect 
trivial constă în concept.! Această posibilitate i-a apărut 
lui Danto ca fiind exemplară în definirea artei odată cu 
expunerea de către Andy Warhol a Cutiilor Brillo la 
galeria Stable din New York în 1964. Indiscernabile 
perceptual de cutiile de detergent obişnuite, obiectele 
artistice realizate de Warhol au ridicat, în opinia lui 
Danto, „întrebarea fundamentală a filosofiei artei”, 
orientând sarcina definirii artei: „ce face ca Brillo Boxes 
să fie o operă de artă în vreme ce toate celelalte cutii 
Brillo să fie doar cutii Brillo?” 


' Thierry de Duve, Kant după Duchamp, Idea Design & Print, 
2003, p.30: “Nu are nici o importanță daca D-l Mutt a facut 
sau nu fântâna cu mâinile sale. El a ALES-O. A luat un 
articol obişnuit de viata, l-a amplasat astfel încât 
semnificația sa utilitară să dispară sub noul titlu şi punct de 
vedere — a creat o nouă idee pentru acel obiect” (s.m.). 

? Arthur C. Danto, Philosophizing Art. Sellected Essays, 
Berkeley, Los Angeles, London, 2004, p. 73. 

Formulată în acest fel, distincţia dintre obiecte 
artistice şi non-artistice se adecvează unei întregi serii de 
opere de artă care au utilizat, în posteritatea 
duchampiană, obiectele reale ca elemente ale operei de 
artă, stârnind confuzie în rândurile adepților unei teorii 
estetice perceptuale: arta brută, în cazul căreia o operă de 
artă poate fi uşor confundată cu o grămadă de moloz, 
acumulările de deşeuri utilizate de Arman, galeria 
umplută de pământ de către Walter de Maria, structurile 
minimale, în cazul cărora o bară de metal expusă de artist 
poate fi uşor confundată cu o simplă ţeavă, lipsită de 
orice intervenție perceptuală distinctivă. 


Caracterul constitutiv al interpretării 

În acest caz, interpretarea este solicitată pentru a 
distinge însăşi prezența operei de artă în universul 
obiectelor fizice. lar acest tip de interpretare este, în 
opinia lui Arthur Danto, constitutivă: 


Un obiect O este o operă de artă doar sub o interpretare 
I, unde I este o funcţie care transfigurează obiectul O 
într-o operă de artă: I(O)=W.”” 


Conform acestei teze, funcția interpretării este una 
ontologică: ea diferențiază astfel obiectele reale de 
obiectele semnificante, acordând acestora rolul unor 
reprezentări. Astfel interpretarea constituie efectiv opera 
de artă: ea permite unui obiect să reprezinte, acordând 
astfel obiectelor materiale natura ontologică a limbajului. 

Activarea unei asemenea funcții interpretative nu este 
solicitată doar de operele de artă post-avangardiste. 


' Arthur C. Danto, The Transfiguration of the Commonplace, p. 
125. 

Dimpotriva, ea este solicitata chiar si de opere de arta 
deja recunoscute ca aparţinând unor genuri artistice 
tradiționale. Structura interpretării „constitutive” este 
explicată de Danto cu ajutorul reprezentării metaforice 
conținută de tabloul lui Peter Bruegel Peisaj cu căderea 
lui Icar. 

Înfățişând „Căderea lui Icar” prin reprezentarea unor 
picioare ieşind din apă într-un colț al tabloului, Bruegel 
oferă o reprezentare a subiectului tabloului său prin 
intermediul unui fragment al unui corp uman. Înțelegerea 
reprezentării lui Bruegel presupune identificarea 
picioarelor respective ca fiind ale lui Icar. Or, în opinia 
lui Danto, acest act de identificare presupune o 
„transfigurare” a ceea ce este reprezentat în „termenul 
țintă” al metaforei propuse de artist, Icar. Enunţul „acesta 
este Icar”, care constituie un exemplu de interpretare 
constitutivă, presupune pentru Danto un act similar 
identificării magice, mitice ori religioase, spre exemplu a 
ostiei şi vinului cu trupul şi sângele lui Christos, prin 
intermediul căruia obiectul real este „transfigurat” 
simbolic”. Pe de altă parte, caracterul constitutiv 
metaforic al transfigurării artistice distinge de asemenea 
arta de celelalte acte simbolice sub aspectul logic al 
enuntului identificator: în cazul artei, credința în 
identitatea literală a identificării nu este incompatibilă cu 
statutul fals al interpretării sale literale”. 

Interpretarea care constituie opera de artă constă în 
identificarea metaforică a subiectului operei ca fiind Icar. 
Metaforică, întrucât Icar este reprezentat printr-un 


' Ibidem, pp. 116-120. 
* Ibidem, p. 126. 
> Ibidem, pp. 126-127. 

fragment al corpului, picioarele care rămân vizibile la 
suprafaţa apei fiind considerate a constitui reprezentarea 
lui Icar. Constituirea operei de artă presupune realizarea 
identificării artistice exprimate drept „acesta este Icar”, 
unde „este” funcţionează diferit de regimurile obişnuite 
ale predicatiei sau existenței’. Identificarea subiectului 
reprezentării cu corelatul său metaforic realizează şi 
activarea operei de artă, trecea sa de la statutul de simplu 
obiect material la existenţă ca operă. Odată ce metafora 
este constituită de o interpretare, un obiect semnifică şi 
exprimă, îndeplinind condițiile necesare şi suficiente 
pentru a fi o operă de artă. 

Condiţia activării interpretative a operei de artă este 
justificată de modificarea statutului artistic şi estetic al 
unei configurații vizuale în cazul unor interpretări 
concurente şi diferite. În opinia lui Danto, titlul oferă o 
indicație de lectură interpretării pe care publicul o 
exercită, selectând datele relevante pentru o interpretare”. 
Dacă Danto are dreptate, atunci titlul joacă un rol decisiv 
în alegerea datelor perceptuale relevante pentru 
construcția unei opere de artă. În afara unei asemenea 
indicaţii cognitive, oferite de titlul tabloului lui Bruegel, 
Peisaj cu căderea lui Icar, nu am putea interpreta cele 
două picioare ieşind din apă ca reprezentându-l pe Icar. 
Mai mult, ele ar însemna cu totul altceva dacă tabloul s-ar 
intitula Plugar pe malul mării, iar subiectul operei nu ar 
mai fi cu siguranță acelaşi. De asemenea, chiar şi 
subtilitatile expresive ale unei lucrări precum tabloul lui 
Bruegel se pierd, în măsura în care nu cunoaştem faptul 


' Ibidem, p. 126. 
* Ibidem, p. 119. 
> Ibidem, p. 117. 

că aparține manierismului, iar tradiția manieristă, inițiată 
de Rafael, presupune reprezentarea invers proporțională a 
subiectului în raport cu importanța sa, conformându-se 
parcă preceptului conform căruia primii vor fi ultimii, iar 
cei de pe urmă vor fi cei dintâi’. Diferenţa estetică între o 
ilustrație a căderii lui Icar şi o operă artistică constă, în 
acest caz, tocmai în comentariul pe care, prin acest mod 
de reprezentare, Bruegel îl realizează asupra momentului 
în care aspiraţiile umane de depăşire a propriei condiţii 
sunt puse în contrast cu inexorabila curgere a vieţii 
cotidiene şi a aspectelor sale prozaice. 

Poziţia lui Danto cu privire la condiția interpretativă a 
operei de artă a fost înțeleasă ontologic ca o poziţie 
„interpretaţionalistă”?, conform căreia o operă de artă este 
ea însăşi o funcţie interpretativă sau corelatul unei 
asemenea funcţii. O asemenea înţelegere a „interpretării 
constitutive” este corectă, dar exagerată în privința lui 
Danto, căci ea nu ia în seamă condiţia auctorială a 
interpretării. Aceasta din urmă este reglementată, la 
Danto, de istoria cauzală a operei, care include relațiile 
sale istorice cu ansamblul teoriilor artistice în uz. În cazul 
relaţiei dintre opera de artă şi public, interpretarea este 
constitutivă în măsura în care ea garantează corecta 
construcție şi apreciere a operei de artă de către public, 


' Arthur C. Danto, Transfiguration of the Commonplace, p. 
117. 

* Notând o diferență ontologică între două tipuri de teorii non- 
fizicaliste asupra modului de existență al operei de artă, 
David Davies susține că teoria lui Danto constituie cu 
adevărat antipodul fizicalismului, evitând şi identificarea 
operei de artă cu sistemul său semantic (înţeles ca text). Cf. 
David Davies, “Interpretive Pluralism and the Ontology of 
Art”, Revue internationale de philosophie, no. 4, 1996. 

împiedicând „căderea? într-o apreciere estetică a 
simplului obiect material. De asemenea, ea permite re- 
constituirea structurii semantice a operei plecând de la 
obiectul material care vehiculează sensul enuntului 
metaforic. Această funcţie a interpretării este explicată de 
Danto atunci când subliniază dependenţa interpretativă a 
conceptului de formă: 


„Forma operei de artă poate fi acea porţiune falsificată 
pe care interpretarea o selectează. În absenţa interpre- 
tării, acea porţiune alunecă pe nevăzute înapoi în obiect, 
sau pur şi simplu dispare, pentru că ia naştere printr-o 
interpretare.”! 


Construind obiectul estetic în dependență de 
conținutul semantic al operei de artă, Danto constată că 
operele de artă necesită în prealabil determinarea 
aspectelor materiale care aparțin operei: putem vorbi 
despre o sculptură inlantuité reprezentând o pisică, sau 
despre o sculptură a unei pisici inlantuite. lar aceasta 
sarcină cade în seama interpretării, care realizează practic 
şi determinarea caracteristicilor fizice artistic relevante, 
prin stabilirea elementelor semantice ale operei de artă. 
Fără a interpreta conţinutul său semantic, este imposibil 
să decidem dacă lanţul care leagă sculptura aparține sau 
nu operei”. Prin urmare, aprecierea obiectului estetic este 
incompletă fără determinarea prealabilă a conţinutului 
său semantic, care selectează proprietăţile materiale 
estetic relevante. 


' Arthur C. Danto, The Transfiguration of the Commonplace, p. 
125. 
* Ibidem, p. 102. 

Ipoteticul exemplu oferit de Danto îşi găseşte 
susținere în numeroase cazuri reale ale istoriei artei 
recente. Spre exemplu, lucrarea Corner Piece, realizate 
de Robert Morris în 1964, consta într-o sculptură 
triangulară, instalată în colţul unei încăperi dintr-o galerie 
de artă. Este colţul galeriei în care este instalat obiectul o 
parte a lucrării? Poate fi acesta sustras operei? 


II. Necesitatea unui concept epistemologic de 
interpretare 


Monismul interpretativ 

S-ar parea ca, in opinia lui Danto, interpretarea decide 
atât faptul că avem de-a face cu o operă de artă şi nu cu 
un obiect banal, cât şi faptul că aceeaşi configurație 
vizuală încarnează una sau mai multe opere de artă. De 
asemenea, ea clarifică dacă două configurații vizuale 
identice din punct de vedere perceptiv aparţin unor opere 
diferite sau sunt instanţele aceleiaşi opere cu identitate 
numerică multiplă (precum tirajul fotografic). Cu acest 
concept de interpretare, ne aflăm în cadrele unei ontologii 
hermeneutice a operei de artă care, pentru a garanta 
individuatia entităţilor pe care le conţine, necesită un 
concept „tare” de validitate interpretativă. Altfel spus, 
funcţia ontologică acordată interpretării necesită o 
garanţie epistemică certă. 

Danto este un fervent susținător al ideii de validitate a 
interpretării operei de artă, cel puţin în sensul epistemic 
al termenului, poziție pe care a afirmat-o de altfel cu 
claritate: 


„Genul de interpretare la care mă refer aici este supus 
constrângerilor adevărului şi falsității. A interpreta o 

operă înseamnă a se supune exigentei unei explicații 
istorice a acesteia. (...) Interpretările sunt false atunci 
când explicaţiile lor sunt false.”! 


Prin constrângerile ontologice amintite, Danto se 
plasează sub raport epistemic pe poziția „monismului 
interpretativ”, care susține faptul că o operă de artă nu 
poate avea, semantic, decât o singură interpretare corectă. 
Deşi nu este unanim acceptată în hermeneutica de 
orientare continentală, condiția ca interpretarea unei 
opere de artă să fie corectă sau incorectă este necesară în 
cazul în care nu adoptăm o constituitie pur interpretativă 
a operei de artă, în cadrul căreia interpretările multiple 
sau divergente ale lectorului furnizează perspectival 
identitatea operei. Ontologia lui Danto este însă, fără 
îndoială, departe de o asemenea asumptie. 

De asemenea, chiar dacă acceptăm pluralismul 
interpretărilor semantice, limitarea autorităţii pe care o 
deține „intenţia lectorului” constituie o necesitate 
semantică a interpretării, care decurge din posibilitatea 
argumentării raţionale a interpretărilor. Pentru Umberto 
Eco, care susţine semiotic autoritatea intenţiei auctoriale 
textual manifestate, textul reprezintă sub raportul relației 
sale cu publicul “un dispozitiv conceput în scopul de a-şi 
produce cititorul model”. Distingând între autorul 
empiric şi autorul model, Eco defineşte autorul model 
drept o “strategie textuală”, “un ansamblu de instrucţiuni 
textuale care se manifestă la suprafaţa textului chiar sub 


' Arthur C. Danto, Après la fin de l’art, p. 65. 
? Umberto Eco, Limitele interpretării, Editura Pontica, 
Constanţa, 1996. 

formă de afirmaţii sau alte semnale”. La rândul său, 
cititorul model reprezintă cititorul presupus de strategia 
textuală, în măsură să răspundă corect la semnalele 
prezente în text. Interpretarea se prezintă, prin urmare, în 
maniera unor alegeri a parcursurilor de lectură posibile 
oferite de text, alegeri orientate prin intermediul 
componentelor textuale. Ambele instante, autorul si 
cititorul, sunt astfel conţinute de opera de artă la nivelul 
sistemului său semantic (text). 

Aceste alegeri posibile ale lectorului în actul 
interpretării fac parte din structura receptării textelor 
(narative), putând conduce la două tipuri de lectură: 
lectura care urmează fidel indicațiile textuale (pentru care 
Eco rezervă termenul de interpretare propriu-zisă) şi cea 
privată, ludică sau creativă, prin care lectorul se foloseşte 
de indicaţiile textuale pentru a construi scenarii proprii 
(denumită “utilizare”. Ambele tipuri de lectură 
menţionate de Eco sunt cognitive, întrucât realizează 
inferente inductive cu privire la continuarea posibilă a 
textului, în cadrul cărora se proiectează “lumea 
ficțională” a operei. Distincția dintre utilizare şi 
interpretare intervine pentru autorul italian la acest nivel 
al interpretării “structurii semantice” a operei, furnizând 
constrângeri lecturii bazate exclusiv pe intențiile private 
ale lectorului, pe care Eco le defineşte ca fiind construite 
de către interpret “prin raportare la propriile-i sisteme de 
semnificare şi/sau raportat la propriile-i dorinţe, pulsiuni 
sau criterii arbitrare”. Dacă acest tip de interpretare 
„liberă” desemnează utilizarea unui text, interpretarea se 


' Umberto Eco, Șase plimbări prin pădurea narativă, Editura 
Pontica, Constanţa, 1997, p. 25. 

? Umberto Eco, Limitele interpretării, p. 35. 

> Ibidem, p. 25. 

defineşte in cele din urmă drept activitatea al cărei scop 
este de a căuta în text “ceea ce el spune în raport cu 
propria-i coerenţă contextuală şi cu situația sistemelor de 
semnificare la care se raportează”. Ca şi în cazul lui 
Goodman, criteriul de validitate al interpretării este unul 
coerentist: coerenţa interpretativă depinde de construcția 
acestei “lumi posibile”, prezentă în text şi actualizată de 
cititor sub forma unei “lumi restrânse” ontologic fata de 
cea reală pe baza competenţelor sale şi a constrângerilor 
textului care permit un număr limitat de asemenea 
inferente posibile”. 

Monismul interpretativ are însă, de asemenea, două 
niveluri distincte de aplicare: în cazul ontologiilor care 
separă opera de artă de obiectul material care o 
încarnează  („non-fizicaliste”), el se prezintă drept 
monism ontologic, susținând faptul că identitatea operei 
de artă este constituită de interpretare, astfel că 
pluralitatea interpretărilor egal legitimate ar conduce la o 
alterare a identităţii operei de artă. Independent însă de 
această condiţie, monismul interpretativ în sens strict 
semantic poate susține faptul că ceea ce se poate altera 
prin acceptarea pluralismului interpretativ este doar 
valoarea operei de artă, identitatea sa fiind fixată fie de 
suportul său material (obiectul fizic perceptual şi 
calitățile sale vizuale, în cazul operelor vizuale, sau 
structura semantică a textului, în cazul celor literare), fie 
de condiţiile sale istorico-genetice de producere. Cea din 
urmă poziţie ontologică îi permite, spre exemplu, lui 
Noél Carroll să susțină că identitatea operei de artă este 
constituită prin intermediul unei naratiuni istorice 


! Ibidem. 
? Ibidem. 


368 


„definitorii”. Aceasta implică şi faptul că, dacă opera de 
artă se prezintă în maniera unei conversații între autor şi 
public, prin intermediul căreia aceştia sunt angajaţi în 
procesul interpretativ al „narațiunii identificatoare” care 
constituie opera, aceasta interpretare presupune 
recunoaşterea intentiilor autorilor şi a fundalului istoric in 
care aceste opere apari. Cu toate acestea, nu înfelesul 
operei este cel care diferă prin modificarea intepretărilor 
care îi sunt acordate de-a lungul timpului (acesta fiind 
fixat de intenția autorului). Ceea ce se poate altera 
(diminua sau spori) prin interpretare (corectă sau 
incorectă) este doar valoarea sa”. 

Adoptarea monismului interpretativ permite, de 
asemenea, rafinarea sensurilor practicii interpretative. De 
pe o poziţie fizicalist-textualistă, Beardsley distinge mai 
multe sensuri ale interpretării, distingând implicit şi 
interpretările semantic corecte de cele incorecte: a) 
interpretare propriu-zisă (echivalentă, în sensul său, cu 
descrierea), preocupată de “expunerea a ceea numesc 
“temele” şi “tezele” unei opere de artă literare”, b) 
interpretarea ca “elucidare”, rezervată activității de 
“expunere a intelesurilor marginale sau implicite ale 
cuvintelor, frazelor şi propoziţiilor” şi respectiv c) 
interpretarea ca “explicare” pentru “expunere a 
trăsăturilor implicite ale lumii operei (motivații implicite 


! Cf. Noël Carroll, “Historical Narratives and the Philosophy of 
Art”, The Journal of Aesthetics and Art Criticism, vol. 51, 
no. 3/1993. 

* Idem, “Art, Intention and Conversation”, in Gary Iseminger 
(ed.), Intention and Interpretation, Temple University 
Press, Philadelphia, 1992. 

şi trăsături de caracter, spre exemplu)”. Astfel, 
interpretările care vizează, de pildă, maximizarea 
efectului estetic al unei opere de artă nu sunt interpretări 
în sensul semantic, ci interpretări în sensul 
“explicaţiilor”. Atunci când acestea au loc în virtutea unei 
strategii interpretative generale, ele devin 
“supraimpuneri” interpretative. 

De asemenea, monismul interpretativ adoptat doar la 
nivel semantic poate împrumuta din comunicarea 
obişnuită constrângerea informativitatii, adoptată spre 
exemplu de Ed. Hirsch Jr., care limitează interpretările 
artistice la clasa celor care aduc informaţii relevante 
despre text. În acest scop, strategia lui Hirsch este aceea 
de a introduce o distincţie la nivel semantic între înțeles 
şi semnificaţii”. Pentru Hirsch, înţelesul unui text este 
echivalent cu înțelesul ansamblului de enunturi care-l 
compun, conform convențiilor care guvernează 
comunicarea obişnuită. Semnificația sa priveşte înțelesul 
pe care textul îl dobândeşte pentru un lector dotat cu o 
anumită competență interpretativă. Aceasta din urmă 
presupune situarea textului în raport cu anumite înțelesuri 
exterioare acestui context conversational obişnuit 
(conotații, semnificații simbolice, intenții non-manifeste 
textual etc.), istoric determinabile. Dacă privim 
interpretarea ca fiind reconstrucția intelesului unui text in 
lumina unei ipoteze interpretative, acest tip de 
interpretare, deşi informativă, presupune altceva decât 
expunerea intelesului textului, si anume semnificația 


! Monroe C. Beardsley, “The Testability of an Interpretation”, 
în Joseph Margolis (ed.), Philosophy Looks at the Arts, 
Temple University Press, Philadelphia,1978, p. 371. 

? Ed. Hirsch Jr., Validity in Interpretation, New Haven and 
London, Yale University Press, 1971, p. 117. 

acestuia pentru un anumit context cultural. Astfel, 
semnificaţiile textului pot varia, înțelesul textului 
rămânând însă acelaşi. 

În cazul lui Danto, imposibilitatea factuală a descrierii 
unei opere independent de interpretare pune însă în 
discuţie nu doar sensul interpretării, care presupune 
subdeterminarea radicală a descrierii, ci şi baza prin care 
această interpretare poate avea valoare epistemică. Dacă 
interpretarea şi descrierea unei opere (a conţinutului ei 
reprezentational) nu pot fi disociate, atunci posibilitatea 
unei verificări a interpretărilor (deci a unei concepții 
obiectiviste şi cognitiviste) pare eliminată din câmpul 
aprecierii estetice, dar şi din cel al individuatiei sale’. 
Dacă, pe de altă parte, orice interpretare reprezintă o 
descriere, iar orice nouă interpretare plauzibilă constituie 
o nouă operă, nivelul de corectitudine al aprecierii se 
mută în acest caz către corectitudinea interpretării şi 
criteriile acesteia. 

După Danto, garanția pentru corecta stabilire a 
conținutului este oferită de apelul la intenţiile rea/e ale 
autorului, care garantează stabilitatea conţinutului (si 
identificarea enuntului vizual prin identificarea referintei 
sale), adoptând un monism interpretativ robust atât sub 
aspect ontologic cât şi sub aspect semantic. După cum 
constată Peg şi Myles Brand, putem concluziona faptul că 
„interpretarea de suprafață” este corectă în raport cu 
intenţiile autorului, în vreme ce validitatea celei „de 
adâncime”, care presupune determinarea intentiilor 


' Această problemă nu ar apărea în cazul în care am adopta o 
ontologie pur idealistă a operei de artă, în care obiectul 
material sau suportul acesteia nu ar juca nici un rol în 
constituirea operei. 

autorului prin explorarea relatiilor istorice ale operei, este 
stabilită prin raport cu semnificația operei. 
Constrângerea intențională salvează în fapt, în cazul său, 
atât individuatia operei de artă, cât şi contradictia dintre 
interpretarea constitutivă, realizată de autor, şi cea 
epistemică, realizată de public. 

Înțeleasă în acest fel, concepţia epistemică asupra 
interpretării exercitate de către public poate ajusta 
constrângerea validității interpretative: interpretarea 
publicului poate fi corectă sau incorectă cu privire la 
intenția artistului, în vreme ce acesta nu poate fi supus 
acestei constrângeri. Dacă „interpretarea constitutivă” 
descrie procesul de creaţie al unei metafore, metaforele 
nu pot fi „corecte” sau „incorecte”, însă reconstrucţia 
unei metafore poate avea valoare de adevăr. 


Criteriul corespondenţei cu intenţia autorului 

Acceptând paradigma comunicationala a interpretării 
operei de artă, putem distinge între două tipuri de 
intentionalism, în funcţie de rolul pe care îl joacă autorul 
în cadrul ,,conversatiei interpretative.” Susținătorii 
intentionalismului ipotetic considera că înţelesul unui text 
depinde de atribuirea unei intentii datorate unui agent 
care a produs textul, în acord cu asertiunea de bază a 
intentionalismului. Pe de altă parte, intențiile reale ale 
autorului, pe care acestale-a avut în momentul conceperii 
operei, nu joacă nici un rol în determinarea înţelesul 
textului, care depinde de intențiile semantice pe care un 


' Peg Brand and Myles Brand, “Surface and Deep 
Interpretation”, în Mark Rollins (ed.), Danto and His 
Critics, Basil Blackwell Ltd., Oxford UK and Cambridge 
USA, 1993, p. 67 

lector competent şi informat, in calitate de membru al 
publicului vizat de autor, le-ar atribui acestuia. În 
varianta “ipotetică” a intentionalismului, proprietățile 
semantice ale unei opere sunt cele pe care un “cititor 
informat” le-ar acorda acesteia ca fiind intenţionate de un 
autor, la rândul său, real sau ipotetic!. Pe de altă parte, 
poziţia lui Danto cu privire la garanţia ontologică şi 
epistemologică pe care o prezintă autoritatea auctorială în 
interpretarea operei de artă se încadrează în categoria 
„intenţionalismului real”, care orientează orice 
interpretare semantică a unei opere de artă către 
descoperirea sau recuperarea acestei intenții manifeste în 
operă. Deşi interpretul face conjecturi cu privire la 
intențiile acestuia, multe dintre informațiile istorice care 
intră în sfera competenţei sale interpretative, dar nu sunt 
expuse de operă, ajutând la recuperarea sa corectă, 
intenția semantică a autorului este decisivă în stabilirea 
intelesului său. 

Argumentele mele în această direcție se susțin mai 
mult pe o lectură a asumptiilor logic determinabile ale 
poziţiei sale, Danto fiind evaziv în această privinţă, deşi 
afirmă atât necesitatea recursului la intenţiile autorului 
cât şi caracterul regulativ al acesteia. Analizând 
supozitiile pe care interpretul este nevoit să le aducă in 
cazul unor opere de artă cunoscute (precum reprezentarea 
unei intersecţii imposibil de observat din punctul de 
vedere al legilor opticii — în tabloul Place d’Europe al lui 
Gustave Caillebotte), Danto remarcă faptul că interpretul 
trebuie să realizeze o serie de conjecturi cu privire la 
intenţiile autorului. În reprezentarea amintită mai sus, el 


! Ibidem. 

se întreabă privitor la autor: este acesta inept sau, 
dimpotrivă, are foarte multă imaginație? 


„În orice caz, continuă Danto, mi se pare că astfel de 
consideraţii au o aplicabilitate generală asupra structurii 
interpretării, care, în parte cel putin, trebuie guvernată 
de convingerile artistului.”! 


Însă, dacă paragraful anterior lasă posibilitatea unei 
cooperări cu posibilele intenţii ale artistului, fără a 
discerne în ce măsură putem atribui intenţiile autorului 
real sau doar celui construit prin actul interpretării, 
raportul dintre „interpretarea de suprafață” şi „cea de 
adâncime”, anterior discutat, susține, cred, în mod 
irefutabil, orientarea lui Danto către un intentionalism 
auctorial de tip actual. Dacă poziţia sa ar glisa către o 
variantă ipotetică, atunci nu am mai avea nici un criteriu 
de diferenţiere între ceea ce autorul postulat de interpret 
în operă poate spune în lumina unei interpretări 
metodologic pre-determinate şi ceea ce acesta spune 
efectiv. Folosindu-se de autorul ipotetic, interpretul i-ar 
putea atribui autorului real orice intenții de semnificare, 
sub pretextul că sunt inconștiente. Însă această opţiune nu 
ar putea face diferenţa între ceea ce limitele istorice ale 
reprezentării ne oferă drept intenţii posibile pentru un 
autor renascentist şi ceea ce opera poate să semnifice, 
spre exemplu, într-un context marxist actual: forțând 
posibilitățile semantice ale unei fresce trecentto, Pierro 
della Francesca ar fi putut realiza o alegorie a luptei de 
clasă mult înainte ca această intenţie să poată fi atribuită 
legitim operelor de artă odată cu apariţia realismului 


' Arthur C. Danto, The Transfiguration of the Commonplace, p. 
129. 

socialist! O asemenea atribuire eronată manifestă clar 
predilectia lui Danto pentru autoritatea intentiilor posibile 
atribuite autorului rea/ prin intermediul situării sale 
istorice: 


„Altminteri, interpretările sunt echivalente figurilor 
umane percepute în forma norilor. Limitele norului tău 
(...) sunt limitele cunoaşterii tale. Însă avem limitele 
artistului drept constrângeri speciale atunci când 
interpretăm o operă de artă.”! 


Caracteristic poziției intentionaliste este faptul că 
presupune accesibilitatea intentiilor autorului unui public 
apt să le decodifice sau descopere în text, pe baza unei 
competenţe interpretative dobândite în mod cognitiv, 
adică prin familiarizarea cu istoria artei şi cu limbajul 
său. Astfel, putem decide dacă un autor a putut avea o 
anumită intenție în momentul realizării unei lucrări într- 
un anumit mediu şi dacă acea intenţie postulată se 
conformează intenţiei sale efective de semnificare. 

Varianta radicală de echivalare a intelesului operei cu 
intenția autorului aparține lui Knapp şi Michaels, pentru 
care există un singur înţeles al textului, care este identic 
cu intenţia reală a autorului, şi orice încercare de a 
construi o teorie non-intențională a intelesului nu este 
aptă a distinge între fenomenele care dobândesc o 
semnificaţie accidentală şi enunţuri”. Susţinătorii unei 
interpretări orientate către descoperirea  intenţiilor 


' Ibidem, p. 130. 

? Steven Knapp and Walter Benn Michaels, “The Impossibility 
of Intentionless Meaning”, in Gary Iseminger (ed.), 
Intention and Interpretation, Temple University Press, 
Philadelphia, 1992, pp. 51-64. 

autorului privesc astfel interpretarea ca un act de 
reconstrucție a intenţiei manifeste în text pe baza 
acceptiunilor sale  convenţionale!. O variantă 
intentionalista radicală de abordare a fenomenului 
interpretării faptului artistic în discursul critic se 
regăseşte şi la Richard Wollheim, pentru care sarcina 
criticii de artă constă în “recuperarea” (retrieval) 
intențiilor autorului său, ceea ce echivalează şi cu 
stabilirea intelesului operei. Totodată, în cadrul acestui 
proces, el distinge net interpretarea de evaluare şi 
apreciere estetică. Pentru Wollheim, critica de artă 
furnizează datele aprecierii operei de artă prin 
intermediul unui proces interpretativ complex, menit să 
reconstruiască întreg “procesul creator” care a condus la 
opera pe care o apreciem, considerând la rândul său că 
aprecierea operei este dependentă de înţelegerea sa’. 
Wollheim acceptă astfel intentionalismul, lărgindu-l însă 
maximal înspre o variantă de intentionalism ipotetic 
hibrid prin adoptarea unei concepţii neo-romantice asupra 
procesului interpretativ, apropiată de altfel de sarcina 
interpretării enunțată în hermeneutica romantică a 
textelor de către F.D.E. Schleiermacher, care distinge 
între interpretarea gramaticală şi cea psihologică”. 
Varianta de interpretare intentionalé susținută de 
Wollheim apără un intentionalism “actual” din punctul de 
vedere al atribuirilor intentionale, însă bazat pe 


' Noël Carroll, “Art, Intention and Conversation”, în Gary 
Iseminger (ed.), op. cit, pp. 97-131. 

? Richard Wollheim, “Criticism as Retrieval”, în Susan Feagin 
and Patrick Maynard, Aesthetics, Oxford University Press, 
London & New York, 1997, p. 235. 

* Vezi F.D.E. Schleiermacher, Hermeneutica, Editura Polirom, 
Iaşi, 2001. 

reconstrucţia semnificației primare a operei (cea pe care 
opera o avea în momentul “emiterii sale”) conform 
convențiilor care informează intenţia autorului, ceea ce îl 
apropie astfel de conventionalismul lui Hirsch, însă il şi 
distinge de reductionismul său la nivelul echivalării 
intenţiei reale a autorului cu înţelesul operei!. Ceea ce 
este de asemenea important în privinţa interpretărilor 
intentionale este, pentru Wollheim, limitarea libertăţii 
„creatore” a interpretului, manifestată prin conturarea 
intelesului operei şi în aprecierea sa conform unor 
contexte construite, de genul interpretărilor neo- 
pragmatiste sau deconstructiviste. Wollheim consideră, în 
fond, că interpretările care urmăresc “a interpreta acea 
operă care spune mai mult criticului aici şi atunci”, pe 
care le denumeşte “revizuiri”, abuzează de argumentul 
istoricitatii înțelegerii şi al intelesului operei de artă in 
negarea posibilității recuperării semnificației sale 
primare’. 


IV. Critica adevarului-corespondenta: intenția 
autorului si competența hermeneutică a interpretului 


Comprehensiune, interpretare si traducere lingvistică 

Oare „interpretarea constitutivă”, în sensul lui Danto, 
este cu adevărat necesară şi unanim acceptată în cadrele 
unei ontologii a operei de artă? Formulată detaliat de 
Shusterman, o critică a caracterului hermeneutic al 
acestei ontologii atacă accepțiunea epistemica a 
interpretării (orientată către decodificarea intentiilor 


autorului). Shusterman consideră, pur şi simplu, că există 


' Richard Wollheim, op.cit, p. 236. 
* Ibidem, p. 236. 

opere de artă care nu necesită interpretare (adică 
decodificare), acestea situându-se „dedesubtul 
interpretării”. Ele stârnesc emoţii estetice si fac posibilă 
înțelegerea lor, însă nu şi interpretări în sensul traducerii 
lor lingvistice. În fapt, structura epistemică a 
„interpretării constitutive” nu lasă loc pentru distingerea 
comprehensiunii de actul cognitiv al explicatiei şi 
traducerii lingvistice a elementelor vizuale implicate într- 
o imagine artistică. 

Shusterman construieşte astfel conceptul de 
“înțelegere” în mod larg, pentru a include şi experienţele 
emoţionale şi răspunsurile somatice ca bază a construirii 
unei aprecieri estetice, distingând între înţelegere şi 
interpretare”. Dacă atât interpretarea cât şi înţelegerea 
sunt privite ca activități umane intelectuale, înțelegerea 
poate include reacţii pasive, non-conştiente şi non- 
lingivistice. Distincția acceptată de Shusterman recuză, în 
opinia sa, dogma ,,universalitatii hermeneutice” conform 
căreia orice înţelegere presupune interpretare, ca exercițiu 
lingivistic mediat de structurare a datelor lumii. Exemple 
artistice în favoarea acestei distincţii sunt oferite de 
experiența unor genuri artistice precum dansul sau 
muzica, în cazul cărora traducerea în enunturi lingvistice 
este mai puţin adecvată decât reacţiile estetice somatice, 
imediate, care pot fi considerate simptome ale faptului că 
un receptor a înțeles. 

Teza pe care Shusterman o apără în această privință 
este aceea că nu orice înțelegere presupune mediere 
lingvistică. Argumentând faptul că medierea lingvistică 


' Richard Shusterman, “Beneath Interpretation”, Pragmatist 
Aesthetics. Living Beauty, Rethinking Art, Rowen and 
Littlefield, New York, 2000, pp. 120-130. 

* Ibidem, pp. 120-125. 

poate fi privită ea însăşi ca un caz al înțelegerii bazate pe 
internalizarea unui comportament, Shusterman conchide, 
în manieră wittgensteiniană, că nu orice înțelegere 
presupune interpretare întrucât interpretarea însăşi 
presupune o condiție pre-lingvistică, caracteristică 
înţelegerii. Conform lui Shusterman, înțelegerea unei 
opere de artă este diferită funcțional de interpretarea sa, 
restrânsă la exercițiul semantic al decodificării expresiilor 
artistice si al formulării acestora în termeni lingvistici. Nu 
orice operă de artă necesită aşadar o interpretare 
lingivistică pentru a fi înțeleasă: simpla reacție estetică 
non-lingvistică este suficientă. 

Critica lui Shusterman cu privire la non-existenta unui 
strat pre-reflexiv al intepretării continuă în fapt, în 
manieră pragmatistă, temerile cu privire la caracterul 
„inflaționar” al ,,universalitatii hermeneutice”, în special 
privitor la aspectele sale ontologice şi estetice. Acestea 
fuseseră subliniate de critica neo-formalistă propusă de 
Susan Sontag ca reacție la cotitura semantică a criticii de 
artă de orientare hermeneutică, care privilegia conținutul 
în detrimentul formei”. Sontag constată că accepțiunea 
modernă a interpretării, ca proces de decodificare, de 
traducere a unui conținut în termenii altuia, a condus în 
interpretarea critică la ceea ce ar putea fi desemnat drept 
„mitul” conținutului, conform căruia opera de artă constă 
ontologic numai în mesajul pe care il vehiculează: ,,se 
presupune în continuare că o operă de artă este conținutul 
ei. Sau că, asa cum se spune in mod obişnuit astăzi, o 
operă de artă spune prin definiţie ceva.” Or, această 


' Ibidem, p. 126. 

? Susan Sontag, Împotriva interpretării, Editura Univers, 
Bucureşti, 2000, pp. 13-25. 

> Ibidem, p. 14. 

acceptiune reductivă a operei de artă constituie, in 
viziunea lui Sontag, un act ideologic de supunere sau 
„îmblânzire” a operei de artă, similar celui de „subjugare 
filosofică” discutat de Danto: el evită tocmai aspectul 
performativ al operei de artă, efectele deopotrivă 
cognitive, somatice şi practice pe care aceasta le are 
asupra receptorilor săi!. 

Danto s-a delimitat de critica lui Sontag, susținând că 
sensul pe care îl oferă interpretării este unul creativ, 
ontologic, şi nu cel de decodificare’. Însă Shusterman 
constată tocmai eludarea de către Danto a conceptului de 
experiență estetică si înlocuirea sa cu o experiență 
cognitivă. Interpretarea, construită din punct de vedere 
alethic ca exercițiu argumentativ, ar chestiona în această 
privință tocmai inutilitatea emoțiilor în reacția estetică şi 
în interpretare, presupusă de restrângerea conceptelor de 
experiență si reacție estetică la exercițiul interpretării. În 
această privință, Shusterman atacă construirea cognitivă a 
interpretării, înțeleasă ca reacție estetică vizând 
înțelegerea operei de artă. El imaginează două interpretări 
identice construite de doi subiecți diferiți, unul insensibil 
la calitățile estetice perceptuale ale operei, celălalt uman. 
Modelul computational al interpretării generat de 
Shusterman este similar celui al “camerei chinezeşti”, 
utilizat de către Searle pentru a respinge paradigma non- 
intentionala a conştiinţei, analizând posibilitatea învățării 
unei limbi (chineza) de către un individ conform 
modelului computational de input-output’. Ca şi în cazul 


' Ibidem, p. 18. 

* Arthur C. Danto, L’assujetissement philosophique de l'art, 
pp. 69-70. 

? John Robert Searle, “What Is an Intentional State?”, Mind, 
vol. 88, 1979, pp. 74-92. 

individului lui Searle, constrâns să înțeleagă limba 
chineză în afara oricărei participări la “fundalul” de 
reprezentări colective specific unui vorbitor de chineză, 
deşi ambii subiecți construiesc interpretări valide, 
interpretarea pur computationala nu demonstrează că 
receptorul operei de artă a ,,inteles” opera, ci doar că a 
exercitat o competență de decodificare şi traducere a 
semnelor vizuale capabilă a oferi o descriere adecvată a 
subiectului său. 


Supralicitarea interpretării 

De asemenea, una din asumptiile majore ale 
ontologiei lui Danto o reprezintă faptul că interpretarea 
„constitutivă” (cu alte cuvinte constituirea operei de artă 
de către public), este epistemic dependentă de 
cunoştinţele procurate de ansamblul teoretic al „lumii 
artei”, definit de către Danto drept „ansamblul operelor 
de artă ordonate istoric, legitimate de teorii ele însele 
organizate istoric”? Sub aspect epistemic, lumea artei are 
două funcţii fundamentale: de a informa percepția 
estetică asupra obiectelor artistice şi de a orienta 
interpretarea lor către datele perceptuale artistic relevante 
ale obiectului propus aprecierii. În fapt, rolul său cel mai 
important este aici acela de a permite publicului să adopte 
atitudinea necesară aprecierii unui obiect ca operă de artă 
(„a vedea ceva ca fiind artă”), deci de a-l încadra în 
categoria adecvată. „A vedea ceva ca fiind artă 
presupune ceva ce ochiul nu poate percepe — o atmosferă 


' Cf. Richard Shusterman, “The End of Aesthetic Experience”, 
The Journal of Aesthetics and Art Criticism, vol. 55, no. 1, 
1997, pp. 37-38. 

? Arthur C. Danto, Après la fin de l’art, p. 59. 

de teorie artistică, o cunoaştere a istoriei artei — o lume a 
artei.”! 

De această atitudine prealabilă depinde, de altfel, şi 
interpretarea sa ca obiect semnificant, deci constituirea sa 
ca operă de artă plecând de la „dublul” său material, 
precum şi interpretarea sa semantică şi aprecierea sa 
estetică pertinentă. Or, interpretarea semantică este 
dependentă de această încadrare categorială a obiectului, 
care presupune o instrucție artistică dependentă de 
interiorizarea teoriilor artistice şi de starea istorică a 
acestora. 

Pentru a putea transfigura un obiect într-o operă de 
artă, oferindu-i o interpretare capabilă atât să descrie 
lingvistic opera, cât şi să susțină o interpretare explicativă 
ulterioară (critică) asupra modului în care opera 
întrupează o expresie simbolică, publicul este nevoit să 
cunoască sau să deducă intenţiile autorului, mediate cu 
ajutorul „teoriei de fond” pe care acestea se susțin şi prin 
care artefactul propus aprecierii poate fi recunoscut ca 
artă. Aceasta presupune, desigur, familiarizarea 
prealabilă a interpretului cu convențiile practicii artistice 
şi cu istoria acestei practici. Lumea artei furnizează, 
astfel, resursele ,,explicatiei istorice a operelor de artă”, 
realizată de asemenea prin intermediul interpretării. 

Situarea istorică a operei şi cunoaşterea acesteia 
condiționează, în cele din urmă, chiar validitatea 
interpretării constitutive, garantând individuatia operei de 
artă. Ea permite ca doar anumite intenţii să fie accesibile 
autorului real. Comentand diferenţa între o intenţie 


' Idem, “The Artistic Enfranchisement of Real Objects: The 
Artworld” , in George Dickie, Richard Sclafani (eds.), 
Aesthetics: A Critical Anthology, St. Martin’s Press, New 
York, 1977, p. 29. 

artistică apartinandu-i lui Picasso şi una specifica lui 
Cezanne, Danto explicitează: 


„Nu este clar că Cézanne ar fi putut întrevedea intenția 
de a realiza o operă de artă în acest fel, de vreme ce 
conceptul prin intermediul căruia intenţia se putea 
forma nu exista astfel încât să permită formularea sa în 
acel moment.” 


Problema pe care o asemenea teorie a interpretării — ca 
„recuperare a intentiilor autorului” — o întâmpină este 
tocmai colapsul actului de comprehensiune şi alunecarea 
sa în explicaţie. lar consecința acestei poziţii este aceea 
că însăşi interpretarea semantică este în acest sens privită 
ca o practică „explicativă”, care ajunge în cele din urmă 
să fie echivalată cu practica criticii de artă. Deşi lectura 
critică şi cea semantică pot fi privite ca tipuri diferite de 
interpretare, constrângerile validității interpretative îl 
conduc în fapt pe Danto la o echivalare a acesteia cu 
explicaţia istorică a unei opere de artă, specifică 
interpretării critice. 

O asemenea dependenţă este manifestă atunci când 
Danto defineşte lumea artei drept ansamblu al 
discursurilor critice care sunt capabile să construiască 
epistemic operele de artă: 


„Conform tezei care se degajă din lucrarea mea 
Transfiguration of the Commonplace, operele de artă 
sunt expresii simbolice, în sensul în care îşi încarnează 
semnificațiile. Critica are drept sarcină identificarea 
acestor semnificații şi explicarea modului lor de 


' Arthur C. Danto, The Transfiguration of the Commonplace, 
p. 46. 

încarnare (...) A vedea ceva ca artă înseamnă a fi gata să 
îl interpretezi în privința semnificației sale şi a manierei 
sale de a semnifica.” 


Or, o asemenea echivalare a interpretării semantice cu 
lectura critică este departe de transfigurarea creativă a 
unui obiect. În fapt, acordând „lumii artei” sensul de 
ansamblu al interpretărilor critice, Danto limitează în 
mod cert plaja de public accesibilă operei de artă. În acest 
caz, doar o mică parte din publicul real este capabil să 
ofere „interpretări constitutive”, în adevăratul sens al 
cuvântului. Experienţa estetică pe care o are publicul 
necultivat nu conduce decât la o pluralizare inutilă a 
entităților artistice. Or, o asemenea constrângere asupra 
relației artistice dintre public şi opera de artă limitează 
însuşi sensul existenței operelor de artă în cadrul unei 
practici de arhivare precum muzeul, precum şi motivațiile 
pentru care publicul merge efectiv să întâlnească o operă 
de artă. Scopul acestuia nu este în mod necesar exegetic, 
ci în principal unul estetic. 

Mai mult, o asemenea limitare ridică serioase semne 
de întrebare cu privire la caracterul non-institutional al 
definiției sale. Şi această constrângere amenință 
caracterul „pur epistemic” al interpretării operei de artă, 
care garantează neutralitatea criteriului de autoritate în 
actul interpretării. Teoria instituțională a artei, propusă de 
George Dickie, a fost criticată pe motiv că este circulară, 
implicând o dependenţă reciprocă a operei de artă de 
existența unui cadru institutionalizat de apreciere şi 
interpretare. Ea nu ar explica modul în care poate fi 
legitimată autoritatea interpretativă a experţilor (membri 


' Arthur C. Danto, Après la fin de l’art, p. 63. 

ai „lumii artei”). Dickie observa însă că circularitatea 
imputata definiţiei sale atacă implicit privilegiul acordat 
de către Danto lectorului competent, făcând ca existența 
interpretărilor constitutive să fie posibilă doar in 
condițiile existenței unui tip de interpretare 
,institutionalizata” (cea a criticilor de artă) şi unor 
practici interpretative organizate sistematic (cele ale 
istoricilor de artă)". „Interpretarea” corectă a unui 
artefact, informată de teoriile estetice şi artistice care 
compun „lumea artei”, capabilă să transforme obiectul 
într-o operă de artă, depinde de existența acestei practici 
informale a interpretării şi verbalizării judecăților 
artistice. Aceste practici presupun utilizarea limbajului 
potrivit pentru identificarea proprietăților artistice care nu 
aparțin „dublului” material al operei. lar odată ce există 
asemenea interpreţi, ei sunt automat membri ai „lumii 
artei”, câtă vreme practicile artistice care susțin această 
rețea de convenţii nu sunt în mod necesar formale, iar 
calitatea de membru al lumii artei nu este neapărat una 
„oficială”. 

Specificarea lui Danto conform căreia un asemenea 
interpret este „capabil de a practica ceea ce Michael 
Baxandall numea „critică inferentiala”, ceea ce înseamnă 
pur şi simplu explicaţia istorică a operelor de artă”?, este 
cu atât mai curioasă cu cât accentuează chiar 
dimensiunea instituțională a acestei practici, restrângând 
interpretarea constitutivă la interpretarea critică. „Astfel 
construită, critica de artă este discursul ratiunilor, prin 


' George Dickie, “A Tale of Two Artworlds”, in Mark Rollins, 
(ed.), Danto and his Critics, Blackwell Publishing Ltd, 
London, 1991, pp. 75-76. 

* Arthur C. Danto, Après la fin de l’art, p. 65. 

participarea la care se defineşte lumea artei.” Or, în 
absența unui context instituțional, nu pot exista nici istorii 
ale artei, nici teorii estetice care să le influenţeze, nici 
critică de arta inferentiala. Dacă în cazul lui Dickie se 
poate obiecta că existenţa criticilor şi a instituţiilor 
depinde de existenţa operelor de artă, pentru Danto, 
operele de artă depind cu atât mai mult de existenţa 
prealabilă a criticilor de artă şi a instituţiilor capabile să 
ofere indicii cu privire la faptul că un artefact manifestă o 
anumită intenţie artistică. Ele depind, deci, de existenţa 
artei ca instituţie. 

Pe de altă parte, dacă teoria instituţională a artei a fost 
acuzată că solicită o autoritate nejustificată membrilor 
„lumii artei”, fără a fi capabilă să dea seamă de 
legitimitea deciziilor de „acordare de statut” de către 
membrii săi (căci dacă statutul de candidat la apreciere 
depinde de recunoaşterea actului instituţional, autoritatea 
experților este la rândul ei chestionabilă, fiind mereu 
pasibilă de erori sau judecăți idiosincrazice)’, 
constrângerile interpretative impuse de Danto par de 
asemenea a solicita publicului o anumită expertiză. 

În sfârşit, acceptarea unei unice interpretări corecte, 
cea conformă cu intenţia autorului, riscă să transforme 
experienţa estetică în exegeză, iar istoria artei într-un nou 
academism, câtă vreme orice interpretare „creativă” este 
în acest caz exclusă. Argumentul meu reaminteşte 
observaţia lui Shusterman? îndreptată împotriva 
„descriptivismului”, interpretat de Shusterman in 


' Ibidem, p. 63. 

? Stephen Davies, Definitions of Art, Cornell University Press, 
Ithaca, 1991, pp. 152-56. 

? Richard Shusterman, Pragmatist Aesthetics: Living Beauty, 
Rethinking Art, Rowen and Littlefield, New York, 2001. 

termenii pericolului glisării producţiei artistice într-o 
formă de academism, ce ar submina tocmai pretenția 
inițială de neutralitate a definiţiilor artei, observaţie care 
reia practic o binecunoscută temere enunțată de Morris 
Weitz, ce privea raportul dintre definițiile artei şi practica 
artistică — celebrul „impediment al creativităţii în artă”: 
definițiile artei nu doar că nu se pot total dispensa de 
orice prejudecăţi cu privire la practicile artistice relevante 
pentru a fi definite, dar construirea lor ar influența decisiv 
starea ulterioară a practicii artistice, formulând principii 
de producţie care ar face imposibilă inovaţia. 


IV. Pentru un pluralism interpretativ 


Reconstrucţia modelului binar al adevărului 

Cerinta unei evaluări alethice a interpretării operei de 
artă, susținută de Danto, nu reprezintă însă o poziţie 
univoc acceptată nici măcar în discursul analitic. Non- 
competivitatea interpretărilor, adică falsitatea lui 
~(p&~p), a fost argumentată, spre exemplu, de Stuart 
Hampshire, care atrăgea atenția asupra faptului că 
interpretările aceleiaşi opere pot avea valori diferite de 
cele strict alethice, fiind orientate de criterii estetice 
precum “interesant”, “original”, “putere explicativă” 
(revelatoare). O concepție specifică asupra interpretării 
ca interpretare estetică a operei de artă, susținută de Alan 


' Moris Weitz, “Le role de la théorie en esthétique”, în Danielle 
Lories (ed.), Philosophie analytique et esthétique, Paris, 
Klincksiek, 1988, p. 18. 

? Stuart Hampshire, “Logic and Appreciation”, în William 
Elton (ed.), Aesthetics and Language, Basil Blackwell Ltd., 
Oxford, 1959, pp. 163-169. 

Goldman! sau de Stephen Davies’, consideră chiar că 
faptul de a-i atribui interpretării această sarcină 
epistemică este o reducere a funcţiei sale obişnuite în 
aprecierea operei de artă, care este intim conectată cu 
experiența estetică. Autorii menţionaţi concep scopul 
interpretării în manieră instrumentală, aceasta având 
funcţia de a “intensifica experiența estetică” a 
receptorului, prin oferirea unei ipoteze interpretative care 
să-i ofere acestuia cel mai bun obiect al aprecierii pe care 
îl poate obţine. Pentru această linie de gândire, 
pluralismul interpretărilor este posibil în virtutea 
funcţiilor lor multiple, evitând consideratiile de ordin 
alethic cu privire la corectitudinea şi valoare de adevăr a 
interpretărilor concurente. Mai mult, pentru Shusterman, 
o asemenea utilizare a interpretării este chiar benefică, în 
măsura în care accentul pus pe sensul epistemic al 
interpretării ocultează funcţia estetică a operei de artă, 
experiența estetică presupunând şi o adresare infra- 
cognitivă a operei de artă tradiţional susținută de teoriile 
estetice ale modernităţii în calitate de reacţie 
comportamental-emoţională”. 

Pe de altă parte, chiar în condiţiile în care acceptăm 
valoarea alethică a interpretărilor concurente, acestea pot 
avea valori de adevăr într-o logică multivalentă, precum 


39 66. 


“plauzibilitate”, “rezonabilitate” etc.* După cum observă 


' Alan Goldman, “Interpreting Art and Litterature”, The 
Journal of Aesthetics and Art Criticism, vol. 40, 1990. 

* Stephen Davies, op. cit. 

* Richard Shusterman, Pragmatist Aesthetics. Living Beauty, 
Rethinking Art, pp. 37-45. 

* Joseph Margolis, “Robust Relativism”, in Joseph Margolis 
(ed.), Philosophy Looks at the Arts, Temple University 
Press, Philadelphia, 1978, pp. 390-91. 

Margolis, supoziţia conform căreia două interpretări 
diferite ale aceleiaşi opere nu sunt posibile în acelaşi timp 
presupune “idealitatea” intelesului ca “dat”, pe care 
interpretările îl descoperă în operă şi în acord cu care 
interpretările concurente pot fi arbitrate!. Mai mult, 
adepții unei concurente alethice a interpretărilor omit de 
cele mai multe ori situaţia interpretărilor concurente la 
timpuri diferite ale receptării aceleiaşi opere, care permite 
acceptarea pluralismului interpretativ fără a atrage după 
sine unicitatea intelesului, necesară stabilității diacronice 
a referintei interpretative’. 

Adoptarea unei ontologii non-fizicaliste nu atrage insa 
dupa sine automat si sustinerea monismului interpretativ. 
Acceptarea unei ontologii non-fizicaliste cu privire la 
realismul proprietatilor estetice si al operei de arta, de 
tipul celei susținute de Margolis’, presupune tocmai 
posibilitatea ca dependența operei de contextul 
constituirii sale să permită acceptarea simultană a celor 
două interpretări, tocmai întrucât două interpretări diferite 
se aplică proprietăților diferite ale aceleiaşi opere, sau cel 
putin, în opinia lui Peter Lamarque, unor obiecte ale 
interpretării (înţelesuri) diferite“. Lamarque face o 
mişcare similară la nivelul ontologiei operei de artă 
atunci când arată că, dacă înţelesul operei este construit 
interpretativ, acceptând prin urmare mai multe 


' Ibidem. 

A Stephen Davies, “Relativism in Interpretation”, The Journal 
of Aesthetics and Art Criticism, vol. 3, no. 1, 1995. 

> Joseph Margolis, Interpretation Radical but Not Unruly. The 
New Puzzle of Arts and History, University of California 
Press, Berkeley, Los Angeles, London, 1995, pp. 29-34. 

* Peter Lamarque, “Objects of Interpretation”, Metaphilosophy, 
no. 1-2, 2001. 

interpretări corecte în lipsa unui înţeles „dat” care trebuie 
descoperit, identitatea specifică a operei de artă poate fi 
constituită non-relativist, în manieră textualistă, fără a 
implica consideraţii interpretative. Dacă textul nu este 
identic cu înţelesul operei, iar obiectul interpretării nu 
este textul, ci sensul posibil al acestuia, putem accepta 
interpretările multiple, ca fiind valide sau corecte despre 
acelaşi text, întrucât presupun obiecte diferite ale 
interpretării. În acest caz, criteriul de validitate sau 
corectitudine al unei interpretări se transformă, la rândul 
său, dintr-un criteriu al adevărului corespondenţă, 
susținut de monişti, într-unul al coerentei: o interpretare 
depinde de coerenţa sa internă şi/sau de coerenţa sa faţă 
de ansamblul textual la care ne referim. 

În cazul lui Margolis, stabilitatea referinfei unei 
interpretări poate fi obținută prin raportare la condițiile 
istorico-genetice ale producerii operei, fără a trebui să 
renuntam la caracterul construit atât al proprietăților 
semantice ale operei, cât şi al intelesului său. Astfel, deşi 
este un construct cultural, identitatea textului interpretat 
nu este garantată de către înţeles, ci de corecta instantiere 
a relațiilor cauzale (istorico-genetice) constitutive. 
Identitatea operei de artă nu presupune aşadar şi fixitatea 
proprietăţilor sale semantice şi estetice: interpretările noi 
care sunt aduse unei opere de artă pot modifica 
proprietăţile operei, fără ca prin aceasta să altereze şi 
referința discursului nostru. Spre exemplu, dacă Fântâna 
lui Duchamp dobândeşte astăzi proprietatea de a fi 
„ironică”, interpretarea sa în contextul producerii ei îi 
acorda cel mult proprietățile de ,,ireverentioasa” sau de 
„farsă”. Deşi vorbim despre aceeaşi operă, ambele 
interpretări sunt corecte la momente diferite ale istoriei şi 
teoriei artei. 

Argumentul care se poate astfel construi in favoarea 
acestei linii relativiste este simplu: el introduce criteriul 
temporal al diferenţei interpretărilor. Opera de artă fiind 
“cultural emergentă”, înțelesurile sale sunt constituite 
prin interpetările succesive ce îi sunt oferite. Deşi 
identitatea sa se păstrează prin apel la consideratiile de tip 
genetic care determina „tipul” ontologic al operei, 
proprietăţile sale se modifică, până la a nu mai împărtăşi 
nimic din cele ale operei inițiale. Prin urmare, nu mai 
este vorba de ~(p&~p), ci de p&q, unde p se aplică operei 
Al şi q operei A2. 


Inteles şi utilizare: critica neo-pragmatista a 
intentionalismului interpretativ 

Daca validitatea intentionala a interpretării nu mai 
constituie o constrângere ontologică, putem adopta 
alternativa neo-pragmatista de rationalizare a practicii 
interpretative in cazul operelor de arta. Poziţia 
interpretativă neo-pragmatistă, susținută de de Rorty, 
Fish şi Shusterman, împărtăşeşte o credință comună in 
anti-fundationalismul teoriilor interpretării, constituind, 
pe de altă parte, varianta extrema de libertate 
interpretativă în direcţia lectorului şi a autorităţii acestuia. 
Pentru Rorty, înţelesul unei opere nu poate fi decât 
rezultatul “cooperării interpretative” între lector şi operă, 
întrucât nu există un înţeles în sine al operei, care ar 
echivala cu o variantă a “mitului datului” în teoriile 
interpretării de texte. Astfel, în refutarea poziţiei 
hirschiene, Rorty atacă chiar posibilitatea unei recuperări 


! Joseph Margolis, “Works of Art as Physically Embodied and 
Culturally Emergent Entities”, in Joseph Margolis (ed.), 
Philosophy Looks at the Arts, Temple University Press, 
Philadelphia, 1978. 

a semnificației primare a operei, anulând astfel relevanta 
epistemică a recursului la intenţii. 

Atacul  neopragmatist asupra  intenţionalismului 
auctorial priveşte în fapt tocmai respingerea concepției 
limbajului ca reprezentare în favoarea unei teorii a 
limbajului ca activitate socială, în cadrul căreia înţelesul 
cuvintelor depinde de utilizarea lor. Poziţia neo- 
pragmatistă cu privire la înţeles uzează de o teză 
filosofică foarte cunoscută, anume cea a dependenţei 
radicale de teorie a enunturilor de observaţie (susţinută de 
Putnam cu privire la referință, iar de Kuhn şi Feyerabend 
cu privire la enunturile ştiinţifice). De asemenea, ea 
acceptă ideea dependenţei de contextul cultural cotidian 
în care activitatea lingvistică descriptivă se desfăşoară, în 
linia argumentativă oferită de Davidson!. Nu există nici 
un punct de vedere în afara vocabularului utilizat la 
momentul expunerii sale, întrucât acesta nu poate fi 
formulat în afara utilizării unui limbaj, iar acceptarea 
acestei forme de relativitate lingvistică conduce la 
respingerea oricărei semnificații intrinseci a obiectelor 
culturale’. Cum atât textele cât şi interpretările sunt 
constructe lingvistice (iar în cazul limbajelor vizuale, 
constructe care pot fi descrise, traduse sau interpretate 
lingvistic), acestea sunt dependente de vocabularele 
utilizate si reprezintă ele însele utilizarea unui 
“vocabular” specific”. Prin „vocabular”, Rorty înţelege un 


' Richard Rorty, Philosophy and the Mirror of Nature, 


Princeton University Press, 1981. 

? Richard Rorty, “The World Well Lost”, in Consequences of 
Pragmatism, University of Minessota Press, 1993. 

> Richard Rorty, Contingentd, ironie şi solidaritate, trad. 
Corina Sorana Stefanov, Editura All, Bucuresti, 1998, p. 
99. 

mod de a ne descrie sinele şi lumea, elementele unui „joc 
de limbaj”, termen prin care înțelege, în manieră 
wittgensteiniană, „un set de acorduri cu privire la ceea ce 
este posibil şi important”. 

Prin urmare, orice asemenea semnificație “primară” 
nu este decât rezultatul unei interpretări pe baza 
vocabularului existent, iar înţelesul operei este construit 
astfel prin continua reţea de interpretări în cadrul căreia 
opera se înscrie din momentul creației sale. 


„Nu există nici o altă modalitate de a identifica un 
obiect decât aceea de a vorbi despre el — de a-l aşeza în 
contextul altor lucrui despre care vrem să vorbim (...) 
Ceea ce ştim atât despre texte cât şi despre mase amorfe 
se reduce la modurile în care acestea sunt legate de 
celelalte texte şi mase amorfe menţionate în sau 
presupuse de enunturile pe care le folosim pentru a le 
descrie.” 


Semnificația operei pentru contextul receptării sale 
primare nu poate fi recuperată tocmai din cauza 
incomensurabilitatii contextelor culturale ale interpretării 
în care se situează lectorii. Deşi integrați în reţeaua de 
interpretări care conduce la înţelesul actual al operei, 
lectorii pot împărtăşi, conform lui Rorty, convingeri de 
fond incomensurabile, care afectează chiar semnificația 
operei, însă modificabile prin redescrierea operei în 
termenii unui nou “vocabular”. În acest fel, supoziţia 
incomensurabilitatii “jocurilor de limbaj” şi a “formelor 
de viata” corespunzătoare, preluată din combinarea 


' Richard Rorty, “Texte şi mase amorfe”, în Eseuri filosofice II, 
Obiectivitate, relativism şi adevăr, trad. Mihaela Căbulea, 
Editura Univers, Bucureşti, 2000, p. 179. 

conceptiei wittgensteiniene asupra intelesului ca utilizare 
cu ideea de incomensurabilitate a paradigmelor sustinuta 
de Kuhn, argumentează la Rorty trecerea de la o 
concepție fundationalisté a intelesului la una non- 
fundaționalistă. Pentru Rorty, această reconfigurare a 
atitudinilor noastre afectează sarcina interpretării, care nu 
mai este cea de a reprezenta, ci cea de a oferi o coerenţă 
credințelor privitoare la un anumit obiect (cultural sau 
natural)!. 

Rorty realizează astfel încă două mutații decisive. La 
nivelul intelesului, el mută atomizarea intelesului înspre 
un pluralism al semnificatiilor, acceptând doar acest 
concept in cadrul distinctiei hirschiene, pe care il concepe 
în maniera “jocurilor de limbaj” amintite, conducând 
astfel la determinarea înţelesului drept “acord cu privire 
la utilizarea unui termen într-o comunitate”. Împărtăşind 
o variantă davidsoniană asupra intelesului, Rorty constată 
că înțelesul poate fi privit numai în maniera unui set de 
comportamente adecvate la anumiţi stimuli, şi nu doar în 
maniera unei entităţi existente in res, iar în cazul textelor, 
în text. lar adevărul credințelor noastre cu privire la un 
anumit înţeles depinde de verificabilitatea lor practică, şi 
nu de adecvarea lor la “lume”. 

Odată ce înţelesul nu mai este definit ca entitate, ci ca 
utilizare, semnificaţia unui text depinde, la rândul său, de 
relația sa cu principii exterioare acestuia, precum “rolul 
textului în concepţia cuiva despre ceva diferit de «genul» 
căruia îi corespunde textul — ca de exemplu, relaţia lui cu 


' Idem, “Cercetarea ca recontextualizare: o descriere anti- 
dualistă a interpretării”, în Eseuri filosofice IT, pp. 207-209. 

* Idem, “Reprezentarea, practica socială şi adevărul”, în Eseuri 
filosofice II, pp. 286-291. 

natura omului, cu scopul vietii mele, cu politica zilelor 
noastre şi aşa mai departe”. 

La nivelul interpretării, Rorty deplasează sensul 
interpretării dinspre “recuperarea” intelesului textului 
(obturat, pentru Wollheim, de către distanţa istorică sau 
dificultăţile sale interne) către “recontextualizare”. Pentru 
el, interpretarea se prezintă drept o “retesere a vechilor 
credinţe”, un proces de redescriere a vechilor termeni în 
termenii unui vocabular nou, în care credinţele sunt puse 
în raport cu alte credinţe într-un continuu proces de 
legitimare culturală”. “Nimic cu excepţia lipsei de 
ingeniozitate nu stă în calea unei astfel de 
recontextualizări”, susține Rorty, “însă nu există nici o 
metodă implicată, dacă metoda este o procedură care 
poate fi învățată cu referire la reguli”. 

Similar concepției rortiene, pasul decisiv în susținerea 
unei variante radical constructiviste asupra intelesului îl 
realizează Stanley Fish, care consideră că nu doar 
autorul, ci chiar şi lectorul este un construct textual, 
datorat, în interpretarea lui Jonathan Culler, “strategiilor 
[de lectură] ale comunităţii interpretative, constituit ca 
lector numai prin intermediul operațiilor mentale pe care 
le face disponibile”. Pentru Fish, textul nu este nimic 
altceva decât rezultatul aplicării unor operaţii semantice 
de către lector unei “serii de structuri formale căreia 
lectorul îi acordă un înțeles”, operaţii determinate de 


' Idem, “Texte şi mase amorfe”, p. 176. 

2 Idem, “Cercetarea ca recontextualizare: o descriere anti- 
dualistă a interpretării”, în Eseuri filosofice IT, pp. 201-203. 

* Idem, Contingenţă, ironie şi solidaritate, p. 221. 

* Jonathan Culler, On deconstruction. Theory and Criticism 
after Structuralism, Cornell University Press, Ithaca, 1982, 
p. 74. 


395 


strategia de lectură aleasă!. Existenţa (semantică) a 
textului depinde astfel de ipotezele interpretative care 
“determină care dintre multele trăsături formale ar conta 
drept fapte în text” (s.m)’. 

În acest fel, Fish defineşte textul ca un “artefact care 
se consumă singur” în cadrul interpretărilor sale”. Iar 
interpretarea nu este altceva decât o operaţie de aplicare a 
unei strategii interpretative care creează textul. Ca şi în 
cazul lui Rorty, proprietăţile semantice ale textului nu 
sunt date, ci construite, principiile interpretative limitând 
ceea ce textul poate spune şi permiţând lectorului “să 
vadă ceea ce acestea îi permit să vadă”. Similar poziţiei 
lui Rorty este, în cadrul acestei concepții, şi faptul că, 
pentru o teorie a relativismului cultural, precum cea 
susținută de Fish, nu există fapte care să decidă ce anume 
transmite un text, ci doar lecturi mai interesante sau mai 
puţin interesante, care ascultă nu de criteriul alethic al 
corespondenţei aplicabil intentionalismului, ci de criteriul 
coerentei şi de cel al utilității interpretării. 


Validitate şi evaluare: criteriul utilitarist in 
interpretarea operei de artă 

În acest fel, criteriul de verificare al unei propoziții 

sau interpretări se mută dinspre adecvarea sa la o stare de 

fapt (reprezentată de text) la “ceea ce face o ipoteză 


' Stanley Fish, Zs there a Text in This Class? The Authority of 
Interpretive Communities, Harvard University Press, 
Cambridge and London, 1980, p. 166. 

2 . 

Ibidem. 
* Jonathan Culler, op .cit, p. 65. 
* Stanley Fish, op. cit, pp. 334-335. 

1 . 3 . 
eficace” , cu alte cuvinte, la raportul său practic cu 
credinţele noastre. 


„Concluzia pragmatiştilor este aceea că intuiţia conform 
căreia adevărul este corespondență ar trebui mai 


degrabă extirpată decât explicată.” 


Acceptând dependenţa faptelor de teoriile care le 
selectează (sau, pentru Rorty, de vocabularele în care 
acestea sunt expuse), principiile interpretative depind în 
mod evident de contextul în care se formează. În termenii 
lui Fish, ele depind de “comunitatea interpretativă”, 
instituţional delimitată, în cadrul cărora aceste principii 
sunt alese, aceasta preluând şi sarcina de a valida 
diferitele interpretări care constituie “textele”. Prin 
urmare, pentru o asemenea poziție asupra interpretării, 
criteriul de validitate al unei interpretări devine exterior 
textului, cu atât mai mult intenţiei auctoriale, acest 
depinzând de comunitatea interpretativă, precum şi de 
gradul în care interpretarea îşi îndeplineşte scopul în 
raport cu rolul său, care nu mai poate fi în acest caz cel 
de a clarifica textul în raport cu coerenţa sa internă, ci de 
a oferi textului calitatea de a furniza experiențe 
“edificatoare” lectorului cu care acesta interacționează. 

Constrângerea “coerentei interne” schimbă astfel 
accentul în relaţia dintre text şi interpret, sau dintre text şi 
intențiile acestuia, privilegiind raportul dintre text şi 
comunitatea interpretativă care orientează lectura, sau 
între diversele interpretări care au loc în cadrul acesteia. 
Scopurile şi efectele interpretării se modifică la rândul 
lor: sporirea auto-cunoaşterii, edificarea privată, sporirea 


' Richard Rorty, “Cercetarea ca recontextualizare...”, p. 207. 
? Idem, “Texte şi mase amorfe”, p. 167. 

experientei estetice devin sarcini la fel de legitime ale 
interpretării. Însă constrângerea comunitară se dovedeşte 
discutabilă în calitate de garant al validității unei 
interpretări, nu doar datorită relativității comunităţilor, 
care se pot dovedi, ca în cazul lui Rorty!, chiar 
incomensurabile prin definirea lor ca “jocuri de limbaj”, 
ci mai ales din cauza inconsistentei interne a conceptului 
de “comunitate interpretativă”. Ca şi în cazul utilizării 
“cadrelor instituționale” drept garanti ai deciziilor cu 
privire la statutul unui “candidat la apreciere”, utilizarea 
unui asemenea construct drept garanţie epistemică ridică 
la rândul său problema legitimării autorităţii şi a 
rationalitatii deciziilor. Comunitățile interpretative nu 
sunt decât la nivel ideal omogene, aşa cum le presupune 
Fish pentru ca acest concept să asume rolul fondator pe 
care îl joacă în teoria sa, iar autoritatea acestora nu se 
poate fonda pe principii interne, riscând să se prăbuşească 
fie în arbitrar, fie într-un alt principiu imanent operelor. 
Nu în ultimul rând, autoritatea comunităților 
interpretative riscă să conducă la un fel de 
conservatorism. Comunitatea se poate institutionaliza, 
fiind definită conventional prin reguli instituite de 
tradiție. După cum observa Shusterman, această 
construcție a “comunităţii” atât ca un grup social concret, 
cât şi ca un focus imaginalis, definit abstract drept un 
“punct de vedere” sau un scop comun care permite 
diferențe în interiorul comunităţii concrete, este auto- 
contradictorie, întrucât nu dă seamă nici de libertatea 
indivizilor  (dizolvând subiectivitatea în regulile 


! Idem, Contingenţă, ironie si solidaritate, pp. 98-104. 

comunitare public împărtăşite), nici de capacitatea 
acestora de a construi criterii care conserva traditia'. 

În acest ultim caz, este mai uşor de înţeles corelarea 
criteriului utilității interpretării la Rorty cu distincția 
dintre “familiar” şi “nefamiliar” (o variantă a “noutati1” 
unei interpretări) care însoţeşte distincţia dintre scopurile 
publice şi cele private ale interpretării. Distincția dintre 
interpretări familiare şi nefamiliare o înlocuieşte practic 
pe cea dintre interpretări adevărate şi false, câtă vreme 
adevărul este definit ca utilitate practică, având rolul de a 
“fixa credinţele unei comunități”. Ca activitate publică, 
interpretarea unui text este orientată de către criteriile 
familiare deja existente, în vreme ce, ca activitate privată, 
ea permite oricât de multe rescrieri sau “redescrieri” ale 
textului în scopul de a elabora un „vocabular privat” nou. 
Concepţia rortiană nu doar că echivalează astfel opera cu 
interpretarea sa, dar conferă interpretărilor existente ale 
aceleiaşi opere rolul de a crea, la nivel privat, o nouă 
“manieră de a vorbi”, care modifică prin unicitatea sa 
interpretările existente, rezistând traducerii şi asimilării 
sale de către “vocabularele familiare”, în uz. Or, aceasta 
funcţie a interpretării operei de artă dă în fapt seama de 
capacitatea artei de a participa la „edificarea de sine” a 
publicului. 

De asemenea, nu este necesar ca cele două tipuri de 
interpretare să fie contradictorii, implicând un relativism 
extrem al intelesului operei de artă, precum şi a identităţii 
sale ontologice. Utilizarea privată a unei interpretări nu 
presupune fixarea identităţii operei de artă, ci doar 
activarea proprietăților semantice acordate de autor şi 
utilizarea lor în scopul maximizării efectelor practice ale 


' Richard Shusterman, Pragmatist Aesthetics. Living Beauty, 
Rethinking Art, pp. 107-112. 
* Richard Rorty, Contingentd, ironie si solidaritate, p. 217. 

operei de artă ca act de comunicare, efecte atât morale cât 
şi cognitive. 


Efecte pragmatice 

Susținerea unei asemenea variante „slabe” de adevăr 
are, în opinia mea, avantajul cert de a se dispensa de 
problema ,,universalitatii neintelegerii” în interpretarea 
operei de artă, nu încercând să o evite, ci acceptand-o 
printr-o mişcare terapeutică de nominalism, relativism 
ontologic şi pragmatism interpretativ. Efectul său cel mai 
important îmi pare însă a consta în recuperarea 
posibilității ca publicul să experimenteze o operă de artă 
nu doar în maniera cognitiv-informată a criticului de artă, 
ci şi în maniera simplei contemplări, a unei delectări 
estetice de tipul celei kantiene, lipsite de scop. În cele din 
urmă, efectele acestei reconstructii neo-pragmatiste a 
adevărului hermeneutic sunt etice şi politice. Oricât de 
ideologic şi desuet ar părea, recuperarea conceptului de 
experiență estetică în afara cadrelor ideologiei sale 
moderniste este necesară tocmai prin caracterul ei 
democratic. O înţelegere a interpretării constitutive într- 
un sens mai puţin condiţionat de constrângeri epistemice 
oferă acces la înțelegerea unei opere de artă atât 
publicului cu o competenţă interpretativă redusă, dar ale 
cărui interpretări eronate pot aplica înţelegerea dobândită 
din contactul cu opera de artă în viaţa cotidiană, cât şi 
criticului de artă, ale cărui interpretări eronate, dar 
fecunde, ameliorează relația dintre public şi operele de 
artă uitate sau neglijate, micşorând hiatusul care amenință 
să se instituie în relația tot mai fragilă dintre „high-art” şi 
consumul de masă. 

ADRIAN PORUCIUC 


Etimologie populara si etimologie asociativa 


Folk etymology and associative etymology 
(Abstract) 


“Folk etymology and associative etymology” is an 
article on a phenomenon that intellectuals usually smile 
at. However, the phenomenon deserves serious 
investigation, from the standpoints of sociolinguistics, 
psycholinguistics, and language philosophy. What has 
traditionally been labeled as “folk etymology” may 
regard deviations (in forms and meanings) that take 
place not only in transfers of lexical matter from one 
language to another, but also in the mere passage of 
one and the same language from one historical stage to 
another. This author’s examples are especially English 
(including a series of British place-names), but also 
Romanian. A special part of the article is dedicated to 
aspects of overseas English, and to “globalized” 
vocabulary. Finally, English pseudo-scholarly spellings 
and classical associative interpretations are discussed 
as peculiar categories that can hardly be classified as 
folk etymologies proper. 
Revin, prin acest articol!, la subiectul etimologiei 

populare, un subiect care stârneşte automat zâmbete 


' În mare măsură, articolul de față reprezintă o versiune 
românească (cu multe reformulări şi adăugiri) a articolului 

(printre intelectuali), dar care merită atenţie din partea 
celor interesaţi de filosofia limbii, ca şi de socio- şi 
psiholingvistică. Etimologia populară se dovedeşte a fi nu 
doar o sursă de greşeli bazate pe ignoranta vorbitorilor, ci 
şi un fenomen care, dacă e studiat cu atenţie, ne poate 
oferi detalii relevante cu privire la limbă ca sistem în 
perpetuă schimbare. Acele detalii pot fi din domeniul 
schimbărilor fonetice şi semantice produse în cadrul 
transferurilor dintr-o limbă în alta, dar şi din domeniul 
transformărilor suferite de una şi aceeaşi limbă în 
trecerea ei dintr-un stadiu istoric în altul. 

Pentru etimologia populară, dicționarele dau definiții 
destul de asemănătoare, dar cu unele diferenţe notabile. 
De exemplu, din DEX (s.v. etimologie) aflăm că 
„etimologie populară = modificarea formei unui cuvânt 
(recent intrat în limbă) sub influența unui cuvânt mai 
cunoscut cu care prezintă asemănări de formă şi uneori de 
sens”. Un dicționar american (AHD, s. v. folk etymology) 
dă o definiție mai amplă pentru acelaşi fenomen: „A 
change in form of a word or phrase, resulting from an 
incorrect popular notion of the origin or meaning of the 
term, or from the influence of familiar terms mistakenly 
taken to be analogous”. Adjectivul incorrect şi adverbul 
mistakenly din cea de-a doua definitie ar sugera ca 
etimologia populară trebuie tratată ca un fenomen 
negativ. Şi totuşi, din punct de vedere psiholingvistic, 
motivaţia etimologiilor populare poate fi interpretată ca 
pozitivă, deoarece deviatiile în discuţie se nasc din 
dorinţa vorbitorului (mai putin educat) de a emite un 


“Folk Etymology (in English and Elsewhere)”, pe care l-am 
publicat în Kansas Working Papers in Linguistics (Vol. 16, 
1991). Aşa se explică şi de ce majoritatea exemplelor sunt 
din limba engleză. 

discurs “transparent”. Până la urmă, este vorba de o 
dorință firească de control asupra propriei limbi. 

Ca să încep cu unele exemple româneşti, forme de 
etimologie populară pot fi detectate chiar şi în asocierile 
pe care le face vorbitorul de română atunci când foloseşte 
anumiţi termeni sportivi de împrumut. De exemplu, pe 
când engl. goal (folosit nu doar în fotbal) are ca sensuri 
de bază ‘tel, ţintă, scop”, adaptarea românească, gol, este 
asociată cu “ideea” de puncte înscrise în poarta goală. La 
fel, engl. game “joc” a ajuns probabil la forma 
românească ghem şi datorită formei rotunde a mingii de 
tenis. Există însă şi “ajustări” mai radicale ale unor 
neologisme intrate în uzul românilor de rând ca nume ale 
unor lucruri nou introduse. Astfel a ajuns „cooperativa de 
consum” (prăvălia sătească din primele decenii de 
comunism din România) să fie denumită de săteni 
cumparativă, având în vedere că de acolo se cumpărau 
lucruri!. Cineva care, în limba aleasă, era etichetat ca 
neglijent, putea fi prezentat, mai pe sleau, ca negrijent, 
deoarece nu prea avea grijă de propria înfăţişare. O 
persoană cu năravuri enervante putea să nărăveze pe 
toată lumea. lar unii săteni de vârsta a treia se duceau la 
boliclinica de la oraş, ca să afle de ce boli suferă. Totuşi, 
nici cumparativă, nici boliclinică nu au ajuns (după câte 
ştiu) în dicţionare ale limbii române. 

Sunt însă cazuri de termeni deformati prin etimologie 
populară care ajung să intre chiar în dicţionare ale 
limbilor unor popoare civilizate. De exemplu, vorbitorii 
de engleză denumesc, de regulă, sparanghelul (Asparagus 
officinalis) prin neologismul asparagus. Dar acel greco- 


' Forma cumparativă am auzit-o, în anii 60, chiar în satul meu 
natal (Vladomira, comuna Trifeşti, judeţul Iaşi). 

latinism a intrat în limba engleză destul de devreme 
pentru a căpăta şi o formă pe înțelesul tuturor, anume 
sparrowgrass (< sparrow ‘vrabie’ + grass ‘iarba’)', 
respectiva forma fiind data (cu indicaţii precum 
„popular”, sau „regional”) în multe dicţionare de limbă 
engleză contemporană. Este adevărat că unele forme 
produse prin devieri popular etimologice sunt menționate 
în dicţionare ca „greşeli”. Aşa se face că în AHD apare 
frantuzismul chaise longue (literal “scaun lung’), despre 
care aflăm ca se foloseşte greşit (,,mistakenly”) in 
engleza si cu forma chaise lounge. Acolo ar fi vorba de 
înlocuirea lui /ongue din franceză prin mai familiarul 
engl. lounge “fotoliu, divan” (in engleză existând, pe 
deasupra, şi denumirea lounge chair pentru un asemenea 
obiect — cf. to lounge ‘a se tolăni”). 

Cum e şi de aşteptat, alunecări popular etimologice s- 
au petrecut în număr mai mare în perioade (şi zone) în 
care au lipsit, sau au existat doar în număr redus, factorii 
normativi, precum învățătorii, gramaticienii, lexicografii 
şi alti reprezentanți ai societăţii urban-culte preocupaţi 
direct de standardizarea limbii. Foarte multe alunecări din 
categoria în discuţie trebuie să se fi produs în epoci la 
care nici nu avem acces, datorită lipsei de consemnări 
scrise. Prin urmare, putem doar bănui că multe dintre 
cuvintele care au ajuns la noi au formele şi sensurile 
actuale nu datorită unor evoluţii “legice”, ci datorită unor 
ajustări popular etimologice pe care le-au efectuat 
strămoşii noştri analfabeți. Iar alfabetizarea nu a anihilat 


' Având în vedere că, atunci când comit etimologii populare, 
vorbitorii îşi formulează şi legende explicative (demne de 
un studiu separat), nu m-aş mira să aud, din partea unui 
vorbitor nativ de engleză, că vrăbiile din Anglia se dau în 
vânt după sparanghel. 

nici ea cu totul productivitatea etimologiei populare, asa 
cum vedem din exemplele date mai sus (care reprezinta 
mai ales secolul XX), sau din unele pe care le voi da in 
continuare. 

Nu doar cuvintele comune (apelativele), ci şi numele 
proprii pot sa fi suferit distorsiuni care au ramas apoi 
„necorectate”. Exemplele care urmează sunt din mediul 
englez, un mediu în care atestările scrise au fost foarte 
timpurii (faţă de alte zone ale Europei), deci suntem mai 
rar obligaţi să recurgem la presupuneri şi reconstructii. 
Printre altele, în cazul sistemului toponimic englez, ca şi 
în cazul altor asemenea sisteme, se poate face o simplă 
clasificare pe bază de origini. Chiar dacă acelea nu sunt 
în toate cazurile pe deplin clare, se pot totuşi distinge 
categorii de toponime englezeşti precum: pre-celtice, 
celtice, romane, anglo-saxone, scandinave, la care se 
adaugă hibridari între categoriile respective. Dar, 
tipologic vorbind, se poate face şi o împărţire în două 
mari categorii de toponime: transparente şi opace. În mod 
oarecum paradoxal, toponimele afectate de etimologia 
populară sunt de trecut printre cele transparente, având în 
vedere că, prin formele lor deviate, ele evocă ceva de 
găsit în limba curentă (deşi acel ceva poate fi departe de 
sensul originar “ corect”). 

Consultarea atestărilor vechi engleze ne pot produce 
mari surprize cu privire la anume transferuri onomastice, 
adică la tranformarea în nume proprii a unor apelative 
vechi engleze care au intrat în componența unor 
toponime folosite şi azi. Pentru ilustrare, am selectat şi 
interpretat (în paginile care urmează) toponime 
menţionate de Pinsker 1963. De pildă, numele modern de 
localitate Oxted ar evoca automat apelativul engl. ox 
‘bov’. Dar o atestare mai timpurie, Oakstead, ne trimite 

la un stejăriş (oak “stejar” + stead ‘loc’). Alt nume de 
localitate din vremurile noastre, Smithfield, ar sugera o 
întemeiere de sat în jurul unei fierarii (cf. smith ‘fierar’). 
Numai că în vechea engleză aceeaşi localitate a fost 
trecută în documente cu forma Smedefeld (literal 
“Câmpul Neted”), denumire compusă din v. engl. smede 
(azi smooth ‘neted’) şi v. engl. feld (azi field ‘camp, 
ogor”). În sfârşit, în numele de oraş Mersea, ceea ce se 
referea odată la mediul marin nu era elementul secund 
(cf. engl. sea ‘mare’), ci elementul initial; forma veche 
engleză a respectivului toponim era un compus 
transparent, Mereseg, bazat pe combinaţia dintre forma 
de genitiv (cu terminația -s) a apelativului mere ‘mare, 
lac” şi apelativul eg ‘apa (de mare)’. Prin analizarea unor 
asemenea cazuri, devin vizibile distorsiuni petrecute în 
plan diacronic doar dacă avem cunoştinţă despre atestări 
mai vechi ale numelor proprii în discuţie, sau dacă avem 
suficiente date pentru a încerca reconstrucții credibile 
pentru formele inițiale. 

Cazurile date mai sus sunt mai simple, având în 
vedere că transferul onomastic s-a făcut pe terenul 
materialului lexical provenit din una şi aceeaşi limbă 
(engleza). Dar sunt şi cazuri care trebuie abordate nu doar 
în perspectivă diacronică, ci şi interlinguală. Şi în acele 
cazuri nu trebuie să uităm că transparența unor denumiri 
de azi nu implică neapărat şi „corectitudine etimologică”. 
De exemplu, numele unei localități engleze actuale 
precum Rosedale ne apare ca „Valea Trandafirilor” (rose 
“trandafir” + dale ‘vale’), dar, de fapt, cuceritorii 
scandinavi ai acelei zone o ştiuseră ca „Valea Cailor” 
(Hrosa-dalr). Voi prezenta aici şi istoria numelui de oraş 


406 


York, pe care îl consider un nume de exceptie’, fiind 
vorba de un toponim în a cărui evoluție se reflectă câteva 
etape fundamentale ale istoriei lumii anglofone. Mai 
întâi, numele oraşului York a fost atestat ca nume al unei 
colonii romane, Eburacum (înființată în anul 71). Era 
vorba, în acel caz, de o latinizare a unei denumiri celtice 
bazate pe apelativul eburos “tisă”, la care s-a adăugat 
sufixul -ac (productiv în celtică şi în alte limbi 
indoeuropene). După retragerea romanilor şi invadarea 
Britaniei de către anglo-saxoni, toponimul celto-roman în 
discuție a căpătat o nouă formă, Foforwic. Se manifesta 
deja o primă deviere popular etimologică: de la 
denumirea celtică iniţială, care desemnase probabil un 
crang (sacru?) de tisă, s-a ajuns la un compus germanic 
cu sensul transparent de “Satul Mistreţului” (v. engl. 
eofor “mistreţ + wic “sat”, cel din urmă provenind din lat. 
vicus “aşezare, sat”). Toponimul avea să treacă şi printr- 
un filtru scandinav, în perioada în care acea zonă Angliei 
s-a aflat sub ocupaţia vikingilor (sec. IX-X). S-a produs o 
nouă etimologie populară, prin care v. engl. Eoforwic a 
ajuns la forma scandinavă Jorvik, interpretabilă ca 
„Golful Calului” (< v. scand. jor ‘cal’ + vik ‘golf — desi, 
în cazul celui din urmă, putea să fie vorba de o 
cotaminare tot cu termenul vechi englez wic, cel provenit 
din lat. vicus ‘sat’). De la acea formă s-a ajuns apoi la 
Yorick (cunoscut şi ca nume de personaj din Hamlet) şi, 
în sfârşit, la total opacul York din engleza modernă. 
Interesante sunt şi deviatiile care implică vechi mărci 
gramaticale fosilizate ca parti din anumite nume proprii. 
Vorbitori mai recenți au încercat să integreze acele fosile 


' Am abordat interesanta evoluţie a toponimului York şi în 
articolul Poruciuc 2001 (vezi lista bibliografică). 

in constructii cu noi transparente. Pe acea directie, 
numele de localitate Deanham apartine aparent unei 
anumite categorii de nume de locuri cu sufixul toponimic 
englez -ham, pronunţat /ăm/ (care are aceeaşi origine 
veche engleză ca şi substantivul home “casă, cămin, 
sălaş”). Dar, în realitate, forma veche engleză originară 
nu avea de-a face cu dean (“decan”), iar silaba finală, cea 
pronunţată /ăm/, era la origine o terminatie -um (care 
marca în engleza veche un dativ-localiv plural). Aşadar, 
entopicul initial a fost cer denum (‘la văiugi”), în care o 
anume prepozitie (care in ortografierea engleză de azi 
apare ca at) impunea terminația cazuală respectivă. La 
fel, un loc pe care englezii de azi îl ştiu sub numele de 
Bestwall nu a fost numit aşa pentru vreo bună calitate 
(best) a unui zid înconjurător (wall): etimologia populară 
este dovedită în acel caz prin existenţa unei vechi atestări 
a entopicului local be eastan walle (traductibil în engleza 
modernă prin by the eastern wall “la zidul de răsărit”), de 
unde s-a ajuns la forma contrasă Bestwall. La rândul său, 
numele de localitate Attercliff poate fi etichetat ca semi- 
transparent, deoarece doar elementul secund are legătură 
evidentă cu un apelativ încă în uz (cliff stâncă”). Partea 
iniţială, acum opacă, se poate explica doar prin entopicul 
vechi englez æt dere cliffe (literal “la stâncă”). Prin 
urmare Atter- de azi a rezultat dintr-o prepozitie (at de 
azi) şi o formă a articolului hotărât feminin, dere, la 
dativ singular (cf. germ. der). În asemenea cazuri se 
poate vorbi de fosile gramaticale, adică de forme de 
limbă veche care, desi au devenit nefunctionale şi opace, 
au avut şansa să fie incastrate în anumite nume proprii 
care au supravieţuit peste veacuri. 

În terenul vocabularului comun, ca şi în cel al 
toponimiei, sunt de găsit devieri popular etimologice 


408 


specifice evoluţiei interne a uneia şi aceleiaşi limbi, dar şi 
devieri (de acelaşi tip) produse în cazul unor transferuri 
interlinguale. Ca exemplu de alunecare în plan intern, voi 
aborda mai întâi denumirea plantei pe care unii români o 
ştiu ca pojarniță (căci va fi fost folosită şi în tratamentul 
pojarului), dar alţii ca sunătoare, deşi la acea plantă nu 
sună nimic. Pentru sunătoare MDA (IV) dă însă si 
variante precum sanitoare şi sănitoare, ceea ce ar 
justifica şi explicarea termenului românesc (în acelaşi 
dicționar) prin lat. sanatoria. Cel din urmă făcea o aluzie 
transparentă la virtuțile medicinale (,,sanitare”) ale 
plantei în discuţie. Dacă ar fi avut o evoluţie „corectă”, 
termenul rom. sunătoare ar fi rămas ataşat de familia 
lexicală reprezentată de mosteniri latineşti precum 
sănătos şi sănătate. lar pentru că am intrat în câmpul 
semantic al sănătăţii fizice, din engleză am ales ca 
exemplu ilustrativ termenul sandblind (“cu vederea foarte 
slabă”), aparent compus din sand “nisip” şi blind ‘orb’. O 
viziune popular etimologică ar putea asocia sandblind cu 
sandman, care, în folclorul copiilor vorbitori de engleză, 
denumeşte un personaj de tipul Mos Ene’. În realitate, în 
cazul engl. sandblind este vorba de o deformare a unui v. 
eng]. sam-, un prefixoid înrudit etimologic cu lat. semi-, 
iar compusul sandblind de azi provine din v. engl. 
samblind, care însemna literalmente ‘semi-orb’. 

Pentru ilustrarea categoriei de ajustări analogice care 
pot urma după un transfer interlingual (adică după ceea 
ce se denumeşte în general „împrumut”), putem lua în 
consideraţie o denumire românească de unealtă agricolă, 


: Enuntul din AHD, s. v. sandman, ar suna astfel, in traducere: 
„Personaj din poveşti şi din folclor, care adoarme copiii 
dându-le cu nisip în ochi”. 

anume rarifa. Cei care mai folosesc in prezent acea 
unealtă îşi imaginează desigur că ea se numeşte astfel 
deoarece cu ea se pot rări buruienile de pe ogor. Dar, 
dupa cum indică dicționarul Ciorănescu (s. v. rariță), 
aceeaşi unealtă mai este cunoscută în română şi ca ralifa, 
variantă care dovedeşte că de fapt avem de-a face cu 
preluarea unui derivat sud-slav (cf. bulg. ralica) de la 
termenul vechi slav ralo ‘plug’. O alunecare 
asemănătoare poate fi dezvăluită şi în cazul engl. buttery 
“cămară (de băuturi)”. Acesta doar pare să aibă de-a face 
cu butter ‘unt’'. Pentru o etimologie corectă, trebuie să 
facem trimitere mai degrabă la engl. bottle ‘(vas de) 
sticlă”, deoarece buttery provine din termenul vechi 
francez boteri, derivat din termenul bot, un continuator 
romanic al lat. pop. buttis “recipient, vas’? 

Printre personajele foarte cunoscutei opere a lui Lewis 
Carroll, Alice in Wonderland, apare un rozător somnoros 
prezentat ca dormouse. Elementul final (mouse ‘soarece’) 
este transparent şi aparent logic. Dificultăţi face doar 
prima parte a termanului, pe care vorbitorul de engleză 1l- 
ar puteau asocia doar cu door ‘usa’. Însă rozătorul 
respectiv (din tagma Chip & Dale) a avut o denumire 
originară care nu avea de-a face nici cu door, nici cu 
mouse, ci cu lat. dormire, pe care l-au moştenit toate 
limbile romanice. După cum propune AHD, s. v. 
dormouse, părelnicul compus englezesc trebuie să fi fost 
la origine un derivat vechi francez de tipul dormeuse, de 


' Desigur, trebuie să observăm că, pe lângă substantivul buttery 
“cămară”, dicționarele engleze dau şi un adjectiv buttery 
‘untos’, ca derivat evident de la butter ‘unt’. 

? Engl. bottle îşi are originea în v. fr. botele, provenit dintr-un 
din butticula, diminutiv al lat. pop. buttis — cf. rom. bute (< 
lat. pop. buttis) şi rom. butelie (< fr. bouteille). 

la v. fr. dormir (aluzia fiind, probabil, la faptul ca 
respectivul rozător hibernează). Aşa se face că, la o atentă 
analiză, engl. dormouse se dovedeşte a fi etimologic 
înrudit („pe bune”) cu rom. dormeză “canapea (pe care se 
poate dormi), provenit din fr. dormeuse. 

Ce s-a întâmplat în trecerea din fr. dormeuse în engl. 
dormouse reprezintă un proces pe care l-aş numi 
“misanaliză”: vorbitorii de engleză au analizat greşit 
cuvântul francez, nu ca pe un derivat, dorm-euse, ci ca pe 
un compus, dor-meuse, după care au transformat 
“pseudo-elementul” -meuse in familiarul mouse. Un 
proces asemănător (cu urmări mult mai spectaculoase) a 
avut loc în engleza americană, în cazul lui hamburger. În 
acel caz s-a pornit de la Hamburger steak “pârjoală de 
Hamburg’, probabil un nume de reţetă germană, cu aluzie 
la oraşul german respectiv, ca obârşie. Acel fel de 
mâncare a fost ulterior denumit, mai concis, hamburger, 
în care vorbitorii de engleză au crezut că-l detectează pe 
familiarul ham “şuncă”. S-a ajuns astfel la o posibilitate 
de separare a unui sufixoid -burger, devenit apoi extrem 
de productiv în limbajul comercial american (unde, de la 
fishburger şi cheeseburger, s-a ajuns chiar la un nume de 
rețea, Burger King). La aniversarea a două secole de la 
revoluţia americană, s-a mâncat în Statele Unite chiar un 
bicentennial-burger. lar în prezent au devenit şi românii 
consumatori de hamburgheri şi de alţi -burgheri. 

Rom. hamburgher este practic o manifestare lexicală a 
fenomenului recent de globalizare. Dar şi în alte epoci s-a 
manifestat fenomenul “cuvintelor călătoare” (Wander- 
worter), care sufereau şi interesante devieri popular 
etimologice. Dacă rom. damigeană (probabil din it. 
damigiana) a rămas opac, nu la fel s-a întâmplat şi în 
cazul corespondentului din engleză, demijohn. Acesta 

pare alcătuit din două elemente transparente. Mai precis, 
prefixul demi-, de origine franceză (cel care care intră în 
componența rom. demisec şi în cea a engl. demigod 
“semizeu”), pare să fie adăugat numelui masculin John, 
un nume care, prin tranformare în substantivul comun 
john, a ajuns să aibă în engleza colocvială sensul de 
“budă” (adică “grup sanitar”, în formulare eufemistica). 
Dar devierea spre ceea ce pare a însemna ‘juma-de-buda’ 
nu are nici o acoperire etimologică, deoarece engl. 
demijohn reprezintă o anglicizare a unui compus francez 
glumet-metaforic mult mai atrăgător, dame-Jeanne!. Prin 
urmare, în franceză, recipientul în discuţie fusese făcut să 
apară ca o adevărată personificare de gen feminin. 
Oricum, trebuie să luăm în considerare că fr. dame- 
Jeanne reprezintă, de asemenea, o preluare popular 
etimologică a it. damigiana, iar acesta pare a fi 
împrumutat din Orient (probabil din persană, prin 
intermediere arabă. 

O întreagă colecție de etimologii populare este de 
găsit în tărâmul limbii engleze “de peste mări”. Prin 
emigrare în medii geografice îndepărtate, vorbitori de 
engleză cu un nivel de educaţie mai scăzut s-au 
confruntat cu necunoscutul. Din punct de vedere 
glotogenetic, în procesul de denumire a elementeleor 
specifice mediului colonizat de anglofoni s-au evidenţiat 
două modalități principale: (1) fie au fost ataşate 
apelative vechi la lucruri noi, deseori fiind alcătuiți 
compuşi metaforici pe baza vocabularului „de acasă”, (2) 


' În AHD, s.v. demijohn, termenul-sursă francez, dame-Jeanne, 
este interpretat ca „Lady Jane”. 

? În Sala/Rădulescu 1981: 197, rom. damigeană apare in lista 
de cuvinte de origine persană ajunse în română prin 
intermedierea altor limbi. 

fie au fost preluate denumiri locale de la populatii 
autohtone (în măsura în care acelea au mai supravieţuit, 
măcar temporar, presiunii colonizării europene). Prima 
modalitate poate fi ilustrată printr-o serie de denumiri 
descriptiv-metaforice pe care anglofonii nord-americani 
le-au creat pe baza propriului vocabular, pentru a 
desemna plante fără corespondente europene: black-eyed- 
Susan (,„,Susan-cu-ochi-negri”), blue-eyed-grass (,,iarba- 
cu-ochi-albaştri”), Dutchman’s breeches  (,,nadragii 
olandezului”), Jack-in-the-pulpit (,,Jack-din-amvon’’) etc. 
Etimologii populare nu au apărut însă în cadrul acelei 
categorii, ci în cazuri reprezentative pentru a doua 
categorie, cea a preluărilor lexicale din idiomuri indigene. 
În Australia, de exemplu, o anume specie de papagali este 
cunoscută sub numele de budgerigar, prescurtat ca 
budgie în engleza australiană colocvială. Nu ştiu dacă 
respectivul papagal se fâţâie tot timpul, dar putem fi 
siguri că, în subconştientul vorbitorilor de engleză din 
Sidney sau din Canberra, budgie este asociat cu engl. 
budge ‘a se mişca (din loc)’ (< fr. bouger). Respectiva 
asociere este însă nulă etimologic, deoarece, în original, 
adică în limba aborigenilor australieni, denumirea acelei 
păsări este un termen compus din adjectivul budgeri 
“bun” şi substantivul gar “papagal”. Tot dinspre acea parte 
a lumii a venit spre Europa o altă specie de papagal, cu 
denumire proprie, care a ajuns chiar şi în română, cu 
forma cacadu, foarte probabil prin intermediul variantei 
germane, Kakadu!. În timp ce atât termenul german, cât 


' În Pfeifer 1989, s. v. Kakadu, se face şi o interpretare 
etimologică a respectivului termen: originea lui este de găsit 
în compusul malaezian kakatuwa, în care al doilea element 
este adjectivul tuwa “bătrân”. Pentru explicarea primului 
element s-a propus fie kakak “frate”, fie kaka ‘cioara’. 

şi prelungirea lui românească au rămas opace, în engleză 
denumirea aceluiaşi papagal a devenit semitransparentă, 
engl. cockatoo făcând aluzie la cock ‘cocog’. Vorbitorului 
de engleză i se oferă în acel caz chiar şi o motivație 
„materială”, specia respectivă numărându-se printre 
„papagalii cu creastă” (crested parrots). 

Pentru că m-am referit mai sus şi la rozătoare, voi 
menționa aici că un animal nord-american din categoria 
respectivă a ajuns să aibă, în engleza americană, 
denumirea de woodchuck. Acea denumire nu se justifică 
însă prin faptul că animalul respectiv trăieşte în pădure 
(engl. wood), ci se datorează unei ajustări a denumirii 
autohtone, ocek, din limba unui trib nord-american (cree). 
Dacă acea denumire zoologică autohton-americană nu a 
ajuns să aibă şi o variantă românească, un asemenea 
spectaculos transfer peste ocean s-a petrecut în cazul 
denumirii unei varietăți de viţă de vie. Am fost surprins 
să descopăr că pentru acea denumire, în varianta ei 
oltenească, delavarie (“viţă pe care se altoieşte vita 
nobilă”), Micul dicționar academic dă „etimologie 
necunoscută”. Este însă indubitabil vorba de o 
românizare a numelui Delaware, purtat de una dintre 
varietățile de viță americană” importate pentru înlocuirea 
speciilor europene distruse de filoxeră. Avem şi aici de-a 
face cu istoria post-columbiană a Americii de Nord, 
deoarece Delaware (astăzi nume de stat, în cadrul 
S.U.A.) este şi denumirea tribală a „indienilor” care au 
vietuit odată de pe malurile râului cu numele respectiv. 


Aşadar, la el acasă, respectivul papagal a fost mai întâi 
denumit, metaforic, fie „bătrânul frate”, fie „cioară bătrână”! 
'MDA-II, 2002, s.v. delavarie. 
? Vezi AHD, s.v. Delaware: “A variety of grape having sweet, 
light-red fruit.” 

Etimologia populară, in cazul termenului botanic 
românesc în discuţie, am detectat-o însă abia într-o 
amintire din propria copilărie, adică de pe când mâncam 
struguri din tufe de de-la-vară (noi şi părinţii noştri fiind 
convinşi că strugurii aceia se cheamă aşa pentru că erau 
mai văratici decât alţii). 

Deoarece am menţionat deja problema etimologiilor 
populare pătrunse în dicţionare, voi menţiona în 
continuare câteva forme „de prestigiu”, dintre cele pe 
care dicționarele limbii engleze literare nu le mai 
marchează nici ca greşeli, nici ca forme acceptabile doar 
în registrul colocvial. În Anglia, forme din categoria la 
care mă refer aici au fost fixate mai ales în secolul XVIII, 
pe parcursul căruia gramaticieni, lexicografi (precum 
vestitul Doctor Johnson) şi tipografi au fixat ortografia 
limbii engleze, uneori mergând însă în sensuri contrare 
dezvoltarilor glotice naturale. De exemplu, o “corectură” 
a fost aplicată în acea epocă unui termen pe care Milton îl 
folosise ca souvran (cf. rom. suveran, bazat pe un 
împrumut din franceză). În engleza literară de azi 
termenul respectiv apare ca sovereign, o formă care ar 
sugera o înrudire cu engl. reign ‘domnie’(< v. fr. reigne < 
lat. regnum). De fapt, Milton folosise o forma justificata 
etimologic, al său souvran provenind evident din v. fr. 
souverain, care avea la bază un lat. *superanus (< super), 
fără nici o legătură cu lat. regnum. 

O nejustificată “clasicizare” a avut loc în cazul engl. 
admiral. Dacă luăm în consideraţie forma din franceză, 
amiral (preluată şi în română), termenul ne apare ca 
înrudit cu cel cunoscut la noi ca emir. Un amir al-’ali 
(‘seful cel mare’) a fost preluat din araba de vest- 
europeni încă din secolul XI, iar acel împrumut, contras 
la forma amiral, a căpătat apoi sensul de “comandant al 

flotei” în franceza din secolul XIII. După ce amiral a fost 
preluat şi în engleză, termenului i s-a construit o formă 
transparentă (prin adăugarea unui d), pentru a-l face să se 
încadreze in grupul împrumuturilor legate de lat. 
admirari (cf. engl. admire, admirable, admiration, toate 
bazate pe împrumuturi din franceză). Nu ar fi propriu sa 
vorbim aici de etimologii „populare”, ci mai degrabă de 
semidoctisme, comise de grămătici precum cei care au 
făcut ca m. engl. dette şi doute (preluate ca atare din 
franceză) să se scrie debt şi doubt, doar pentru a li se 
indica înrudirea cu lat. debitum, respectiv dubitare. Din 
punct de vedere psiholingvistic, este greu de spus daca 
“mai de iertat” este analfabetul care integrează 
neologisme în vocabularul familiar, sau scribul semidoct 
care inventează ortografieri sofisticate pentru a-şi etala 
cunoştinţele de limbi clasice. 

Cu siguranţă suntem dispuşi să fim mai mult decât 
îngăduitori atunci când anume etimologii asociative (ca 
să nu le mai spunem populare) s-au datorat nu unor 
analfabeți, nici unor semidocti, ci unor mari gânditori. 
Printre altele, Platon (în Cratylos), interpreta teonimul 
Poseidon ca bazat fie pe o interpretare metaforică a 
compusului posidesmon “piedică pentru picioare”, fie pe 
epitete precum polla-eidos ‘mult ştiutor”, sau ho seion 
“cutremurătorul”!. Toate trei etimologiile sunt lipsite de 
orice temei „ştiințific”. Spune însă Noica (în a sa 
interpretare la Cratylos): 


Dacă vrem să găsim echivalentul unora din 
fantasmele, nu lipsite de control totuşi, ale etimologiilor 
platoniciene, nu ne putem gîndi decît la cuvintele 


! Vezi Platon 1978: 278. 

scapate de sub controlul gindirii culte si etimologizante 
de naturi geniale, ca Hasdeu al nostru. Unui grec antic îi 
sunau probabil etimologiile din Cratylos aşa cum ne 
sună nouă etimologia hasdeiană a cuvîntului rămas 
printre mărăcinii limbii româneşti, năsărâmbă. 


În continuare, pe parcursul unui întreg aliniat, Noica 
prezintă interpretarea prin care Hasdeu îl arăta pe 
năsărâmbă a fi un derivat (ne-sărâmbă “fără minte”) 
provenit dintr-un termen dacic, saraba “cap”, acela fiind 
invocat de marele savant şi în explicarea denumirii 
dinastice Basarabă. Cu o anume duiosie filosofică, Noica 
adaugă: 


Ce au opus lingvistii acestei fantastice etimologii, nu 
ştim. Dar ea este din familia etimologiilor lui Platon, iar 
acestora nu li s-a putut opune mare lucru — decît surisul. 


Aşadar, s-ar cuveni ca lingviştii să mai surâdă şi ei. 
Dar nu cu ingaduinta, ci cu înţelegere. 


Bibliografie 

*** AHD — The American Heritage Dictionary of the English 
Language, 1973, ed. W. Morris. New York: American 
Heritage Publishing Co. 


' Vezi interpretarea lui Noica, în Platon 1978: 155. 
? MDA-III (2003) dă adj. năsărâmb ‘zburdalnic’, cu câteva 
derivate. 


417 


Baumgartner, Emmanuele/ Philippe Ménard, 1996. 
Dictionnaire étymologique et historique de la langue 
frangaise. Paris: Le Livre de Poche. 

Ciorănescu, Alexandru, 2001. Dicţionarul etimologic al limbii 
române (ed. Tudora Şandru Mehedinti/ Magdalena Popescu 
Marin). Bucureşti: Saeculum. 

*** DEX — Dicționarul explicativ al limbii române (ed. 2), 
1996.Bucureşti: Univers Enciclopedic. 

Ernout, Antoine/ Antoine Meillet, 1985. Dictionnaire 
étymologique de la langue latine. Paris: Klincksieck. 

Hoad, Terry F. (ed.), 1993. The Concise Oxford Dictionary of 
English Etymology. Oxford: University Press. 

*** MDA — Micul dicționar academic (I-IV), 2001-03. 
Bucuresti: Univers Enciclopedic. 

Pfeifer, Wolfgang et al. (ed.), 1989. Etymologisches 
Worterbuch des Deutschen. Berlin: Akademie-Verlag. 

Pinsker, H. E., 1963. Historische englische Grammatik. 
München: Hueber. 

Platon, 1978. Opere, III, ed. Petru Cretia (Cratylos, p. 137-415, 
interpr. Constantin Noica, trad./note Simina Noica). 
Bucuresti; Editura Ştiinţifică şi Enciclopedică. 

Poruciuc, Adrian, 1991. “Folk Etymology (in English and 
Elsewhere)”. Kansas Working Papers in Linguistics, Vol. 
16 (p. 53-58). 


418 


Poruciuc, Adrian, 2001. “Etimologia — ştiinţă a adevarurilor 
succesive şi incomplete”. În vol. Limite ale interpretării (p. 
9-22), ed. Ştefan Afloroaei. laşi: Axis. 

Poruciuc, Adrian, 2004. A Concise History of the English 
Language. laşi: Casa Editorială Demiurg. 

Sala, Marius/ Ioana Vintilă-Rădulescu, 1981. Limbile lumii. 
Bucureşti: Editura Ştiinţifică şi Enciclopedică. 

Skeat, Walter W., 1993. The Concise Dictionary of English 
Etymology. Ware, Hertfordshire: Wordsworth Editions Ltd. 


419 


Nota despre autori 


ANTON ADAMUT (n. 1962). Profesor la Facultatea de 
Filosofie din Iasi. Sustine prelegeri de patristica, filosofie 
medievală, filosofia religiei. Licenţiat in filosofie (Iasi, 
1986) şi teologie (Bucureşti, 2000). Doctor în filosofie, 
cu o teză intitulată Filosofia substanței (1995). Cărţi 
publicate: Filosofia substanței (1997), Literatură si 
filosofie creştină (1997), Schita pentru o istorie 
subiectivă a filosofiei (1999), Filosofia Sfântului 
Augustin (2001), Seductia ca spațiu al cenzurii (2004), 
Cum visează filosofii (2008). A publicat articole şi eseuri 
în reviste de specialitate şi de cultură. În 1999 i s-a 
acordat premiul „Vasile Conta” al Academiei Române 
pentru volumul Filosofia substanței. Este membru al 
Uniunii Scriitorilor din România. 


STEFAN AFLOROAEI (n. 1952). Profesor la Facultatea 
de Filosofie din laşi. Susţine prelegeri de Hermeneutică 
filosofică, Metafizică, Teorii ale interpretării, Ideea 
europeană. Cărți publicate: Ipostaze ale rațiunii negative, 
1991; Întâmplare şi destin, 1993; Lumea ca reprezentare 
a celuilalt, 1994; Cum este posibilă filosofia în estul 
Europei, 1997; Locul metafizic al străinului (împreună cu 
Corneliu Bîlbă şi George Bondor), 2003. Volume 
coordonate: Petre Botezatu. Itinerarii logico-filosofice, 
1996; Alternative hermeneutice (în memoria profesorului 
Ernest Stere), 1999; Limite ale interpretării, 2001; 
Interpretare si ideologie, 2002; Ideea europeană in 
filosofia românească, 1, 2005; Ideea europeană in 
filosofia românească, II, 2006. Prelegeri universitare 
publicate: Exegeza şi interpretare în filosofie, 2003; 


421 


Prelegeri de metafizica, 2004; Teorii ale interpretarii, 
2004; Prelegeri de hermeneutică filosofică, 2005 
(reeditare in 2006). 


CORNELIU BiLBA (n. 1967). Lector la Universitatea 
„Alexandru Ioan Cuza” din laşi, Facultatea de Filosofie, 
unde susține cursuri de hermeneutică aplicată, filosofia 
limbajului şi filosofie contemporană. Doctor în filosofie 
(2005) cu o teză despre Michel Foucault („Critica 
reprezentării şi sfârşitul modernităţii. Michel Foucault”), 
realizată in cotutelă la Universitatea din laşi şi la 
Universitatea Lille 3. Fost Bursier al Guvernului Francez 
(1995/1996, 2002-2004), al Guvernului României (2003) 
şi al AUF (postdoctoral, 2006-2007). Autor al mai multor 
articole şi studii filosofice, dintre care amintim: Despre 
Marx şi conceptul de „tăietură epistemologică” în 
ştiiintele sociale şi politice (2006), Pe urmele 
modernității. Limbajul politicii si cultura liberală (2006); 
Entre la loi et la norme. Sur les difficultés d'une théorie 
généalogique du pouvoir (2006), Foucault şi critica 
teoriei liberale a suveranității (2005); Partea întregului. 
O analiză a raportului dintre modelul cultural european, 
„sentimentul ființei” şi structurile limbajului (2005); 
Discursul filosofic ca tehnică de redescoperire a 
evenimentului: Cazul Foucault (2003); Suveranitate si 
violență la Hobbes şi Foucault (2003), Discours 
philosophiques et figures de l'étranger (2003); Idiomatic 
şi universal. Perspective ideologice asupra limbajului 
(2002). Responsabil stiintific al proiectului de cercetare 
Etat de droit et conflit des sources normatives. L’Europe 
et les Balkans (2006-2007) din cadrul AUF, Programul 3 
— „Aspects de l’Etat de droit”). 

SORIN BOCANCEA (n. 1970). Lector universitar la 
Facultatea de Ştiinţe Politice a Universităţii „Petre 
Andrei” din Iaşi; licențiat în filosofie (1996, 
Universitatea „Al. I. Cuza” Iaşi), doctor în filosofie, cu o 
teză intitulată Politeia platoniciană (2006); doctorand în 
Ştiinţe Politice, cu teza Fundamentele ideologice ale 
Uniunii Europene. Domenii de competență: istoria 
gândirii politice, ideologii moderne şi contemporane, 
studii europene. Cărţi publicate: Instituţii şi politici 
publice în Uniunea Europeană (2004). Studii publicate: 
Poetul în cetatea lui Platon (1998), Despre o geneză a 
partidelor politice (1999); Învățăturile lui Neagoe 
Basarab — un model de gândire politică (1999), Despre 
Mimesis Ja Aristotel (2000); Personalizarea serviciilor 
publice (2002); Les réticences de la Roumanie a l'entrée 
dans L’Union Européenne (2003); Rezistenţa prin mica 
corupție in România comunistă 2006; Fundamentul 
individualist al cetățeniei europene (2007); Oferta 
ideologică a dreptei româneşti postdecembriste (2007). 


GEORGE BONDOR (n. 1972). Lector la Facultatea de 
Filosofie a Universităţii „Al.I. Cuza” din Iasi. Doctor in 
filosofie al Universităţii „Al.I. Cuza” din laşi (2004). 
Bursier al Alexander von Humboldt-Stiftung (2006-2007, 
stagiu de cercetare la Albert Ludwigs-Universităt 
Freiburg). Stagii doctorale la universităţile din Konstanz 
(2001) şi Lille (2003); stagii de cercetare postdoctorală la 
Freiburg i. Br. (2004, 2005). Cursuri şi seminarii 
universitare: filosofie contemporană, fenomenologie, 
hermeneutică, metafizică. Membru al Societății Române 
de Fenomenologie. Cărţi publicate: Dansul mastilor. 
Nietzsche şi filozofia interpretării (Humanitas, 2008), 
Locul metafizic al strdinului, împreună cu Stefan 
Afloroaei şi Corneliu Bilba (Axis, 2003). Articole 

publicate in reviste de specialitate şi volume colective, 
asupra unor filozofi precum Nietzsche, Heidegger, 
Nicolai Hartmann, Foucault, Noica, Alexandru Dragomir. 
Traducere din limba franceză: Pierre Hadot, Ce este 
filosofia antică?, în colaborare cu Claudiu Tipurita 
(Polirom, 1997). 


VALERIU GHERGHEL. A absolvit, în 1979, Facultatea 
de Filosofie a Universităţii „Al.I. Cuza” din laşi. Este 
doctor în filosofie cu o teză despre metafizica neo- 
platoniciană: „Limitele limbajului metafizic: De la Unul 
lui Platon la Unul lui Plotin”. A publicat, la editura 
Polirom, în 2006, volumul Porunca lui Rabbi Akiba: 
Ceremonia lecturii de la sfintul Augustin la Samuel 
Pepys. Eseuri şi autofrictiuni exegetice. Volumul a fost 
nominalizat la premiile „Prometheus”. 


Cristian Nae (n. 1979). Absolvent al Facultăţii de 
Filosofie din cadrul Universităţii „Al.I.Cuza? din laşi 
(2001), MA în „Teorii şi Practici ale Interpretării” (2003) 
şi doctor în Filosofie al Universităţii „Al.I.Cuza” din laşi 
(2007), cu o teză intitulată Filosofia operei de artă la 
Arthur C. Danto. În prezent este preparator universitar la 
Facultatea de Arte Plastice, Decorative şi Design din 
cadrul Universităţii de Arte „George Enescu”, laşi. 
Domenii de competenţă: estetică, hermeneutică, filosofia 
culturii şi studii culturale. Domenii de interes: teoria artei 
contemporane, istoria artei contemporane, teoria criticii 
de artă. Articole de specialitate publicate (selectiv): 
„Intenţionalism şi relativism în interpretarea operei de 
artă. Arthur C. Danto” (Hermeneia, nr. 4, 2003/2004), 
„Artistic şi estetic în definirea operei de artă: «eroarea 
esenţialistă» în artele vizuale” (în volumul colectiv Arta 
la ora internetului, Ed. ARTES, Iasi, 2006), „Concepte 

pericilitate: stil şi originalitate in arta postistorică” (Ed. 
Artes, Iasi, 2007), „De la deconstructia autonomiei artei 
la modelizarea socială: politici estetice ale criticii 
instituționale” (în [DE]PLACEMENTS, ed. Cristian Nae 
şi Cătălin Gheorghe, Ed. Artes, Iasi, 2007). A tradus din 
limba franceză: Nicolas Bourriaud, Estetica relațională, 
Postproductie, Idea, Cluj, 2007; Roger Pouivet, Ce este o 
opera de arta?, Axis, Iasi, 2008. Este critic de arta, editor 
al revistei Vector si curator independent. 


ADRIAN PORUCIUC (n. 1948). Profesor de lingvistica 
indoeuropeană şi germanică la Facultatea de Litere a 
Universităţii “Alexandru loan Cuza” din laşi, unde a şi 
absolvit (secția de engleză-română) în 1971. A fost 
Fulbright visiting scholar la University of Chicago, în 
perioada 1990-1992. A fost cercetător la Instititutul 
Român de Tracologie, până în 2003 (când IRT a fost 
desfiinţat). În prezent, este şi cercetător principal I la 
Institutul de Arheologie, Filiala laşi a Academiei 
Române. Este membru al International Council of Indo- 
European and Thracian Studies şi al International 
Society of Anglo-Saxonists. De asemenea, i-a fost acordat 
titlul de Fellow de catre Compagnia di San Paolo 
Bogliasco (Genoa) si de către Institute of 
Archaeomythology, Sebastopol, California. Dintre 
lucrările sale mai importante, se pot menționa volumele 
Istorie scrisă în engleza veche (laşi, 1995), 
Archaeolinguistica - Trei studii interdisciplinare 
(Bucuresti, 1995), Confluente si etimologii (laşi, 1998), 
Limbă şi istorie engleză (laşi, 1999), Structuri dramatice 
şi imagini poetice la Shakespeare şi Voiculescu (laşi, 
2000), A Concise History of the English Language (laşi, 
2004), precum şi studiile “Rom. CODRU explicat pe 
teren indoeuropean-balcanic” (Thraco-Dacica, Tom XI, 

No. 1-2, 1990), „Lexical Relics (Rom. feafăr, Germ. 
Zauber, Engl. tiver): A Reminder of Prehistoric Red-Dye 
Rituals” (The Mankind Quarterly, Vol. XXX, No. 3, 
1990), „Problems and Patterns of the Southeast European 
Ethno- and Glottogenesis, ca. 6500 BC — AD 1500” (The 
Mankind Quarterly, Vol. XXXII, No. 1, 1992), 
„Observaţii asupra  filonului  paleobalcanic din 
antroponimia românească” (Thraco-Dacica, Tom XIII, 
No. 1-2, 1992), „Wulfstan: An Old English Document 
and Its Indo-European Implications” (în vol. The Indo- 
Europeanization of Northern Europe, eds. K. Jones-Bley 
and M. Huld, Washington, D.C., 1996), ,,The Shape of 
Sacredness: From Prehistoric Temples to Neo-Byzantine 
Churches” (ReVision, Vol. 23, No. 1, 2000), „Thracian 
Lions and Romanian Lion-Carols” (in vol. Pituwé — Studia 
in honorem Prof. Ivani Marazov, eds. R. Giéeva and K. 
Rabadjiev, Sofia, 2002), „The Sea and the Sea-Flood in 
Romanian Folklore” (Journal of Archaeomythology, Vol. 
2, Nr. 1, 2006). E-mail: aporucituc@yahoo.com. 


GERARD STAN (n. 1970). Licenţiat în filosofie 
(Universitatea „Al. I. Cuza”, Iasi) (1995); a absolvit 
Studiile aprofundate în cadrul aceleiaşi facultăți, 
specializarea „Filosofie şi spiritualitate răsăriteană” 
(1996). Doctor în filosofie al Universităţii „Al. I. Cuza” 
din laşi cu o teză despre dimensiunile filosofice ale 
conceptului de lege a naturii (2003). În prezent, este 
conferențiar în cadrul Departamentului de Ştiinţe ale 
Comunicării, Facultatea de Filosofie, Universitatea „Al.I. 
Cuza” din laşi. Domenii de competenţă: epistemologie, 
filosofie analitică, cognitie şi comunicare. Domenii de 
interes: pragmatism, publicitate, imagine publică. Autor 
al volumelor Ordinea naturii si legile ştiinţei (Editura 
Universităţii „Al. I. Cuza”, Iasi, 2004) şi Cunoastere si 

adevăr (Editura Universităţii „Al. I. Cuza”, Iasi, 2006), 
coautor al volumului Existenţă, cunoaştere, comunicare 
(Editura Universităţii „Al. I. Cuza”, Iasi, 2002). Autor a 
peste douăzeci de studii şi articole publicate în reviste de 
specialitate sau în volume colective. Membru al Societăţii 
Române de Filosofie Analitică (2008). 


IOAN ALEXANDRU TOFAN (n. 1979). Asistent în 
cadrul Facultăţii de Filosofie, Universitatea „Al.I. Cuza” 
din laşi. Şi-a susținut doctoratul cu o teză despre filosofia 
religiei la Hegel. A beneficiat de stagii de cercetare şi 
pregătire în cadrul univesitatilor din Konstanz şi Berlin 
(bursă DAAD). Publică numeroase articole în Revista de 
filosofie, Revista de teorie socială, Hermeneia, Analele 
Universității „AlI. Cuza” din laşi, Cultura. Revista 
internaţională de axiologie şi filosofia culturii, Itinerari 
(Italia). Domenii de interes: filosofie clasică germană, 
filosofia religiei, teorii contemporane asupra culturii. 


MARILENA VLAD (n. 1977). Studii de filozofie la 
Universitatea din Bucureşti, doctorandă la Universitatea 
din Bucureşti şi la Ecole Pratique des Hautes Etudes, cu o 
teză despre filozofia lui Damascius. Publicaţii: Marilena 
Vlad, Adrian Sandu (ed.), Memoria filozofilor: de la 
Platon la Derrida, Zetabooks, Bucureşti, 2007; „De 
principiis: de Vaporétique de Un a laporstique de 
P'Ineffable”, in Xopa. Revue d’études anciennes et 
médiévales, 2, 2004; „De Punite de Pintellect a Pun 
absolu: Plotin critique d'Aristote”, in Xwpa. Revue 
d’études anciennes et médiévales, 5, 2007. Traduceri din 
greacă veche: Damascius, Tratatul despre primele 
principii, vol. 1, Humanitas, 2006; Plotin, Tratatul III, 2 
[47] Despre providenta I, IRI, 2005, pp. 36-73; Plotin, 
Tratatul V, 7 [18] Dacă există idei ale individualelor, 

IRI, 2005, pp. 590-595; Plotin, Tratatul V, 8 [31] Despre 
frumosul inteligibil, IRI, 2005, pp. 596-621; Plotin, 
Tratatul VI, 1 [42] Despre genurile fiintei I, IRI, 2007; 
Plotin, Tratatul VI, 2 [43] Despre genurile ființei II, IRI, 
2007. 

